
Sergei Parvilahti omaistensa kanssa Soikkolan rannalla 23. 8. 1989. Taustalla 
näkyvää kiveä nimitettiin Kuekiveksi; se oli merkitty myös merikarttaan. 



numero 1—2 



tammi-helmikuu 1990 



Hyvää uutta vuotta ja 
kymmenlukua 



Hyvää uutta vuotta ja vuosikymmentä 
on toivoteltu jo parisen kuukautta, kun 
tämä numero vasta kolahtaa postiluukus- 
ta. Mutta kieliopillisesti ei olekaan oikein 
vielä toivotella uutta vuosikymmentä. 
Näin opettaa radion »Kielikorva»-ohjel- 
masta ainakin kielenhuollosta kiinnostu- 
neille tuttu maisteri Esko Koivusalo. Oi- 
kein on hänen mukaansa puhua uudesta 
kymmenluvusta. 

Näinhän asia tarkemmin ajatellen on- 
kin. Ykkösestähän vuosikymmen alkaa, 
ja nollaan päättyvä kymmenluku on vie- 
lä vanhaa kymmenlukua. Hyvää uutta 
vuosikymmentä kansa on kuitenkin jo 
tässä »nollaluvussa» tottunut toisilleen 
toivottamaan. Vähän samaan tapaan har- 
haanjohtavasti alkaa Inkeriläisten Viestil- 
le juosta 32. vuosikerta, vaikka lehti vasta 
viime vuonna täytti 30 vuotta. Silloin sen 
vuosikerta oli kuitenkin jo 31. Samoin 
olemme koko tämän 1900-luvun eläneet 
20. vuosisataa. Monimutkaista tämä 
kymmen- ja järjestyslukujen viidakko, ei- 
kö totta. 

Mutta oli näiden vuosikertojen ja -kym- 
menten luku miten tahansa, Viesti ilmes- 
tyy ja kulkee edelleen, vaikka maailma 
on ollut mullin mallin varsinkin menneen 
vuoden viimeiset viikot, ja monet onnet- 
tomat tapahtumat ovat järkyttäneet kan- 
sakuntien perustuksia yhdentymään pyr- 
kivässä Euroopassa. Toivottavasti ne ei- 
vät ole kokonaan tuhonneet uskoamme 
parempaan tulevaisuuteen. 

Suomen inkeriläisten järjestöä on uusien 
tuulien puhallellessa arvosteltu matalas- 
ta profiilista, jota se on vuosikymmenet 
pitänyt yllä eikä ole kyllin tehokkaasti toi- 
minut heimonsa hyväksi. Hiljaista hei- 
motyötä on menneinäkin vuosikymme- 
ninä tehty siinä määrin kuin se maassa 




on ollut mahdollista. Työtä on tehty nii- 
den inkeriläisten parissa, jotka ovat olleet 
»karkotuksessa» Suomessa tai Ruotsissa. 
Monesti apu on ollut enemmän henkistä 
kuin taloudellista. Mutta henkinen tuki 
on usein osoittautunut jopa taloudellista 
tärkeämmäksi, kun inkeriläiset vieraille 
veräjille anojan asemaan joutuneina ovat 
etsineet identiteettiään. Saman kohtalon 
alaisilla on ollut lohtua ja turvaa toisis- 
taan. Inkeriläisten Yhdistys ja Inkeriläis- 
ten Viesti ovat olleet pääasialliset yhteyk- 
sien ylläpitäjät hajallaan Pohjoismaissa (ja 
muuallakin) elävien inkeriläisten kesken. 
Itärajan tuolla puolen asuvien inkeriläis- 
ten olojen kohentamiseen mikä tahansa 
järjestö on ollut viime vuosiin asti voima- 
ton. Se on historiallinen tosiasia. Henkis- 
tä tukea ja yhteyksien rakentamista sii- 
hen suuntaan on tapahtunut vain yksityi- 
sesti. Vaikka tilanne nyt onkin helpottu- 
nut, on kanssakäyminen ja taloudellinen 
apu edelleen suurimmaksi osaksi yksityi- 
sen hyväntahtoisuuden varassa. 

Nyt uuden vuosikymmenen kynnyk- 
sellä soisin kaikille inkeriläisille vielä kär- 
sivällisyyttä ja uskoa rauhalliseen kehi- 
tykseen, niin kohtuuttomalta kuin se 
kuulostaneekin. Samalla tahtoisin kaik- 
kien inkeriläisten puolesta kiittää monia 
näkymättömissä heimonsa hyväksi työ- 
tä tehneitä, ennen kaikkea niitä, jotka 
ovat hiljaa virkanneet ja kutoneet, keit- 



täneet ja leiponeet, ruokkineet tuhannet 
ja taas tuhannet juhlijat ja juhlapuhujat 
vuosikymmenten mittaan pidetyillä hei- 
mojuhlilla. Näin he ovat keränneet varoja 
sekä Viestin tukemiseksi että huonompi- 
osaisten heimolaistensa auttamiseksi ja 
Larin Parasken hengessä pyrkineet säilyt- 
tämään inkeriläistä kulttuuriperintöä. 
Nämä hiljaiset puurtajat ovat olleet niitä 
»keltaisia naakkoja», joilla on ollut selkä- 
rankaa olla inkeriläisiä ja toimia silloin- 



kin, kun muut ovat juuriensa ilmituloa 
pelänneet tai hävenneet. Eivätkä he lii- 
an usein ole kiitosta saaneet, mutta eivät 
he kiitoksen ja kunnian tähden ole työ- 
tään tehneetkään. 

Vielä kerran: toiveikasta tulevaisuutta. 
— Ja yhteydenpidosta puheen ollen, suo- 
ra puhelinyhteys Suomesta sekä Ruotsis- 
ta Leningradiin ja Tallinnaan toimii! 

Toimitussihteeri on vaihtunut 



Vuosi on vaihtunut ja uutta eletään 
täyttä päätä tämän kaksoisnumeromme 
ilmestyessä. Vuoden vaihtuminen toi 
mukanaan myös toimitussihteerin vaih- 
doksen. 

Mutta elämän täytyy jatkua ja Viestin 
kulkea. Kun »puskaradio» toimi tehok- 
kaasti, löytyi uusi toimitussihteeri Leena 
Salo melkein naapurista. 

Leena Salo on Viestin historiassa en- 
simmäinen toimitussihteeri, jonka juuret 
eivät ulotu Inkerinmaalle. Kaukana ne ei- 
vät kuitenkaan ole. Leena itse on kotoi- 
sin Imatralta, Etelä-Karjalasta, mutta äiti 
on aito Kannaksen karjalainen. »Ja yksii 
inkeriläisiihä täs ollaa», kuului entinen 
Kannaksen karjalainen tuumineen, kun 
tapasi junassa evakkomatkalla inkeriläi- 
sen kohtalotoverin. Saman katon alla, Kä- 
pylän Karjalatalossa, vaalitaan myös niin 
karjalaisia kuin inkeriläisiäkin perinteitä. 

Iloinen karjalaistyttö Leena Salo opis- 
kelee tällä hetkellä Helsingin yliopistos- 
sa aineyhdistelmänään suomen kieli, kir- 
jallisuus ja tiedotusoppi. Hän valmistelee 
suomen laudaturtyötään ja on kiinnostu- 




nut perinnekulttuurista ja kansatieteestä 
— ja tietysti lehden toimittamisesta. Us- 
kon, että hän sekä koulutuksensa että 
iloisen ja yhteistyökykyisen luonteensa 
puolesta istuu hyvin Inkeriläisten Vies- 
tin toimitussihteerin tuolille. Omalta osal- 
tamme olemme varmaan kaikki haluk- 
kaita tukemaan häntä yhteisen lehtemme 
teossa. Kiitämme Helenaa hänen arvok- 
kaasta osuudestaan Viestin toimitussih- 
teerinä ja toivotamme Leenan sydämel- 
lisesti tervetulleeksi joukkoomme. 



TOIMITUKSEN OSOITE MUUTTUNUT 
Inkeriläisten Viestin osoite on muuttunut. Kaikki kirjoitukset lähetetään toistaiseksi päätoi- 
mittajan osoitteella. UUSI OSOITE: Anja Luoma, Löydöspolku 2 A 6, 01600 Vantaa. Puhelin- 
aika 15. 2. 1990 lähtien maanantaisin ja keskiviikkoisin klo 19—21, puh. 566 2928, muina 
aikoina voitte jättää viestinne puhelinvastaajaan. 



Inkerin Liiton 
ensimmäinen vuosi 




Viime vuoden 
aikana vahvistui 
ja voimistui 
Neuvostoliiton 
inkeriläisten 
toiminta. 
Naapurin kuulu- 
misia kertovat 
Leningradin 
Inkerin Liiton 
varapuheenjoh- 
taja Vladimir 
Kokko, joka 
muuten itse 
väitteli joulun 
alla tohtoriksi 
sekä Karjalan 
Inkerin Liiton 
puheenjohtaja, 
toimittaja Santeri 
Pakkanen 
Petroskoista, 
mies jonka 
kynänjäljet 
näkyvät kuului- 
sassa Punalipun 
Inkeri- 
numerossa. 



Q /^V tammikuuta 1990 Inkerin Liitto täytti vuoden. Vuosi on 
O vy • kulunut siitä, kun Leningradin alueneuvoston toimeen- 
paneva komitea hyväksyi IL:n säännöt ja tunnusti samalla in- 
keriläisten erikoisharrastukset kotimaalla. 

Yksi vuosi on lyhyt aika, siinä ei pysty muuttamaan kansan 
asemaa. Inkerin Liitto on kuitenkin tehnyt ensimmäiset 
askelet kansan elpymisen tiellä. 

Annoimme järjestölle nimen Inkerin Liitto, koska luulemme, 
että kansamme on joutunut kriittiseen tilaan. Sodan aikana en- 
tinen Inkerin Liitto oli inkeriläisten viimeinen toivo ja tämä ni- 
mi jatkaa perinnettä ja velvoittaa meidät olemaan vastuunalai- 
sia tehtävässämme. 

Liiton tärkein tehtävä on suomen kielen säilyttäminen. Kun 
vuosi sitten Inkerinmaalla toimi vain yksi suomenkielen 
luokka Keiton koulussa, nyt suomea opiskellaan vapaaehtoises- 
ti 8 koulussa. IL oli opetuksen aloitteentekijänä. Leningradissa 
suomea opetetaan kolmessa koulussa pitkänä kielenä. Yhteen- 
sä 400 inkeriläislasta opiskelee äidinkieltään nykyään. Elokuussa 
IL: n lähettämä koululaisten ryhmä vieraili leirillä Suomessa. Suo- 
mi-Seura on auttanut meitä kouluttamalla opettajia ja lahjoitta- 
malla kirjoja. 

Kansanperinteiden säilyttämiseksi IL järjesti juhannuksena 
suuret kesäjuhlat Keittoon. Niihin osallistui noin 4000 osan- 
ottajaa, vieraita Virosta, Neuvosto-Karjalasta, Suomesta ja Ruot- 
sista. Inkeri-kuoro, inkeriläinen toinen folklooriyhtye (Röntys- 
kät täyttivät jo 12 vuotta) syntyi Taitsaan syksyllä, Gatcinskaja 
pravda-lehdessä ilmestyy säännöllisesti IL.n venäjän kielinen 
Omall' maali' -liite. 

IL:ssa on nyt noin 500 jäsentä viidessä eri piirijärjestössä. Sen 
arvovalta kasvaa jatkuvasti ja Leningradin lehdistössä näkyy 
kiinnostusta asiaan IL osallistuu ensi kerran virallisena järjestö- 
nä kunnallisvaaleihin. 



Inkerin liitto otti yhteyttä inkeriläisten 
ulkomaisiin yhdistyksiin — Eestin In- 
kerinsuomalaisten Liittoon, Inkerin kes- 



kusliittoon (Ruotsi), Karjalan Inkerin liit- 
toon, Inkeriläisten yhdistykseen (Suomi), 
sekä Suomi-Inkeri Seuraan ja Suomi-Seu- 



raan. Tutustuimme toinen toisiimme ja 
koordinoimme töitä. 

Jotakin on tehty, mutta arvostelemme 
saavutuksiamme. Liitto ei ole saanut kun- 
toon omaa talouttaan, tiedotustyömme 
on laiha, jopa Inkerissä on sellaisia suo- 
malaisia kyliä, joissa ei ole kuultu mitään 
Inkerin liitosta. Yleisesti meiltä puuttuu 
kokemusta yhteiskunnallisesta työstä. 
Pahinta on se, ettemme ole saaneet vielä 



omaa taloa kulttuurikeskuksen perusta- 
miseksi. 

Täällä kotimaassa me uskomme tule- 
vaisuuteen, sillä näemme, että Inkerin 
Liitto yhdistää niitä, jotka tuntevat itsen- 
sä suomalaiseksi. Heitä on joka päivä yhä 
enemmän. 

V. Kokko 

IL:n varapuheenjohtaja 



Uuden vuoden terveiset 
Petroskoista 



Kiitos paljon Inkeriläisten viestistä, jo- 
ka on tullut säännöllisesti tähän päi- 
vään saakka, myös ystävällisyydestä ja 
vieraanvaraisuudesta, jota sain kokea ke- 
sällä puheenjohtajien vierailun yhtey- 
dessä. 

Liittomme on lopultakin rekisteröity 6. 
joulukuuta — Suomen itsenäisyyspäivä- 
nä — mikä yhteensattuma. Pian saadaan 
oma pankkitili ja leima, jolloin voimme 
painattaa kaavakkeita. 

Emme istuneet kädet ristissä rekisteröi- 
mistä odotellessamme. On perustettu Lii- 
ton paikallisia seuroja Tsalnaan ja Kon- 
tupohjaan. Seuraavaksi vuorossa ovat 
Kostamus ja Sortavala, sen jälkeen ehkä 
Segeza ja Karhumäki. On syntynyt kaksi 
inkeriläistä osuuskuntaa ja useita kielen 
ja kulttuurin kerhoja, jotka antavat pal- 
jon laajempaa ja monipuolisempaa ope- 
tusta kuin tavanomaiset kielikurssit, joi- 
ta täällä on ennestään kymmeniä. Kieli- 
ryhmiä perustetaan myös lastentarhoi- 
hin. 

Sitä mukaa kun yhteistyö Suomen 
kanssa laajenee ja paikallisten suomalais- 
ten kansallinen itsetunto herää on suo- 
men kielestä tulossa yhä suositumpi. Oi- 
keastaan se on jo tällä hetkellä muotikie- 



li. Suomea opetetaan täällä vieraana kie- 
lenä 40 koulussa, minkä ohella on lukui- 
sia maksullisia kielikursseja ja kalliita 
osuuskuntia, joissa suomea opetetaan. 
Kursseille pyrkijät joutuvat jonottamaan 
vuoroaan kuukausikaupalla. Enemmistö 
heistä on kuitenkin venäläisiä. Sekä kou- 
luissa että kursseilla toimivat opettajat 
ovat kaikki valmistuneet Petroskoin yli- 
opiston laitokselta. 

Paikallisena erikoisuutena täällä on se, 
että liiton toiminnassa, varsinkin sen pai- 
kallisissa osastoissa ovat mukana muut- 
kin suomalaiset. Kanadan ja Amerikan 
siirtolaisten ja Suomesta erilaisissa yh- 
teyksissä loikanneiden jälkeläiset. Olem- 
me kaikissa tilaisuuksissa varta vasten 
korostaneet, että kaikki suomalaiset ovat 
tervetulleita. 

24. joulukuuta juhlittiin Suomalaisessa 
teatterissa ensimmäistä kertaa monien 
vuosikymmenien jälkeen joulua. Järjes- 
täjinä olivat Inkerin Liitto ja Karjalainen 
kulttuuriseura. Samanlaisia tapahtumia 
järjestävät paikalliset seuramme ja minun 
kotipaikkani, Tsalnan, joulu televisioi- 
daan koko Karjalan nähtäväksi. 

Santeri Pakkanen 

Karjalan Inkerin Liiton puheenjohtaja 



Glasnost ja Perestroika 



Tiedotusvälineet tuovat 
meidän tietoomme kaikki 
mitä maailmassa sattuu ja 
tapahtuu. Enimmäkseen uuti- 
sissa kerrotaan vallanpitäjien 
mielivaltaisista julmuuksista, 
joiden seurauksena miljoonat 
ihmiset, usein myös avuttomat 
lapset ja naiset, kärsivät ja 
menehtyvät. Olemme niin 
tottuneet järkyttäviin uutisiin, 
ettemme osaa edes kuvitella, 
mitä nuo kohtalot merkitsevät 
yksityiselle ihmiselle. Sen 
tietää ja tuntee vain se joka 
uhriksi joutuu. 



Me Inkerissä syntyneet ja kasvaneet 
muistamme kuinka meidänkin pie- 
noinen kansamme joutui Stalinin terro- 
rin uhriksi, minkä seurauksena ahkerim- 
mat ja parhaat maanviljelijät karkotettiin 
Inkeristä. Eniten joutuivat kärsimään ra- 
jaseudun asukkaat. Silloin tyhjennettiin 
Suomen rajan läheisyydestä kaikki kylät 
ja asukkaat karkotettiin ympäri laajaa Ve- 
näjää. Saman kohtalon alaisiksi joutuivat 
myös Viron rajan läheisyydessä ja Soik- 
kolan rannoilla asuneet inkeriläiset. 

Nyt, me Pohjolan asukkaat, voimme 
kiittää Kansojen kaitsijaa, kun olemme 
saaneet elää rauhassa ja nauttia hyvistä 
oloista näin pitkään. Olemme saaneet ko- 
kea ja nähdä sellaista, mitä emme vielä 
jokin aika sitten olisi jaksaneet uskoa to- 
deksi. Meidän osaltamme muutokset 
ovat olleet myönteisiä. Olemme pitkän 
odotuksen jälkeen saaneet käydä katso- 
massa syntymäseutujamme, syntymäko- 
tejamme tai niiden raunioita. Olemme ta- 
vanneet sukulaisia ja tuttavia. Monet ovat 
saaneet pitää vieraanaan Neuvostoliitos- 
sa asuvia sukulaisiansa. 




Sergei Parvilahti omaistensa haudalla 
Soikkolan hautausmaalla 24. 8. 1989. 

Yhdessä mieleen palaavat ne ajat, jol- 
loin elettiin vailla oikeussuojaa ja ihmis- 
oikeuksia. Ennen sotia ulkomaille karan- 
neet muistelevat niitä hirmuhetkiä, kun 
he henkensä uhalla lähtivät ylittämään 
rajaa, päästäksensä karkuun stalinilaista 
murhamafiaa. Olihan rajavartioilla mää- 
räys ja lupa ampua karkuun pyrkijät sii- 
hen paikkaan. Monia ammuttiin. 

Maaliskuussa vuonna 1931 lähtivät 
Soikkolan rannasta Sergei Parvilahti ja 
Heikki Kontala hiihtämään kohti Suo- 
mea, vapauden ja turvallisen elämän toi- 
vossa. Heidän matkansa onnistui hyvin. 

Nyt he viettävät hyvin ansaittuja elä- 
kepäiviänsä, Parvilahti Suomessa ja Kon- 
tala Ruotsissa. Glasnostin ja Perestroikan 
ansiosta Sergei Parvilahti sai käydä kat- 
somassa syntymäseutuansa, kotinsa rau- 
nioita sekä tapaamassa sukulaisia. 

Viime heinäkuussa Sergei Parvilahti is- 
tahti taas Soikkolan rannalle, mistä hän 
oli vuonna 1931 lähtenyt. 

Antti Juvonen 
Ruotsi 



Kuolleitten muistojuhla 
Örebrossa 



Me Ruotsissa asuvat Inkerinsuomalai- 
set vietämme pyhäinniiesten päivänä 
»Kuolleitten muistojuhlaa». Muistelemme 
rakkaitamme jotka ovat siirtyneet ajasta 
ikuisuuteen. Perinteeksi on tullut ko- 
koontua Örebrolion, johon olemme yh- 
teisesti pystyttäneet vainajillemme muis- 
tomerkin. 

— Täinä päivä on meille Inkerissä syn- 
tyneillä se päivä, jolloin muistelemme 
vainajiamme suurella lämmöllä ja rak- 
kaudella. Olemme sytyttäneet kynttilät 
heijastamaan valoa ja lämpöä vainajiem- 
me muistolle. Tunnemme olevamme täs- 
sä lähempänä heitä, jotka ovat siirtyneet 
ajallisen elämän rajan yli. Niin meille tun- 
netuissa kuin tuntemattomissa oloissa 
siellä jossakin. Emme ehkä tiedä aikaa 
emmekä paikkaa, mutta tunnemme si- 
simmässämme rakkaittemme läsnäolon 
ja saamme samalla muistutuksen elämän 



katoavaisuudesta, mutta myös iankaikki- 
sesta elämäntoivosta. Elämme parhail- 
laan hyvin värikästä aikaa, josta monet 
omaisemme olivat eläessään rukoilleet. 
Me vielä jäljellä olevat olemme nyt vii- 
me vuosina saaneet lehdistä ja tiedoitus- 
välineistä seurata myönteisiä tapahtumia. 

Muistakaamme me täällä heidän pyr- 
kimyksiään aineellisilla avustuksilla se- 
kä esirukouksilla, että tämä vapaampi ke- 
hitys jatkuisi ja laajenisi edelleen. Eläm- 
me aikaa, josta vanhempamme olivat ru- 
koilleet näkemättä sitä, mutta heidän ru- 
kouksiinsa on nyt tullut vastauksia. 

Jumalanpalveluksessa kerättiin koleh- 
ti Kupanitsan kirkon kunnostamiseksi ja 
se tuotti 3000 kruunua. Kirkosta siirryim- 
me juhlavassa kulkueessa vainajiemme 
muistomerkille, jossa lauloimme ja muis- 
telimme poisnukkuneita. 

Toivo Jääskeläinen Boräs 



Kiitokset Viestistä 



— Olen syntynyt Inkerinmaalla, Rää- 
pyvän seurakunnassa. Suureksi ilokseni 
olen saanut koko vuoden 1989 tämän mo- 
nipuolisen Inkeriläisten Viestin. Siinä on 
oikein miellyttäviä kirjoituksia Inkerin 
kansan elämästä. Näin kirjoittaa Juho Tat- 
ti Petroskoista. 

— Tänään saimme numeron yksitois- 
ta, ja siinä onnittelette Antti Talolahtea, 
joka täytti 90 vuotta. Täällä kotona hän 
oli Antti Tatti, sukulaisemme. On vain 
sääli, että hän sairastaa. Kiitos Yrjö Kork- 
kiselle, kun hän ojensi Antti-serkulle ku- 
kat meidänkin puolestamme. 

— En vieläkään tiedä, kenelle voisin 



sydämestäni sanoa kiitokset Inkeriläisten 
Viestistä. Kuka on se rakas ystävä, joka 
pitää minusta ja näin muistaa, että koko 
vuoden on lähettänyt minulle Viestin. 
Pyydän Teitä sanomaan puolestani sydä- 
melliset kiitokset. Toivon saavani hänen 
osoitteensa, että voisin itse kiittää. Paljon 
terveisiä Teille kaikille sekä menestystä 
työllenne. 

Juho Tatti toivottaa meille kaikille on- 
nellista uutta vuotta, ja tässä tulivat myös 
kiitokset tuntemattomalle ystävälle. Ot- 
takoon vastaan, ken tietää ne ansaitse- 
vansa. 

AL 



Keravalla pyörii 
Inkeri-piiri 



Toiseen kokoukseen joulun alla oli 
saapunut peräti viitisenkymmentä 
Inkerin ystävää, enimmäkseen varttu- 
neempaa väkeä, mutta nuoriakin jouk- 
koon mahtui. Piiri kokoontuu kerran 
kuukaudessa ja tällä kertaa paikalle saa- 
puneet kuulivat mm. pastori Jaakko Lau- 
nikarin alustuksen Inkerin kirkon tämän- 
hetkisistä vaiheista. 



Stalinin verimylly jauhoi yli 
20 miljoonaa ihmistä 

Pastori Jaakko Launikari valotti naapu- 
rimaamme kirkon nykytilaa asiantunte- 
vasti, onhan hän työssään kirkon keskus- 
hallinnossa perehtynyt Inkerin ja Viron 
asioihin. — Inkerin kansa on saanut ko- 
kea aivan erityisen kovan kärsimystien. 
Nyt myös Neuvostoliitossa todetaan ai- 
van yleisesti, että Stalinin verimyllyssä 
tuhoutui ainakin 20 miljoonaa ihmistä, 
joukossa myös huomattava osa inkeriläi- 
siä. Inkeriläisten historia on niin julma, 
ettemme koskaan täysin pysty ymmärtä- 
mään kaikkea sitä, mikä inkeriläisille on 
sattunut, Launikari muistuttaa. 



Ei uudistusta ihmisoikeuksia 
polkemalla 

— Nyt puhaltavat vapaammat tuulet ja 
toivoa sopii, että kansalla olisi mahdolli- 
suus toteuttaa omia perusoikeuksiaan: oi- 
keutta äidinkieleen ja uskontoon. Neu- 
vostoliiton ideologia perustuu edelleen- 
kin marxismi-leninismiin, minkä olennai- 
nen osa on ateismi. Tosin nyt löysätään 



Keravan seurakunnan pastori 
Anja Hänninen on pitkä- 
aikainen inkeriläisten ystävä. 
Vuosien mittaan hän on 
luotsannut monet retket 
Petroskoihin ja vieraillut 
Puskinissa. Loppusyksystä 
Anja kutsui Inkerin ja Viron 
asioista kiinnostuneita 
keravalaisia yhteen ja nyt 
paikkakunnalla pyörii Inkerin 
ja Viron ystävien piiri. 




vähän köyttä, jotta ihmisillä olisi helpom- 
paa. Samalla halutaan hyödyntää myös 
uskonnolliset voimat, Jaakko Launikari 
pohdiskeli naapurimme nykypäivää. 

— Vuosi 89 osoitti, että entiset aatteet 
ovat vanhentuneita. Meidän ei ole syytä 
iloita siitä, sillä edessä voi olla valtava 
kaaos. Mikään uudistus ei saa toteutua 
niin, että ihmisoikeuksia poljetaan. Ei pi- 
dä kantaa vihaa, mutta ei myöskään pi- 
dä unohtaa menneitä. Myös Inkerin ja Vi- 
ron kansojen nousu osoittaa, että nyt siel- 
lä ollaan palattu juurille ja halutaan olla 
uudessa mukana. 



Inkerin kirkolla jättiläismäinen 
jälleenrakennusohjelina 

Inkeriläiset ovat saaneet takaisin jo 
muutaman kirkkorakennuksen ja lisää 
toivotaan. Kirkkojen jälleenrakennus 
maksaa kuitenkin maltaita, eikä Suomen 
kirkko pysty yksin hoitamaan Inkerin 
kirkon uudelleenrakennusohjelmaa. 
Myös Arvo Survo on tämän saman ym- 
märtänyt ja pyytänyt luterilaiselta maa- 
ilmanliitolta apua. — Viisasta on, ettei In- 
kerin kirkon avustaminen jäisi yksin suo- 
malaisten varaan. Mehän luistelemme ai- 
na vastuusta ihmisoikeuskysymyksissä, 
Launikari rokotti. — Survon pyyntö her- 
mostutti meidän viranomaisiemme ja kir- 
kon ulkomaanavun, mutta luterilainen 
maailmanliitto lupasi auttaa. Eihän Inke- 

Pastori Anja Hänninen (vas) ja Inkerin ystäviä. 



rin kirkon jälleenrakennusohjelina ole 
mikään pikkukeikka vaan nielee monia 
kymmeniä miljoonia markkoja. Onhan 
meidän luterilainen hapatuksemme ollut 
aina liian suuret kirkot. Vaikka kirkot 
kunnostettaisiin, ei Inkerin seurakunnilla 
yksinkertaisesti ole varaa edes ylläpitää 
1 500 hengen kirkkoja. Eihän siellä ole 
enää väkeäkään! 



Milloin perestroika saavuttaa 
Suonien 

Pastori Launikari vertasi Inkerin ja Suo- 
men perestroikan tiloja toisiinsa ja epäi- 
li, että Suomessa eletään vielä Bresneh- 
viläistä aikaa, sillä inkeriläisten ja viro- 
laistenkin pyynnöt eivät tunnu kenelle- 
kään kuuluvan. — Suomessa ihmetellään, 
millä kumman oikeudella inkeriläiset 
vaativat itselleen oikeuksia. Olemmehan 
me suomalaiset neuvoneet virolaisiakin 
hillitsemään vaatimuksiaan, sillä me tääl- 
lä tunnemme venäläiset. Ja onhan meil- 
lä omasta mielestämme välittäjän osa 
idän ja lännen välillä. Mutta se on mei- 
dän omaa kuvitteluamme, mitään välit- 
täjän roolia meillä ei ole. Suurvalta ei tar- 
vitse Suomen selityksiä, jos se jotakin ha- 
luaa, Launikari väittää ja iloitsee, että 
edes Inkerissä on Survon kaltaisia rohkei- 
ta ihmisiä kansansa asioita ajamassa. 

Helena Miettinen 




Mies runojen takana 




Lentomatka Torontosta Thunder Bay- 
hyn kestää runsaan tunnin, matka on 
sama kuin lentäisi Helsingistä Ivaloon. 
Kanada on valtava maa. Tunnin lento- 
matkan aikana ei silmiin osu muuta kuin 
metsää ja järviä. Erämaata riittää silmin 
kantamattomiin. 

Ei liene ihme, että Thunder Bayhyn on 
monen suomalaisen siirtolaisen tie vie- 
nyt, siksi kotoisen näköisiä Pohjois-On- 
tarion maisemat ovat, kaikki vain hieman 
suurempaa, kuten kaikki muukin Ame- 
rikassa. Thunder Bayn keskustassa kul- 
kiessa voisi erehtyä olevansa Suomessa, 
sillä enemmän siellä on suomenkielisiä 
kauppojen nimiä kuin nykyisin Suomes- 
sa, jossa jokaisen puodin pitää olla joku 
market, shop tai center. 



Arvo Mullo — AM — on tullut 
monelle Viestin lukijalle 
tutuksi runojensa välityksellä 
ja kesäjuhlien vieraana. 
Minulla oli ilo pistäytyä 
Arvo ja Elli Mullon vieraana 
heidän kodissaan Thunder 
Bayssä viime kesänä. 



Pitkä häämatka 

Monen muun inkeriläisen tavoin Mul- 
lojenkin perhe hajosi sodan jaloissa, osa 
jäi Neuvostoliittoon, osa asuu Ruotsissa 
ja Arvo veljineen Kanadassa. Arvo vitsai- 



leekin, että hän lähti Ellinsä kanssa Ruot- 
sista häämatkalle valtameren taakse ja sa- 
malla matkalla he yhä ovat, vaikka ovat- 
kin ehtineet kasvattaa aikuisiksi kolme 
tytärtä. Keskinäinen kiintymys säteilee 
kuin nuoresta parista ainakin, kun Arvo 
ja Elli katsovat toisiaan. 

Kirkasvetisen kuohuvan joen varrella 
on Mullojen sauna ja sievä talo. Kamarin 
seinällä nakuttaa vanha kello, ainoa 
muisto kotoa Inkeristä. Isännän näppä- 
ryydestä kertovat omatekoiset tyylihuo- 
nekalut. Sen taidon Arvo kertoo oppi- 
neensa Ruotsissa huonekalupuusepän 
opissa. Nyt eläkkeellä ollessa Arvo on 
pystyttänyt ulkovajaan täydellisen puu- 
sepän verstaan, jossa saa sydämensä kyl- 
lyydestä lastuja lennättää. 



Myös runonlastut lentävät 

Muutama vuosi sitten etelän auringos- 
sa Ellinsä kanssa lomaillessaan Arvo in- 
nostui purkamaan tunteensa runoksi. Sii- 
tä se sitten alkoi. Aina kun sydämestä kir- 
paisee tai mieli nousee korkealle, runos- 
ta on tullut luonteva purkautumistie. Ru- 
not ovat inkeriläisille rakkaita. 

Kas tässä yksi monista! 

Teksti ja kuva Helena Miettinen 



Kova pää 



Kun äiti aata ensimmäistä 
opetti mua ääntämään 
seurasin kissaa leikkijäistä 
kun korvaani sattui nuhde tää: 
»Voi lapsi rukka kun suli on 
niin hirmu kova pää!». 

Kun isäni mua opetti 
venäjäksi oikein lausumaan 
kun koko tavu aina muuttui 
tuon vaikean kielen valtiaan 
taas: »Voi lapsi rukka kun suli on 
niin hirmu kova pää.» 
Kun ei mahtunut opetus päähäni. 
Ja neuvot usein tyhjäksi jää. 
Voi lapsi rukka kun suli on 
niin hirmu kova pää. 
Jos luoti siihen lentää 
niin se varmaan siitä syrjähtää. 

Ei luotikaan päähäni lentänyt. 
Vaikk on useita ylläni vinkunut. 
Liekö kovasta päästäni johtunut. 
Vai äitini rukoukset luetut. 
Ovat sen pehmeämmäksi muuttanut? 

Arvo Mu Ho 



Kouluneuvos Matti Kähäri poissa 



Kansanopiston rehtorina pitkään toimi- 
nut Matti Kähäri oli syntynyt Lempääläs- 
sä, Pohjois-Inkerissä 28. 8. 1912. 

Matti Kähäri tuli ylioppilaaksi 1931 Kä- 
kisalmen yhteiskoulusta. Filosofian mais- 
teriksi hän valmistui 1937 Helsingin yli- 
opistosta. Hän teki pitkän päivätyön kan- 
sanopiston johtajana ensin Kannaksella 
Räisälän kansanopistossa ja sittemmin 
Lohjalle Kannakselta siirtyneen Kannel- 
järven kansanopiston johtajana. 



Rehtorin toimensa ohella Matti Kähäri 
osallistui karjalaiseen toimintaan ja oli 
joitakin vuosia mm. Inkeriläisten Sivis- 
tyssäätiön hallintoneuvoston jäsen. Hä- 
nen rakkain kiinnostuksensa kohde oli 
Kannaksen historia ja siihen liittyvä kir- 
jallinen työ. 

Kouluneuvos Matti Kähäri kuoli 29. 
joulukuuta 1989 Helsingissä. 



Kirjahyllystä 



Lyyli Ronkonen: LAPS' INKE- 
RIN. Toim. Markku Laitinen. 
Gummerus 1989. 148 mk. 



Lyyli Ronkosen muistelmateos on yh- 
den historian valkoisten täplien täyttäjän 
vavahduttava kertomus inkerinsuoma- 
laisten vainoista Stalinin ajan Venäjällä. 

Kirjoittaja syntyi varakkaaseen inkeri- 
läisperheeseen Keiton seurakunnassa 
Seltsoin kylässä. Hänen harmonisen var- 
haislapsuutensa katkaisee järkyttävä ko- 
kemus, kun isä kollektivisoinnin alkaes- 
sa vangitaan ja viedään pakkotöihin mak- 
samattomista veroista. Pian sen jälkeen 
koko koti ja omaisuus otetaan valtiolle, 
ja perhe joutuu etsimään suojaa sukulais- 
ten ja tuttavien luota. 

Hirveimpiä kokemuksia lapsille on, 
kun maallikkosaarnaajana tunnettu äiti 
vangitaan, ja kuusi alaikäistä lasta jää 
vaille huoltajaa. Lyyli-tyttö laatii opetta- 
jiensa avustustamana anomuksen viran- 
omaisille, ja äiti vapautetaan. Vaikka ko- 
din kristillinen kasvatus ja koulun mar- 
xilais-leniniläinen oppi ovat keskenään 
sovittamattomassa ristiriidassa, opettajat 
osoittavat inhimillisyyttä lahjakasta oppi- 
lastaan kohtaan. 

Mutta Seltsoin kylässä alkavat Siperi- 
aan karkotettujen määrät kasvaa. Kirjoit- 
tajan perhe onnistuu kuitenkin piileske- 
lemään kotikylässään ja selviää hengissä 
Leningradin piirityksestäkin. Karkotusju- 
nia lähtee läheiseltä asemalta yhtä mittaa, 
ja junan häipyessä kaukaisuuteen soi 
saattamaan tulleiden korvissa vielä pit- 
kään karkotettujen virittämä virsi »Juma- 
la ompi linnamme». Karkotus, pahin kai- 
kesta, kohtaa väistämättä myös kirjoitta- 
jan perhettä. Lyyli on silloin viidentoista. 

Matka Siperiaan on yhtä epäinhimillis- 
tä alennustilaa. Ihmiset sullotaan karja- 
vaunuihin, evääksi annetaan muutama 



leipä useiden viikkojen matkalle. Ihmisiä 
kuolee nälkään ja tauteihin, ja ruumiit 
heitetään tuntemattomille asemille. Lika 
ja syöpäläiset tuntuvat joskus nälkääkin 
viheliäisemmiltä siisteyteen tottuneiden 
inkeriläisten kestää. 

Junan pysähtyessä matkan varrella ruo- 
kaa etsiskelevät karkotetut kohtaavat jos- 
kus inhimillistä sääliäkin, mutta kansal- 
lisuuttaan he eivät uskalla paljastaa, et- 
tei heitä luokiteltaisi fasisteiksi. Olihan 
käynnissä suuri isänmaallinen sota, ja 
suomalaiset kuuluivat viholliskansaan. 

Lyyli Ronkosen teos on kuvaus yhden 
perheen ja yhden kylän kokemuksista 
Stalinin Venäjällä, mutta sitä voi pitää 
myös koko Inkerin kansan via dolorosan, 
tuskien tien kuvauksena. Proosakerron- 
nan usein katkaisevat runot ovat sarkas- 
tista kansan viljelemää mustaa huumoria. 
Kirjoittajat omat runot ilmaisevat pohja- 
tonta koti-ikävää, ja ne avautuvat parhai- 
ten sille, joka itse on joutunut karkotetuk- 
si kotiseudultaan. Kirja on myös älyk- 
kään ja oppineen ihmisen tilitystä todel- 
lisuudesta, joka on niin jyrkässä ristirii- 
dassa ideologian kanssa; lukuelämykse- 
nä se on todella vaikuttava. 

Siperiassakin inkeriläiset säilyttivät 
suomalaisen mielensä, kielensä ja kristil- 
lisen uskonsa. Kirjoittajan perheen viisas 
ja sinnikäs äiti oli vakuuttunut, että las- 
ten ainoa pelastus oli sivistyksen ja kou- 
lutuksen saamisessa. Viranomaisten vas- 
tustusta uhmaten hän lähetti lapsensa Si- 
periassakin kouluun. Ja äiti oli oikeassa. 
Lyyli-tyttärestä tuli myöhemmin filolo- 
gian tohtori ja professori Leningradin seu- 
dun yliopistoon. 

Nykyään Lyyli Ronkonen toimii Hel- 
singin yliopistossa englannin kielen do- 
senttina ja kasvatustieteen lehtorina. Mi- 
ten tähän asti on päästy, selviää myöhem- 
min luvassa olevasta jatkosta. 

Anja Luoma 



INKERINMAALLA. Muistoja 
Inkerin maasta ja kansasta sa- 
noin ja kuvin. Koonnut Hannes 
Sihvo. Karisto Oy 1989. 

Tämä Hannes Sihvon toimittama anto- 
logia on katsaus inkeriläisten vaiheisiin 
kirjallisuuden avulla. Ajallisesti se kattaa 
lähes pari vuosisataa. Vanhimmat otteet 
ovat runonkerääjien matkakertomuksia 
ja heidän saalistaan 1800-luvulta. Uusin 
teos on niinkin tuore kuin Ella Ojalan 
1988 ilmestynyt Pitkä kotimatka. 

Kirjan eduiksi lasken laajan valikoiman 
inkeriläisaiheista kirjallisuutta, runoa ja 
proosaa. Kirja on sopiva kurssikirja opin- 
topiirejä ja kouluja varten. Valokuvat aut- 
tavat ympäristökuvauksissa. Kirjan alus- 
sa on kattava johdanto. Kirjan lopussa 



esitellään muutamat kirjailijat lyhyesti. 
Miksei kaikista ole henkilötietoja? Siinä 
onkin opintopiirille sopiva tehtävä täy- 
dennettäväksi. 

Kirjan miinuspuolista totean, että sisäl- 
lysluettelo käsittää vain kirjan eri osat. 
Olisi ollut sopivaa lähdeviittauksien yh- 
teydessä ilmoittaa myös sivunumero. Kir- 
jailijat on esitelty puutteellisesti. 

Kirjan edut voittavat. Mm. seuraavien 
kirjailijoiden teoksista on lainattu osia 
kirjaan: Eevertti Pärnänen, Matti Kurik- 
ka, Aapo Iho, Aale Tynni, Juhani Konk- 
ka, Aatami Kuortti, Johannes Angere, Ei- 
no Hanski, Oskar Himiläinen, Reino Lää- 
rä. Sihvo kirjaa voi luultavasti Ruotsissa 
ostaa kauttani. Soita ja kysele. Hinta on 
150 kr + postikulut. 

Armas Paakkonen 



Uusi toivo tulevassa — 

nuorisossa nousevassa 




Ilahtuneena panliin merkille Helsingin paikallisosaston järjestämässä joulujuhlassa 
2. 12. 1989, ellä Karjalalalon Laalokkasaliin oli kerlynyt ennätyksellinen määrä nuorta väkeä. 
Ainakin parikymmentä inkeriläisten jälkeläistä esitteli kilvan taitojaan; soitto soi ja laulut 
kaikuivat lasten suista. Jokunen vunukka oli etukäteen purnannut, ettei halua lähteä 
»vanhojen ihmisten juhliin», mutta kun alkuun oli päästy ja ennakkoluulot voitettu, 
tuntui kaikilla olevan pelkästään hauskaa. — Valok. Raija Mattiin. AL. 



Polun päässä! 



Elämä on kohtaamisia ja eroamisia. Pi- 
tuus ei välttämättä ole onnistuneen tut- 
tavuuden tae. Lyhytkin tapaaminen voi 
olla unohtumaton. Pääasia, että kumppa- 
nuus on puolin ja toisin antoisa. 

Viestin tekeminen on ollut minulle erit- 
täin antoisaa aikaa ja muistelen tätä vai- 
hetta elämässäni varmaan aina lämmöl- 
lä. Mielessäni jopa kuvittelin viipyväni 
tällä pysäkillä pitempään, mutta toisin 
kävi. 

Viestin sisällöstä voidaan olla eri miel- 
tä ja siinä olevia asioita painottaa eri ta- 
voin, mutta yksi on varmaa: Viestiä tar- 
vitaan ja kaivataan. Sitä tarvitsevat kaik- 
ki inkeriläiset asuinpaikastaan huolimat- 



ta. Ja nykyisin Viestiä lukevat yhä enem- 
män nekin Inkeristä kiinnostuneet, joil- 
la ei itsellään verisiteitä sinne päin ole. 
Monella on sota-ajalta muistoja naapuriin 
majoittuneesta inkeriläisperheestä tai 
koulukavereista. Heidän kohtalonsa on 
alkanut kiinnostaa. Toivon, että Viesti 
pystyy entisiä paremmin palvelemaan 
kaikkien Inkerin ystävien tarpeita. 

Koko sydämestäni toivotan jokaiselle 
Viestin lukijalle hyvää alkanutta vuosi- 
kymmentä. Sanonkin siis, en hyvästi, 
vaan näkemiin! Eihän sitä koskaan tiedä, 
mitä tulevaisuudessa tapahtuu. 

Helena Miettinen 



Meidän rakas isämme ja 
isoisämme 

PEKKA HÄYHÄNEN 

s. 17. 5. 1891 Kaskisaarella 

Inkerissä 

k. 29. 10. 1989 Dalsjöf orsissa 

Ruotsissa 

Syvästi kaivaten 

Arvo ja Ritva 

Mattias 

sekä muut sukulaiset ja ystävät 

On päivä päättynyt 

jo tullut ilta 

uus kotiranta uneen kangastaa, 

On pursi irronnut maan laiturilla 

vie virrat kuulaat kohti Jumalaa. 



f 



Siunaus toimiteltu 10. 11. 
Kiitos osanotosta. 

Rakas siskoni 

HELENA KREININ 

o.s. Kolsalainen synl. 12. II. 1912 
Järvisaarella Kanllilan kylässä. 
Kuoli Eestissä Pöllsamaalla 
13. 12. 1989 77 vuoden ikäisenä. 

Suremaan jäivät kaksi poikaa 

Leo ja Toivo perheineen Eestissä 

sisar ja veli perheineen Eestissä 

sisko miehineen — 

Ainoja Evert Vanhanen Ruotsissa. 

Muistosi säilyy kauniina. 

Kun vanhuus saapuu, 

niin voimat uupuu 

ja kaipuu kaikesta hälvenee, 

sen näkee Korkein, 

Hän käteen tarttuu, 

vie koliin matkasta väsyneen. 

Rakkaudella muistaen. — Aino 



Etsitään 



Muistilista 



Etsitään Aino Kyttää, joka oli v. 1945 
16-vuotiaana Tulosen talossa, Putulan ky- 
lässä Hl. Koskella. Ainon äidin nimi oli 
Katri. Jos joku tietää Ainosta tai hänen 
perheestään, pyydetään ottamaan yhteyt- 
tä os. P. Huurto, Majavatie 11 D 4, 00800 
Helsinki (puh. 90-783 391) tai Sirkka-Lii- 
sa Tulonen, Lastenlinnantie 1 E 5, 00250 
Helsinki (puh. 90-493 028). 



Inkeriläinen Elsa Kanninen synt. noin 
1922, tuli sodan aikana Saksan kautta 
Suomeen. Asui Siilinjärvellä Hartikaisen 
talossa v. 1943—44. Myös muita sukulai- 
sia oli Suomessa. Äiti asui Janakkalassa. 
Elsa lähti takaisin Pieksämäen kautta. El- 
sasta tietoja toivoo Pentti Hartikainen 
Joentaus 
Vanha-Vattuaho 
71800 Siilinjärvi 
puh. (971)421 170 



Lahjoitus 



Viestin tukemiseksi Maria Elvi 100 kr. 
Ruotsi. 

Inkeri-kuoro 
laulaa taas 

Inkeri-kuoron harjoitukset jatkuvat In- 
kerikodissa 23. 1. -90 alkaen joka tiistai 
klo 17—18.30. Entiset ja uudet laulajat 
ovat tervetulleita. 

Halaukset 
Hyvinkäälle! 

Lämpimät halaukset Hyvinkään Inkeri- 
kerholle Lahdesta. Lahtelaiset olivat hy- 
vinkääläisten vieraana loppuvuodesta ja 
haluavat nyt Viestin välityksellä kiittää 
isäntiään. Lahtelaisten puheenjohtaja 
Marja Rämö muistuttaakin, että yhdessä 
Jutellen ja rupatellen inkeriläisyys elää ja 
kasvaa. — Juuret saivat todellisen heimo- 
kastelun, Rämön Marja riemuitsi. 



Helsingin paikallisosaston tilaisuudet 

Helmikuu 25. 2. 90 klo 14 paikallisosaston 
vuosikokous. 

Maaliskuun tilaisuus 25. 3. 90 klo 14.00 on yh- 
distyksen vuosikokous. 

Turun paikallisosasto 

Vuosikokous Karjalaisten talossa 25. 2. -90 

klo 14. Tervetuloa. w , , 

Johtokunta. 

Lahden Inkerikerho 

Kerhoiltamme alkavat jälleen entiseen tapaan 
joka kuukauden toinen maanantai klo 
18.30. 

Maaliskuun 12. pv klo 18.30 kerhoilta on 
Aino Lehtisen kotona, osoite on Uusikylä, 
lkp. Autoton voi soitella Raijalle, yritän jär- 
jestää kyytiä. Raija Kari puh. 918 238 47 työ- 
hön, 918 531 342 iltaisin kotiin. 

Seukkoseura 

Seukkoseura kokoontuu Inkerikodissa 15. 
helmikuuta ja 15. maaliskuuta 1990 klo 13. 



Inkeriläisten yhdistys ry.n 
VUOSIKOKOUS 

Inkerikodissa Karjalatalossa, Käpy- 
länkuja 1, 00610 Helsinki, Marian- 
päivänä 25. maaliskuuta 1990 

klo 14. Esillä ovat sääntöjen mää- 
räämät asiat. 

Erovuorossa olevat johtokunnan jä- 
senet: Keijo Korkka (Turku), Yrjö 
Korkkinen (Vantaa) ja Matti Rännä- 
li (Helsinki) sekä varajäsen Anja 
Luoma (Vantaa). 



Joukostamme poistuneita: 

Väinö Pylsy, synt. 4. 11. 1919, kuoli 21. 

11. 1989 Tukholmassa. 

Anna Paakkonen synt. 22. 11. 1905, kuoli 

17. 12. 1989 Dalsjöforssa. 

Paavo Steenari synt. 4. 7. 1922, kuoli 19. 

10. 1989 Vahdolla. 



Kirjallisuutta ym. tuotteita 



SAATAVANA SUOMESTA TAI RUOTSISTA 
Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväsprakig) 75 mk (100 kr) 
EHa Ojala * 

Pitkä kotimatka 85 mk (150 kr) 

Erkki Tuuli 

Inkeriläisten vaellus 110 mk (150 kr) 
Pertti Virtaranta 

Sananlaskuja ja arvoituksia 40 mk 
Äänilevyjä 



Inkerikuoro 




Nouse Inkeri ym. 


15 mk (25 kr) 


Lauri Santtu 




Murrejuttuja 


15 mk (25 kr) 


Gävlen kuoro 


30 mk (35 kr) 


Inkeriläisten Viestin 




irtonumeroita. 




Saimi Tuukkanen 




Elämäni Helminauha 


40 mk 


Muistoesineitä 




Arvo Survo: 




Omall maali, kasetti 


55 mk 


Rintaneula, Inkerin lippu 20 mk 


Postikortti Karjalatalo 


3 mk 


Inkerin pöytälippuja 


35 mk (55 kr) 


Inkerin postimerkkejä 




sarja 


50 mk (75 kr) 


Adresseja 


20 mk (30 kr) 



SAATAVANA VAIN RUOTSISTA 
Toivo Folkesten 

Ingermanländare i Västeräs 50 kr 
Irja Hiiva 

Förvisningen 100 kr 

Ania Monahof 

Tillflykten 150 kr 

Ania Monahof 

Mot stjärnan 150 kr 

Postikortti 

Tyttö Tuutarin puvussa 2:50 kr 

Ingria 

ruotsinkielinen aikakausi- 
lehti 50 kr 

UUSIA INKERI-AIHEISIA KIRJOJA 
Hannes Sihvo 

Inkerin maalla 

108 mk, kirjakaupoista 
Lyyli Ronkonen, 

Laps Inkerin, kirjakaupoista 
Helena Miettinen, 

Inkeriläiset maaton kansa 

saatavana Ruotsista 
Aatami Kuortti, 

Veljeni Sotavangit, kirjakaupoista, 

Ruotsissa Armas Paakkoselta 150 kruunua. 



inkeriläisten viesti 




Toimitus 


Ilmoitukset 




Päätoimittaja 


t/t sivu mk t 500 mk 




Anja Luoma 


t/2 » » 800 mk 




puh. (90) 566 2928 maanantaisin ja 


t/4 » » 500 mk 




keskiviikkoisin klo t9-2t 


Kuolinilmoitukset tOO mk 




Toimitussihteeri 


Kiitos- ym. ilm. 60 mk 




Leena Salo 


Kuva ilmoituksessa tOO mk 




Toimituksen osoite 


Lehti ilmestyy kerran kuukaudessa 




Löydöspolku 2 A 6, 0t600 Vantaa 


Kustantaja ja Julkaisija: 
INKERILÄISTEN YHDISTYS RY. 




c /o Anja Luoma 






Pääaslamies Ruotsissa 




Konttori 


Armas Paakkonen 




Lehden ym. tuotteiden tilaukset, osoitteet, 
jäsenmaksut yms. 


Tingsgatan 35 

50253 Boras. Puh. 033/t0t 850 




Inkerikoti, Karjalatalo, Käpylänkuja t, 


Postisiirtotili 626047-5 




006t0 Helsinki 

Puh. (90) 793 796 ti klo t8.30-20.00 


(lehden ym. tuotteiden tilaukset) 




Anneli Korkkinen 


Sivistyssäätiö 




Postisiirtotili Hki 30636-4 


Seppo Kekki 
Riihiniityntie 47 B 3, 




Tilaushinta t990 


02730 Espoo 




tOO mk kotimaahan, 


Puh. (90) 857t 433 (työ) 




Ruolsiin 150 kr ja muualle t40 mk/v. 


Säätiön postisiirtotili t46660-t 





Vammala 1990 Vammalan Kirjapaino Oy 



inkeriläisten viesti 



m 




numero 3 



maaliskuu 1990 



Viestijä viestintä 




Mikä on Inkeriläisten Viesti? kysyy Ro- 
land Randefelt sivulla 11. Inkeriläisten 
Yhdistyksen puheenjohtaja antaa tässä 
numerossa (s. 12) siihen jo varsin tyhjen- 
tävän vastauksen, mutta haluan kom- 
mentoida kysymystä myös omasta puo- 
lestani. 

Inkeriläisten Viesti on sitä mitä sen ni- 
mikin melko yksiselitteisesti ilmaisee. Se 
toimii yhdyssiteenä ja viestintäkanavana 
hajallaan asuvien inkeriläisten välillä. 
Sen toimintaperiaate on osapuilleen sama 
kuin se on ollut kolme vuosikymmentä, 
jotka se on ollut lähes ainoa ajatusten 
tulkki ja ilmaisukanava lukemattomille 
inkeriläisille ja pyrkinyt välittämään pals- 
toillaan tietoa inkeriläisyydestä ja inke- 
riläisestä kulttuurista. Ja vanhan pohjal- 
le on hyvä rakentaa uutta. 

Inkeriläisten Viesti on mielipidelehti, 
mutta se ei halua kirjoituksissaan ketään 
loukattavan. Se ei pyri kärjistämään asi- 
oita, mutta ei myöskään vesittämään. On 
pidettävä erossa toisistaan käsitteet mie- 
listely ja itsesensuuri ja toisaalta terve it- 
sekriittinen ajattelu, joka pyrkii välttä- 
mään yliampuvaa propagandaa ja katteet- 
tomien lupausten antamista. Ei Viestin te- 
kemisessä hampaita tarvita, eikä sarvia- 



kaan. Vilpittömän heimorakkauden lisäk- 
si tarvitaan vain kiinnostusta inkeriläisen 
kulttuuriperinteen säilyttämiseen ja rau- 
hanomaiseen kulttuuriyhteistyön kehit- 
tämiseen kaikkien inkeriläisten kesken — 
asuinpaikasta riippumatta. Pieni nahiste- 
lu lehden palstoilla saattaa tosin joskus 
piristää. Sehän tapahtuu kalevalaisessa 
hengessä, sanan säilällä suihkien — kun- 
han ei ketään ihan suohon lauleta. 

Viesti haluaa olla myös kulttuurilehti 
ja ottaa mielellään vastaan inkeriläistä 
kulttuuria käsitteleviä kirjoituksia. Kult- 
tuuristahan on kaikkien inkeriläisten 
identiteetin etsinnässä lähdetty liikkeel- 
le. Niin myös nyt Neuvostoliitossa. Siel- 
lä pyritään erityisesti lapsissa ja nuoris- 
sa herättämään kiinnostusta oman hei- 
monsa kieleen ja rikkaaseen kulttuuripe- 
rintöön. 

Viestin tilaajamäärä on viime aikoina 
huomattavasti kasvanut, mikä johtuu 
muuttuneesta maailmanpoliittisesta tilan- 
teesta. Viestiä ovat alkaneet tilata nekin, 
joita heimoasiat eivät aiemmin ole juuri 
kiinnostaneet tai jotka leimautumisen pe- 
losta ovat jättäneet sen tilaamatta. Ilah- 
duttavaa on, että myös Neuvostoliiton 
puolelta on alkanut tulla kirjoituksia ja 
palautetta. Se todistaa, että sielläkin Vies- 
ti on tullut tutuksi. Tällä hetkellä Neuvos- 
toliittoon menee satakunta kappaletta, 
jotka tiettävästi ovat Suomen ja Ruotsin 
inkeriläisten ystävien tilaamia. Viestin le- 
viämistä sinne laajemmin vaikeuttavat 
sekä valuuttaongelmat että venäjänkieli- 
sen osoitteiston hoitaminen. Viestillä 
saattaa olla siellä hyvinkin merkitystä 
esim. kielen kannalta, sillä nekin inkeri- 
läiset, jotka vieraassa kieliympäristössä 
ovat osin jo unohtaneet äidinkielensä, 
voivat sen avulla verestää kielitaitoaan. 

Inkeriläisten Viesti toimii myös tiedot- 
tajana ja uutisten välittäjänä. Erinomais- 



ta kulttuurinvaihtoa ja kulttuuriyhteis- 
työtä ovat taas tulossa olevat kesäjuhlat 
mm. Gävlessä, Hatsinassa ja Helsingissä. 
Näistä juhlista ja juhlamatkoista tulee ke- 
vään aikana olemaan runsaasti tietoa 
Viestissä, samoin kommentteja ja tunnel- 
mia juhlapaikoilta — sitten aikanaan. 



Inkeriläisten Viesti on siis kulttuuri-, 
mielipide-, tiedotus- ja uutislehti sekä 
kaikkien inkeriläisten yhdysside. Nimi- 
kin on varmasti näissä oloissa paras mah- 
dollinen — ainakin jos vaihtoehtoina oli- 
sivat Riidanrakentaja tai Sotasanomat. 



•ft* 



inkeriläisten viesti 



Toimitus 

Päätoimittaja 

Anja Luoma 

puh. (90) 566 2928 maanantaisin ja 

keskiviikkoisin klo 19—21 

Toimitussihteeri 

Leena Salo 

Toimituksen osoite 

Löydöspolku 2 A 6, 01600 Vantaa 

c /o Anja Luoma 

Konttori 

Lehden ym. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinla 1990 

100 mk kotimaahan, 

Ruotsiin 150 kr ja muualle 140 mk/v. 



Ilmoitukset 

1/1 sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Seppo Kekki 
Riihiniityntie 47 B 3, 
02730 Espoo 
Puh. (90) 8571 433 (työ) 
Säätiön postisiirtotili 146660-1 



Keitto-puvun uudelleen syntyminen 



Viime kesänä Keiton kesäjuhlilla muu- 
tamat naiset olivat pukeutuneet vanhan 
pukumallin mukaan (ks. kansikuva). 
Vanhoissa valokuvissa Keitosta voi näh- 
dä tämän tyylisiä juhlapukuja, jotka ei- 
vät ole Suomessa niin tunnettuja kansal- 
lispukuja kuin Tuutarin puku. Hieta- 



mäellä käytettiin toisenlaista pitäjänpu- 
kua, joka tuli tunnetuksi kuoron käyt- 
täessä sitä esiintymispukunaan. Tanssi- 
ryhmä, joka kuuluu Tarton inkeriläiseen 
kuoroon, esiintyi Hietamäen puvussa 
Keiton juhlilla, ip 



Kansikuva kertoo: 

Kuvan Keltto-pukuisista naisista useimmat asuvat /'alleen Seltsoissa. Vasemmalta: 
Alina Kajava, Lyyti Myller, Helena Kukkonen, Anna Kajava, Katri Kukkonen, 
Lempi Parkkinen, Anna Humala, Aino Kelkka ja Maria Kajava. Sukunimet ovat 
rouvien tyttönimiä, jotka selvästi osoittavat, että he ovat Keitosta kotoisin. 



Inkeriläisen taiteilijan luona 
vierailulla 



Santeri Ikko on Leningradin Taiteilija- 
liiton jäsen, ja hän saa sen kautta niin mo- 
nia tilauksia, että ne takaavat hänen toi- 
meentulonsa. Tämän takia hänen ei tar- 
vitse myydä taulujaan ulkomaille vain 
siksi, että neuvostotaide on tällä hetkel- 
lä hyvin suosittua. Sen sijaan Santeri ke- 
rää rakkaimpia töitään suureen näytte- 
lyyn, jossa hänen taulujensa symboliik- 
kaa voi tulkita. 



ta vertauskuvilla, ja kalasaaliin voi löy- 
tää monista Santerin tauluista. Samalla ta- 
valla esim. lampailla on hänen tauluis- 
saan sama funktio kuin Jeesuksen ver- 
tauskuvilla; kalat voi nähdä Jeesuksen 
symbolina — ensimmäisillä antiikin kris- 
tityillä kala oli salainen tunnusmerkki — 
ja lokit symbolisoivat kuolleiden meri- 
miesten sieluja. 




Kuvassa Santeri on kolmen taulunsa 
vieressä, jotka kaikki kuvaavat kalastaja- 
väestön ympäristöä ja työtä Karjalassa. 
Jopa niissä on symboleita sille, joka niitä 
todella ymmärtää. Taiteilija kertoo mie- 
lellään motiiveistaan ja selittää symboliik- 
kaa, jonka avulla hän haluaa välittää kris- 
tillistä sanomaa. Jeesus puhuu kalasaaliis- 



Taiteilijaliiton avulla Santerilla on ollut 
tilaisuus viettää kesiä esim. Laatokan Va- 
lamon saarella ja Karjalassa, jossa hän on 
tehnyt joukon luonnoksia keskellä luon- 
toa. Näitä hän työstää edelleen Lening- 
radin ateljeessaan ja rakentaa niistä suu- 
ria kertovia teoksia. 



Inkeriläiset kiinnostavat 
taas Smolnaa 



Viisi- kuusikymmentä vuotta sitten in- 
keriläiset aiheuttivat Smolnalle ras- 
kasta huolta. He ymmärsivät huonosti 
kollektivisoinnin edut, eivätkä olleet on- 
nellisia Stalinin kanavalla ja Hiipinässä. 
S. Kirovin komissaarit suorittivat siitä 
huolimatta työnsä rohkeasti. J. Stalinin 
oppilas Andrei Zdanov, Smolnan seuraava 
isäntä, sulki kaikki suomenkieliset koulut, 
kirkot, lehdet ja murhasi tuhansia »nat- 
sionalisteja» ja muita »kansanvihollisia» 
v. 1937—1938. A. Zdanovin johtamasta 
Smolnasta maaliskuussa v. 1942 tuli käs- 
ky Pohjois-Inkerin suomalaisten pakko- 
siirrosta Siperiaan. A. Zdanov jätti seuraa- 
jilleen evästyksen inkeriläisten pitämises- 
tä pois kotiseudultaan. Sen jälkeen Smol- 
na unohti kansaamme. 



Yhtäkkiä lokakuussa v. 1989 Inkerin 
Liiton edustaja kutsuttiin Smolnaan neu- 
vottelemaan sen uuden johtaja Boris Gi- 
daspovin kanssa. Kokonaisen puolitunti- 
sen Leningradin ykköskommunisti kuun- 
teli tietoa täysin tuntemattomasta kansas- 
ta, muttei luvannut mitään. Keskustelu 
käytiin M. Gorbatshov Suomen vierailun 
aattona ja B. Gidaspov osallistui pääsih- 
teerin porukkaan. Keskustelusta huoli- 
matta mikään ei ole muuttunut kahdes- 
sa kuukaudessa. Anteeksi, erehdyn, jo- 
tain tapahtui — Inkerin Liiton puheenjoh- 
taja saa pian Smolnan myötävaikutuksel- 
la kotipuhelimen. Älkää luulko, että vi- 
rasto on turha! 

Toivo Järkinen, 
Linna 



Santeri on tehnyt jopa sarjan tauluja, 
joiden joukossa on myös hänen oma lap- 
suudenkotinsa. Taulu, joka teki minuun 
suurimman vaikutuksen, kuvaa naista, 
joka kävelee palavasta talosta poispäin sa- 
movaari sylissään. Tulenhohde luo tau- 
luun epätoivoisen tunnelman, ja »Epätoi- 
vo» on myös taulun nimi. Kun ihmiset so- 
dan ja väkivallan aikana joutuivat lähte- 
mään kodeistaan, tuntui kuin ihmisten 
suunnaton epätoivo olisi sytyttänyt tulen. 
Tämä taulu ilmaisee todellakin kauhua ja 
hätää, ja Santeri kertoo, että hän olisi ha- 
lunnut asettaa tämän taulun monissa eri 
tilaisuuksissa näytteille, mutta siitä kiel- 
täydyttiin aina viime vuoteen asti, jolloin 
taulu oli ensimmäistä kertaa näytteillä or- 
todoksisen kirkon 1000-vuotisjuhlien yh- 
teydessä. Aikaisemmin on pelätty, ja ei 



ole uskallettu antaa kansan ottaa osaa sii- 
hen protestiin, jota taulu edustaa. 

Vaikka Santeri maalasi taulun jö vuosi 
sitten, niin hän ei pidä sitä vielä ollen- 
kaan valmiina. Luultavasti hän tulee 
työskentelemään sen kanssa vielä mon- 
ta vuotta. Taulu ilmaisee hänen omaa 
epätoivoaan kansansa kärsimysten takia 
ja on hänen protestinsa niitä vastaan, jot- 
ka aiheuttivat nämä kärsimykset. 

Voin vain toivoa, että Santeri voi työs- 
kennellä rauhassa taulujensa parissa, niin 
että hänen suuri näyttelynsä toteutuu ja 
me voimme nähdä sen myös täällä Ruot- 
sissa, ip 

Inkeri Petersonin tekstit Ingria-leh 
destä kääntänyt Leena Salo. 



Puheenvuoroja Boräsissa 




Täydellinen pienoismalli laivasta, joka 
aikoinaan kuljetti Viron valkeaa hiekkaa 
Suomeen, koristaa Boräsin Seurakunta- 
kotisäätiön kokoushuoneen erästä 
nurkkausta. 



Kuluvan vuoden tammikuun 
puolen välin tienoilla kokoon- 
tui joukko Suomen ja Ruotsin 
inkeriläisten edustajia Borä- 
siin, Ruotsiin. Viime kesänä 
Turussa oli pahoilla mielin to- 
dettu, ettei kesäjuhlien huli- 
nassa ollut milloinkaan tilai- 
suutta vaihtaa mielipiteitä yh- 
teisistä asioista, ja asia päätet- 
tiin paikata tapaamisella hil- 
jaisten härkäviikkojen aikana. 
Kokouspaikkana oli Boräsin 
Inkeriläisten Seurakuntakoti- 
säätiön talo. 



Boräsissa isäntänä toimi ISK.n puheen- 
johtaja Armas Paakkonen, joka alustus- 
puheenvuorossaan erityisesti korosti ko- 
kouksen epävirallista luonnetta. Inkeri- 
läisten Yhdistyksen puheenjohtaja Mark- 
ku Pyysiäinen valotti tämänhetkistä tilan- 
netta Suomen inkeriläisten näkökulmasta. 

Kokouksen keskeisimpiä puheenaihei- 
ta olivat mm. yhteistyön kehittäminen 
Neuvostoliiton inkerinsuomalaisten 
kanssa, inkeriläisten arkistojen järjestä- 
minen, kesäjuhlat, yhteisten matkojen 
järjestäminen juhlille, niiden koordinointi 
ja eri järjestöjen edustus juhlilla. Todet- 
tiin, että Ruotsin, Suomen ja Neuvosto- 
liiton kesäjuhlien paikka ja aika olivat jo 
selvillä: Ruotsin kesäjuhlat ovat Gävles- 
sä 16.— 17. kesäkuuta, Neuvostoliiton ke- 
säjuhlat Hatsinassa juhannuksena ja Suo- 
men juhlat 7.-8. heinäkuuta Helsingissä. 

Pisimpään puhutti koko lauantaipäivän 
kestäneen palaverin osanottajia Inkeri- 
iäisten Viesti, sen leviäminen ja tulevai- 
suus muuttuneissa oloissa sekä taloudel- 
linen tilanne. Todettiin, että Viesti on yhä 



tärkeä yhteyksien ylläpitäjänä myös 
Ruotsin inkeriläisille ja ettei viisi vuotta 
sitten perustettu Ingria-lehti ollut missään 
tapauksessa sen kilpailija vaan sisarjul- 
kaisu, jonka artikkeleita oli vapaasti lai- 
nattavissa Inkeriläisten Viestiin. Ruotsin 
puolella oltiin halukkaita tukemaan Vies- 
tiä kaikin mahdollisin tavoin. Viestin laa- 
jempi leviäminen Neuvostoliiton inkeri- 
läisille puhutti myös pitkään. Suurim- 
maksi vaikeudeksi todettiin valuuttaky- 
symys ja venäjänkielisten osoitteiden hoi- 
taminen. 

Esillä kokouksessa oli myös uuden In- 
kerinmaan kartan aikaansaaminen. Se 
olisi dokumentti inkerinsuomalaisesta 
asutuksesta Neuvostoliitossa. Kartan 
»päätoimittajana» on Ingria-lehden pää- 
toimittaja Viktor Pajunen sekä toisena 
primus motorina Roland Randefelt. Kart- 
ta-asiaa oli pohdittu aiemmin myös Tar- 
tossa pidetyssä inkeriläisten kokoukses- 
sa, josta terveisiä toi Helsingin paikallis- 
osaston puheenjohtaja Yrjö Korkkinen. 

Boräsin keskusteluissa sivuttiin myös 



kysymystä Inkeriläisten Yhdistyksen 
mahdollisuudesta toimia painostusryh- 
mänä valtiovaltaa vastaan ja todettiin, et- 
tä taloudellisesti heikossa asemassa ole- 
van yhdistyksen toimia sitovat myös sen 
omat, tarkoin määritellyt säännöt. Kult- 
tuuriyhteyksien kehittäminen ja ylläpitä- 
minen kaikkien inkeriläisten kesken on 
kuitenkin yhteinen tavoite, ja näiden yh- 
teyksien ylläpitämisessä Inkeriläisten 
Viestillä on tärkeä asema. 

Petroskoista ISK:lle tulleista kirjeistä 
kävi ilmi, että sinne on 1991 tarkoitus jär- 
jestää inkeriläisten taiteilijoiden maail- 
manlaajuinen näyttely, ja sieltä käsin toi- 
vottiin apua sekä taidenäyttelyn että 
esim. lastenleirien järjestämisessä. 

Suomen inkeriläisten edustajille hyvin 
antoisa matka päättyi Göteborgin taide- 
gallerian ja kaupungin kulttuurinähtä- 
vyyksien kierrokseen, joilla erinomaisen 
osaavina oppaina olivat Inkeri Peterson 
ja Armas Paakkonen. Lämpimät kiitok- 




Markku Pyysiäinen luovuttaa Armas Paak- 
koselle Suomen edusta/ien tuliaisen, 
Suomalaisen Nimikirjan. 



set kaikille ystäville yhteisesti ja jokaisel- 
le erikseen vieraanvaraisuudesta ja miel- 
lyttävästä tapaamisesta. 




Miellyttävää yhdessäoloa, leppoisaa ajatustenvaihtoa ja asiallisen ankaraa pohdintaa 
vuorotellen. Palaverin osanottajat oikealta: Viktor Kainelainen, Boräs; Viktor Pajunen, 
Göteborg; Inkeri Peterson, Göteborg; Keijo Korkka, Turku; Alfred Saklantti, Jönköping; 
Anne Tuohimäki, Helsinki; Armas Paakkonen, Boräs; Jussi Jänis (seisomassa), Boräs; 
Yrjö Korkkinen, Vantaa; Viktor Aitman, Boräs sekä Markku Pyysi "inen, Helsinki. 
Valok. Anja Luoma, Vantaa. Teksti ja kuvat: Anja Luoma 



Eero Rautajoki 




Inkerin sotapakolaiset, joita siirtoväek- 
sikin on kutsuttu, tulivat sota-aikana 
monella tavalla kortitetuiksi. Jo ns. trans- 
porttien aikana tehtiin listoja saksalaisten 
ja suomalaisten siirtoviranomaisten välil- 
lä. Hangon listat ja takaisin palautettujen 
luettelot olivat vain pieni osa kortituk- 
sesta. 

Kun siirtoväenasiaintoimisto, ulkomaa- 
laistoimistoja Valpo olivat kukin laatineet 
omat korttinsa, olikin ns. heimotyö saa- 
nut jo varsin outoja piirteitä. Tavallinen 
sotapakolainen ei tiennyt, että hänestä oli 
tehty useampia valvontakortteja. Helsin- 
gin Ratakadun tietämissä jokaisesta inke- 
riläisestä kerrottiin olleen kolme eri kort- 
tia ja »vaarallisemmista» peräti neljä. 

Kortistojen lisäksi jokainen kuului 
kaikkiin normaaleihin kortistoihin: kan- 
sanhuolto, poliisi, verotus . . Silloin tar- 
vittiin em. elimet ja niihin sotapalveluk- 
sesta pelastuneita virkamiehiä. Koneisto 
olisi tullut toimeen yhdelläkin valtiollisel- 
la valvontakortistolla. Koska asia oli ke- 
hittymätön, ehkä näin saatiin työtä suku- 
laisille ja ystäville. 



Inkeriläisten 
valvonta 



Merkillisiä luetteloja olivat ns. Inkerin 
siirtoväen kirkonkirjat. Opetusministe- 
riön alaiset kirkkoherrainvirastot täytti- 
vät yleensä kirjaimellisesti määräykset. 
Niinpä inkeriläisiä ei saanut kirjoittaa 
seurakuntien kirkonkirjoihin vaan seura- 
kuntien erillisluetteloihin. 

Sota-aikana eräs itäsuomalainen sotilas 
kertoi menneensä naimisiin raskaana ole- 
van itäkarjalaisen naisen kanssa. Asiaa 
koskeva anomus oli lähetetty Mannerhei- 
mille, joka oli myöntänyt luvan. Ei siinä 
sen kummempia paperisotia tarvittu. 

Vuonna 1945 oli ankara kielto vihkiä 
luvatta inkeriläisiä. Jos halusi avioliittoon 
Suomen suomalaisen kanssa, piti tehdä 
anomus oikeusministerille, joka siihen ai- 
kaan oli Urho Kekkonen. 

Anomukseen kahden henkilön piti to- 
distaa, ettei inkeriläinen anoja ollut aikai- 
semmin ollut naimisissa (tai ettei uudel- 
le liitolle ollut estettä). Todistajien nimet 
todistivat oikeiksi puolestaan neljä todis- 
tajaa. Sen jälkeen anomus vietiin kunnan 
ao. virkamiehelle, kaupungeissa pormes- 
tarille, joka pani paperiin nimensä ja lei- 
mansa. Näin kahdeksan nimen paperi 
lähti Helsinkiin. Oikeusministerillä ei il- 
meisesti ollut kieltoja eikä omantunnon 
tuskia päätöstä tehdessään. 

Kysyin kerran eräältä nuorelta papilta, 
voisiko hän vihkiä inkeriläisen Suomes- 
sa syntyneen kanssa. Tarkoitukseni ei ol- 
lut toimia »naittajana», mutta halusin 
kuulla papin mielipiteen. Pappi ei luvan- 
nut vihkiä, koska hän oli jo muutamia 
vihkinyt ja joutunut siitä pidätetyksi ja 
kuulusteluihin. Eräs kirkkoherra vastasi, 
ettei hän halunnut menettää papin vir- 
kaansa. 



Kirjahyllystä 



Helena Miettinen: INKERILÄI- 
SET MAATON KANSA. Tammi 
1989. 

Koko Suomen lehdistössä ja radiossa 
sekä TV:ssä on Inkeri ollut kahden vii- 
meisen vuoden aikana »pop-aihe». Ruot- 
sin puolella on Inkeriä käsitelty lehdistös- 
sä huomattavasti vähemmän, ymmärret- 
tävistä syistä. Eihän »Svenssonia» kiin- 
nosta paljonkaan jonkun pienen, vieraan 
kansan kohtalo, kun he eivät edes rähise 
ja mellakoi täällä Ruotsissa. Ovatpa jopa 
säästyneet maanjäristyksiltä kotonaan. 
Inkeri ja inkeriläiset ovat täysin tunte- 
mattomia ruotsalaisille. Ja tilanne oli sa- 
ma suureksi osaksi myös suomalaisille ai- 
na viime aikoihin asti. Koko kiinnostus 
alkoi Petroskoissa ilmestyvän Punalipun 
elokuun 1987 numerolla ja saavutti ko- 
hopisteen pastori Arvo Survon vierailun 
aikana Suomessa alkuvuodesta 1989. 

Helena Miettisen kirjan arvokkain puo- 
li onkin juuri loppuosa kirjaa, missä hän 
valaisee viime vuosien tapahtumia inke- 
riläisten keskuudessa, semminkin Neu- 
vostoliitossa. Ja niissä onkin tapahtunut 



paljon ja lyhyessä ajassa! Helena Mietti- 
sellä on asiantuntemusta näissä asioissa. 
Hän on päässyt kiinteisiin yhteyksiin ny- 
kypäivän inkeriläisten kanssa monella ta- 
valla: Inkeriläisten Viestin toimitussihtee- 
rinä, Suomi-Seuran Inkerikeräyksen 
koordinaattorina, inkeriläisten edustaja- 
na eri kokouksissa. Kirjan rakenne on 
pääosittain inkeriläisten elämänkohtalo- 
ja, jotka Miettinen on saanut haastattele- 
malla heitä. Haastattelujen väliin hän on 
liittänyt yleistä historia- ja asiatietoa In- 
keristä ja inkeriläisistä. Sillä onhan jon- 
kun kansan historia yhteenveto sen kan- 
san yksilöiden elämänvaiheista. Kirjasta 
löytyy mielenkiintoista lukemista sekä in- 
keriläisille että heistä kiinnostuneille. 
Kuinka moni kantasuomalainen tietää et- 
tä Suomen armeijan riveissä taisteli inke- 
riläisiä sotavankeja omassa pataljoonas- 
sa, Heimopataljoona 3:ssa? Jussi antaa 
henkilökohtaisen kuvauksen näistä ta- 
pahtumista. Itse löysin kultamurun: 
oman serkkuni elämäkerran. Itse en enää 
voi mennä häntä haastattelemaan Miet- 
tisen lailla Kanadassa. Hän sai kutsun iäi- 
syyteen pari kuukautta ennen kirjan il- 
mestymistä. Miettisen kirjaa voi ostaa 
Ruotsissa kauttani. Hinta on 150 kr-i- 
postikulut. 

Armas Paakkonen 



Mutta toisenlaisiakin pappeja oli. Niin- 
pä eräs jo kauan sitten kuollut rintama- 
mies sanoi minulle: »Kyllä minä vihin in- 
keriläisiä kiellosta huolimatta. Minun 
kristillinen omatuntoni sallii sen tehdä.» 

Tämä kirjoitus paljastaa yhden syyn sii- 
hen, miksi niin suuri osa inkeriläisistä 
lähti Suomesta takaisin. Syitä oli tietysti 
monia. Uuden elämän alkaminen täällä 
oli vaikeaa ja tasa-arvo puuttui. Luterilai- 
siakin oli kahta sorttia. 



Inkeriläisten yhdistys ry:n 
VUOSIKOKOUS 

lnkerikodissa Karjalatalossa, Käpy- 
länkuja 1, 00610 Helsinki, Marian- 
päivänä 25. maaliskuuta 1990 
klo 14. Esillä ovat sääntöjen mää- 
räämät asiat. 

Erovuorossa olevat johtokunnan jä- 
senet: Keijo Korkka (Turku), Yrjö 
Korkkinen (Vantaa) ja Matti Rännä- 
li (Helsinki) sekä varajäsen Anja 
Luoma (Vantaa). 



Viimevuotinen menestysmatka toistuu! 
Juhannusmatka Inkeriin 22-25.6.90 




Sinulla on vielä tilaisuus päästä mu- 
kaan matkalle Inkerin juhannusjuhlille 
Hatsinaan. Viime vuonna matkasimme 
Keiton juhlille Suomesta lähes satapäise- 
nä joukkona. Tämän vuoden juhla on vie- 
läkin suurempi, sillä me odotamme viit- 
tä tuhatta inkerinsuomalaista Inkeristä, 
Karjalasta, Eestistä, Suomesta ja Ruotsis- 
ta. Juhla, joka alkaa lauantaiaamuna ja 
päättyy sunnuntaina iltapäivällä, tarjoaa 
monipuolista ohjelmaa: tanhuja, laulua, 
musiikkia, perinneleikkejä, jumalanpal- 
veluksen ym. Juhlapaikka sijaitsee Hat- 
sinan lähellä noin 50 km Leningradista 
etelään. Matkustamme omilla busseilla ja 
majoitumme hotelliin Leningradissa juh- 
lien ajaksi. Hotellista juhlapaikalle ajam- 
me omilla busseilla. 



Lähtö: Perjantaina 22. 6. klo 7.00 Hel- 
singistä. 

Lähtö: Leningradista maanantaina 25. 6. 
klo 9.00 ja paluu 'Helsinkiin noin klo 
18.00. 

Matkan hinta on 1250 mk ja se sisältää: 

— bussimatkan Leningradiin 

— kuljetukset juhlapaikalle 

— majoituksen hyvässä hotellissa 

— aamiaiset (puolihoito juhlaohjelmasta 
riippuen) 

— viisumin 

— matkanjohtajien palvelukset 

Meillä on rajoitettu määrä paikkoja, ja 
jos haluat varmistaa osallistumisesi, kan- 
nattaa ilmoittautua välittömästi. Ilmoit- 
tautumisen yhteydessä maksetaan en- 



nakkovarausmaksu 100 mk postisiirto- 
tilille 2840831, Roland Randefelt, 
Vantaa. Merkitse nimesi ja osoitteesi 
postisiirtolomakkeeseen. Ennakkova- 
rausmaksua ei makseta takaisin. Viisumi- 
lomakkeet, tarkka matkaohjelma ja ohjei- 
ta tulee sinulle myöhemmin postitse. 

Matkanjärjestäjät: Ida Riipinen ja Ro- 
land Randefelt 



Lisää tietoja: Ida Riipinen 

Linnankoskenkatu 8 B 53 
00250 Helsinki 
Puh. (90) 445 701 



Ruotsin kesäjuhlamatkasta tiedot huh- 
tikuun numerossa. 



Inkeriläisistä ilmestynyt väitöskirja 

Joensuun yliopiston historian laitoksella tarkastettiin 9. helmikuuta 1990 filoso- 
fian lisensiaatti Pekka Nevalaisen väitöskirja »Inkeriläinen siirtoväki Suomessa 
1940-luvulla». Kirjasta enemmän seuraavassa numerossamme. 



Yleisöltä 



Mikä on 

Inkeriläisten 

Viesti? 



Kysymys on yksinkertainen, mutta vas- 
tauksia on monia. Olisi mukavaa kuulla, 
millainen lehti Inkeriläisten Viesti on ja 
mitä toimitus haluaa lukijoilleen antaa. 

Itä-Eurooppa kiehuu, neuvostoliittolai- 
sessa Punalippu-lehdessä käsitellään In- 
keri-aihetta joka numerossa ja julkaistaan 
yhä rohkeampia ja paljastavampia artik- 
keleja, sellaisia, jotka vielä kymmenen 
vuotta sitten olisivat lähettäneet kirjoit- 
tajan valtion kustannuksella itäisiin erä- 
maihin. Kaikkein rohkeimmat jutut Inke- 
ristä ja inkeriläisistä julkaistaankin juuri 
Neuvostoliitossa, ei Inkeriläisten Viestis- 



sä, ei edes Suomessa. Miten kehitys on 
voinut ajaa ohitsemme? Miksi olemme 
niin hampaattomia? Mistä johtuu tämä 
varovaisuus ja itsesensuuri? 

Voisiko Inkeriläisten Viestin kustanta- 
ja Inkeriläisten yhdistys selventää lehden 
päälinjaa. Edustaako Viesti yksin yhdis- 
tystä, Suomen inkeriläisiä, vaiko kaikkia 
inkeriläisiä asuinpaikasta riippumatta? 
Millaista kulttuuria Viesti haluaa käsitel- 
lä? Jos Viesti on uutislehti, mitä uutisia 
se välittää? 

Inkeriläiset eivät saa tukea neuvosto- 
valtiolta, eiväkä muiltakaan. Tuki tulee 
yksityishenkilöiltä eri puolella maailmaa. 
Jos mikään valtio ei tue asiaamme, tulisi 
ainakin oman lehden nousta puhumaan 
puolestamme. Jos Inkeriläisten Viestillä 
ei ole varaa ja rohkeutta kertoa totuutta, 
joka ei aina miellytä päättäjiä, muutetta- 
koon lehden nimi Konsensus Sanomiksi 
tai Mielistelijöiden mietteiksi. 

Roland Randefelt 
Vantaa 



Puheenjohtaja vastaa 



Inkeriläisten Viesti on Suomessa toimi- 
van Inkeriläisten yhdistyksen kustanta- 
ma ja julkaisema lehti. Sen levikki on täl- 
lä hetkellä noin 1 360 kappaletta. Näistä 
Suomeen menee noin 850, Ruotsiin suun- 
nilleen 400 ja Neuvostoliittoon arviolta 
100 tilausta. Joitakin hajatilauksia lähtee 
myös muihin maihin. 

Viestiä julkaisevan yhdistyksen tarkoi- 
tuksena on sääntöjen mukaan mm. toi- 
mia Suomessa asuvien inkeriläisten ja 
heidän jälkeläistensä yhdyssiteenä, val- 
voa jäsentensä yhteisiä etuja sekä edistää 
heidän yleisiä taloudellisia ja sivistyksel- 
lisiä pyrkimyksiään. Tarkoitusperiään 
yhdistys toteuttaa toimimalla urheilu-, 
opinto-, laulu- ja ompelukerhojen aikaan- 
saamiseksi, esitelmä- ja juhlatilaisuuksien 
järjestämiseksi sekä yhteyden ylläpitämi- 
seksi kotiseutu- ja heimotyötä tekevien 
järjestöjen kanssa. Yhdistys voi harjoit- 
taa myös julkaisutoimintaa. 

Me yhdistyksen toiminnasta ja lehdes- 
tä vastaavat olemme kiinnostuneita inke- 
riläisyydestä ja inkeriläisistä. Me otam- 
me mielellämme vastaan kirjoituksia eri 
tahoilta ja eri puolilta maailmaa. Lehti 
tarjoaa keskustelumahdollisuuden ja -pai- 
kan kaikille inkeriläisistä kiinnostuneil- 
le- Lehti myös näyttää vastaavan monien 
hajallaan asuvien inkeriläisten tarpeisiin, 
muuten se tuskin leviäisi tässä laajuudes- 
sa ulkomaille. Lehdellä on kuitenkin oma 
linjansa. Inkeriläisten Viesti ei edusta ei- 
kä voikaan edustaa kaikkia maailman in- 
keriläisiä tai tarkemmin sanottuna inke- 
rinsuomalaisia. Meidän päätehtävämme 
on tukea Suomessa asuvien inkeriläisten 
ia heidän jälkeläistensä identiteettiä ja ol- 
ia heidän eri maissa asuvien sukulaisten- 
sa yhdyssiteenä. 

Perinteisesti meillä on ollut vilkasta yh- 
:eistoimintaa Ruotsissa asuvien inkeri- 
läisten ja heidän järjestöjensä ISK:n kans- 



sa. Mutta me Suomessa emme voi ajatel- 
la edustavamme heitä. Me emme myös- 
kään voi puhua heidän nimissään. Heil- 
lä on siihen omat elimensä ja vastuuhen- 
kilönsä. 

Nyt me iloitsemme vilpittömästi siitä, 
että on avautumassa vastaavanlaisia yh- 
teistoiminnan mahdollisuuksia myös 
Neuvostoliittoon päin. Varmasti nämä 
yhteydet tulevina vuosina vilkastuvat. 
Mutta me emme voi toimia myöskään 
Neuvostoliiton inkeriläisten äänenkan- 
nattajana. He itse ovat luomassa omaa 
toimintaansa ja etsimässä sille suuntavii- 
voja. Me emme halua heitä liikaa neuvoa; 
he tuntevat parhaiten omat tarpeensa ja 
mahdollisuutensa. Mutta kiinnostuneita 
me olemme. Ja tarjoamme oman melko 
pitkän kokemuksemme yhdistystoimin- 
nasta heidän käyttöönsä. Se juuri on se 
alue, jolla me parhaiten voimme Neuvos- 
toliiton inkeriläisiä tukea. Konkreettiseen 
avustamiseen alle tuhannen hengen yh- 
distyksen — jonka toiminta perustuu va- 
paaehtoistyöhön — mahdollisuudet sen 
sijaan ovat rajalliset. Sitä varten on ole- 
massa myös muita paljon tehokkaampia 
elimiä, Suomessa esimerkiksi Kirkon ul- 
komaanapu ja Suomi-Seura. Näihin me 
olemme jatkuvasti yhteydessä. 

Meidän yhdistyksemme tavoitteena ei 
ole myöskään ollut toinen toistaan roh- 
keampien ja paljastavampien juttujen jul- 
kaiseminen Neuvostoliiton inkeriläisten 
tilanteesta. Meidän jäsenistömme kyllä 
tunsi todellisuuden ennen avoimuuden 
aikaakin. Vuosikymmenien saatossa 
useimmat täällä Suomessa ovat kuitenkin 
halunneet katsoa enemmän tulevaisuu- 
teen kuin menneisyyteen. Se ei enää 
muuksi muuru kirjoitettiin siitä mitä ta- 
hansa. 

Tällainen siis on yhdistyksemme linja. 
Lehden toimittamisesta vastaa luonnolli- 



Maria Paasonen 80-vuotias 



»Inkeriläinen lauloi aina ja kaikkialla. 
Se levisi kuin vastustamaton virta», sanoi 
inkeriläisen perinteen tutkija, professori 
Leea Virtanen esitelmöidessään Lahden 
kesäjuhlilla pari vuotta takaperin. Yksi 
inkeriläisen lauluperinteen ylläpitäjistä 
on äskettäin 80 vuotta täyttänyt Maria 
Paasonen. 

Maria Paasonen syntyi Inkerinmaalla 
Moloskovitsan seurakunnassa 30. 1. 
1910. Lauluharrastus lähti käyntiin jo lap- 
sena, sillä isoisä lauloi kirkkokuorossa ja 
näin lapsenlapsetkin oppivat laulua ra- 
kastamaan. Nuorena Maria lauloi koti- 
seurakuntansa kirkkokuorossa, jota joh- 
ti Juhana Kämärä. Joskus jouduttiin lau- 
lamaan ilman johtajaakin, kun 30-luvun 
alussa kuoronjohtajista oli pula. Silloin 
kuoron epävirallisena johtajana oli Juha- 
na Paasonen, jonka kanssa Maria myö- 
hemmin avioitui. »Kerran laulettiin omin 
päin pääsiäisj umalanpalveluksessakin» , 
Maria muistelee. Veli, joka oli musiikki- 
miehiä hänkin, opetti stemmat, ja hyvin 
sujui. 

Suomeen Maria Paasonen tuli muiden 
inkeriläisten tavoin Viron kautta 1943. 
Inkeri-kuoroon hän hakeutui vasta 
70-luvun alussa eläkkeelle päästyään. Sa- 
maan aikaan hän lauloi Helsingin Paava- 
lin kirkon seurakuntakuorossa, jonka 
kustantamana kävi laulukursseillakin. 

Maria Paasonen on myös ahkeraan 
nähty vieras Kaustisten kesäisillä musiik- 
kijuhlilla. »Siellä on aina yösija tiedossa», 
nauraa Maria, sillä opettajatytär perhei- 
neen asuu Kaustisilla. Kerran Maria jou- 



mam^ 




tui jopa tulkiksi, kun Kaustisten kirkko- 
kuoro teki matkan Puskiniin, ja Maria oli 
seurueen ainoa venäjänkielentaitoinen. 

Inkeri-kuorolle Maria on yhä aarre 
tarkkakorvaisena ja puhdasäänisenä »tyt- 
tökuoron bassona». »Olen minä joskus ai- 
kaisemmin joutunut tuuraamaan sopraa- 
noakin», hymyilee Maria. 80 vuotta täy- 
tettyään Maria uhitteli jättävänsä kuoro- 
laulun nuoremmille, mutta ei siitä taida 
vielä mitään tulla. Harjoituksissa kävijä- 
nä Maria on ollut kuoron ahkerin, ja ke- 
säjuhlamatkoillakin aina mukana, joskus 
vunukka seuranaan. 

Merkkipäiväänsä Maria Paasonen viet- 
ti sukulaisten ja ystävien seurassa koto- 
naan Helsingin Toukolassa, ja myös In- 
keri-kuoro vietti rattoisan iltahetken lau- 
lellen päivänsankarille ja samalla harjoi- 
tellen tulevia kesäjuhlia silmälläpitäen. 
Parhainta onnea laulajaveteraanille, ja 
monia virkeitä lauluvuosia eteenpäinkin. 

AL 



sesti päätoimittaja. Hän myös tekee käy- 
tännön ratkaisut. Jos tätä linjaa halutaan 
muuttaa, se on yhdistystoiminnassa aina 
mahdollista. Juuri siksi pidetään vuosit- 



tain vuosikokous, johon kaikki yhdistyk- 
sen jäsenet ovat tervetulleita. 

Markku Pyysiäinen 



Kerttu Hiltunen 70 vuotta 




Inkeriläisten uskollinen ystävä ja Inke- 
ri-kuoron rakastettu johtaja Kerttu Hiltu- 
nen täytti pyöreät vuosikymmenet 16. 
tammikuuta 1990. Vilppulassa syntynyt 
mutta Jyväskylässä koulunsa käynyt ja 
nuoruutensa viettänyt Kerttu Hiltunen 
tarttui Inkeri-kuoron tahtipuikkoon run- 
saat 12 vuotta sitten, jolloin kuoron toi- 
minta oli melkein lamassa. Muutama in- 
nokas laulaja olisi ollut, mutta ei soitto- 
taitoista johtajaa, joka harjoitusten lisäk- 
si olisi kiertänyt inkeriläisten monissa 
juhlatilaisuuksissa. Pelkkä harjoituksissa 
laulaminen tuntui terapianakin turhaut- 
tavalta. Kertun avulla Inkeri-kuorosta ke- 
hittyi uudelleen vireä ja Helsingin Inke- 
riläisten Yhdistyksen tärkein kulttuuri- 
harrastuksen muoto. Kuoro on Kertun 
kaudella esiintynyt kesäjuhlilla niin Suo- 
messa kuin Ruotsissakin ja tuonut moni- 
puolisine lauluineen ja kansallispukui- 
neen eloa ja väriä esitelmien lomaan. 

Kuoronjohtajan kannuksensa Kerttu 
Hiltunen on hankkinut monin eri tavoin, 



joskin rakkaus lauluun ja musiikkiin on 
saatu syntymälahjana. Isä ja äiti tutustui- 
vat kirkkokuorossa ja hankkivat ikioman 
seitsenpäisen »kamarikuoron», jota vuo- 
rotellen ja yhdessä johdettiin. Vaikka 
Kerttu varsinaisen elantonsa hankki toi- 
mistossa, niin Klemetti-opiston kuoron- 
johtajan tutkinto sekä Jyväskylän konser- 
vatorion sivutoimisen kanttorin tutkinto 
antoivat valmiudet korkeatasoisen musii- 
kin monipuoliseen harrastamiseen. Hän 
johti mm. Lievestuoreen seurakuntakuo- 
roa viisitoista vuotta ja luotsasi pari vuot- 
ta Jyväskylän NNKY:n laulajia. 

Kerttu Hiltunen on itse laulanut kuo- 
rossa neljätoistavuotiaasta asti, joten oli 
luonnollista, että hän Helsinkiin muutet- 
tuaankin hakeutui kuoroon. »Suomen 
Laulu» oli hänen kyvyilleen kyllin taso- 
kas. Sittemmin hän omistautui lähes ko- 
konaan Inkeri-kuorolle ja on sen tasoa 
vuosien mittaan onnistunut nostamaan 
sekä kyvykkäiden laulajaystäviensä avul- 
la että omalla karismallaan. 

Varsinaisen syntymäpäivänsä Kerttu 
vietti omaistensa kanssa, mutta jälkilöy- 
lyt lyötiin Inkerikodissa yhdessä oman 
kuoron kanssa laulellen ja kahvikuppo- 
sen ääressä tarinoiden. Inkeriläisten Yh- 
distys ja Helsingin paikallisosasto muis- 
tivat edustajiensa välityksellä moni- 
ilmeistä ystävää ja toivottelivat hänelle 
voimia pitää yllä tätä tärkeää terapiamuo- 
toa, joka korkeatasoisen ohjelmansa avul- 
la antaa kuulijoille toivottavasti myös tai- 
teellisen nautinnon hetken. 

Lämpimät onnentoivotukset vielä ker- 
ran, ja antoisaa Oberammergaun matkaa 
ensi kesänä. Antakoon se uusia voimia 
jatkaa Mooses Putron perintönä saadun 
tahtipuikon heiluttamista. 

AL 



Pertti Virtarannalle 
akateemikon arvonimi 

Professori Pertti Virtaranta sai — kah- 
deksan muun ansioituneen tieteenharjoit- 
tajan lisäksi — tasavallan presidentin 
myöntämän akateemikon arvonimen, jo- 
ka luovutettiin Suomen Akatemian 20- 
vuotisjuhlassa. Akateemikko Virtaranta 
tunnetaan erityisesti suomen kansankie- 
leen ja -kulttuuriin kohdistuneista tutki- 
muksistaan. Karjalan kieltäjä karjalaista 
kansankulttuuria Virtaranta on tutkinut 
mm. Ruotsiin siirtyneiden karjalaisten 
parissa sekä Neuvostoliitossa. Hänet tun- 
netaan myös inkeriläisen perinnekulttuu- 
rin tutkijana ja tallentajana, ja hän on ol- 
lut usein nähty ja kuultu esitelmöitsijä ja 
juhlapuhuja inkeriläisten kesäjuhlilla. In- 
keriläisten Sivistyssäätiön hallintoneu- 
voston jäsenenä ja varapuheenjohtajana 
hän on ollut monia vuosia. Onnittelem- 
me uutta akateemikkoa. 



Pikku-uutisia 



Kokous Tartossa 

Edustajat Eestin Inkerinsuomalaisten Liitos- 
ta, Inkerin Liitosta ja Inkeriläisten Yhdistyk- 
sestä pitivät yhteisen kokouksen Tartossa 
9.— 10. 12. 89. Kokouksessa käsiteltiin seuraa- 
vat asiat: uusi Inkerin kartta, uusi uutislehti 
Neuvostoliiton inkeriläisille, koulutuskysy- 
myksiä ja uusi historian kirja. 



Eestininkeriläisiä töihin 
Itä-Uudellemaalle 

Eestin Inkerinsuomalaisten Liiton puheen- 
johtaja Rudolf Pakki neuvotteli helmikuun 
alussa työpaikoista Itä-Uudeltamaalta. Koska 
kesätyöläisistä on pulaa erityisesti palvelu- 
alalla, monet eestininkeriläiset tulevat luulta- 
vasti töihin kolmeksi tai kuudeksi kuukaudek- 
si jo tänä vuonna. Sen lisäksi eestininkeriläi- 
sille on tarjottu 20 paikkaa Porvoon ammat- 
tikoulussa. 



Muistilista 



Helsingin paikallisosaston tilaisuudet 

Maaliskuun tilaisuus 25. 3. 90 klo 14 on In- 
keriläisten Yhdistyksen vuosikokous. 

Huhtikuun tilaisuus on 22. 4. 90 klo 14. 

Turun paikallisosasto 

Pääsiäisjuhla 16. 4. klo 14 Karjalaisten talossa. 



Teologian opiskelijoita 
Inkeristä Helsinkiin 

Kaksi opiskelijaa on saapunut Helsinkiin 
opiskelemaan teologiaa. Suomen kirkon ulko- 
maanapu järjestää ohjelman. Lisää opiskelijoi- 
ta odotetaan Inkeristä Suomeen. Tällä pika- 
koulutuksella voidaan ratkaista suuri suoma- 
laisten pappien puute Neuvostoliitossa. 



Seukkoseura 

Seukot kokoontuvat: 
huhtikuussa to 19. 4. 90 klo 13 
toukokuussa to 17. 5. 90 klo 13 



Larin Paraske saa nimensä 
patsaan jalustaan 

Helsingin kulttuurilautakunta on päättänyt 
kaiverruttaa »Suomen Runottaren» nimen hä- 
nen Alpo Sailon veistämään patsaaseensa, jo- 
ka on jo neljäkymmentä vuotta nimettömänä 
katsellut kaupungin kohinaa Hakasalmen 
puistossa. 



Mielenosoitus Mainilassa 

Joukko Inkerin liiton jäsenistöä osoitti miel- 
tään 19. 11. Mainilassa virallista neuvostoliit- 
tolaista historiankirjoitusta vastaan. Mielen- 
osoituksessa paljastettiin väitetyistä Mainilan 
laukauksista kaatuneiden neuvostosotilaiden 
muistomerkki. Väitetyt laukaukset antoivat 
tekosyyn Neuvostoliitolle hyökätä Suomeen, 
jolloin talvisota alkoi. KGB videonauhoitti 
mielenosoituksen, ja miliisi mellakkavarus- 
tuksissa ja koirien kanssa kävi mielenosoittajia 
vastaan. Mielenosoitus päättyi kuitenkin rau- 
hallisesti, eikä ketään pidätetty. — R.R. 

Perusteellinen 
kokonaisesitys! 

PEKKA 
NEVALAINEN 

INKERILÄINEN SIIRTOVÄKI 
SUOMESSA 1940-LUVDLLA 

Suomeen kuljetettiin vuosina 1943-1944 Inkeristä yli 63 000 suo- 
menheimoista. Syinä olivat työvoiman hankkiminen, mutta myös 
inkeriläisväestön pelastaminen sotatoimien alta. Kun rauha tuli, 
55 000 inkeriläistä palasi Neuvostoliittoon. Pekka Nevalaisen kirja 
antaa elävän kokonaiskuvan inkeriläisten tulosta Suomeen, elämästä 
ja kohtaloista täällä sekä paluusta Inkeriin ja paluun syistä. 

460 sivua. Kuvitettu. Ovh. sid. 170 - 

Lempäälän rehevää maisemaa kesällä 1989. Salmen yli johtaa kyläsiltä. Kyläsillan 
lähelle on myöhemmin rakennettu myös rautatiesilta. Kuva liittyy sivulla 9 olevaan 
kirjoitukseen. 



numero 4 



huhtikuu 1990 



Ei nimi lehteä pilaa — 
vai pilaako? 




Kulutin melkoisesti kengänpohjia hel- 
mikuisessa Helsingissä etsiessäni viime 
joulukuun Punalippua, jossa tiesin olevan 
paljon inkeriläisasiaa. Työkiireiden ja 
»singaporelaisen» vuoksi olin myöhään 
liikkeellä, sillä tämän vuoden ensimmäi- 
nen numerokin oli jo ajat sitten ilmesty- 
nyt. »Akateemisen» lehtimyymälän ja 
isoimpien liikkeiden jälkeen kiersin kaik- 
ki keskustan kioskit. Kun mainitsin myy- 
jälle lehden nimen, sain vastaukseksi se- 
littämättömiä ilmeitä, olankohautuksia, 
kulmienkurtistuksia, nenännyrpistyksiä 
ja useimmiten tylyn vastauksen: »Ei meil- 
lä oo sellaisia lehtiä koskaan myytykään». 
Ja jonossa ihmiset jäivät tuijottamaan. 
Rautatieaseman kioskin myyjä kääntyi 
palvelemaan seuraavaa asiakasta, eikä ol- 
lut kuulevinaan, kun yritin tiedustella, 
mihin lehdet joutuvat sen jälkeen kun 
uusi on ilmestynyt. Yhdessä kioskissa 
vastattiin yksikantaan: silppumyllyyn. 
Linja-autoaseman myymälässä nainen 
sentään vaivautui asiallisesti selittämään, 
että lehdet palautetaan keskusvarastoon, 
ja kehotti tiedustelemaan sieltä. Sen tein- 
kin seuraavana päivänä puhelimitse. Vas- 
taajan ääni ei ollut sen kohteliaampi; se 
oli tylyjä yksiselitteinen: silppumyllyyn 
— välittömästi. 

Mietiskelin itsekseni myyjien käyttäy- 
tymistä — ja ymmärsin: se on se lehden 
nimi, joka tässä hämmentää. Ja olihan se 



tarkkaan ajatellen hämmentänyt minua 
itseänikin ennen lehteen ja sen taustaan 
tutustumistani. Eipä olisi juuri tullut mie- 
leeni ostaa lehteä pelkän nimen perus- 
teella. Eihän nimi todellakaan anna oi- 
keaa kuvaa lehden sisällöstä. 

Vain pari viikkoa sen jälkeen kun tein 
tuon pitkän päivämarssin Punalipun pe- 
rässä, oli Helsingin Sanomissa kirjoitus ja 
lehden päätoimittajan haastattelu. Jutus- 
sa kerrottiin myös, että lehden nimi 
muuttuu. Uusi nimi on Carelia, ja se ote- 
taan käyttöön ensi kesänä. Siirtymäkau- 
den ajan lehden nimi on Carelia-Punalip- 
pu. Voi vain toivottaa onnea uuden ni- 
men johdosta ja menestystä edelleen mie- 
lenkiintoiselle kulttuurilehdelle . 

Inkeriläisten Viesti -nimellä on silläkin 
samantapainen historiansa. Kun Suomi ja 
Neuvostoliitto solmivat rauhan toisen 
maailmansodan jälkeen, oli muuan rau- 
hansopimuksen ehdoista tiettyjen liitto- 
jen ja yhdistysten lakkauttaminen. Mm. 
Inkerin Liitto oli yksi lakkautetuista. 
Vuonna 1934 perustettu Inkeriläisten Yh- 
distys sen sijaan sai pitää »päänsä». Se sai 
jatkaa toimintaansa luultavasti ainakin 
osin nimensä alkuosan ansiosta. Kun yh- 
distys runsaat kolme vuosikymmentä sit- 
ten perusti oman äänenkannattajan, pi- 
dettiin sen nykyistä nimeä parhaana 
mahdollisena. Antaahan se ymmärtää, et- 
tä kysymys on inkeriläisten yhdyssitees- 
tä — ilman mainintaa paikasta, joka vie- 
lä kuusikymmenluvullakin olisi voinut 
herättää epäluuloja. 

Usein tapahtuu, että Inkeriläisten Vies- 
tistä käytetään lyhennettyä muotoa »In- 
kerin Viesti». Tuntuu todella olevan vai- 
keaa muistaa lehden alkuosaa täsmälli- 
sesti, sillä kaikin puolin valveutuneetkin 
ihmiset käyttävät siitä usein virheellistä 
muotoa. Ehkä se onkin vähän pitkä ja 
kankea, mutta tärkeää on kuitenkin olla 



Uutta oppimassa 

Useimmat teistä Inkeriläisten Viestin 
lukijoista ovat varmaan huomanneet, et- 
tä Viestin toimitussihteeri on vaihtunut. 
Ajattelin omasta puolestani esittäytyä 
teille tässä huhtikuun numerossa, jotta 
saisitte edes jonkinlaisen käsityksen uu- 
desta »viestinvälittäjästänne». 

En ole juuriltani inkeriläinen, vaan ko- 
ko äitini suku on kotoisin Karjalasta, tar- 
kemmin sanoen Jääskestä ja Antreasta. 
Sodan jälkeen äitini vanhemmat muutti- 
vat Imatralle, ja siellä minäkin perheeni 
kera olen viettänyt elämäni ensimmäiset 
19 vuotta. Muutin kuusi vuotta sitten 
Imatralta Helsinkiin, kun pääsin opiske- 
lemaan suomen kieltä Helsingin yliopis- 
toon. 

Koen oman karjalaisuuteni perinnöksi, 
joka siirtyy sukupolvelta toiselle. Lapse- 
na minulla oli tapana kuunnella isovan- 
hempiani heidän kertoessaan omasta so- 
dan jalkoihin jääneestä kotiseudustaan. 
Kun nyt vanhempana ajattelen lapsuut- 
tani, niin luulen, että juuri näistä mum- 
moni ja pappani kertomuksista minuun- 
kin on periytynyt tunne jonkin rakkaan 
ja arvokkaan menetyksestä. Inkeriläisten 
ja karjalaisten kipeät kokemukset sodas- 
ta ovat joiltain osin hyvin samankaltaiset. 
Niinpä minäkin, joka en tiennyt inkeri- 
läisyydestä paljoakaan ennen Viestiin tu- 
loani, olen löytänyt jotain tuttua inkeri- 
läisyydestä; nimittäin sen keskinäisen su- 




kulaisuuden, joka tuntuu yhdistävän 
meitä kaikkia, joiden identiteetistä aina- 
kin osa on Suomen rajojen ulkopuolella. 
Onneksi ajat ovat muuttumassa ja rajat 
aukenemassa — minullakin on nyt mah- 
dollisuus käydä tutustumassa omaan 
henkiseen perintööni Karjalassa. 

Vuosi 1990 on tuonut mukanaan mo- 
nia uusia asioita elämääni. Inkeriläisten 
Viestin myötä minulla on ollut tilaisuus 
oppia monenlaista kiinnostavaa, ja tietys- 
ti oppiminen jatkuu edelleen. Myös opin- 
toni ovat sikäli kiinnostavassa vaiheessa, 
että olen aloittanut tänä keväänä suomen 
kielen lopputyöni valmistelemisen. Siis- 
pä päiväni kuluvat melko tarkkaan Inke- 
riläisten Viestin ja gradukirjojen parissa. 

Uskon, että yhteistyöni Viestin lukijoi- 
den kanssa on puolin ja toisin antoisaa. 
Lisäksi haluan kiittää päätoimittajaamme 
Anjaa mukavista »oppitunneista» hänen 
perehdyttäessään minua toimitustyön ih- 
meisiin. Aurinkoista kevään jatkoa itse 
kullekin! Leena Salo 



täsmällinen tässä kuten kaikissa muissa- 
kin nimissä. Varsinkin nyt, kun inkeri- 
läisten asiat ovat saaneet runsaasti julki- 
suutta, yhdistysten ja liittojen nimissä vä- 
kisinkin sekoaa. Vaikka »yksii inkerläisii 
ollaa», olisi kuitenkin asiallista, että tie- 
dettäisiin, minkä liiton tai yhdistyksen ni- 
missä puuhataan, jotta osattaisiin hauk- 
kua oikeaa puuta. 

Lehtemme nimi on siis edelleen Inke- 
riläisten Viesti, ei Inkerin Viesti, vaikka 
se sitäkin haluaa olla. Se pyrkii olemaan 
kaikkien inkeriläisten yhdysside — asuin- 



paikasta riippumatta. Inkerin Viesti -nimi 
viittaisi kuitenkin liiaksi siihen, että leh- 
ti toimisi Inkerinmaalla ja välittäisi vain 
sieltä kuulumisia. — Ei nimi miestä pilaa, 
jos ei mies nimeä, sanoo suomalainen sa- 
nanlasku. Nimi ei pilaa myöskään lehteä, 
mutta voi asettaa sen väärään viitekehyk- 
seen ja karsia näin lukijoita. 

Hyvät ystävät, kirjoittakaa edelleen In- 
keriläisten Viestiin ja kertokaa kuulumi- 
sianne kaikkialta maailmalta. 



Viestimiin! 

Arvo Survo toivoo inkeriläisille 
omaa aluetta 



Inkeriläisten tulisi saada oma autonomi- 
nen alueensa, joka voisi sijaita vaikka- 
pa Laatokan pohjoispuolella. Tätä miel- 
tä on Arvo Survo, Puskinin eli Saarin suo- 
malaisen seurakunnan pappi Inkerin- 
maalta. 

Survon mielestä autonomisen alueen 
tulisi liittyä maantieteellisesti Suomen ra- 
jaan, jotta alueella olisi suora yhteys Suo- 
meen. »Parasta olisi, että koko autonomi- 
nen alue voitaisiin liittää Suomeen.» Sur- 
von mukaan alue olisi Neuvostoliiton 
korvausta koko Inkerin suomalaisen kan- 
san hävittämisestä 30-luvulta lähtien ja 
vuoden 1939 hyökkäyksestä Suomeen. 

Nykyiset suomalaisten saarekkeet ovat 
kovin kaukana toisistaan: suomalaisia on 
hajallaan Kurkelassa, Kupanitsan ja Hat- 
sinan seuduilla. Survon mielestä on »haa- 
veilua ajatella, että inkeriläiset säilyisivät 
tällaisina ryppäinä asuessaan näin laajalla 
maantieteellisellä alueella». Inkerissä mo- 
net ovat Survon kanssa samaa mieltä, ja 
viranomaisetkaan eivät ole kieltäneet aja- 
tusta autonomisesta Inkeristä. 

Survon kaavailujen mukaan inkeriläis- 
ten autonomisen alueen tulisi sijaita vä- 



littömässä yhteydessä Suomeen ja sinne 
voisivat muuttaa ne halukkaat, jotka asu- 
vat tällä hetkellä Neuvosto-Karjalassa, Si- 
periassa, Kasakstanissa ja Virossa. Neu- 
vostoliittokin voisi hyötyä autonomises- 
ta Inkeristä, koska sitä kautta suomalai- 
nen yritteliäisyys ja taito leviäisivät naa- 
pureina oleville köyhille alueille kuten 
Neuvosto-Karjalaan, jossa nyt eletään 
melkein nälänhätää. 

Survon mielestä nyt olisi aika antaa 
tunnustusta Inkerin suomalaisille. Inke- 
rissä elää edelleen sellaisia inkerinsuoma- 
laisia miehiä, jotka ovat olleet puolusta- 
massa Suomen itsenäisyyttä ja vapautta. 
He ovat olleet Suomen armeijassa heimo- 
pataljoonassa tai muualla, ja sen jälkeen 
kärsineet vielä kymmenen vuoden ran- 
gaistuksen Neuvostoliitossa. Näille vielä 
elossa oleville miehille pitäisi antaa tun- 
nustus ja maksaa eläkettä. Tämän lisäk- 
si Survo odottaa Suomen korkeimmalta 
taholta kannanottoa inkeriläisten asioihin. 



Helsingin Sanomat 25. 2. 1990 (Martti 
Valkonen) 



Oikaisu 



Painovirhepaholainen on päässyt hyp- 
pimään nenille tammi— helmikuun nu- 
merossa ihan kansikuvatekstissä (sama 
toistuu myös tekstissä s. 6). Kuvassa ei ole 
omaistensa kanssa Sergei Parvilahti vaan 
Parvelahti. Pahoittelemme painovirhettä. 
Myös päätoimittajan palstalla pvp. väit- 
tää, että pt. puhuu puuta heinää. Lauseen 
sivulla kaksi toisessa kappaleessa pitää 



tietenkin kuulua: Ykkösestähän vuosi- 
kymmen alkaa, ja nollaan päättyvä kym- 
menluku on vielä vanhaa vuosikymmen- 
tä. Suoranainen UUTISANKKA samassa 
numerossa oli se, että Leningradiin on 
Suomesta suora puhelinyhteys. Helsingin 
Sanomat ainakin peruutti saman tiedon. 
Tallinnaan sen sijaan suora puhelinyh- 
teys toimii. — Toimitus. 



Marinan juuret ovat 
Inkerissä 



Olen syntynyt Karjalan Petroskoissa 
perheemme nuorimpana lapsena 
vuonna 1963. Isäni, Pekka Sintonen, oli 
ammatiltaan autonkuljettaja. Äitini, Ta- 
mara Sintonen, toimi fysiikan ja matema- 
tiikan opettajana keskikoulussa. Kansal- 
lisuudeltaan perheemme on suomalais- 
venäläinen. Isäni on inkeriläinen, synty- 
nyt vuonna 1928 Venjoen seurakunnan 
Sintosin kylässä. Äitini on venäläinen, 
syntynyt vuonna 1931 Karjalan Puudosin 
piirissä. Minulla on kaksi veljeä ja sisar. 
Lapsuudessa kansallisuuteni ei minua 
kiinnostanut, vaikka toiset nimittivätkin 
minua pikkusuomalaiseksi. Siihen aikaan 
perheemme asui Petroskoin lähellä sijait- 
sevassa Suolusmäen tiilitehtaan asutuk- 
sessa — Ystävyyskadulla. Todellakin ka- 
tumme vastasi omaa nimitystään, koska 
siellä asui suomalaisia, venäläisiä, valko- 
venäläisiä ja muita kansallisuusperheitä. 
Kaikki elivät hyvässä sovussa ja jakoivat 
keskenään ilonsa ja surunsa. Poikkeuk- 
siakin oli; joku kiivastunut saattoi nimit- 
tää suomalaisia fasisteiksi. Äitini äiti, 
mummoni, joka oli minulle erityisen lä- 
heinen ja rakas, ei pitänyt isästäni siksi, 
että hän oli suomalainen. Lapsena en kä- 
sittänyt miksi oli näin. 

Isäni kertoi paljon Inkeristä, viidestä 
sodanaikaisesta keskitysleiristä, joissa 
heidän perheensä joutui olemaan ja mis- 
sä vaarini kuoli. Samoin hän kertoi Suo- 
meen siirtämisestä ja takaisin palaamises- 
ta. Omiin koteihin heitä ei päästetty, kos- 
ka syytettiin maanpetturuudesta. Mo- 
nien kiertolaisvuosien jälkeen hän vii- 



mein sijoittautui metsätyömaalle Sodde- 
riin, jossa perusti perheen. Isäni kertoi 
minulle paljon elämänsä raskaudesta. Ai- 
van häpesin sitä, että isäni on suomalai- 
nen. Vanhemmat veljeni ja sisareni ovat 
kansallisuudeltaan venäläisiä. 

Täyttäessäni 16 vuotta olin siksi järke- 
vä, että osasin puolustaa suomalaisuutta- 
ni jopa omaa äitiäni vastaan, vaikka en 
osannut puhua yhtäkään suomen sanaa. 
Kotikielenä meillä oli venäjä. Opiskelles- 
sani keskikoulun 9. luokalla päätin lujasti 
oppia suomen kieltä. Menin maksullisil- 
le suomen kielen kursseille, joilla opin 
suomen kielen aakkoset. Päätettyäni kes- 
kikoulun pyrin oppilaaksi Petroskoin yli- 
opiston suomen kielen osastoon. 

Yliopiston päätin vuonna 1985. Minut 
määrättiin suomen kielen opettajaksi Pet- 
roskoin 3. kouluun, jossa toisesta luokas- 
ta lähtien alettiin opettaa suomen kieltä. 
Terveydellisistä syistä jouduin opettajan- 
virkani jättämään. Nykyään työskentelen 
Neuvosto-Karjala-lehden toimituksessa 
oikolukijana. Äitinä minä pidän huolta 
siitä, että oma tyttäreni Natasha oppii 
suomen kielen jo lapsena. 

Neuvostoliitossa eletään perestroikan 
ja glasnostin aikaa. Mielestäni sen ensim- 
mäisenä pääskysenä Karjalassa oli Puna- 
lipun Inkeri-numero, jonka luin kannes- 
ta kanteen. Se oli minulle todellinen jär- 
kytys. Olen päättänyt tehdä kaikkeni In- 
kerin asian hyväksi. Pidän sitä velvolli- 
suutenani, koska juureni ovat Inkerissä. 

Marina Sintonen 
Petroskoi 



Seukot saivat vieraita Eestistä 




Kerran kuussa kokoontuva Hetsingin paikattisosaston »ataosasto» Seukkoseura sai viime 
marraskuussa vieraita tähden takaa. Maisteri Pirkko Huurto, takavuosien pitkäaikainen 
Viestin toimittaja ia toimitussihteeri, oti tuonut ystäviään seukkojen tuo kytään. Kuvassa 
Pirkko Huurto kotmas vasemmatta. 
Pöydän päässä S-seuran monivuotinen ve- 
täiä, sairaanhoitaja Hetjä Huttunen, oike- 
atta keskettä Ruth Hämeen-Anttita, {onka 
ohjaksissa Seukkoseura on niin ikään pit- 
kään toiminut. Nyt hän on tuovuttanut ve- 
täjän tehtävät Äiti Jukaraisette. Seukko- 
seuran veteraani ja perustajajäsen-vetäjä 
Sanni Kössi häärännee kuvan utkopuotet- 
ta kahvipannun kimpussa. Seukot kokoon- 
tuvat edetteen kerran kuussa tnkeri-kodis- 
sa. Tutkaa mukaan tapaamaan toisianne. 
— Vatok. Äiti Jukarainen. 



Toivon kipinä tutevai s uudesta on Etina- 
tyttönen, joka vieraiti Seukoissa äitinsä 
Atiisa Majavan kanssa. 




Kirjahylly 



Pekka Nevalainen: INKERI- 
LÄINEN SIIRTOVÄKI SUO 
MESSA 1940-LUVUIXA. Otava 
1990. Hinta 170 mk. 

Kun nuori tutkija Pekka Nevalainen 
1980-luvun alussa rupesi haalimaan 
kokoon tulevan väitöskirjansa aineis- 
toa, puhuttiin inkeriläisasioista vielä 
sangen suppeassa piirissä ja pienin 
kirjaimin. Perestroikasta, glasnostis- 
ta tai vuosikymmenen lopulla ryöp- 
sähtäneestä inkeriläisboomista ei ol- 
lut merkkiäkään ilmassa. Valitetta- 
vaa mutta toisaalta ymmärrettävää- 
kin on, että nuori tieteenharjoittaja 
sai Suomen inkeriläisten taholta vält- 
televiä ja — mahdollisesti — joskus 
epäasiallisiakin kommentteja haas- 
tattelupyyntöihinsä. Otavan nyt jul- 
kaisema väitöskirja on ainoalaatui- 
nen tieteellinen kokonaisesitys yli 
63 000 sodan aikana Suomeen siirre- 
tyn inkeriläisen kohtalosta. 

Vuosina 1943—44 suoritettujen inkeri- 
läisten siirtojen syyt olivat monet. Sodan 
jaloissa pyörivän inkeriläiskansan siirtä- 
misessä nähtiin erinomainen tilaisuus 
Suomen työvoimatilanteen korjaamiseen. 
Suomeen siirtämistä pidettiin luonnolli- 
sena ratkaisuna yhteisen kielen ja kult- 
tuuriperinnönkin perusteella. Suomessa 
oli myös ennestään joukko inkeriläisiä 
emigrantteja ja heimorakkauden nimissä 
toimivia järjestöjä, jotka levittivät »ro- 
manttista propagandaa» ja pyrkivät näin 
osaltaan tasoittamaan tietä Suomeen saa- 
puville heimolaisille ja sopeuttamaan 
kantaväestöä inkeriläisten vastaanottami- 
seen. Siirtojen syynä oli osin myös vilpi- 
tön halu pelastaa heimolaiset sodan ja- 
loista miehitetyiltä alueilta. Inkeriläistä 
väestöä kaavailtiin kirjoittajan mukaan 
myös asukkaiksi Itä-Karjalaan. 



Kitkaa ja katkeraa mieltä 

Siirrettyjen inkeriläisten leireissä oli 
monenlaista mielialaa. Neuvostokasva- 
tuksen saanut nuorempi polvi ei tahtonut 
sopeutua Suomen kovaan työtahtiin. Il- 
meni myös poliittista epäluuloa, mikä 
vaikeutti työhön sijoittumista ja työssä 
viihtymistä; ammattia vastaamaton työ 
aiheutti kitkeryyttä koulutetun väen kes- 
kuudessa. Huono työmoraali herätti puo- 
lestaan ärtymystä työnantajissa ja kehno 
palkkaus sekä kurjat asunto-olot inkeri- 
läisissä työntekijöissä. Syitä etsittiin sy- 
sistä sekä sepistä. Inkeriläisten kohtelus- 
sa esiintyi kirjavuutta »Suomen sillan ra- 
kentajista ryssittelijöihin». Kaiken kaik- 
kiaan inkeriläiset omalla työpanoksellaan 
ainakin osin peittivät siirtämisestään ai- 
heutuneet kustannukset ja lunastivat ne 
lupaukset, joita heihin työvoimapulan 
poistajina oli asetettu. »Inkeriläisten yh- 
teinen työpanos muodostui sota-ajan Suo- 
messa varsin huomattavaksi. Erityisen 
tyytyväisiä oltiin varsinkin varttuneen 
naisväestön työsuorituksiin. Heidän pa- 
noksensa näkyi erityisen korkeana maa- 
taloudessa.» 

»Inkeriläiset talonpoikina 
rauhanteon sakkilaudalla» 

Välirauhansopimuksen 10. artikla ja 
sen soveltaminen käytäntöön on säilynyt 
piikkinä inkeriläisten ja heimoystävien li- 
hassa aina näihin päiviin. Artiklan mu- 
kaan Neuvostoliitto vaati kansalaisiaan 
palautettaviksi. Koti-ikävä ja sopeutumat- 
tomuus Suomen oloihin sai monet siirre- 
tyistä suhtautumaan palautukseen suope- 
asti, varsinkin kun luvassa oli pääsy ko- 
tiseudulle Inkeriin. Suomessa jo jaloilleen 
päässeet ja sopeutumisprosessin hyvin lä- 
päisseet inkeriläiset taas pelkäsivät palau- 
tusta, vaikka viranomaisten painostuk- 
sesta usein ilmoittautu ivatkin paluukul- 
jetuksiin. Vain noin 8 000 inkeriläistä us- 
kaltautui jäämään; puolet heistäkin siir- 
tyi myöhemmin Ruotsiin ja muihin mai- 
hin Amerikkoja, Australiaa ja Uutta See- 



Muistojen 
Inkeri 



Oi Inkeri, sinä armas synnyinmaani, 
sinut edessäin yhä näen muistoissain. 
Näen viljapellot ja metsät mansikoineen 
ja monet metsänpolut tutut poimijoineen. 

Viel muistan kirkkomme ja Salmensillan, 
mi' sunnuntaisin keräs kansan hartahimman. 
Nyt raunioina ompi kirkko tää, 
vaan muistoissa se seisoo ylväänä. 

Ei kuule enää suomen kieltä siellä, 

pois vaienneet on lehmäin kellot karjatiellä. 

Vain yksin siellä huokaat ikävää, 

miss' on minun poikani, tyttäreni nää? 

Sinä halpa ootja unohdettu vainen, 
vaan moni sydän jossain surevainen. 
Sua kaihoten ain' muistan Inkeri, 
on maasi kaunis kuin myös nimesi. 

Synnyinmaa-käsitteeseen mahtuu jokaiselle hyvin paljon. 
Se on läheinen kuin äiti, kaunis kuin haave, ja ikuinen kuin meri. 
Se on olemassa ajatuksissani ja kuvitelmissani. Muistot 
loihtivat silmieni eteen kotiseudun, maan, josta olen peräisin, 
jossa ovat juureni. Osa sydämestäni on jäänyt ainiaaksi sinne. 

Missä kuljenkaan, minne tieni johtaakaan, kuva kotiseudusta 
säilyy aina mielessä. Mitä enemmän vuosia kuluu, sitä 
läheisemmiksi ja rakkaammiksi käyvät muistot. Kaikki ikävät 
ja surulliset asiat unohtuvat, vain kauneimmat jäävät jäljelle. 
Aika kultaa muistot. — Tyyne Lehtonen. 



Jatkoa ed. sivulta 

lantia myöten. Traagisin ja surullisin oli 
orpolasten ja heimosoturien kohtalo; hei- 
dän palauttamisensa iski heimotuntee- 
seen syvän haavan. 

Historian »valkoiset sivut» 
täyttyvät 

Pekka Nevalaisen teos on varsin katta- 
va kokonaisesitys usean vuoden proses- 
sista: inkeriläisten siirroista ja palautta- 
misesta Neuvostoliittoon. Tutkimuksen 
aineistona ovat olleet Valtiollisen poliisin 
ja ulkoasiainministeriön salaiset asiakir- 
jat, useat henkilöhaastattelut, suuri mää- 
rä julkaistua inkeriaiheista kirjallisuutta 



sekä runsaasti arkistomateriaalia. Erityi- 
sen kiehtovan lukukokemuksen doku- 
menttiaineistoon perustuvasta kirjasta te- 
kee kirjoittajan persoonallinen tyyli sekä 
runsas ja naseva kielikuvien käyttö. Kir- 
joittaja on perehtynyt aiheeseensa erityi- 
sen syvällisesti: tiedemiehen uteliaisuu- 
den ja objektiivisen käsittelytavan lisäk- 
si kirjassa on aistivinaan juurien etsinnän 
ja henkilökohtaisen kiinnostuksen kipinän. 
— Joensuun yliopistossa on tekeillä 
laaja yleisteos Inkerinmaan historiasta 
1600-luvulta näihin vuosiin, kirjoittaa 
Martti Heikkinen 10. 2. 90 Helsingin Sa- 
nomissa. Pekka Nevalainen on tulevan 
teoksen toimitussihteeri. — AL 



Retkellä Lempäälässä 



Tuon synnyinmaa-aiheisen runoni 
myötä, lähetän lämpimät terveiseni 
kaikille inkeriläisille, ennen kaikkea 
Lempäälän Mustilan kyläläisille, täältä 
kaukaa Pohjois-Suomesta. Missä olette- 
kaan te kaikki entiset naapurimme: Kä- 
härit, Korkat, Kupariset, Pekin ja Huuh- 
kan perheet ja monet muut Mustilan ky- 
läläiset? Olisi hauskaa kuulla teistä, lap- 
suuteni leikki- ja koulukavereista. 

Mustilan kylä oli suuri. Oli paljon ta- 
loja ja asukkaita. Muistan ne pitkät kar- 
jakujaset, joita pitkin ajettiin lehmiä met- 
sään. Ja joka talosta meni omat kujaset 
sinne karjakujasille. Se oli kuin suoraan 
Kalevalasta . 

Muistan »Kotsillan» ojan; paimenessa 
ollessa sen sillalla leikittiin ja laivoja ui- 
tettiin. Olisi hyvin mielenkiintoista kuul- 
la, onko kukaan Mustilan kyläläisistä 
käynyt viime aikoina kotikylässä ja on- 
ko siellä enää mitään jäljellä? 

Olen käynyt useita kertoja Leningradis- 
sa, mutta vain yhden kerran olen uskal- 
tautunut lähtemään Lempäälään saakka. 
Viime kesänä olimme tyttäreni Kaarinan 
kanssa Leningradissa, otimme taksin ja 
ajoimme Lempäälään, sinne kirkon pai- 
kalle, tai jota oletin kirkon paikaksi. Seu- 
tu oli niin muuttunut, ettei sitä oikein 
tuntenut entiseksi. Kirkon paikan yli kul- 
ki rautatie ja salmen yli oli rakennettu 
rautatiesilta, ja siinä lähellä oli pysäkki, 
jossa luki Lempalovo. Salmi vaikutti niin 
kapealta ja matalalta, mutta järvi oli yh- 
tä komea kuin ennenkin. Lempäälä tun- 
tui olevan leningradilaisten suosiossa. 
Sinne oli rakennettu pioneerileiri ja las- 
ten kesäsiirtola, ja oli siellä muitakin jul- 
kisia rakennuksia. Jonkin matkaa kirkon 



paikalta oli rakennettu koko kylä; se vai- 
kutti melko uudelta. Ja järven lähettyvil- 
lä oli rakenteilla laaja kesämökkialue. 

Koko seutu vaikutti hyvin rehevältä ja 
kauniilta hiekkarantoineen. Aurinkoise- 
na kesäpäivänä järvi kimalteli ihanasti. 
Tarkoituksemme oli käydä Mustilan ky- 
lässä saakka, mutta taksinkuljettaja sanoi, 
ettei sinne ole tietä. Harmitti, kun niin lä- 
hellä oltiin; Mustilan kylä oli vain viiden 
kilometrin päässä. 

Ja niin lähdettiin ajelemaan takaisin Le- 
ningradiin. Mutta joka tapauksessa oli 
mukavaa käydä Lempäälässä ja todeta, 
että näin kauniilta seudulta olen kotoisin. 
Täällä ovat juureni. Täällä jossakin ovat 
esivanhempieni lepopaikat, jos he ovat 
saaneet levätä rauhassa maan povessa? Ei 
siinä kirkon paikalla ainakaan näyttänyt 
mitään olevan. 

Tuli tässä mieleeni, että kun karjalai- 
set käyvät nykyisin joukolla katsomassa 
synnyinseutujaan pitäjittäin, niin eikös 
mekin lempääläläiset voitaisi kerätä po- 
rukka kokoon ja lähteä yhdessä katso- 
maan kotiseutua. Olisi paljon turvalli- 
sempaa kulkea joukolla kuin yksin, ja 
paikatkin löytyvät paremmin, kun yhdes- 
sä yritämme muistella. Inkeriläisten Vies- 
tissä voisi kuuluttaa, olisiko halukkaita 
lähtijöitä. Varmaan Ruotsin puoleltakin 
lähtisivät mukaan. Tämä olisi tärkeää jo 
jälkipolven vuoksikin, ennen kuin se on 
myöhäistä. Hekin haluaisivat ehkä näh- 
dä vanhempiensa kotiseudun. Ainakin 
minun lapseni ovat kiinnostuneita näke- 
mään äitinsä ja isovanhempiensa syn- 
nyinseudun, ja muutenkin he ovat hyvin 
kiinnostuneita Inkerinmaasta. 

Kun joku lempääläläinen ottaisi tämän 



Saksittuja Sanomia 

ja 

Pikku-uutisia 



Sukukansat koolle Kaustisen 
kansanmusiikkiin 

Helsingin Sanomat 7. helmikuuta 1990. 

Kaustisen kansanmusiikkijuhlan teema 
on suomalais-ugrilaisten kansojen mu- 
siikki. Inkerinmaalta tulee tanssi- ja lau- 
luryhmä, Liivinmaalta säkkipillinsoitta- 
jia, pelimanneja Karjalasta, vepsäläisiä 
paimensoittajia, mordvalaisia ja udmur- 
tilaisia laulajia, hanteja, manseja. Esillä 
on myös metsäsuomalaista perinnettä 
Norjasta ja Ruotsista. 

Kaustisen kansanmusiikkijuhlat pide- 
tään 15.— 22. heinäkuuta. Pääpaino on 
kotimaan soittajien, laulajien ja tanssijoi- 
den esityksissä. Juhlille odotetaan noin 
2 000 :ta kotimaista esiintyjää. 



Inkeriläiset tapasivat Martti 
Rautasen pojantyttären 

Suomen Lähetyssanomat 1/1990. 

Kotikulmilta-palstalle tuli Lea Ruus- 
kaselta Savonlinnasta kirje, jossa hän 
kertoi matkastaan Petroskoihin. Savon- 



linnalaisten ryhmä oli tavannut matkal- 
laan Pentti Murron ryhmän, jossa oli mu- 
kana myös Namibian-lähetti Tuulikki 
Jantunen. 

»Jumalanpalveluksen alussa oli neljän 
ihmisen kaste, jonka Mauri Tiilikainen 
toimitti. Siellä oli myös Neuvosto-karja- 
lan ortodoksinen piispa», Lea Ruuskanen 
kertoo. »Pentti Murto saarnasi, ja sen jäl- 
keen hän pyysi tervehdyksiä. Tuulikki 
Jantunen toi 'Afrikan äänen'. Hän kertoi 
kolmesta kovasta nimestä: Martti Rauta- 
sesta, Martti Lutherista ja Martti Ahtisaa- 
resta. En voinut olla toimimatta. Lähetin 
kirjelapun saarnatuoliin: 'Martti Rauta- 
sen pojan, Reinholdin, tytär on keskel- 
lämme.' Hänet nostettiin seisomaan ja 
kansa kohahti». 

»Kirkkokahvit juotiin alttarin edessä, 
kun seurakuntatalo ei ollut vielä valmis. 
Kahvin aikana Anna Rautanen (Ikonen) 
antoi tuliaisensa, isoisänsä Ambomaa-ko- 
koelman Maria Kajavalle. Siinä itkettiin 
ja iloittiin. Maria Kajava sanoi: 'Vielä mi- 
nun vanhat silmäni sai nähdä Rautasen 
Vunukan'». 

»Seurakunnalle ja vieraille hän todisti: 
'Niin kuin ensimmäinen inkeriläinen läh- 
ti lähetystyöhön Ambomaalle, niin mekin 
tämän ajan inkeriläiset olemme täällä 



asiakseen ja alkaisi kerätä nimiä kokoon 
ensi kesän matkaa varten. Mielestäni Aili 
Jukarainen olisi niin sopiva siihen. Hän 
kun on niin reipas tyttö ja kaikessa mu- 
kana. Lämpimät terveiseni Ailille ja Lii- 
sa-äidille. Minun on hyvin vaikeaa tääl- 
tä käsin puuhata, kun asun kaukana poh- 
joisessa, eikä täällä tietääkseni ole mon- 



takaan inkeriläistä. Kaksi lempaalaisper- 
hettä asuu Oulussa, ja luulen, että he läh- 
tisivät mukaan. 

Tyyne Lehtonen 

(o.s. Laitinen) 
Ollinsaarentie 39 B 1 1 
92120 Raahe 



Karjalassa lähetystyössä.' Maria Kajava 
on ollut 17 vuotta Siperiassa 'lähetystyös- 
sä'. Karjala on ollut toiseksi pahin karko- 
tuspaikka.» 

Inker iläisty önt ekij öitä 
Sipooseen 

Keski-Uusimaa 24. 2. 90. 

Töihin, joissa ei välttämättä vaadita am- 
mattikoulutusta, on nykyään vaikea saa- 
da väkeä. Tämä on yksi syy siihen, että 
Sipoossa joudutaan turvautumaan ulko- 
maisiin työntekijöihin. Mikäli luvat saa- 
daan kuntoon, on Sipooseen tulossa lähes 
60 inkerinsuomalaista töihin ensi kesänä. 
Suurin osa heistä, eli noin 50, on tulossa 
Nikkilän sairaalaan ja loput Kotisaari-Ing- 
manille. Esimerkiksi Nikkilässä on 

monen kymmenen hengen työvoimapu- 
la, eikä Kotisaari-Ingmanillakaan saatu 
viime vuonna täytetyksi kaikkia paikkoja. 



Kantelettaren juhlavuosi 

Tämän vuosi on Kantelettaren juhla- 
vuosi. Kantelettaren ilmestymisestä tulee 
kuluneeksi 150 vuotta. Juhlavuoden kun- 
niaksi kävivät Helsingin Kalevalaiset Nai- 



Inkeriläisten Viestin 
tilaus kätevimmin 
postitoimistosta 



Vaivattomimmin voit tilata Inkeri- 
läisten Viestin postitoimistosta. Tilaus- 
maksun voit maksaa tavallista postin 
tilillepanokorttia käyttäen. Postisiirto- 
tili Hki 30636-4. Muistathan merkitä 
korttiin: »Inkeriläisten Viestin tilaus» 
sekä uusi/vanha tilaaja (olet vanha ti- 
laaja, jos tilasit Viestin jo viime vuo- 
deksi) tiedonantoja-osastoon. 



set kunniakäynnillä Larin Parasken pat- 
saalla Kalevalanpäivänä 28. helmikuuta. 
Perinteiseen tapaan patsaalla vieraili 
myös Helsingin paikallisosaston väkeä 
vieden sini-puna-keltaisen kukkaterveh- 
dyksenä runottarelleen. 



Helsingin Sanomat kertoo 20. 2. 
1990 seuraavista kulttuuritapahtumis- 
ta Neuvostoliiton puolella: 

Sailojen työt esillä 

Petroskoin taidemuseossa avattiin 
suomalaisten Alpo ja Nina Sailon Kar- 
jala-aiheisten muotokuvien ja korko- 
kuvien näyttely. Työt eivät ole kos- 
kaan olleet esillä Suomessa. Sailot 
työskentelivät jatkosodan aikana Itä- 
Karjalan Vuokkiniemellä. 

Näyttelyssä on myös toistasataa 
Pertti ja Helmi Virtarannan valoku- 
vaa Karjalasta. Petroskoista näyttely 
siirtyi Aunukseen ja sieltä huhtikuun 
alussa Sortavalaan. 



Alpo Sailo on veistänyt mm. Helsin- 
gin Hakasalmen puistossa olevan La- 
rin Parasken patsaan. 



Sortavalan konsertti 

Joensuussa juhannusviikolla järjes- 
tettävän Maailmat kohtaavat -taidefes- 
tivaalin päätöskonserttiin Sortavalaan 
on ilmoittautunut jo 1 500 esiintyjää, 
kutsuvierasta, tiedottajaa ja kuulijaa. 

Kahdessa yli rajan Niiralasta kulke- 
vassa junassa oli helmikuussa enää sa- 
ta paikkaa vapaana, vaikka järjestäjät 
ovat varautuneet myös peruutuksiin. 
Molempien maiden rajaviranomaiset 
lupaavat joustaa muodollisuuksissa. 
Konsertti televisioidaan juhannuspäi- 
vän iltana mm. Suomessa. 



Inkerin kurssi 



Jamilahden Opistossa 
49400 Hamina 
puh. (952) 46040 

Inkerin kurssi 7.— 10. 5. 1990 

Alustava ohjelma 
Maanantai 7. 5. 

klo 09.00—11.00 Saapuminen opistolle, 
ilmoittautuminen ja majoittuminen, 
apulaisrehtori Juhani Harju 

klo 11.00—12.00 Lounas 

klo 12.00—12.45 Kurssin avaus ja esitte- 
ly, apulaisrehtori J. Harju 

klo 13.00—13.45 Jamilahden Opisto inke- 
riläisessä perinteessä, apulaisrehtori 
Juhani Harju 

klo 13.45—14.15 Iltapäiväkahvi 

klo 14.15—15.00 Inkerin historialliset ra- 
jat ja asutus, apulaisrehtori Juhani 
Harju 

klo 15.15—16.00 Kaakonkulman kansan- 
edustajan puheenvuoro, kansan- 
edustaja Matti Vähänäkki 

klo 16.15—17.00 Inkerin lauluja, HuK 
Maria Harjulampi-Lääti 

klo 17.00-18.00 Päivällinen 

klo 19.00- Sauna 

klo 20.00— Iltapala 

12 



Tiistai 8. 5. 

klo 07.45—08.45 Aamiainen 

klo 09.00-09.45 Inkerin kirjallisuus, 
opettaja Marja Jokio 

klo 10.00-10.45 Edellinen esitys jatkuu 

klo 10.00—12.00 Lounas 

klo 12.00—12.45 Inkeriläisten Yhdistys 
ry. Luoma 

klo 13.00—13.45 Miten voimme auttaa 
Inkeriä 

klo 13.35—14.15 Iltapäiväkahvi 

klo 14.15— 15.00 Paikallinen inkeriläinen 
esittäytyy 

klo 15.15—16.00 Edellinen esitys jatkuu 

klo 16.15-17.00 Inkerin lauluja, HuK 
Maria Harjulampi-Lääti 

klo 17.00—18.00 Päivällinen 

klo 19.00— Sauna 

klo 20.00— Iltapala 



Keskiviikko 9. 5. 

klo 07.45—08.45 Aamiainen 

klo 09.00—09.45 Inkeriläisten siirto Suo- 
meen, pääjohtaja Erkki Tuuli 



klo 10.00-10.45 Edellinen esitys jatkuu 

klo 11.00—12.00 Lounas 

klo 12.00—17.00 Retki Tammion saa- 
reen, apulaisrehtori J. Harju 

— Tammion asutuksen esittely, Vil- 
ho Suomalainen 

— Tammion saari purjehduksen 
keskuksena, apulaisrehtori Juha- 
ni Harju 

— iltapäiväkahvi Tammiossa 

klo 17.00—18.00 Päivällinen 
klo 19.00— Sauna 
klo 20.00— Iltapala 



Torstai 10. 5. 

klo 07.45—08.45 Aamiainen 

klo 09.00—09.45 Inkerin kirkon historia, 
rehtori Juhani Pellinen 

klo 10.00—10.45 Inkerin kirkon tulevai- 
suus, rehtori J. Pellinen 

klo 11.00—12.00 Lounas 

klo 12.00—12.45 Karjalan Evankelinen 
Seura, rehtori Junani Pellinen 

klo 13.00-13.45 Laulava Inkeri, HuK 
Maria Harjulampi-Lääti 

klo 13.45-14.15 Iltapäiväkahvi 

klo 14.15—15.00 Kurssin päätös, apulais- 
rehtori Juhani Harju 



Palautetta Viestistä 

Viime joulun tietämissä saapui kierto- 
teitä toimitukseen kirje, joka oli osoitet- 
tu päätoimittajalle. Siinä oli Viestistä kii- 
tokset, jotka kuuluvat muualle kuin vas- 
taanottajalle. Lainaan kirjettä alkuperäi- 
sessä muodossaan. 

»Toivon teille suurten tunnelmien Rau- 
han Joulua! Meidänkin yhteiskunnassa 
tuolle juhlalle on annettu se suuri mer- 
kitys, mikä sillä on siveellisen moraalin 
kasvattamisessa ihmissielussa. Aikamme 
on jännitettyä elämää. Hyväntahtoisuus 
ja ihmislämpö usein jäävät unholaan 
etenkin silloin, kun yksinäisinä joudum- 
me karvaalle taipaleelle. Inkerin Viestil- 
lä on tuo lämmittävä tuli, toivon sen le- 
viämistä kansamme keskuuteen uutena 
1990 vuonna. Sydäntäni soimaa laimin- 
lyöntini kiittämättömyydestä I. Viestin 
saamisesta jo useampina kuukausina. Kä- 
vin postilaitoksessa tietämässä, voisiko 
sen tilata. Vastaus oli kielteinen, ei ole ka- 
talogissa sen nimeä. Enkä voi lähettää sen 
tilaushintaa, kun meidän ruplalta puut- 
tuu vaihdettavuus, limaiseksi sen lähet- 
täminen koituu tappiolliseksi lehdelle. 
Luen sitä mielihyvällä, joskus olen näh- 
nyt sen sivuilla sukulaisianikin Kanadas- 
ta. Täällä Kantalahdessa meitä suomalai- 
sia on vähän, nekin ovat unohtaneet 
oman äidinkielensä. Kuten huomaatte, 
kieliopillisesti olen myöskin 50 vuoden 
ajalla asumalla venäläisessä ympäristös- 
sä unohtanut oikean lauserakenteen ym. 
— Kaikkea hyvää ja kiitoksia paljon In- 
kerin Viestistä. — Kunnioituksella Eero 
Konkka.» 

Ihmetellä täytyy näin lauserakenteelli- 
sestikin hyvää suomen kieltä, joka on säi- 
lynyt vieraassa kieliympäristössä 50 vuo- 
den ajan. Mahtavatkohan Suomen perus- 
koulun käyneet pystyä yhtä hyvään! Kii- 
tän kirjoittajaa lämpimästi muistamises- 
ta ja toivon hänen levittävän asuinpaikal- 
laan hyvää suomen kielen taitoaan nuo- 
remmillekin polville. — Ainoa virhe, jon- 
ka virheeksi voisin luokitella, oli kirjees- 



Etsitään 



i on Aino Kallast (vai Kallas?), 
•^ Apunen? Aino on syntynyt 8. 11. 
Z32Z Tmitarissa. Ainon isän nimi oli Ni- 
kacE Papunen ja hänen miehensä on ees- 
_ Todennäköisesti Aino lähti mie- 
kanssa sodan jälkeen Suomesta 
i kautta Kanadaan. Veli etsii hei- 
iä m heidän mahdollisia jälkeläisiään tai 
aiicä henkilöitä, jotka tietävät jotain hei- 
äe xadkdstaan. Pyydetään kirjoittamaan 
lonc Kauppiselle osoitteeseen Norokuja 
x 5 19. 01600 Vantaa, FINLAND. 

Hatfi ja Eeva Lieri 

jes jollakulla on tietoja Lempaalasta ko- 
-ms» olevista Matti ja Eeva Lieristä, oli- 
m täedoista kiitollinen. Minulla puoles- 
ian£ on tietoja Simo, Juho ja Paavo Lie- 

Lea Heikkilä, 27600 Hinnerjoki, puh. 
93» 651 53 iltaisin. 

Lftvtrykö Vihtori? 

^kerinsuomalainen Vihtori Sysmäläi- 
aea. ofi äitinsä Ida Sysmäläisen kanssa 
i sodan aikana. He asuivat ko- 
i Keihäsniemessä, joka on Hartolan 
Kalhonkylässä. He palasivat 
femjstoliittoon. Tietoja toivoo Matti 
Caäson. 19630 Kalhonkylä. 

Ifcsä Niina? 

Sifceriläistyttö Niina Muukkonen oli v. 
25*3—44. n. 10— 11-vuotiaana, Liuhko- 
ci ttfcrrea Sikilän kylässä Porvoon pitä- 
vää, jos joku tietää Niinasta tai hänen 
kmtaiostaan, ilmoittakoon ystävällisesti 
bönea Sikilän-aikaiselle koulutoverilleen 
«TJBufln : Eila Korkolakien, Saanatuntu- 
-m *y 1 I 97, 00970 Helsinki, puh. 
2Z2 36. 



ä lehtemme nimi. Nimien kanssa 
""j"-^ olla todella tarkka. Siis edel- 
— **»• Inkeriläisten Viesti (ei Inkerin 
T -AL 



Helmi Huumonen 

Helmi (o.s. Huumonen) ja Topi Sinkko- 
nen etsivät Juho Heinolaisen Ida-tytärtä. 
Ida syntyi Krasnoje Selon rajoonissa Kai- 
ralan kylässä 1926. Hän kävi koulua yh- 
dessä Helmin kanssa. He tulivat sodan ai- 
kana Suomeen, olivat karanteenileirillä 
Lohjan Virkkalassa ja kävivät rippikou- 
lun Akseli Kajantin oppilaina. Heinolai- 
set asuivat Toijalassa, Sinkkoset Hump- 
pilassa Osuusliike Laurilla ja Huumoset 
Salon lähellä Kiskon pitäjässä Viiarin ky- 
lässä. Helmi ja Topi on vihitty Eestissä; 
nyt he asuvat Karjalan Autonomisessa ta- 
savallassa Tereyjankassa. Ida Heinolai- 
sesta jotakin tietäviä pyydetään ottamaan 
yhteyttä Sinkkosiin. 
Helmi Sinkkosen osoite: 
Posljakovaja 40 
St Dereyjanka 

186080 Karjalan Autonominen Tasavalta 
(KSSR) 

Neuvostoliitto 
Vladimir Niukkanen 

Vladimir Niukkanen, joka asuu Neu- 
vostoliitossa, pyytää tietoja tädistään Ly- 
dia Niukkasesta, isänsä sisaresta. Lydia 
Niukkanen asui Inkerissä Niukkasin ky- 
lässä lähellä Leningradia. V. 1941—45 
hän joutui Suomeen. Lydia Niukkasesta 
jotakin tietäviä pyydetään ottamaan yh- 
teys Inkeriläisten Viestin toimitukseen tai 
yhdistyksen konttoriin. Osoite- ja puhe- 
lintiedot toisaalla lehdessä. 
Elvira Lindepuu 

Elvira Lindepuu (ent. Karhu) etsii lap- 
suudenystäväänsä Hilta (Hilda?) Kama- 
raa, joka on kotoisin Venjoen seurakun- 
nan Kiiskilän Kamaralta Inkeristä. Hilta 
Kämärä on nyt jo yli 60 vuoden ikäinen. 
On tietoja, että hän sisarensa Olgan kans- 
sa muutti Suomesta Ruotsiin. Hän on eh- 
kä naimisissa ja hänellä voi olla toinen su- 
kunimi. »Olen koko elämäni muistellut 
Hiltaa», vetoaa kirjoittaja ja toivoo ja luot- 
taa, että saisi ystävästään tietoja. 

Mahdolliset vastaukset osoitteella: 
Elvira Lindepuu, Kalevi 2-57 202870 
Vohma, Eesti. 



KesäjuhJamatkat 1990 

Gävleen, Ruotsiin (15.— 17. 6. 1990) 

Lähtö pe 15. 6. 90 klo 17.00 Postitalon 
ja Rautatieaseman väliseltä aukiolta Hel- 
singistä Turkuun, josta laivalla Tukhol- 
maan. 

Paluu su 17. 6. iltalaivalla. Matkan 
hinta, johon sisältyy edestakainen hytti- 
paikka laivalla, on 760 mk. 

Inkerinmaalle (22.-25. 6. 1990) 

Lähtö pe 22. 6. 90 klo 7.00 aamulla 
Helsingistä Postitalon ja Rautatieaseman 
väliseltä aukiolta. 

Paluu ma 25. 6. 90. Matkan hinta 
1 250 mk. 

Ilmoittautumiset: Ida Riipinen, puh. 
(90) 445 701 (ks. maaliskuun Viesti). 

Huom.! Passin (tai kopion passista), 3 
valokuvaa sekä täytetyn viisumianomus- 
kaavakkeen (kaavakkeita saa matkatoi- 
mistoista) voi toimittaa Ida Riipiselle 
myös postitse os. Ida Riipinen, Linnan- 
koskenkatu 8 B 53, 00250 Helsinki. 



Inkerin 

Kulttuuriautonomian 

päivä 

22. 4. 1990 Helsingissä 

Ohjelma 

Klo 11. 30 jumalanpalvelus Agricolan kir- 
kossa, jossa liturgina toimii khra Matti 
Pekkarinen ja saarnaa rovasti Aatami 
Kuortti. Jumalanpalveluksen jälkeen n. 
klo 12.30 on kirkkokahvit ja muuta oh- 
jelmaa Agricolan kirkon kryptassa. Klo 
14.30 on seppeleen lasku Larin Parasken 
patsaalla Hakasalmen puistossa (Manner- 
heimintien varressa vastapäätä Kansallis- 
museota). 

Huom! Paikallisosaston kokous Inke- 
rikodissa on peruutettu tämän juhlan 
hyväksi! 



Muistilista 



Helsingin paikallisosaston 
tilaisuudet 

Huhtikuun tilaisuus peruutettu In- 
kerin Kulttuuriautonomian päivän 
vieton hyväksi. Ks. Ilmoitusta jäljem- 
pänä. 

Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Helluntaijuhla 3. 6. klo 14 
Mikkelinpäivän juhla 30. 9. klo 14 
Pyhäinpäivän juhla 3. 11. klo 13 
Joulujuhla 26. 12. klo 14 

Tervetuloa! 
johtokunta 



Lahjoituksia Viestille 



Oskar Himiläinen, Kumia, Ruotsi 100 kr. 
Anna Kuortti, Boräs 100 kr. 



Joukostamme poistuneita 

Aleksanteri Pylsy, s. 22. 8. 1926, k. 24. 
12. 1989 Mölndalissa. 

Dimitri Koski, s. 23. 10. 1915 Kosem- 
kinan srk:ssa, k. 12. 1. 1990 Lindomessa. 

Toivo Paakkonen, s. 1.3. 1927 Skuo- 
ritsan srk:ssa, k. 16. 2. 1990 Partillessa. 

Juho Mentu, s. 9. 5. 1917, k. 19. 2. 1990 
Boräsissa. 

Eva Melko, s. 25. 6. 1909, k. 19. 2. 1990 
Rydalissa. 



Levitä Inkeri-tietoa, 
tilaa asiamiehiltämme 
Inkeri-aiheista kirjallisuul 

SAATAVANA SUOMESTA TAI RUOTSISTA 



Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aapo Iho 
Hietajyvä (runoja) 

Hellin Suominen 
Mooses Putron elämäkerta 

Ella Ojala 
Pitkä kotimatka 85 mk (150 kr) 

Erkki Tuuli 
Inkeriläisten vaellus 110 mk (150 kr) 

Pertti Virtaranta 
Sananlaskuja ja arvoituksia 40 mk 

Äänilevyjä 

Inkerikuoro 
Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk (35 kr) 

Inkeriläisten Viestin 
irtonumeroita 

Saimi Tuukkanen 
Elämäni Helminauha 40 mk 



/\rvo öurvo 

Omall maali, kasetti 55 mk 
Rintaneula Inkerin 

vaakuna 10 mk (10 kr) 

Tarra Inkerin lippu 5 mk (5 kr) 

Inkerin kartta 70 mk (100 kr) 
Inkerin kartta 1849, 

saksankiel. 50 mk (50 kr) 

Rintaneula, Inkerin lippu 20 mk 

Postikortti Karjalatalo 3 mk 

Inkerin pöytälippuja 35 mk (55 kr) 
Inkerin postimerkkejä 

sarja 50 mk (75 kr) 

Adresseja 20 mk (30 kr) 

Vain Ruotsista 
Toivo Folkesten 

Ingermanländare i Västeräs 50 kr 
Irja Hiiva 

Förvisningen 100 kr 

Ania Monahof 
Tillflykten 150 kr 

Ania Monahof 
Mot stjärnan 150 kr 

Postikortti 

Tyttö Tuutarin puvussa 2:50 kr 

Ingria 
ruotsinkielinen aikakausi- 
lehti 50 kr 



inkeriläisten viesti 



Toimitus 

Päätoimittaja 

Anja Luoma 

puh. (90) 566 2928 maanantaisin ja 

keskiviikkoisin kto t9-2t 

Toimitussihteeri 

Leena Sato 

Toimituksen osoite 

Löydöspotku 2 A 6, 0t600 Vantaa 

c /o Anja Luoma 

Konttori 

Lehden ym. tuotteiden tilaukset, osoitteet, 

jäsenmaksut yms. 

tnkerikoti, Karjatatato, Käpytänkuja t, 

006t0 Hetsinki 

Puh. (90) 793 796 ti kto t8.30-20.00 

Anneli Korkkinen 

Postisiirtotitt Hki 30636-4 

Titaushinta t990 

tOO mk kotimaahan. 

Ruotsiin t50 kr ja muualle t40 mk/v. 



Ilmoitukset 

t/t sivu mk t 500 mk 
t/2 » » 800 mk 
t/4 » » 500 mk 
Kuotinitmoitukset tOO mk 
Kiitos- ym. itm. 60 mk 

Kuva ilmoituksessa tOO mk 
Lehti itmestyy kerran kuukaudessa 
Kustantaja ja julkaisija: 
tNKERtLÄtSTEN YHDtSTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/tOt 850 

Postisiirtotili 626047-5 

(tehden ym. tuotteiden titaukset) 

Sivistyssäätiö 

Seppo Kekki 
Riihiniityntie 47 B 3, 
02730 Espoo 
Puh. (90) 8571 433 (työ) 
Säätiön postisiirtotili 146660-1 



inkeriläisten viesti 



*0L 




toukokuu 1990 



Paluu omien pariin 




r auan hellitty haave on nyt toteutu- 
issa: Suomi-äiti ottaa lapsensa In- 
kerinmaalta paluumuuttajina vastaan. Jo 
nyt on saapunut useita kymmeniä, jotka 
ovat onnistuneet saamaan työpalkan, 
asunnon ja työluvan. 

Tapahtumien kulku on ollut niin no- 
peaa, että hengästyttää. Juuri oli kerrot- 
tu muutamista kymmenistä Suomen työ- 
voimapulaa tulevana kesänä helpotta- 
maan saapuvista inkerinsuomalaisista; 
nyt tiedotusvälineissä puhutaan jo tuhan- 
sista tai kymmenistätuhansista, jotka ta- 
savallan presidentin lausunnossa luon- 
nehditaan paluumuuttajiksi. 



Eräs inkerinsuomalaisten sodanaikai- 
sen siirron motiiveista oli Suomen työvoi- 
mapulan poistaminen. Nyt tilanne on sa- 
mankaltainen. Maatamme jo pitkään vai- 
vannut työvoimapula on jälleen saamas- 
sa tuntuvaa helpotusta inkeriläisistä. Mi- 
kä olisi sen parempi ja luonnollisempi rat- 
kaisu kuin ottaa vastaan heimolaisiam- 
me, joilla on sama kieli, kulttuuri ja sa- 
mat isiltä perityt tavat vielä — ainakin 
osittain — säilyneinä. 

Presidentti Mauno Koivisto luonnehti 
10. 4. televisiohaastattelussaan inkerin- 
suomalaisia paluumuuttajiksi, jotka siir- 
rettiin ruotsinvallan aikana Inkerinmaal- 
le. Vaikka heidän siirrostaan on kulunut 
pitkä aika, he ovat paluumuuttajan ase- 
massa, jos heidän passistaan ilmenee, että 
he ovat kansallisuudeltaan suomalaisia. 
Sama pätee, jos muuttajien vanhemmat 
tai he itse ovat olleet sodan aikana Suo- 
messa. Työluvan saanti Suomessa edel- 
lyttää, että muuttajilla on etukäteen tie- 
dossa työpaikka ja asunto. Työn saanti ai- 
nakaan Etelä-Suomessa ei tuottane vai- 
keuksia, asunnon suhteen tilanne on on- 
gelmallisempi. 

Kaikista vaikeuksista huolimatta inke- 
rinsuomalaisten asia on siis saamassa hu- 
maanin ja oikeudenmukaisen ratkaisun- 
sa. Se on riemua, jota ei vieläkään saat- 
taisi todeksi uskoa. 



v J^yW^«OrvAj 



Kansikuva: Tasan vuosi sitten Kupanitsan kirkossa vietettiin inkerin iipun vihkiäistilaisuutta. 
Kirkon korjaustöistä huolimatta se on nykyisin viikkaassa käytössä. Kuvan keskeiiä 
pastori Arvo Survo. 



Toimituksen 

terveiset 

avustajille 




Viestille on taas tullut ilahduttavan 
paljon postia: kirjeitä sekä julkaista- 
vaksi tarkoitettuja kirjoituksia. Kiitos niis- 
tä. Kaikkia kirjoituksia emme valitetta- 
vasti voi heti julkaista, kuten kirjoittaja 
usein toivoo. Vain aivan ajankohtaiset 
kirjoitukset pyrimme sijoittamaan seu- 
raavaan mahdolliseen numeroon. Kuiten- 
kin kaikkien kirjoitusten tulisi olla toimi- 
tuksessa viimeistään kuukautta ennen ao. 
numeron ilmestymistä. 

Kesälomat lähenevät, ja toimituskin 
siirtyy kesäaikaan. Posti kuitenkin hoide- 
taan. Puhelinvastaajaan voi jättää tär- 
keimmät, mutta vain sellaiset viestit, jot- 
ka koskevat lehden toimittamista. Osoit- 
teenmuutokset, tilauksetja maksuliiken- 
teen hoitaa edelleen KONTTORI; puhe- 
linnumero ja -aika ovat lehden »media- 
laatikossa», jossa ovat myös toimituksen 
osoitetiedot sekä Yhdistyksen tilinume- 
ro. Kesäjuhliin osallistuvien on helpoin- 
ta hankkia kirjallisuutta ym. artikkeleita 
juhlien myyntipöydiltä. 



Osoite oikein, jakelu joutuin, opasti 
Suomen postilaitos ennen asiakkaitaan. 
Voisimme tuosta antaa vähän muunne- 
tun ohjeen myös Viestiin kirjoittaville: ni- 
mi selvästi paperille, niin tieto menee 
varmimmin perille. Useilla ihmisillä on 
niin persoonallinen käsiala, että siitä on 
lähes mahdotonta saada selvää ilman gra- 
fologin apua. Jos et omista kirjoituskonet- 
ta, pyydämme, että ystävällisesti tekstaat 
tai kirjoitat tikkukirjaimin etsimiesi hen- 
kilöiden nimet, osoitteet ja muut täsmäl- 
lisyyttä vaativat tiedot. Ja saatekirje mah- 
dollisine laskutusosoirteineen mieluum- 
min eri paperille kuin julkaistava teksti, 
jonka hoitaa eri henkilö. Esim. ilmoituk- 
sen voi maksaa postissa suoraan Yhdis- 
tyksen tilille, kunhan tilillepanokorttiin 
muistaa merkitä, mitä maksu koskee. Sa- 
moin Viestin voi tilata postista tavallista 
tilillepanokorttia käyttäen. Siihen vain li- 
säys tiedoksi, onko uusi vai vanha tilaaja. 

Oikein hyvää kevään jatkoa, ja iloisiin 
tapaamisiin kesäjuhlilla. 



Seuraava Inkeriläisten Viesti on kaksoisnumeroja se ilmestyy kesäkuun 
puolivälissä. Heinäkuu onkin pärjättävä sitten ilman Viestiä. Toivotam- 
me kaikille lukijoillemme aurinkoisia kevätpäiviä kesäjuhlia odotelles- 
sa! — Toimitus 



Liisa Makara 

vietti 85-vuotismerkkipäiviään 

Lohjalla 




Rukoillen ja runoillen halki ahdistusten 

Inkeriläisten Yhdistyksen kunniajäsen 
Liisa Makara vietti 85-vuotismerkkipäi- 
väänsä 17. huhtikuuta kodissaan Lohjal- 
la. Vaikka vierineet raskaat vuodet ovat 
vaatineet veronsa fyysisistä voimista, 
hengen paloja sisäinen ryhti ja herkkyys 
ovat yhä tallella. 

Liisa Makara, o.s. Kokkonen, syntyi 
Pohjois Inkerin Lempäälässä, Kieron ky- 
lässä. Lapsuutensa hän sai viettää iki-iha- 
nan Lempaalanjärven rantamilla ja kir- 
kon kupeessa. Ehkä tuo kasvuympäristö 
jätti tyttösen sieluun runouden hehkun 
ja hengen voiman, joiden avulla hän on 
selviytynyt halki raskaiden vuosikym- 
menten ja kyennyt säilyttämään rohkean 



mielen ja lujan uskon Korkeimman joh- 
datukseen. Voinee sanoa, että Liisa Ma- 
kara on kulkenut läpi elämän koettele- 
musten rukoillen ja runoillen. 

Liisa Makaran pitkä evakkomatka alkoi 
Lempaalasta Varsalanmäeltä, jonne hän 
oli joutunut miniäksi. Kahden oman lap- 
sen lisäksi perheeseen kuului rakkaan si- 
saren orvoksi jäänyt Aarne-poika, jonka 
Liisa oli ottanut omakseen. Perhe karko- 
tettiin ensin kotiseudulta Keski-Venäjäl- 
le, josta se pelastautui Inkerinmaan kaut- 
ta sodan jaloista Suomeen. 

Ahkera ja neuvokas Liisa Makara ei 
milloinkaan joutanut toimettomana ih- 
mettelemään elämän vaikeuksia. Hän oli 
aina tottunut huolehtimaan toisista, sillä 
äidin kuoltua hän oli isän rinnalla joutu- 
nut ottamaan perheenhuoltajan velvolli- 
suudet vain seitsenvuotiaille hennoille 
hartioilleen. Kaikesta huolimatta hän suo- 
riutui myös kansakoulun oppimäärästä 
erinomaisin arvosanoin. Vainojen vuosi- 
na Liisa menetti rakkaimpansa, kun isä 
vangittiin ja sisar menehtyi. Vuosia myö- 
hemmin Suomessa, menehtyi myös rakas 
Aarne-poika. Noista tapahtumista hän ei 
milloinkaan saattanut puhua kyyneleittä. 

Elämä Suomessa lähti eteenpäin; Liisa 
ja Juhana Makara laittoivat itselleen ja 
lapsilleen kodin Lohjalle. Liisa Makaran 
suhde luontoon, suureen lohduttajaan, il- 
meni hänen kotinsa viehättävässä puutar- 
hassa, jossa kesäisin sadat kukat kukois- 
tivat ja omenapuut syksyisin olivat nään- 
tyä taakkansa alle. Kun lapset jo olivat 
lentäneet pesästä, Liisa lohduttautui 
usein laulamalla lapsena opittuja virsiä, 
joita hän säesti lapsenlapsensa lahjoitta- 
maa sähköpianoa nappaillen. 



Keravalaisten elämyksellinen matka 
Inkerinmaalle 



Useat eteläsuomalaiset lehdet ovat ker- 
toneet Keravan seurakunnan järjestämäs- 
tä matkasta Inkerinmaalle. (Viikko-Uuti- 
set 23. 3., Keski-Uusimaa 25. 3. ja Kera- 
van Sanomat 28. 3. 90). Matkanjohtaja- 
na tällä matkalla toimi Keravan seura- 
kunnan pastori Anja Hänninen, jolle saar- 
nan pitäminen Inkerin kirkossa oli uusi 
ja jännittävä kokemus. Elämyksellinen 
tapaus oli myös kirkossa tapahtunut kas- 
tetilaisuus, johon kastettava lapsonen it- 
se käveli isoäitinsä taluttamana. Kum- 
meiksi äkkiarvaamatta joutuneet kerava- 
laiset Kirsi-Marja Luomanperä ja Jaakko 
Parkkila saivat elämäänsä ainoalaatuisen 
kokemuksen lisää. 

Yhä vielä kirkko Inkerissä yhdistää ha- 
jallaan elävää kansaa, sen saivat matka- 
laiset useissa yhteyksissä kokea. PuSkinin 
kirkon lisäksi he vierailivat myös Kupa- 
nitsan nyt kunnostuksen alaisena olevas- 
sa kirkossa, jonka korjaustöihin on ensi 
kesänä Suomestakin jälleen menossa ys- 
täviä apuun. 

Henkinen rikkaus ja tavaran puute elä- 
vät rinnakkain Inkerissä, totesivat mat- 




kalaiset. Inkerissä on myös olemassa laa- 
ja keski-ikäisten joukko, jotka ovat koke- 
neet ihanteiden pettäneen ja ideologioi- 
den valuvan tyhjiin; he eivät usko lohtua 
löytyvän kirkosta. Tulevaisuus tuntuukin 
olevan vahvasti vanhojen naisten käsis- 
sä. He haluavat saattaa ainakin lapsenlap- 
sensa takaisin kirkon ja seurakuntaelä- 
män pariin. 

— Taloudelliset puutteet ovat korjatta- 
vissa. Paljon vaikeampaa on pehmittää 
kovettunutta sydäntä, luonnehti tilannet- 
ta Keski-Uusimaan toimittaja Marja Sa- 
lomaa. 



Liisa Makara on vuosien mittaan tullut 
tunnetuksi myös Inkeriläisten Viestin 
avustajana, ja useilla kesäjuhlilla on saa- 
tu kuulla hänen runojaan. Kaunein ja 
koskettavin runo, mitä kotiseudun ylis- 
tykseksi kenties milloinkaan on kirjoitet- 
tu, on hänen runonsa »Kotikirkkoni rak- 
kahin mun. . .». Runo on omistettu hä- 
nen synnyinpitäjänsä Lempäälän kirkol- 
le, ja sen viimeisissä säkeissä kiteytyvät 



kirjoittajan syvällinen rakkaus kotiseu- 
tuun sekä suhde uskontoon: »Lempäälän 
kirkko, sinut voisinko unohtaa / enhän to- 
ki, en milloinkaan.» 

Inkeriläisten Viesti ja Inkeriläisten Yh- 
distys ry. toivottavat sydämellisesti onnea 
ja siunausta uskolliselle avustajalleen ja 
kunniajäsenelleen. 

Anja Luoma 



Kutsu piirustuskilpailuun 1990 

Kilpailuun voit osallistua vain lyijykynää ja pyyhekumia käyttäen 



a 



Kilpailutehtävä nro 1 on ylläolevan ku- 
van piirtäminen tunnettavan näköiseksi 
kuvan oikealla puolella olevaan ruutuun. 

Ohje kuvan ääriviivojen mitoituksen 
siirtämiseksi oikealla olevaan kuvan ko- 
koiseen ruutuun: 

Ota paperiarkki, kiinnitä se nuppineu- 
loilla tai liittimillä henkilökuvan kohdal- 
le sen toiselle puolelle. Tee reiät noin 4 
mm:n välein kuvan ääriviivoihin. Ota 
rei'itetty paperi ja laita se viivoilla tehdyn 
ruudun päälle. Tee nyt reiät neulalla sa- 
moista rei'istä läpi painaen, joten sinulla 
on tämän jälkeen kuvan mitoitus ruudus- 
sa. Nyt voit lyijykynää ja pyyhekumia 
käyttäen piirtää näköisen tunnettavan 
kuvan. 

Tehtävä l:n suorittaneiden piirustus- 
työt laitetaan esille Suomen keksintöjen 
edistämissäätiön nyt toisena vuotena toi- 
meenpanemaan Uhrakomis-taide -piirus- 
tuskilpailuun, joka pidetään syksyllä 
1990 myöhemmin ilmoitettavana aikana 
osoitteessa Nummentie 8, 08100 Lohjan 
kaupungin kirjaston tiloissa. Näyttelyyn 
on vapaa pääsyjä se tulee olemaan avoin- 
na kirjaston aukioloaikoina. Parhaat työt 



palkitaan rahapalkinnoin. 

Uhrakomis-taide -piirustuskilpailussa 
1989 oli esillä seinillä pidettävät kunin- 
gas Kaarle Kustaa XVI:n ja kuningatar Sil- 
vian samoin kuin presidenttien Mihail 
Gorbatshovin ja Mauno Koiviston muo- 
tokuvat. Työn alla on muotokuva Raisa 
Gorbatshovista ja lisäksi tulee muiden 
tunnettujen henkilöiden muotokuvia. 

Tällä Uhrakomis taide -nimellä poltto- 
kaivertamalla tehtävien piirustustöitten 
tekijät vozvaf saada pää- tai sivutoimisesti 
tuottavaa työtä, jota he voivat tehdä 
350 mk maksavien välineitten avulla ko- 
deissaan sähkökynää (golvia) käyttäen. 
Työt voi myydä lähiympäristöissä, ja va- 
lokuvausliikkeet sekä kirjakaupat voivat 
ryhtyä hankkimaan tilauksia, joista piir- 
täjä sopii liikkeen kanssa. Näin on aiem- 
min jo Ruotsissa tapahtunut kuuden vuo- 
den aikana. 

Maksetuin postimaksuin palautettavien 
piirustuskilpailutöitten lähetysosoite on 
SUOMEN KEKSINTÖJEN EDISTÄMIS- 
SÄÄTIÖ, PL 138, 00371 Helsinki (Fin- 
land). Osallistuminen on maksuton. 



Kirjahylly 



Mikko Kolomainen: INKERIN 
»TOISINAJATTELIJAT». Muis- 
telmia Inkerin vapaiden herä- 
tysliikkeiden syntyvaiheista. 

Ristin Voitto 1989. 



Luterilaisella kirkolla on vuosisatojen 
aikana ollut suuri vaikutusvalta sekä hen- 
gellisesti että kulttuurin alalla Inkerissä. 
Jopa niinkin suuri monopoli, että monet 
unohtavat vapaakirkkojen arvokkaan toi- 
minnan. 1920 perustettiin »Inkerinmaan 
Evankelisten Kristittyjen Liitto». Siihen 
liittyivät kaikki »toisinajattelijat», kuten 
babtistit, allianssilaiset ja helluntailaiset. 

Kolomainen antaa pienessä kirjassaan 
(86 sivua) katsauksen »toisinajattelijoi- 
den» toimintaan omasta näkökulmastaan. 
Tällöin saavat luterilaisen kirkon edusta- 
jat usein kivensä kuumiksi. Molemmat 
osapuolet ovat kai vuosien aikana liian 
yksisilmäisesti arvostelleet toistensa toi- 
mintaa. Helposti on unohtunut yhteisen 
Kristuksen rakkauden sanoma. 

Kirja on arvokas pala Inkerin 1900- 
luvun historiaa. Nuori Neuvostoliitto te- 
ki kaikkensa hävittääkseen kaiken hen- 
gellisen toiminnan väkivaltaisesti, mutta 
eipä siinä onnistunut. Kirja on myös kun- 
nianosoitus kaikille niille hengellisen 
työn marttyyreille, jotka henkensä uhal- 
la jatkoivat jumalansanan levittämistä. 
Heidän vahvaa uskoaan eivät liikutelleet 
mitkään maalliset ismit, ei kommunismi, 
ei ateismi. 

Armas Paakkonen 



PITKÄ TAIVAL 

Kirjahyllymme täyttyy täyttymistään 
inkeriläisestä kirjallisuudesta. Inkerin- 
suomalaisen, Petroskoissa asuvan Maria 
Kajavan elämäkerta »Pitkä taival» on il- 
mestynyt Karas-Sanan kustantamana. 
Sen on kirjoittanut Eeva Mesiäinen. 

Maria Kajava on ollut tarmokas Petros- 
koin seurakunnan esitaistelija, ja äsket- 
täin hän sai lisää julkisuutta Suomen 
tv-lle antamassaan haastattelussa, jossa 
hän kertoi taistelustaan ihmisarvon ja va- 
pauden puolesta. Näin hän luonnehtii 
vainon vuosina tapahtunutta karkotus- 
taan: 

— Meillä oli vain kaksi mahdollisuut- 
ta: liittyä kolhoosiin tai joutua karkote- 
tuksi 5000 kilometrin päähän kotiseudul- 
ta Siperian lumien keskelle. — Maria Ka- 
java ja hänen miehensä valitsivat Siperian. 




SUOMI NÄKYY 

Ella Ojalan odotettu jatko-osa »Suomi 
näkyy» kirjaan Pitkä kotimatka on ilmes- 
tynyt Tammen kustantamana. Kirjaa on 
saatavissa kirjakaupoista sekä inkeriläis- 
ten kesäjuhlien aikana myyntipöydiltä. 



Inkerinsuomalaisia 
muuttaa 
Suomeen 



Mr 



Kymmeniä inkerinsuomalaisia on 
muuttanut Suomeen vuodenvaihteen jäl- 
keen. Inkerinsuomalaisten järjestöjen 
edustajien mukaan halukkaita Suomeen 
muuttajia on kuitenkin jo 5 000—10 000. 
Lisäksi ainakin parikymmentätuhatta on 
kiinnostunut tilapäisistä työ- ja opiskelu- 
paikoista Suomessa. 

Opintopäälhkkö Jyrki Ijäs Suomi-Seu- 
ra ry:stä kertoo, että noin kolmekymmen- 
tä inkerinsuomalaista on saanut pysyvän 
oleskelu- ja työluvan Suomeen. Toiset 
kolmekymmentä työlupahakemusta on 
kuitenkin jo työministeriössä odottamas- 
sa, ja tulossa on ainnkin 200 hakemusta 
hsää. Toistaiseksi tulijoilta edellytetään, 
että heille on tarjolla työpaikka ja asunto 
Suomessa. 

Inkerinsuomalainen saa pysyvän oles- 
keluluvan Suomeen, jos passissa on kan- 
sallisuusmerkintä »suomalainen». Oles- 
keluluvan saa myös silloin, jos inkerin- 
suomalainen saa täkäläisistä kirkonkir- 
joista tiedon, että hänen vanhempansa tai 
hän itse ovat olleet evakuoituna Suomes- 
sa jatkosodan aikana. Suomessa pysy- 
vään oleskelulupaan oikeutettuja inkerin- 
suomalaisia asuu Neuvostoliitossa Ijäk- 
sen mukaan lähinnä Karjalan, Viron ja 
Leningradin alueilla noin 70 000. 

Suomeen muuttaneiden perheenjäse- 
net ja sukulaiset ovat myös alkaneet anoa 
oleskelulupia. Näin syntynyt uusi tilan- 
ne edellyttää Ijäksen mielestä valtiolta 
siirtolaispoliittista kannanmäärittelyä. 



Inkerinsuomalaisten 
kesäjuhlat Gävlessä 
16.— 17. kesäkuuta 1990 

Juhlien kaikki tilaisuudet ovat Solängs- 
skolanin juhlahuoneistossa. Os. Park- 
vägen 16, Gävle 

Juhlakanslia avoinna 

Perjantaina klo 17.00—21.00 
Lauantaina klo 9.00—20.00 
Sunnuntaina klo 9.00—15.00 

Ohjelma lauantaina 16. 6. 

10.00 ISKrn vuosikokous 
11.30 Avajaiset 
12.00 Urheilukilpailut 
12.30 Ruokailu 
14.00 Hengellistä ohjelmaa 
17.00 Inkeri-ilta 
20.30 Illanvietto (tanssia ym. 
hauskaa) 

Tarkempi ohjelma selviää juhlapaikalla. 



Majoitus 

Sara Hotel, Gävle, puh. 026-177 000 
(tilausnumero 95893 1SK) 

Scandic Hotel, Gävle, puh. 026- 
188 060 (tilaus 1SK) 

StF-Vandrarhem (retkeilymaja), puh. 
026-621 745 

Hotellimajoituksen hinta: 2 h. huo- 
ne 510 kr 

Retkeilymaja SRM-jäsen 72 kr/yö, 
aamiainen 33 kr, lakanat 35 kr 

Huom! Majoituksen voi tilata myös 
Pekka Savolaisen kautta, puh. 026- 
193 029. Tervetuloa! 

Gävlen Inkerin kerho 



Esimerkiksi siirtolaislapsen asema vaatii 
pikaista selvitystä. 

(Helsingin Sanomat 7. 4. 1990) 



Kesäjuhlat Helsingissä 

7.-8. heinäkuuta 1990 



Perinteiset Suomen inkeriläisten kesäjuhlat pidetään tänä vuonna Helsingissä viikon- 
vaihteessa 7.-8. heinäkuuta. Juhlapaikkana on Karjalatalo, jonka osoite on Käpylän- 
kuja 1, 00610 Helsinki. Juhlajumalanpalvelus pidetään Munkkivuoren kirkossa, juhla- 
kansliana toimii Karjalatalossa sijaitseva Inkerikoti, ja perinteinen kyykkäottelu tapah- 
tuu Seurasaaren kentällä. 



OHJELMAN PÄÄKOHDAT 

Lauantai 7. 7. 

9.00 juhlakanslia avataan 
10.00 kyykkäottelu Seurasaaren kentällä 
12.00 ruokailu Karjalatalon Yläsalissa 
14.00 iltapäiväjuhla Karjalatalon suuressa 

juhlasalissa 
18.00 illanvietto Yläsalissa 



Sunnuntai 8. 7. 

9.30 kokoonnutaan Larin Parasken pat- 
saalle Mannerheimintien varteen 

11.00 jumalanpalvelus Munkkivuoren 
kirkossa 

12.30 ruoka- ja kahvitarjoilu Karjalata- 
lon Yläsalissa 

15.00 päiväjuhla suuressa juhlasalissa 



Tarkempi ohjelma saatavana juhlapaikalta. 



Majoitus: Suosittelemme seuraavia hotelleja, joista jokainen voi itse tilata itselleen ma- 
joituksen: 

Hostel Academica, Hietaniemenkatu 14 A, 00100 Helsinki, puh. (90) 020 206 
Hotelli Park Hotel Käpylä, os. Pohjolankatu 38, 00610 Helsinki (lähellä Karjalataloa), 
puh. (90) 799 755. 
Hotelli Helka, Pohjoinen Rautatienkatu 23, 00100 Helsinki, puh. (90) 440 581. 



Turusta joukolla 
Helsingin kesäjuhlille 

Turun inkeriläiset järjestävät linja-au- 
toretken Helsingin kesäjuhlille, jotka pi- 
detään viikonvaihteessa 7. ja 8. heinä- 
kuuta 1990. Ilmoittautumiset: Keijo 
Korkka, puh. (921) 580 201. 




Laulun Ja leikin voimalla 
kieltä oppimaan 



Kevätpäivän tasauksen aikaan 20. maa- 
liskuuta Inkeri-kuoro piipahti lauluharjoi- 
tuksissa Lilja Kurpan luona Etelä-Haagas- 
sa ja sai samalla viettää kahdet syntymä- 
päivät: äidin ja tyttären. Yhteiset juhlat 
oli helppo toteuttaa, sillä äiti ja tytär asu- 
vat viereisissä huoneistoissa, ja syntymä- 
ajatkin sattuvat lähekkäin: vain kuukau- 
den päähän toisistaan. 



Kotimaa kun taakse jäi . . . 

Lilja Kurppa on Toksovan tyttöjä, mut- 
ta äiti, Emilia Simponen, pitää itseään 
lempääläläisenä, onhan hän Lempäälän 
entisen lukkarin Juho Pentikäisen tytär. 
Levottomina vainojen vuosina myös Emi- 
lia Simponen perheineen, johon kuului 
viisi lasta, joutui käymään »evakossa» pit- 
kin laajaa Venäjänmaata. Kun Lilja oli 
14-vuotias, perhe pääsi siirtymään Aänis- 
linnan (Petroskoi) kautta Suomeen, jos- 
sa isä oli jo etukäteen katsastamassa työ- 
tä ja asuntoa. Mikkeliin saakka äiti ja isä 
matkasivat hevosella tavaroiden kanssa, 
perheen lapset ajoivat polkupyörällä tuon 
pitkän matkan. 

Suomessa Lilja Kurppa hankki hyvän 
ammatin jo varsin nuorena; hän kirjoit- 
tautui 15-vuotiaana kampaamokouluun. 
Suomesta hän löysi myös puolison ja pe- 
rusti perheen lisäksi oman kampaamon 
melko pian valmistumisensa jälkeen. Per- 
heeseen kuului kolme omaa lasta ja vel- 
jenpoika. Työtä ja touhua riitti aamuvar- 
haisesta yömyöhään, sillä Lilja Kurppa 
toimi vuosien mittaan myös lukematto- 
mien kampauskilpailujen kilpailijana, 
tuomarina ja kriitikkona sekä kotimaas- 
sa että ulkomailla. 




Lilja Kurppa kauniin kotinsa 
»taidenurkkauksessa». 



Leikki on lapsen työtä 

Kampaajantyönsä ohella Lilja Kurppa 
on opettanut venäjän kieltä Steiner-kou- 
lun lapsille. Kielen opettamiseen hän on 
käyttänyt lapsen ominta ilmaisua: leikkiä 
ja laulua. Monia Liljan kehittämiä leikke- 
jä on saatu nähdä myös Helsingin paikal- 
lisosaston pikkujouluissa, joissa hän las- 
ten kanssa leikkiessään on saanut aikaan 
todellista joulutunnelmaa. Sillä mitä oli- 
sivat joulujuhlat ilman lasten laulua ja 
kirkkaita silmiä. 



Äidinkieltä Inkerinmaan 
lapsille 

Nyt kun Inkerinmaalla tarvittiin uusia 
ideoita kulttuurin ja kielen opiskelun 
vauhdittamiseksi, Lilja Kurppa tarjosi 
apuaan. Hän toimitti Suomi-Seuraan jou- 
kon tunnettuja suomalaisia lastenlauluja 
sisältäviä vihkosia. Vihkosten laulut lei- 
kin muotoon sovitettuina olivat olleet hä- 
nelle itselleen suurena apuna kielenope- 
tuksessa. Toivomme tämän päivän Inke- 



rin lasten saavan oppia vanhempiensa ja 
esi-isiensä äidinkielen leikiten ja laulaen, 
ei menneiden aikojen murheita muistel- 
len. Ja ehkäpä Lilja Kurpan tapaisia 
asiaan innostuneita ja lapsen maailmaan 
eläytyviä opettajia löytyy myös Inkerin- 
maalta. 

Sydämellinen onnentoivotuksemme 
13. huhtikuuta 89 vuotta täyttäneelle 
kuoro veteraanille Emilialle sekä Liljalle, 
jonka harteilla vuosien paino lepää vielä 
melko paljon keveämpänä. AL 




Tuokio laululle. Kuvassa mukana Elma Pedersen (vas.), Annakalsa Mörttlnen, Emilia 
Slmponen (Liljan äiti), Kerttu Hiltunen (Inkeri-kuoron johtaja), Hilkka Kantanen sekä 
Maria Paasonen. Valokuvat: A. Luoma. 



Laiva nimeltä 
Sulo 




Maaliskuun Viestissä (s. 6) oli kuva lai- 
vasta, josta kuvan ottajan muistiin oli tal- 
lentunut varsin hataria tietoja. Lempi Toi- 
vonen Gävlestä tuntee alkuperäisen lai- 
van historian ja antaa siitä tässä täydelli- 
set tiedot. 

Laivan nimi oli siis Sulo, sen pituus oli 
58 jalkaa (n. 17,7 m), leveys 18 jalkaa (n. 
5,5 m), ja se lastasi 70 tonnia tavaraa. Sulo 
kuljetti hiekkaa, kiviä, puuta ja savustet- 
tua silakkaa Kaipaalasta ja muista Inke- 
rinmaan satamista (etupäässä kuitenkin 
Kaipaalan satamasta) Petrogradiin eli Pie- 
tariin. 

Laiva oli rakennettu v. 1913. Vuonna 
1919 neuvostohallitus kielsi kuljetukset 
yksityisillä laivoilla, jolloin Sulo ankku- 
roitiin Kaipaalan satamaan. Laiva irtaan- 
tui ankkurista kovassa myrskyssä vuon- 
na 1921 ja rikkoontui. 

Tiedot Sulo-laivan kohtalosta on jättä- 
nyt pienoismallin tekijä Antti Toivonen 
miniälleen Lempi Toivoselle. 



Museoviraston 

36. muistitiedon 

keruukilpailu alkaa 

Kilpailussa on tänä vuonna ainoana ai- 
heena puutarhanhoito. Kysymykset koske- 
vat kasvitarhaa, koristepuutarhaa ja hedel- 
mätarhaa. Tutkimuksen kannalta on tär- 
keää saada tietoja erilaisista puutarhanhoi- 
dossa tapahtuneista muutoksista esim. vil- 
jelymenetelmien, puutarhatuotteiden käy- 
tön, vanhojen ja uudempien lajikkeiden 
suosion jne. osalta. 

Kaikki aiheesta kiinnostuneet ovat ter- 
vetulleita nyt alkavaan kilpailuun. Niin 
maaseudun kuin kaupunki- ja omakotita- 
lojen puutarhoja sekä huvila- ja siirtola- 
puutarha viljelyksiä koskevat tiedot ovat ar- 
vokkaita. Tiedonannot yksittäisiinkin ky- 
symyksiin ovat tärkeitä tutkimukselle. Saa- 
tu aineisto jää tutkimuskäyttöön. 

Kysymykset on julkaistu Museoviraston 
kyselylehdessä. Ilmaisen kyselylehden ja 
vastauspaperia vapaakuorineen saa 
museoviraston kansatieteen toimistosta, 
postiosoite PL 913, 00101 Helsinki, puh. 
(90) 40501. 

Kilpailuaika päättyy 29. 6. 1990. Tu- 
lokset julkaistaan syksyn kuluessa. Par- 
haille vastaajille jaetaan rahapalkintoja ja 
kirjoja. Tiedusteluihin vastaa tutkija Pirk- 
ko Hakala, puh. (90) 4050 326. 



Kesäjuhlamatka 

Inkerinmaalle (22.-25. 6. 1990) 

Lähtö pe 22. 6. 90 klo 7.00 aamulla 
Helsingistä Postitalon ja Rautatieaseman 
väliseltä aukiolta. 

Paluu ma 25. 6. 90. Matkan hinta 
1 250 mk. 

Gävleen, Ruotsiin (ks. huhtikuun 
Viesti, s. 15) 

Ilmoittautumiset: Ida Riipinen, puh. 
(90) 445 701 (ks. maaliskuun Viesti). 
Huom.! Passin (tai kopion passista), 3 
valokuvaa sekä täytetyn viisumianomus- 
kaavakkeen (kaavakkeita saa matkatoi- 
mistoista) voi toimittaa Ida Riipiselle 
myös postitse os. Ida Riipinen, Linnan- 
koskenkatu 8 B 53, 00250 Helsinki. 



Peter Vaskinen poissa 



Inkeriläisten keskuudessa hyvin tun- 
nettu heimoveljemme, suunnittelija, 
taide- ja ikonimaalari Peter Vaskinen on 
jättänyt työvälineensä kynän ja pensse- 
lin. Raskaan sairauden jälkeen sai hän iäi- 
syyskutsun 24. 3. 1990 kotonaan Väste- 
räsissa Ruotsissa vaimonsa ja tyttärensä 
saattelemana. 

Siunaustilaisuus tapahtui Gideonsber- 
gin kirkossa, jonka tiloissa Peter Vaski- 
nen ahkerana Inkeri-kerhon jäsenenä 
osallistui vuosien mittaan lukuisiin ker- 
hon järjestämiin tilaisuuksiin. Noin sata- 
henkisen ystäväjoukon läsnäollessa kirk- 
koherra Nils-Olov Sindmark puhui kuk- 
kalaitteiden täyttämässä kirkossa henki- 
lökohtaisesti ja koskettavasti vainajan 
vaelluksesta ja suoritti ruumiinsiunauk- 
sen. Tilaisuus alkoi ja päättyi Birgit Hy- 
sen yksinlaululla ja yhteislaululla. Siu- 
naustilaisuuden jälkeen saattoväki siirtyi 
muistotilaisuuteen kirkon Birgitta-saliin. 
Allekirjoittanut muisteli puheessaan yh- 
teistä pakomatkaa ja vainajan elämää 
Ruotsissa, Josua Westin puhui Odd-Fel- 
low-edustajana, Erkki Kuortti Inkeri-ker- 
hon puolesta ja Ivan Lilja läheisenä per- 
heen ystävänä. Saattoväki ja kukkalait- 
teet puhuivat selvää kieltä siitä, että vai- 
najalla oli ystäviä monella eri taholla yli 
kansallisuus-, kieli- ja yhteiskuntarajojen. 

Kuten monet samaan ikäluokkaan kuu- 
luvat meikäläiset miehet sai Peter Vaski- 
nenkin kutsun Puna-armeijaan, josta hän 
joutui saksalaisten vangiksi. Hänen on- 
nistui paeta vankileirin kauhuista koti- 
seudulleen Kupanitsaan, miehitettyyn In- 
keriin, josta hänet evakuoitiin Suomeen 
kuten muutkin inkeriläiset. Hän tuli pa- 
kolaisena Ruotsiin syksyllä 1944. Ruot- 
sissa hän opiskeli kirjeopistossa insinöö- 
riksi ja teki pitkän päivätyön suunnitte- 
lijana ASEA-yhtiössä. 

Ammattityön ja perheenisän tehtävien 
ohella Peter Vaskisella oli monia harras- 
tuksia ja toimia kerhoelämässä. Hän oli 



yksi v. 1958 perustetun Västeräsin Inke- 
rikerhon perustajajäsenistä ja sen pitkä- 
aikainen johtokunnan jäsen eri tehtävis- 
sä sekä kerhon aktiivinen jäsen kuole- 
maansa saakka. Viimeisinä viitenä vuo- 
tena hän osallistui ahkerasti opintoker- 
hoissamme Inkerin historian ja Västerä- 
sin inkeriläisten elämää koskevien tieto- 
jen kokoamiseen. Opintokerhojen pysy- 
vänä tuloksena julkaistiin kirjat Det svun- 
na Ingermanland (Kadonnutta Inkeriä) ja 
Ingermanländare i Västeräs, joista vii- 
meksi mainittu kirja dokumentoi pakolai- 
suuden pitkäaikaisia seurauksia. Siinä on 
lukuisia hänen ottamiaan valokuvia. 

Peter Vaskisen viimeinen työväline oli 
kirjoituskone, kun hän ei voinut enää 
käyttää kynää ja pensseliä. Hän kirjoitti 
vain muutamaa viikkoa ennen kuole- 
maansa suurella vaivalla ja viimeiset voi- 
mansa ponnistaen muistiinpanot omasta 
elämästään. 

Parhaiten lienee Peter Vaskinen kuiten- 
kin tunnettu ikonimaalarina. Hän ehti 
maalata suuren määrän ikoneja ennen 
kuin sairaus keskeytti hänen työnsä. Jo- 
ku on sanonut, että ikoni on ikkuna tai- 
vaaseen. Monella meistä on hänen maa- 
laamansa »ikkuna» kodissamme. Lohduk- 
si teille toisille uskaltanen luvata, että 
myös vastaisuudessa, kuten viime vuosi- 
na, on mahdollisuus nähdä kokoelma Pe- 
ter Vaskisen ikoneista kesäjuhlilla, kirjas- 
toissa ja muuallakin. 

Peter Vaskinen iloitsi suuresti, että In- 
kerissä on taas mahdollisuus kirkolliseen 
toimintaan. Aivan erityisesti hän iloitsi 
siitä, että Kupanitsan kirkko, jossa hänet 
konfirmoitiin ja vihittiin yhteen Katari- 
nansa kanssa, on taas avattu alkuperäi- 
seen tarkoitukseensa. Tärkeä asia hänel- 
le oli varojen kerääminen Inkerin kirk- 
kojen jälleenrakentamista ja kirkollisen 
toiminnan järjestämistä varten. Olkoon 
se meille kaikille hyvänä esimerkkinä! 

Toivo Folkesten 



Etsitään 




Missä on kasvattityttäremme 
Walentina Kraskov? 

Oheinen kuva on otettu hänestä v. 
1945. 

Hän on syntynyt Neuvosto-Karjalassa 
Tulvojalla 27. 2. 1929. Isän nimi Feodor 
ja äiti Maria. 

Heidän tyttärensä Walja Kraskova oli 
kasvattityttönä kauppias Erkki Jokisella 
Kyyjärven Oikarilla. Walja luovutettiin 
valvontakomission määräyksestä 15. 10. 
1945 Oitin kokoontumisleirillä Neuvos- 
toliittoon palautettavaksi. 

Pyydämme ystävällisesti niitä henkilöi- 
tä, jotka tietävät hänestä tai hänen sisa- 
ruksistaan jotakin, ottamaan yhteyden 

Erkki Jokiseen, os. Suursuontie 10 A 6, 
00630 Helsinki puh. (90) 740 297. 



Tietoja isoäidin 
lapsuudenystävistä? 

Löytyykö ketään, jonka äiti tai isoäiti 
on ollut Pietarissa suomalaisessa tyttöjen 
orpokodissa 1889—1905. Isoäitini Rosa 
Seppälä, e. Forss, s. 3. 2. 1887, on ollut 
tuona aikana mainitussa orpokodissa ja 
muuttanut sieltä Vehkalahden Summaan 
vapaaherra Bruunin talouteen sisäköksi. 
Isoäitini avioitui Nestori Seppälän kans- 
sa vuonna 1907 ja asuu edelleen Vehka- 
lahdella. Olisi mielenkiintoista saada tie- 
tää muiden muistoja ja kokemuksia or- 
pokodista ja sen asukkaista. 
Sinikka Tunturi 
Pajatie 22 
54500 Taavetti 
puh. (953) 71 197 



Tiedusteluja Suomalaisen 
suvusta 

Samassa P. Marian srk:n orpokodissa 
oli 1895—1905 myös Maria Suomalainen, 
s. 15. 3. 1889 Pietarissa, k. 13. 8. 1960 
Kouvolassa. Marian päiväkirjan merkin- 
nöistä on selvinnyt, että orpokodin joh- 
tajana ko. vuosina oli mm. Bilga Järnefelt. 
Maria avioitui Juho Hirvosen kanssa, ja 
he muuttivat Suomeen 1918 vaiheilla, jol- 
loin heiltä jäi talo Lahden kylään. Äitini 
äiti Elisabeth Trofimova ja nuorin tytär 
Sandra, s. 18. 5. 07, muuttivat Suomeen 
vanhempieni jäljessä. 

Lisäksi tiedustelen 

Aleksander Suomalaisen, s. 19. 9. 1883, 
vaiheita ja jälkeläisiä. 

Aleksander, sekä vaimo Martta ja lap- 
set Veera ja Yrjö jäivät Pietarin— Lahden 
seudulle. Aleksander oli äitini Marian 
veli. 

Mahdolliset tiedot os. 
Annikki Valtonen 
Päätekatu 1 A 27 
45100 Kouvola 



Koulutoveri etsii Jussi Taljaa 

Olen suomalainen mutta asun Ruotsis- 
sa, Västeräsissa. Haluaisin Inkeriläisten 
Viestin välityksellä etsiä koulutoveriani, 
inkeriläistä Jussi Taljaa. Olimme koulu- 
kavereita vuosina 1943—1944. 

Vastaukset voi lähettää osoitteella: 
Sulo Argillander 
Skyttegatan 1 B 
723 38 Västeräs 
Sverige 



Emmi Inkinen 

Emmi Inkinen on syntynyt Inkerissä 
1931. Hän oli Suomessa ja kävi Sotkamon 
Paakinmäen kansakoulua vuosina 1943— 
45. Hän asui Hyvärisen perheessä Alata- 
lossa. Perheessä oli yksi tytär, Aune Hy- 
värinen. Emmiä etsii ystävä ja luokkato- 
veri Anja Westerlund (o.s. Kuvaja), 
s. 9. 6. 1931. 

Os. 16900 Lammi, puh. (917) 132 209. 



Muistilista 



Helsingin paikallisosaston 
tilaisuudet 

Toukokuun tilaisuus 27. 5. kio 
14.00 Inkerikodissa. 

7.-8. 7. kesäjuhlat (ks. ilm. s. 9) Kar- 



Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Helluntaijuhla 3. 6. klo 14 
Mikkelinpäivän juhla 30. 9. klo 14 
Pyhäinpäivän juhla 3. 11. klo 13 
Joulujuhla 26. 12. klo 14 

Tervetuloa! 
johtokunta 



f 



Rakkaamme 

PETER VASKINEN 

s. 20. 4.1919 Kupanitsan seura- 
kunnassa Inkerissä 
k. 24. 3.1990 Västeräsissa Ruotsissa 

Kaipauksella muistaen 
Katarina 
Christina 

Sukulaiset Eestissä 
Ystävät Ruotsissa 



Kotirannan tuolla nään 
kalliin, kirkkaan määränpään. 
Sinne armon aallot vie, 
yhä valkenee vain tie. 



Joukostamme poistuneita 

Marija Peuhkuri, o.s. Särki, s. 31. 12. 
1905 Inkerin Järvisaaressa, k. 2. 2. 1990 
Turussa. 

ISK:n vuosikokous 

pidetään la 16/6 1990 klo 10.00 Solängs- 
skolan, Parkvägen 16, Gävle. Kerhojen 
edustajilla on äänioikeus. Kaikki muut in- 
keriläisestä toiminnasta kiinnostuneet 
ovat tervetulleita kuuntelemaan. 

Puheenjohtaja 

Linja-auto Boräs— Gävle 

Lähtö perj. 15. 6. klo 12 Dammsvedjanin 
kirkolta. Paluu sunnuntaina illalla. Il- 
moittautuminen on voimassa, kun koko 
maksu on maksettu Inkeri-Kerhon posti- 
siirtotilille 324920-8 tai yhdyshenkilöille. 
Hinta on Kerhon jäseniltä viimeistään 
15/5 200 kr. Sen jälkeen ja muilta paik- 
kakunnilta 235 kr. Yhdyshenkilöt: Toivo 
Jääskeläinen puh. 033-131 552 ja Alexan- 
der Soikkeli puh. 033-128 337. 



Levitä Inkeri-tietoa, 
tilaa asiamiehiltämme 
Inkeri-aiheista kirjallisuutta 

SAATAVANA SUOMESTA TAI RUOTSISTA 
Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-arsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aapo Iho 

Hietajyvä (runoja) 
Hellin Suominen 

Mooses Putron elämäkerta 
Ella Ojala 

Pitkä kotimatka 85 mk (150 kr) 

Erkki Tuuli 

Inkeriläisten vaellus 110 mk (150 kr) 
Pertti Virtaranta 

Sananlaskuja ja arvoituksia 40 mk 

Saimi Tuukkanen 

Elämäni Helminauha 40 mk 

Aatami Kuortti 

Veljeni Sotavangit, kirjakaupoista 

Ruotsissa Armas Paakkoselta 150 kruunua. 
Äänilevyjä 
Inkerikuoro 

Nouse Inkeri ym. 
Lauri Santtu 

Murrejuttuja 
Gävlen kuoro 



Arvo Survo 
Omall maali, kasetti 



15 mk (25 kr) 

15 mk (25 kr) 
30 mk (35 kr) 

55 mk 



10 mk (10 kr) 

5 mk (5 kr) 

70 mk (100 kr) 



inuuuiuu «mu. 

Rintaneula Inkerin 

vaakuna 
Tarra Inkerin lippu 
Inkerin kartta 
Inkerin kartta 1849, 

saksankiel. 50 mk (50 kr) 

Rintaneula, Inkerin lippu 20 mk 

Postikortti Karjalatalo 3 mk 

Inkerin pöytälippuja 35 mk (55 kr) 

Inkerin postimerkkejä 

sarja 50 mk (75 kr) 

Adresseja 20 mk (30 kr) 



Vain Ruotsista 

Toivo Folkesten 

Ingermanländare i Västeräs 50 kr 
Irja Hiiva 

Förvisningen 100 kr 

Ania Monahof 

Tillflykten 150 kr 

Ania Monahof 

Mot stjärnan 150 kr 

Postikortti 

Tyttö Tuutarin puvussa 2:50 kr 

Ingria 

ruotsinkielinen aikakausi- 
lehti 50 kr 



inkeriläisten viesti 



Toimitus 

Päätoimittaja: 

Anja Luoma 

puh. (90) 566 2928 maanantaisin ja 

keskiviikkoisin klo 19-2 1 

Toimitussihteeri: 

Leena Salo 

Toimituksen osoite: 

Löydöspolku 2 A 16, 01600 Vantaa 

c /o Anja Luoma 

Konttori 

Lehden ym. tuotteiden tilaukset, osoitteet, 

jäsenmaksut yms. 

tnkerikoti, Karjalatalo. Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneti Korkkinen 

Postisiirtotili Hki 30636-4 

Tilaushinta 1990 

100 mk kotimaahan, 

Ruotsiin 150 kr ja muualle 140 mk/v. 



tlmoitukset 
t/t sivu mk 1 500 mk 
t/2 » » 800 mk 
t/4 » » 500 mk 
Kuolinilmoitukset tOO mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Seppo Kekki 

Riihiniityntie 47 B 3, 

02730 Espoo 

Puh. (90) 8571 433 (työ) 

Säätiön postisiirtotili 146660-1 



Vammala 1990 Vammalan Kirjapaino Oy 

Myötätuulessa 



Inkeriläisyys on Suomen tiedotusväli- 
neissä myynyt erittäin hyvin. Päivit- 
täin on Viestinkin toimitukseen tullut tie- 
dusteluja, mistä voisi löytää sopivia haas- 
tateltavia. Inkeriläisyys on purjehtinut 
myötätuulessa, ja erityisesti inkeriläisten 
paluumuutto on ollut viime aikojen kuu- 
ma aihe. Useimmat suomalaiset suhtau- 
tuvat paluumuuttoajatukseen myötämie- 
lisesti, mutta on myös soraääniä. Huhti— 
toukokuun vaihteessa esitetyssä radio-oh- 
jelmassa oli ollut hyvin ikäviäkin kannan- 
ottoja. Itse en kyseistä ohjelmaa sattunut 
kuulemaan, mutta tapasin Petroskoista 
Suomessa vierailulla olevan nuorenparin, 
joka oli siitä kovin hämmennyksissään. 
He kyselivät, että onko Viestin toimituk- 
seen tullut vastaavanlaista palautetta, 
kortteja tai kirjeitä. Vakuutin — ja vakuu- 
tan yhä: ei ole tullut. Ehkä nuo radio-oh- 
jelmaan soittelijat olivat poikkeustapauk- 
sia. Meitä kun on niin moneksi. Kaikki 
Viestiin tullut kirjoittelu on ollut pelkäs- 
tään ymmärtävää ja myötämielistä. 
Vaikka lehdissä puhutaan muuttoryn- 



täyksistä, ei se aina tunnu uskottavalta. 
Eivät ainakaan vanhemmat, aikansa jo 
Neuvostoliiton »evakkomatkoilla» kier- 
relleet inkeriläiset liene niinkään haluk- 
kaita jättämään kotiseutuaan nyt, kun 
monien vaikeuksien jälkeen sinne vih- 
doin ovat päässeet asettumaan ja kotin- 
sa uudelleen rakentamaan. Eri asia ovat 
nuoret. Heillä on mahdollisuus vielä so- 
peutua uusiin oloihin. Silti heidänkin olisi 
ensin järkevintä tutustua täkäläisiin oloi- 
hin ja työtahtiin — ja jättää paluusillat 
särkemättä. Sen sijaan vapaa matkustus- 
mahdollisuus Suomeen olisi mieluisaa 
vanhemmillekin inkeriläisille. Vapaus 
tulla käymään, tapaamaan sukulaisia ja 
ystäviä tai muuten vain virkistymään. 
Ehkäpä tämäkin unelma vielä toteutuu, 
jos tuuli pysyy myötäisenä. Omasta puo- 
lestani iloitsen jo etukäteen, että pääsen 
tulevana juhannuksena kesäjuhliin Inke- 
riin, sitä vuosisatoja asuttaneiden esi- 
isien maalle. Iloisiin tapaamisiin kesäjuh- 
lilla. 

Anja Luoma 



Viesti iimestyy seuraavan kerran elokuussa. Toivotamme kaikille lu- 
kijoillemme ja avustajillemme oikein hyvää kesää! — Toimitus. 



Kansikuva: Juhlaväkeä Tammelan kansakoulun pihalla Tampereen kesäjuhlilla 9—10. 7. 1960 (ks. kirjoitus s. 1). 



Tiedotusvälineiden 
»inkeriläisboomi» 




Inkeriläiset ja heidän paluumuuttonsa 
Suomeen näyttää olevan tällä hetkellä 
lähes kaikkien suomalaisten yhteinen 
asia. Harrastuneisuus inkeriläisiä koh- 
taan heräsi varsinkin sen jälkeen, kun 
presidentti Mauno Koivisto ilmoitti huh- 
tikuussa Suomen pitävän inkerinsuoma- 
laisia ulkosuomalaisina samalla tavoin 
kuin Amerikkaan tai Ruotsiin muuttanei- 
ta. Viime aikoina melkein päivittäin te- 
levisiosta, radiosta tai sanomalehdistä on 
tullut inkeriläisasiaa runsain mitoin. 

Mielessäni onkin herännyt vähitellen 
kysymys: Voiko tämä tiedotusvälineiden 
yhfäkkinen suuri innostus inkeriläisten 
asioihin johtua pelkästään presidentti 
Koiviston kannanotosta? Vai ovatko suo- 
malaiset tiedotusvälineet vihdoin löytä- 
neet kauan kadoksissa olleen heimoaat- 
teen? Ainakin minua vastaan tulleet in- 
keriläisjutut ja -ohjelmat ovat suurelta 
osin olleet positiivisen heimoaatteen sä- 
vyttämiä. Yleisönosastokirjoitustenkin 
perusteella suomalaiset tuntuvat suhtau- 
tuvan hyvin myönteisesti sellaisiin inke- 
riläisiin, jotka suunnittelevat muuttoa 
Suomeen. Inkeriläisiä ei selvästikään rin- 
nasteta mihin harvoihin pakolaisiin, joi- 
ta Suomi on tähän mennessä suostunut 
ottamaan vastaan. 

Suomen Kuvalehden (17/1990) kansi- 
kuvan arvoiseksi noteeraama inkeriläis- 
artikkeli poikkeaa selvästi muiden tiedo- 
tusvälineiden suhteellisen yhtenäisestä 
linjasta. Artikkeli heittää kylmää vettä in- 



keriläisestä heimousaatteesta lumoutu- 
neiden suomalaisten niskaan. Ensisil- 
mäyksellä pelkkä otsikkokin hämmästyt- 
ti minua: »Tuhoaako Suomi Inkerin kult- 
tuurin?» Mitä tämä nyt on olevinaan, ih- 
mettelin. Mutta vastoin odotuksiani artik- 
keli antoi uutta mietittävää paljolti juuri 
erilaisen, kriittisen näkökulmansa an- 
siosta. 

Kuvalehden artikkelissa inkeriläissyn- 
tyisen haastateltavan mielestä inkeriläis- 
ten Suomeen houkuttelu on suomalaisten 
itsekkyyttä; kiinnostus inkeriläisiin näyt- 
tää heränneen vasta työvoimapulan myö- 
tä. Haastateltavan mukaan inkeriläisten 
oma kulttuuri on vaarassa tuhoutua, jos 
he sankoin joukoin lähtevät Suomeen pa- 
remman elämän perään. Inkeriläisen ky- 
läyhteisön, oman kotiseudun ja omien 
juurien merkitystä ei hänen mielestään 
saisi vähätellä. 

Ihanteellisinta Suomeen muuttoa suun- 
nitteleville inkeriläisille tietysti olisi, et- 
tä he voisivat kaikessa rauhassa tutustua 
Suomeen, esim. väliaikaisen kesätyöpai- 
kan avulla, ennen kuin heidän tarvitsisi 
tehdä lopullista muuttopäätöstä. Monel- 
le Suomen korkea hintataso ja pääkau- 
punkiseudun vitsaus — asuntopula — 
saattavat olla epämieluisia ja odottamat- 
tomia yllätyksiä. Sekä inkeriläisten että 
suomalaisten kannalta hyvä vaihtoehto 
olisi noudattaa sananlaskun ohjetta: Pa- 
rempi katsoa kuin katua! 

Leena Salo 



Inkeriläisten yhdistyksen 

vuosikatselmus Inkerikodissa 

Marianpäivänä 25.3. 1990 



Inkeriläisten Yhdistys ry:n vuosikokous 
pidettiin perinteiseen tapaan Marian- 
päivänä. Väkeä Inkerikotiin oli tullut 
enemmän kuin piskuiseen saliin mahtui. 
Osa katselija kuunteli kokouksen kulkua 
käytävällä ja oven suussa. Yhdistyksen 
puheenjohtajan Markku Pyysiäisen 
avauspuheen jälkeen laulettiin Marian 
kiitosvirsi ikään kuin mielialan kohotta- 
miseksi ennen varsinaiseen asiaan paneu- 
tumista. Sen jälkeen vuosikokouksen pu- 
heenjohtajaksi valittiin sanavalmis johto- 
kunnan jäsen Keijo Korkka, jonka myös 
hallitus järjestäytymiskokouksessaan va- 
litsi yhdistyksen varapuheenjohtajaksi. 
Vuosikokouksen sihteeriksi puheenjohta- 
ja valitsi yhdistyksen sihteerin Anne Tuo- 
himäen. Varsinaisiksi pöytäkirjantarkas- 
tajiksi tulivat Kerttu Susi ja Juho Puuma- 
lainen, varalle Aleksanteri Ahonen ja 
Kasper Säkki. 

Katsaus menneeseen. Kun kokouk- 
sen laillisuus oli todettu, Markku Pyysi- 
äinen esitti menneen vuoden toiminta- 
kertomuksen. Siinä todettiin, että yhdis- 
tyksen toiminnan kohokohta olivat olleet 
perinteiset kesäjuhlat, jotka männä kesä- 
nä pidettiin Turussa. Niistä, sekä Ruot- 
sin ja Inkerinmaan kesäjuhlista, on ollut 
selostus Viestissä. Yhdistyksen kerto- 
muksen liitteenä olivat myös paikallis- 
osastojen toimintakertomukset. Vuosi- 
kertomus hyväksyttiin yksimielisesti. 



Tiliasiat. Yhdistyksen taloudenhoita- 
ja Anneli Korkkinen esitti tilikertomuk- 
sen ja tilintarkastajien lausunnon. Samal- 
la vahvistettiin tilinpäätös ja myönnettiin 
tilivelvollisille tili- ja vastuuvapaus. Joh- 
tokunnan jäsenten palkkiot päätettiin 
maksaa laskun mukaan, kuten ennenkin. 
Tilintarkastajiksi kuluvalle vuodelle tuli- 
vat Aune Liljeblad ja Seppo Kekki, varalle 
valittiin Ruth Hämeen-Anttila ja Toivo 
Iho. 

Uusi johtokunta. Erovuorossa olevat 
johtokunnan jäsenet Keijo Korkka (Tur- 
ku) ja Yrjö Korkkinen (Vantaa) valittiin 
yksimielisesti uudelleen, mutta helsinki- 
läisen Matti Rännälin tilalle päätettiin 
johtokunnan esityksestä valita Hyvin- 
kään paikallisosaston puheenjohtaja In- 
keri Sarojärvi, sillä vuoden 1991 kesäjuh- 
lat pidetään todennäköisesti Hyvinkääl- 
lä, ja siksi katsottiin tarpeelliseksi, että 
myös sieltä on edustus johtokunnassa. 
Erovuorossa oleva varajäsen Anja Luoma 
Vantaalta valittiin uudelleen. Johtokun- 
ta kokonaisuudessaan on, edellämainitut 
mukaan lukien, seuraava: Pirkko Huur- 
to (Helsinki), Anneli Korkkinen (Vantaa), 
Arvo Korkkinen (Lahti), Yrjö Korkkinen 
(Vantaa), Vilho Mustonen (Turku), Paa- 
vo Pesonen (Turku), Markku Pyysiäinen, 
pj. (Helsinki), Anne Tuohimäki, sihteeri 
(Helsinki) sekä varajäsen Ida Riipinen 
(Helsinki). 



Maksut, talousarvio ja muut suun- 
nitelmat tulevalle vuodelle. Yhdistyk- 
sen jäsenmaksu 20 mk päätettiin pitää en- 
si vuonna ennallaan. Sen sijaan Viestin 
tilausmaksua päätettiin jatkuvasti nouse- 
vien kustannusten vuoksi korottaa. Vuo- 
den 1991 alusta vuosikerta Suomeen on 
120 mk, Ruotsiin 175 kr (kurssista riip- 
puen) ja muihin maihin 120 mk + 
40 mk= 160 mk. Yhdistyksen puheenjoh- 
taja esitti talousarvion ja toimintasuunni- 
telman, jotka vuosikokous yksimielises- 
ti hyväksyi. Ensi vuoden kesäjuhlat siis 
suunniteltiin pidettäväksi Hyvinkäällä, 
jossa järjestäjänä ensi kertaa toimii nuo- 
rin paikallisosasto. 

Muuta mainittavaa. Johtokunta esitti 
uudeksi kunniajäseneksi Lahdessa asu- 
van Anni Kähärin, mille vuosikokous an- 
toi täyden siunauksensa. Viime vuoden 
tapahtumista puheenjohtajan lukemassa 
vuosikertomuksessa mainittiin, että Yh- 
distyksen äänenkannattajan Inkeriläisten 



Viestin toimituksessa on tapahtunut huo- 
mattavia muutoksia. Pitkäaikainen pää- 
toimittaja Matti Vironmäki luopui tervey- 
dellisistä syistä tehtävästään ja hänen ti- 
lalleen uudeksi päätoimittajaksi johto- 
kunta valitsi Viestin entisen toimitussih- 
teerin Anja Luoman. Viestiä puolitoista 
vuotta luotsannut Helena Miettinen luo- 
pui toimitussihteerin tehtävistään ja hä- 
nen työtään jatkaa joulukuussa valittu 
Leena Salo maaliskuun 1. päivästä al- 
kaen. 

Vuosikertomuksessaan Markku Pyy- 
siäinen kiitti lopuksi toiminnassa muka- 
na olleita mm. seuraavin sanoi : »Ilman 
uhrautuvaa jokapäiväistä käytännön toi- 
mintaa Inkeriläisten Yhdistys ry. toimisi 
vain paperilla. Teidän ansiotanne on, et- 
tä yhdistys yhä toimii.» 

Vilkas vuosikokous, jossa pistäytyi vie- 
raita myös itärajan takaa, päättyi n. klo 
15.30, jolloin uusi johtokunta lähti järjes- 
täytymään. 



Inkerikodin arkistot kuntoon Kulttuurirahaston 
apurahan turvin 

Kalevalan päivänä Suomen Kulttuurirahasto jakoi kevään stipendinsä juhlallises- 
sa tilaisuudessa Finlandia-talossa. Inkeriläisten Yhdistykselle myönnetyn stipen- 
din, suuruudeltaan 12 000 mk, otti vastaan yhdistyksen puheenjohtaja Markku 
Pyysiäinen. Nyt arkiston järjestäminen on saatu käyntiin. Maisterit Rauni ja Rai- 
mo Paakkunainen ovat lupautuneet hoitamaan työn tulevan kesän ja syksyn ai- 
kana. 



Kunnianosoitus inkeriläisäidille 



Tämän vuoden äitienpäivänä 
13. 5. Väestöliitto järjesti 
yhteistyössä sosiaali- ja terveys- 
ministeriön kanssa perinteisen 
valtakunnallisen äitienpäivä- 
juhlan, joka pidettiin valtio- 
neuvoston juhlahuoneistossa 
Helsingissä. 

Tilaisuudessa, jota tasavallan 
presidentti Mauno Koivisto ja 
rouva Tellervo Koivisto 
kunnioittivat läsnäolollaan, 
jaettiin äideille Suomen Valkoisen 
Ruusun Ritarikunnan I luokan 
mitali kultaristein tunnustuksena 
merkittävästä työstä 
kasvattajana. 

Tänä vuonna 42 äitiä sai 
kunniamerkin kasvattaja- 
ansioistaan. Yhä useampi 
kunniamerkin saajaksi valittu 
äiti on ulottanut kasvatustyönsä 
myös oman perheen ulkopuolelle 
kannustamalla ja tukemalla 
nuorison harrastustoimintaa, 
toimimalla perhepäivähoitajana 
tai sijaisvanhempana. Lisäksi 
muuhun yhteiskunnalliseen 
toimintaan ja vapaaehtois- 
työhön hän on useimmiten 
osallistunut, varsinkin sen 
jälkeen, kun lapset ovat 
aikuistuneet. Tänä vuonna 
myös inkeriläisäitiä, Tyyne 
Lehtosta muistettiin äitien- 
päivänä tällä kunniamerkillä. 



Tyyne Lehtonen, o. s. Laitinen, syntyi 
Inkerissä 13. 3. 1925 maanviljelijäper- 
heen nuorimmaisena. Vuonna 1936 per- 
he siirrettiin uuteen asuinpaikkaan Jaros- 
lavin lääniin, josta se seuraavana vuon- 
na palasi Länsi-Inkeriin Spankovan seu- 
rakuntaan. Siellä alkoi perheen kolhoo- 
sityö. Sodan syttyessä ja saksalaisten val- 
lattua seudun oli vuorossa pakkotyölei- 
ri. Vuonna 1943 saksalaiset evakuoivat 
suomalaisväestön Suomeen. 

Tyyne avioitui vuonna 1945 Urpo Leh- 
tosen kanssa. Aluksi he asuivat miehen 
kotitilalla ja vuonna 1946 rakensivat 
oman talon. Vuonna 1948 he ostivat kes- 
kikokoisen tilan Revonlahdelta. Perhee- 
seen syntyi 10 lasta, joista yhdet ovat kak- 
soset. Lasten kasvatus jäi suurimmaksi 
osaksi äidin tehtäväksi. Usein talvella ve- 
si loppui kaivosta, joten sitä kannettiin 
joesta ja sulatettiin lumesta karjalle juo- 
mavedeksi. Talvella oli pulaa myös läm- 
mitykseen tarvittavista polttopuista. Per- 
heen isä kuoli 1965, minkä jälkeen talou- 
dellinen tilanne vaikeutui entisestään. 
Äiti myi karjan 1980 ja luovutti tilan esi- 
koiselleen. 

Tyyne Lehtonen on kuulunut maata- 
lousnaisiin ja inkeriläisyhdistykseen, 
Suomen maakuntakirjailijat ry:n jäsene- 
nä hän on ollut 15 vuotta sekä osallistu- 
nut seurakunnan ompeluseuran toimin- 
taan. Hän on kirjoittanut runoja ja ker- 
tomuksia eri lehtiin, mm. kotiseudulleen 
tekemistään matkoista matkakertomuk- 
sia, ja toiminut venäjänkielentaitoisena 
matkaoppaana. 

Tyyne Lehtonen on julkaissut kirjan 
»Kohtalon lapsia» 1974 Otavan kustanta- 
mana. Kirja on palkittu elämäkertakirjoi- 
tuskilpailussa. 

Inkeriläisten Viesti onnittelee lämpi- 
mästi ansioitunutta äitiä ja monivuotista 
avustajaansa kunniamerkin johdosta. 



Inkeriläisten kesäjuhlat 
Tampereella 30 vuotta sitten 




Tampereen paikallisosaston (ohtokunnan iäsenet vuodetta 1960: Yriö Räikkönen (puheen- 
tohtaia), Lempi Paukkunen (sihteeri), Anna Himanen (rahastonhoitaia), Juho Putrolainen, 
Mikko Kolomainen, Juho Kiskonen, Juho Pöllä, Paavo Lappalainen ia Tuomas Raikkerus. 



Tänä vuonna tulee kuluneeksi tasan 30 
vuotta Tampereella vietetyistä kesäjuhlis- 
ta. Nuo kolme vuosikymmentä ovat ta- 
kana päin; vain valokuvat tuovat muis- 
toja teille, jotka silloin 9.— 10. 7. 60 olit- 
te mukana. Joukosta on poistunut jo mo- 
ni. Nyt puhaltavat uudet tuuleet maail- 
man kansoille. Inkeriläisten rakkaus 



omaa heimoaan kohtaan jatkuu, työmme 
jatkuu, ja uskomme huomisesta parem- 
paa. Vaikka Tampereen paikallisosastoa 
ei enää ole olemassa, valokuvat kertovat 
yhteistyöstämme vuosikymmenten takaa. 

Aili Jukarainen 




Inkerin kulttuuri- 
autonomian päivä 




1. Nou -se, In-ke-ri, Jo he -rää tyu-h6n 
nn-i koi jo sul - le hel-Jns-lnal 



Inkerin kulttuuriautonomian päivää 
vietettiin Agricolan kirkossa Helsin- 
gissä. Juhlatilaisuus aloitettiin jumalan- 
palveluksella, jonka lopussa kerättiin 
»uhrilahja» inkeriläisten toiminnan tuke- 
miseksi. Jumalanpalveluksessa saarnasi 
inkeriläisten ikioma pappi, rovasti Aata- 
mi Kuortti, liturgina toimi seurakunnan 
kirkkoherra Matti Pekkarinen ja kantto- 
rina DU Oskari Rasilainen. Inkeri-kuoro 
avusti laulullaan Kerttu Hiltusen johta- 
mana. 

Jumalanpalveluksen jälkeen siirryttiin 
kirkon kryptaan seurakunnan järjestä- 
mään kahvitilaisuuteen ja viettämään 
varsinaista kulttuuriautonomian juhlaa, 
jonka tervehdyssanat lausui päivän pri- 
mus motorina toiminut Kari K. Lauria. 

Puhujaksi tilaisuuteen oli alun perin 
odotettu Puskinin pappia Arvo Survoa, 
mutta hän ei päässyt tulemaan. Sen sijaan 
Viron inkeriläisseurojen entinen puheen- 



johtaja Rudolf Pakki puhui pitkään inke- 
riläisten nykytilanteesta ja paluumuuton 
ongelmista. Tilaisuudessa puhui myös 
kaikille Suomen inkeriläisille tuttu »hei- 
mopäällikkö», emerituskirkkoherra Matti 
Vironmäki, joka oli ilahduttavasti toipu- 
massa pitkällisestä sairaudestaan ja iloit- 
si silmin nähden saadessaan puhua enti- 
sen seurakuntansa tiloissa inkeriläisille. 
Hän toivoi puheessaan, että Inkerille 
koittaisi nyt se kulttuuriautonomia, joka 
sille oli luvattu jo 20-luvulla Tarton rau- 
hansopimuksen yhteydessä. Tilaisuus 
kryptassa päättyi Inkeri-kuoron avusta- 
mana yhteisesti laulettuun Inkeri-hym- 
niin. 

Agricolan kirkosta siirryttiin välittö- 
mästi Larin Parasken patsaalle, jonne 
mm. Inkeriläisten Yhdistyksen edustajat 
laskivat kukkalaitteensa. Lehtimiehiä ja 
valokuvaajia oli paikalla päivän molem- 
missa tilaisuuksissa. 



Toksovan kirkon ovet avautuivat 

Tässä taannoin tuli Lempäälän Kuivaisilta Inkeristä iloinen kirje, jossa kerrot- 
tiin, että Palmusunnuntaina 8. huhtikuuta oli Toksovan kirkossa ensimmäinen 
jumalanpalvelus sen ovien sulkeutumisen jälkeen. Matkaa Kuivaisilta Tokso- 
van kirkolle on vain n. 20 km! Ilo ja riemu on suuri, kun vanhusten kirkkomat- 
ka näin huomattavasti lyheni. Puskinin kirkkoon matkaa kertyi lähes sata kilo- 
metriä kiertoteitä. Me iloitsemme yhdessä iloitsevien kanssa. 



Kirjahylly 




Ella Ojala: SUOMI NÄKYY. Tammi 
1990, 251 sivua. 

»Pitkän kotimatkan» jälkeen alkaa jo 
Suomi näkyä. Ella Ojalan dramaattisen 
muistelmateoksen jatko-osa on nyt ilmes- 
tynyt. 

Sodan jaloista Inkerinmaalta pakeneva 
Antin ja Katin perhe saa kokea monet ah- 
distukset ennen kuin »noitien ja pettulei- 
vän maa» näkyy. »Vellosten» pommisa- 
teen saattelemina saavutaan kokoamislei- 
rille Viroon. Ja viikkojen odotuksen jäl- 
keen ollaan vihdoin laivassa ja matkalla 
kohti »luvattua maata». 

Monet vaikeudet koettelevat perhettä 
myös Suomessa. Viikkokausien virumi- 
nen leirillä päättyy muuttoon Kannaksel- 
le ja pian pommisaattueessa uudelleen 
evakkoon, tällä kertaa Pihlajavedelle Kes- 
ki-Suomeen. Melkein enemmän kuin sota 
perhettä pelottaa rauhan tulo. Se tietää in- 
keriläisille palautusta takaisin Neuvosto- 
liittoon. Oli toki niitäkin, jotka kotiinpää- 
syn toivossa tahtoivat palata, mutta Kati 



halusi lapsilleen Elisalle, Mikalle ja Samu- 
lille, turvallisemman elämän ja koulutuk- 
sen Suomessa. Toistaiseksi elämä täällä- 
kin oli vilua ja puutetta ja vieraissa nur- 
kissa viereksimistä, mutta palautukselta 
sentään säästyttiin Pihlajaveden ystäväl- 
lisen ja myötätuntoisen poliisin ansiosta. 
Hän kertoi rehellisesti, ettei ollut pakko 
lähteä takaisin. 

Ahdas asunto ja suoranainen puute pa- 
kottivat Elisa-tyttären perheen vanhimpa- 
na lapsena hylkäämään kouluhaaveet ja 
hakeutumaan työhön. Piiaksi ryhtymi- 
nen oli Elisasta erittäin vastenmielistä, 
vaikka Kati-äiti yritti opettaa, että pako- 
laisen tuli olla nöyrä. Sellainen nöyryys 
ei murrosikäiselle, omassa haavemaail- 
massaan elävälle Elisalle tahtonut miten- 
kään luonnistua. 

Kummalliset kirjeet Neuvostoliittoon 
palanneilta inkeriläisiltä huolestuttivat ja 
hämmensivät, ja varsinkin Katia painoi 
huoli rajan taakse jääneiden lähiomaisten 
kohtalosta yötä päivää. 

Ella Ojalan kirjan jatko-osa tuo hänen 
kertojanlahjansa entistä paremmin esiin. 
Tapahtumat ovat aidon ja itse eletyn ma- 
kuisia, joskin vilkkaan kirjailijamieliku- 
vituksen sävyttämiä. Erinomaisen kuvan 
hän piirtää itsestään nuorena Elisana. 
Myös isän kuva on tässä osassa avartu- 
nut. Lukukokemuksena jatko-osa on yh- 
tä mielenkiintoinen kuin edellinenkin, 
joskaan sen tapahtumat eivät ole yhtä 
vauhdikkaan dramaattisia. Inkeriläisten 
tapojen kuvaus ja inkeriläismurteen käyt- 
tö elävöittävät kerrontaa. Muiden murtei- 
den osalta olisi ehkä ollut hyödyksi käyt- 
tää asiantuntija-apua. 

Kirja on kiinnostavaa luettavaa muille- 
kin kuin inkeriläisille. Sitä on kirjakaup- 
pojen lisäksi saatavissa myös Suomen in- 
keriläisten kesäjuhlien myyntipöydiltä. 
AL. 



Suomalaiset kanteleet 
soivat Inkerinmaalla 



Toukokuisena torstaina Seukkoseura 
sai mieluisia vieraita Inkerikotiin. Mais- 
teri Maria Virolainen Helsingistä oli lu- 
pautunut kertomaan, miten suomalaiset 
kanteleet löysivät tiensä Inkerinmaalle. 
Inkerikotiin tutustumaan ja häntä kuule- 
maan oli tullut myös muutama rajanta- 
kainen vieras. 

Hauskaan ja värikkääseen tapaansa 
Maria Virolainen kertoi, miten koko kan- 
teletarina sai alkunsa. Luettuaan Suomen 
lehdistä, miten pastori Arvo Survo suo- 
rastaan kielteli ihmisiä kantamasta mate- 
riaa Puskinin kirkkoon, Maria Virolainen 
kertoi tivanneensa Survolta, että eikö nyt 
ollut mitään sellaista, mitä voisi heimo- 
laisten iloksi sinne toimittaa. Pitkällisen 
harkinnan jälkeen Arvo Survo oli vastan- 
nut: »Kantele.» 

Maria Virolainen otti vinkin saatuaan 
yhteyden Itä-Helsingin musiikkiopistoon, 




Lilja Kuivanen ja Maria Virolainen posee- 
raavat taiteilija Lauri Santun piirtämän Ma- 
ria Virolaisen isän, Matti-sedän, muotoku- 
van edessä. 



jossa hänen hyvä ystävänsä Csaba Szilvay 
oli sellonsoiton opettajana. Opistosta löy- 
tyi asiasta innostunut musiikinopettaja- 
pari Ritva ja Jorma Ollanranta, jotka pa- 
nivat heti toimeksi. Rahoitus kahtakym- 
mentä kanteletta varten saatiin kuntoon 
ystävien järjestämien konserttien ja kult- 
tuuritilaisuuksien pääsylipputuloilla. Vii- 
si kanteletta lahjoitti Leppävirran Soitin- 
verstas tilauksen saatuaan. 

Huhtikuun alussa sitten retkikunta oli- 
kin valmis viemään soittimet Inkerin- 
maalle. Matkaan lähtivät mm. idean pri- 
mus motorina toiminut Maria Virolainen 
sekä Ollanrannan pariskunta, joka piti 
perillä päivän kestävän kantelekurssin. 

— Ja päivän kurssilla jopa minäkin opin 
vähän nappailemaan, viisastelee Maria 
Virolainen. Hän kertoi myös hauskasta 
episodista, joka sattui »kantelelähettiläil- 
le» tullissa. Tullimies oli ihmetellyt suu- 
ria paketteja menomatkalla, jolloin mat- 
kalaiset kertoivat niiden sisältävän kan- 
teleita. Tulomatkalla hyvämuistinen pub- 
likaani kysyi oitis: »Missä kanteleet?» 

— Luuli ilmeisesti, että olimme jokin vie- 
raileva kanteleyhtye, Maria Virolainen 
naureskelee. 

Leningradin alueelta seukkojen vierai- 
na Inkerikodissa oli kaksi inkerinsuoma- 
laista opettajaa, jotka Suomi-Seura oli kut- 
sunut järjestämilleen suomen kielen opet- 
tajien kursseille. Valitettavasti paperit oli- 
vat viipyneet niin pitkään, että kolme In- 
kerinmaalta kutsuttua ehti kursseille vain 
pari päivää ennen niiden päättymistä. 

— Suomi-Seura oli hoitanut kyllä kaik- 
ki oikein hyvin. Kurssi oli erittäin hyvin 
suunniteltu ja koulutus siellä huipputa- 
soa, kiitteli Lilja Kuivanen, yksi Inkerin- 
maan osanottajista. Pahoillaan oltiin tie- 
jatkuu s. 13 



Kesäjuhlat Helsingissä 

7.-8. heinäkuuta 1990 



Perinteiset Suomen inkeriläisten kesäjuhlat pidetään tänä vuonna Helsingissä viikon- 
vaihteessa 7.-8. heinäkuuta. Juhlapaikkana on Karjalatalo, jonka osoite on Käpylän- 
kuja 1, 00610 Helsinki. Juhlajumalanpalvelus pidetään Munkkivuoren kirkossa, juhla- 
kansliana toimii Karjalatalossa sijaitseva Inkerikoti, ja perinteinen kyykkäottelu tapah- 
tuu Seurasaaren kentällä. 



OHJELMAN PÄÄKOHDAT 

Lauantai 7. 7. 

9.00 juhlakanslia avataan 
10.00 kyykkäottelu Seurasaaren kentällä 
12.00 ruokailu Karjalatalon Yläsalissa 
14.00 Inkerijuhla Karjalatalon suuressa 

juhlasalissa 
18.00 illanvietto Yläsalissa 



Sunnuntai 8. 7. 

9.30 kokoonnutaan Larin Parasken pat- 
saalle Mannerheimintien varteen 

11.00 jumalanpalvelus Munkkivuoren 
kirkossa 

12.30 ruoka- ja kahvitarjoilu Karjalata- 
lon Yläsalissa 

15.00 päiväjuhla suuressa juhlasalissa 



Tarkempi ohjelma saatavana juhlapaikalta. 



Majoitus: Suosittelemme seuraavia hotelleja, joista jokainen voi itse tilata itselleen ma- 
joituksen: 

Hostel Academica, Hietaniemenkatu 14 A, 00100 Helsinki, puh. (90) 4020 206 
Hotelli Park Hotel Käpylä, os. Pohjolankatu 38, 00610 Helsinki (lähellä Karjalataloa), 
puh. (90) 799 755. 
Hotelli Helka, Pohjoinen Rautatienkatu 23, 00100 Helsinki, puh. (90) 440 581. 



Turusta joukolla 
Helsingin kesäjuhlille 

Turun inkeriläiset järjestävät linja-au- 
toretken Helsingin kesäjuhlille, jotka pi- 
detään viikonvaihteessa 7. ja 8. heinä- 
kuuta 1990. Ilmoittautumiset: Keijo 
Korkka, puh. (921)580 201. 




Kyykkää 



Inkeriläisten kesäjuhlien kyykkäpelit 
suoritetaan lauantaina 7. 7. 1990 alkaen 
klo 10.30 Helsingin Seurasaaressa Karja- 
lan Sivistysseuran kyykkäkerhon kentäl- 
lä. Kenttä sijaitsee saaren juhla-aukion 
vieressä, johon johtaa saaren päätie. Nais- 
ten ja miesten joukkueet, yhteensä 8—9, 
kutsutaan erikseen. Tervetuloa seuraa- 



maan vanhaa kansanurheilua poppia, 
babkaa, kriuhaa, linnapeliä, kyykkää . 
Paikalle voi saapua aloitusaikaa myöhem- 
minkin, sillä koko oettelutapahtuma kes- 
tää 3—4 tuntia. 

Hm. O. Toivokainen 




Kuva vuodella 1989 Turun inkeriläisien kesäjuhlilla 7. 7. 

Neljä parasla kyykkäfoukkuella. Etualalla kyykyssä Turun inkeriläisien joukkue, joka voilli 
lumeen. — Inkeriläisien kesäjuhlien kyykkä on aina ollul suosiossa alan harraslajien pa- 
rissa. Alkunsa se sai v. 1969. Päälapahlumana on ollul hei mo-ol lelu karjalaisien ja inkeri- 
läisien välillä. Lähes poikkeuksella mukana on ollul myös muila vierailevia joukkueila. — 
Palkin lomilalien lisäksi on yksilyislen lai muiden lahjoillamia kiertopalkintoja, jotka jää- 
väl vuodeksi kerrallaan voi I lajille. Pokaalil kiertävät keskimäärin 3—6 vuolla. Turun juhlil- 
la naisien ja mieslen joukkuepelien pylyl löysiväl lopulliset omistajansa ja ne menivät poikki. 
Nyi tarvitaan kahdelle pokaalille uudet lahjoittajat. Lahjoittajan nimi kaiverretaan pokaa- 
liin. Toimenpiteistä, säännöistä ym. soittakaa, olkaa hyvä, puh. (90) 534 875 O. Toivokai- 
nen. Illalla kotona. 



Kirja tuliaisiksi 



Kirja on aina tervetullut tuliainen. Vii- 
me aikoina on Suomessa ilmestynyt run- 
saasti Inkeri-aiheista kirjallisuutta. Niis- 
tä luettelo seuraavassa: Aatami Kuortti: 
Veljeni sotavangit; Ella Ojala: Pitkä koti- 
matka ja Suomi näkyy; Lyyli Ronkonen: 
Laps Inkerin; Helena Miettinen: Inkeri- 
läiset, maaton kansa; Hannes Sihvo: In- 
kerin maalla; Eeva Mesiäisen kirjoittama 
Maria Kajavan elämäkerta Pitkä taival. 
Lisäksi on joukko muita Inkeri-aiheisia 
kirjoja, joista on luettelo Viestin takakan- 
nessa. Erityisesti näitä kirjoja toivotaan 
tuliaisiksi inkeriläisille Viroon, Petroskoi- 
hin ja Inkerinmaalle. 

Suomen Kielen opiskelu on päässyt 



hyvään vauhtiin Petroskoissa. Inkeriko- 
dissa vieraili äskettäin nuori petroskoilai- 
nen suomen kielen opettaja Aini Kajava 
puolisoineen. Hän kertoi, että Petroskois- 
sa suomea opiskelevat kaikenikäiset. Ja 
innostus on suuri, mutta oppikirjoja puut- 
tuu. Myös ne olisivat viemisinä erittäin 
tervetulleita. Tässä pari vihjettä sopivista 
oppikirjoista: Suomea suomeksi (2 osaa + 
kasetti) ja Finnish for foreigners (3 osaa + 
kasetti). Ja tietysti aapiset ovat aina ter- 
vetulleita pikkulapsien opetukseen. Ilah- 
duta ystävää, vie kirja tuliaisiksi. Oikea 
osoite löytyy varmasti paikallisen Inke- 
riläisjärjestön kautta. 




sivulta 10 

tysti siitä, ettei ehditty hyödyntää koko 
kurssin antia. Mutta parina viimeisenä 
kurssipäivänä yritettiin kyllä korvata me- 
netetty aika. 

Kiintoisa kolmetuntinen vierähti Inke- 
rikodissa, johon olivat tutustumassa 
myös leningradilaiset Helena Hertta Luk- 
konen, Maria ja Albert Kirjanen sekä In- 



kerin Liiton puheenjohtaja Vihtori Hyy- 
rönen. Hyyrönen ihasteli viihtyisää tilaa, 
jossa inkeriläiset saivat kokoontua tapaa- 
maan toisiaan, ja toivotteli kaikki sydä- 
mellisesti tervetulleiksi juhannusjuhlille 
Hatsinaan. Tilaisuus päättyi kauniisti 
Seukkoseuran vetäjän Aili Jukaraisen lu- 
kemaan »Isä meidän» -rukoukseen. — AL 



Lastenleiri Boräsissa 
5.-11.8. 1990 

Leiri pidetään idyllisessä maalais- 
ympäristössä muutaman kilomet- 
rin päässä kaupungista. Leiri alkaa 
5. 8. klo 15. 00 ja päättyy 11. 8. ilta- 
päivällä. Sinä, joka olet noin 7—13 
vuoden ikäinen ja kiinnostunut ta- 
paamaan toisia ikäisiäsi kavereita, 
olet tervetullut. 

Osa leirin osanottajista on suo- 
menkielentaitoisia. 

Leiriohjelma koostuu leikeistä, 
kilpailuista, uinnista sekä erilaisis- 
ta yllätysohjelmista. 

Leirivarusteet makuupussi, sa- 
devaatteet, peseytymisvälineet ja 
reipas mieli. 

Leirimaksu 50 kr vuorokaudel- 
ta yhdestä lapsesta. Sisaralennus 10 
kr toisesta lapsesta sekä 20 kr kol- 
mannesta/vuorokaudelta . 

Ilmoittautuminen heinäkuun 
loppuun mennessä osoitteella: 
Hugo Rikkinen, Nämndemansg. 
36, 502 53 Boräs, Sverige. 
Puh. 033-131 649. 



Etsitään 



Hilma Rättö 

Etsitään Hilma Rättöä, nykyiseltä ni- 
meltään Pönntsö. Syntynyt 27. 8. 1927 
Hietamäen seurakunnassa Kasukan ky- 
lässä. Vuonna 1949 muutti Leningradis- 
ta Suomeen, Turkuun. Jos joku tietää hä- 
nestä, pyydän ottamaan yhteyttä osoittee- 
seen Eino Rättö, Ästranden 6, 42455 An- 
gered, Ruotsi puh. 031-304 643. 



Aino Koskinen 

Olin kesällä 1944 kesätöissä Sortavalan 
lähellä Tuokslahdessa Väinö Kalavaisen 
talossa ja siellä oli inkeriläisneito, silloin 
18-vuotias, nimeltään Aino Koskinen. 
Nykyisin hän on noin 65-vuotias. Syys- 
kuun alussa vuonna 1944 hän lähti siel- 
tä Nastolaan, ja myöhemmin sain tietää, 
että hän oli synnyttänyt syksyllä pojan. 
Hänellä oli miesystävä nimeltään Martin 
Naritsa. Tämän jälkeen en ole Ainosta 
kuullut. Olisin iloinen, jos saisin kuulla 
hänen elämänsä vaiheista. Olimme hyvät 
ystävät, ja minä olin silloin 15-vuotias 
(nyt pian 62 vuotta). 
Laina Taskinen (o.s. Karhunen) 
Majapolku 6 as. 2 
77600 Suonenjoki 



Ivanovin perhe 

Kuka voisi antaa pienintäkin tietoa per- 
heemme kohtalosta? Isä Sergei Ivanov 
synt. 1899, äiti Maria o.s. Pellinen synt. 
1899, lapset Nikolai synt. 1916, minä itse 
Sinaida synt. 1918, Juho synt. 1926, Ma- 
ria synt. 1928, Nina synt. 1930. Asuim- 
me Oinaalan kylässä, Lempäälän seura- 
kunnassa. Minä jouduin Viron kautta 
Suomeen Tampereelle 1943, mutta muut 
perheen jäsenet jäivät Neuvostoliittoon. 

Sinaida Ragnäs, Norrback, S-733 92 Sa- 
la, Ruotsi, puh. 0224-23 016. 



Einari Tokko 

Olet syntynyt 10. 1. 1933 Inkerissä. So- 
dan aikana olit Suomessa, Lammilla 
Kauppilassa, ehkä vuosina 1942—44. Vel- 
jesi nimi on Mikko. Ota pikaisesti yhteys: 
Ulla Saarinen, Ruusutarhantie 4 A 3, 
00300 Helsinki, Suomi, puh. (90) 570 865. 



Vihtori Sova 

Vihtori Erikin poika Sova, s. 1894 Kuo- 
lajärven Kurtin kylässä (tullut vallanku- 
mouksen aikana Venäjälle). Tytär Elvii- 
ra Sova etsii isän sukulaisia. 

Mahdolliset vastaukset Viestin toimi- 
tukseen. 



Olga Kiukeli 

Pietari ja Olga Kiukelia, (nyt noin 
60-vuotiaita), joiden isän nimi oli Juhani 
ja jotka asuivat Oranienbaumin rajoonis- 
sa, Terentevon kylässä. Tietoja pyytää 
Helena Kubu, o.s. Kiukeli, osoite 202822 
Paide, Pärnu t. 4-5, EESTI. Puhelin Pai- 
de 95 321 tai Helsingissä 783 391/P. Huur- 
to. 



Kiitos 

Lämmin kiitos kaikille, jotka osallis- 
tuivat merkkipäivämme viettoon. Tar- 
koitus oli viettää 75-vuotispäivä hiljaa. 
Mutta jotkut saivat vihiä asiasta, ja 
kukkia ja addresseja alkoi virrata jo- 
pa toiselta puolelta maapalloa: Ruot- 
sista, Suomesta ja Kanadasta . 

Kun meillä Essi-eukon kanssa on 
vain viisi minuuttia ikäeroa, täytyi 25. 
päivä huhtikuuta järjestää yhteinen 
merkkipaivänvietto. Suurin yllätys oli, 
kun ystävät toivat mukanaan suuren 
kattilan herkullista borsts-keittoa. Em- 
me osaa muuta kuin kiittää lämpimäs- 
ti Essi-eukon kanssa. 

Essi ja Oskar Himiläinen 



Joukostamme poistuneita: 

Sofia Hartikainen, synt. 6. 3. 1908, kuo- 
li 24. 3. 1990 Jönköpingissä. 

Lahjoitus Viestin tukemiseksi 
Anna Kuortti, Boräs 100 kr. 



Elsa Kanninen 

Inkeriläinen Elsa Kanninen, synt. noin 
1922, tuli sodan aikana Saksan kautta 
Suomeen. Asui Siilinjärvellä Hartikaisen 
talossa v. 1943—44. Myös muita sukulai- 
sia oli Suomessa. Äiti asui Janakkalassa. 
Elsa lähti takaisin Pieksämäen kautta. El- 
sasta tietoja toivoo: Pentti Hartikainen, 
Joentaus, Vanha-Vattu aho, 71800 Siilin- 
järvi, puh. (971) 421 170 



Muistilista 



Helsingin paikallisosasto 

Seuraava tilaisuus 23. 9. 

Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Mikkelinpäivän juhla 30. 9. klo 14 
Pyhäinpäivän juhla 3. 11. klo 13 
Joulujuhla 26. 12. klo 14 

Tervetuloa! 
johtokunta 



Levitä Inkeri-tietoa, 
tilaa asiamiehiltämme 
Inkeri-aiheista kirjallisuutta 

SAATAVANA SUOMESTA TAI RUOTSISTA 
Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk (100 kr) 

Aapo Iho 

Hietajyvä (runoja) 
Hellin Suominen 

Mooses Putron elämäkerta 
Ella Ojala 

Pitkä kotimatka 85 mk (150 kr) 

Erkki Tuuli 
Inkeriläisten vaellus 110 mk (150 kr) 

Pertti Virtaranta 
Sananlaskuja ja arvoituksia 40 mk 

Saimi Tuukkanen 
Elämäni Helminauha 40 mk 

Aatami Kuortti 

Veljeni Sotavangit, kirjakaupoista 

Ruotsissa Armas Paakkoselta 150 kruunua. 
Äänilevyjä 
Inkerikuoro 

Nouse Inkeri ym. 
Lauri Santtu 

Murrejuttuja 



Gävlen kuoro 
Arvo Survo 
Omall maali, kasetti 



15 mk (25 kr) 

15 mk (25 kr) 
30 mk (35 kr) 



10 mk 1 10 kr) 

5 mk i5 kr) 

70 mk ilOO kr) 



irtonumeroita 
Rintaneula Inkerin 

vaakuna 
Tarra Inkerin lippu 
Inkerin kartta 
Inkerin kartta 1849, 

saksankiel. 50 mk ^50 kr) 

Rintaneula, Inkerin lippu 20 mk 

Postikortti Karjalatalo 3 mk 

Inkerin pöytälippuja 35 mk i55 kr) 

Inkerin postimerkkejä 
sarja 50 mk (75 kr) 

Adresseja 20 mk t 30 kr) 



Vain Ruotsista 

Toivo Folkesten 

Ingermanländare i Västeräs 50 kr 
Irja Hiiva 

Förvisningen 100 kr 

Ania Monahof 

Tillflykten 150 kr 

Ania Monahof 

Mot stjärnan 150 kr 

Postikortti 

Tyttö Tuutarin puvussa 2:50 kr 

Ingria 
ruotsinkielinen aikakausi- 
lehti 50 kr 



inkeriläisten viesti 



Toimitus 

Päätoimittaja: 

Anja Luoma 

puh. (90) 566 2928 maanantaisin ja 

keskiviikkoisin klo 19—21 

Toimitussihteeri: 

Leena Salo 

Toimituksen osoite: 

Löydöspolku 2 A 16, 01600 Vantaa 

c o Anja Luoma 

Konttori 

lehden ym. tuotteiden tilaukset, osoitteet, 

äsenmaksut yms. 

inkerikoti, Karjalatalo, Käpylänkuja 1, 

X610 Helsinki 

Puh. (90) 793 796 ti klo 18.30—20.00 

Anneli Korkkinen 

Postisiirtotili Hki 30636-4 

Tilaushinta 1990 

1 Xl mk kotimaahan, 

Ruotsiin 150 kr ja muualle 140 mk/v. 



Ilmoitukset 

1/1 sivu mk 1 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Seppo Kekki 

Riihiniityntie 47 B 3, 

02730 Espoo 

Puh. (90) 8571 433 (työ) 

Säätiön postisiirtotili 146660-1 



Vammala 1990 Vammalan Kirjapaino Oy 

elokuu 1990 



Kesän juhlat - onni yksillä 



Elämyksellinen kesä juhlineen ja mo- 
nine tapahtumineen on ohi menossa, 
mutta sen muistot säilyvät ja virkistävät 
mieltä vielä pitkään valottomina syksyn 
ja talven päivinä. 

Tänä kesänä inkeriläisyys on ollut voi- 
mallisesti esillä monissa tapahtumis- 
sa. Ehkä siihen on ansionsa myös Kante- 
lettaren juhlavuodella. Kaiketi 150-vuo- 
tias Kanteletar on saanut mielet avoimik- 
si kaikelle suomalaiselle kulttuuriperin- 
teelle. 

Inkeriläisten kesätapahtumien sarjan, 
joiden huippu kohosi juhannuksena 
Tuutarinmäelle, aloittivat Gävlen juhlat 
Ruotsissa kesäkuun puolenvälin tienoil- 
la. Kolmen viikon kuluttua siitä vietettiin 
Helsingissä Suomen inkeriläisten perin- 
teisiä kesäjuhlia, joista kerrotaan syys- 
kuun numerossa. 

Inkeriläisyys oli vahvasti esillä myös 
kesä-heinäkuun vaihteessa pidetyillä 
Vammalan Vanhan Kirjallisuuden Päivil- 
lä, joita vietettiin jo kuudetta kertaa. Kir- 
jallisuusseminaarissa esiintyi mm. Pet- 
roskoissa toimivan Karjalan Tiedeakate- 
mian tutkija, inkeriläissyntyinen Eino 
Kiuru, joka kertoili Karjalan inkeriläisten 
kulttuurikuulumisia. Filosofian maisterit 
Senni Timonen (Näin lauloi Larin Paras- 
ke -kirjan toimittaja) ja Ilpo Tiitinen kes- 
kustelivat hauskasti ja elävästi pastori 
Neoviuksen ja Larin Parasken kohtaami- 
sesta ja Parasken elämänvaiheista. 

Kesän merkittävin tapahtuma inkeri- 
läisten kannalta olivat eittämättä 
Tuutarin laulujuhlat juhannuksena. Mut- 
ta kuinka moni vanhus nytkin jäi näistä 
sekä muistakin juhlista osattomaksi. 
Vaikka olenkin kerskakulutuksen vastus- 
taja, olisin suonut, että ainakin Tuutarin- 
mäen rinteillä mahdollisimman moni oli- 



si kulkenut videokamera olallaan. 

Suurenmoisen työn oli tehnyt götebor- 
gilainen Viktor Tilkku, joka esittikin vi- 
deokameralla »omal maal» tallentaman- 
sa juhlat Helsingin Karjalatalolla kesäjuh- 
lien yhteydessä. Juhlat kotiin toi myös 
Aili Jukarainen, joka tallensi juhlien kul- 
kua sekä esiintymislavalla että sen laita- 
milla Suomen Yleisradiossa esitettävää 
ohjelmaa varten. 

Myös TV-2 Suomesta oli tehnyt oh- 
jelman, jonka alaotsikko hiukan 
harhaanjohtavasti oli »Reportaasi inkerin- 
suomalaisten perinteisiltä juhannusjuhlil- 
ta Tuutarista». Itse juhlapaikalta kuvia 
näytettiin hyvin vähän. Kahdenkymmen 
minuutin ohjelmaan oli mahdutettu suuri 
määrä kuvia ränsistyneistä asumuksista, 
jotka saivat mielen apeaksi. Paikallisten 
liittojen edustajien haastattelut sen sijaan 
olivat kiinnostavia ja oikeaan osuneita. 
Lieneekö ohjelmantekijän tarkoitus ol- 
lut herättää katsojissa sääliä ja myötätun- 
toa mökkirähjien runsaalla näyttämisel- 
lä. Asiallisempaa olisi ollut antaa enem- 
män tilaa kulttuuriohjelmalle ja kentän 
tapahtumille. Eihän Sortavalan ja Tallin- 
nan laulujuhlillakaan kuvattu takapiho- 
ja, vaikka siellä taatusti niitäkin oli. 
Inkerin laulujuhlat ovat jo lähes sadan 
vuoden takainen arvokas kulttuuripe- 
rinne, jota kaikin tavoin nyt pyritään el- 
vyttämään. Tällaista ohjelmaa inkeriläis- 
vanhus ja nuorempikin odotti näkevän- 
sä istahtaessaan suurin toivein vastaan- 
ottimensa ääreen. Tai vaikkapa palasen 
jumalanpalveluksesta vanhassa kalmis- 
tossa. Ne jotka pääsivät, olivat itse pai- 
kan päällä näkemässä ja kuulemassa. On- 
ni oli siis vain yksillä, pettymys toisilla. 

Anja Luoma 



Kansikuva: 

Näin paljon Inkerin kansaa ei Tuutarinmäki ole yhdessä saanut nähdä kuuteen vuosikym- 
meneen. Kuvassa näkyy vain murto-osa. — Valokuva Leevi Luoma. 



Suomalaisen heimotunteen 
kahdet kasvot 




»Kauankohan heimotunne 
jaksaa hehkua?» Näin jääh- 
dyttelee joensuulainen tutkija 
Pekka Nevalainen suoma- 
laisten viime aikoina herän- 
nyttä inkeriläisinnostusta. 
Ainakin Nevalainen tietää 
mistä puhuu, sillä viime 
keväänä julkaistun väitös- 
kirjan »Inkeriläinen siirtoväki 
Suomessa 1940-luvulla» lisäksi 
hän on tehnyt kaikki muutkin 
opinnäytteensä inkeriläisistä 
ja heidän vaiheistaan. 



Nevalaisen väitöskirja osoittaa, että 
inkeriläisten kuljettamisessa Suo- 
meen oli kysymys paljon muustakin kuin 
pyyteettömästä heimo rakkaudesta. En- 
nen kaikkea inkeriläisistä haluttiin työ- 
voimaa sodan aikana työvoimapulasta 
kärsivälle Suomelle. Lisäksi Suomessa oli 
suunnitteilla Itä-Karjalan asuttaminen in- 
keriläisillä. 



Myös tämänpäivän suomalaisten hei- 
morakkauteen Nevalainen suhtautuu 
epäilevästi: »Tuleeko taas käymään kuten 
sota-aikana eli suomalaiset haluavat in- 
keriläiset sellaisiin hommiin, joita eivät 
itse halua tehdä.» Nevalaisen mielestä ko- 
ko ikänsä neuvostojärjestelmässä asuneil- 
la inkeriläisillä on odotettavissa huomat- 
tavia sopeutumisongelmia, mikäli he 
suunnittelevat muuttoa Suomeen. Aina- 
kin tällä hetkellä Suomessa vallitsee pa- 
kolaiskielteinen ilmapiiri, joka saattaa vä- 
hitellen levitä koskemaan kaikkia muu- 
alta tulleita. »Menneisyys pelottaa», sa- 
noo Nevalainen. 



Kimmoke 

inkeriläiskeskusteluun 

Neuvostoliitosta 



Inkeriläisistä ja heidän vaiheistaan so- 
ta-ajan Suomessa vaiettiin pitkään sekä 
Neuvostoliitossa että Suomessa. Nevalai- 
sen mukaan uudenlainen avoimuus inke- 
riläisasiassa sai alkunsa elokuussa 1987, 
jolloin Neuvosto-Karjalassa ilmestyvä Pu- 
nalippu-lehti julkaisi inkeriläisnumeron. 
Vasta tämän jälkeen inkeriläiset ja heidän 
historiansa löysivät tiensä myös suoma- 
laiseen julkisuuteen. Kimmoke inkeriläis- 
keskusteluun ei siis suinkaan lähtenyt 
liikkeelle Suomesta vaan Neuvostoliitos- 
ta. Tämä kertoo omalta osaltaan sen, mi- 
ten kipeä aihe suomalaisten ja inkeriläis- 
ten yhteinen historia suomalaisille on. 
Pekka Nevalaisen pitkäaikainen kiin- 
nostus inkeriläisten historiaan panee 
epäilemään, olisiko miehellä itselläänkin 
inkeriläinen tausta. Näin ei kuitenkaan 



onneksi ole. Onneksi sen takia, että Ne- 
valaisen mukaan hänellä ei siinä tapauk- 
sessa olisi ollut mahdollisuutta saada 
käyttöönsä esim. Valtiollisen poliisin ja 
ulkoasiainministeriön salaisia asiakirjoja 
väitöskirjaansa varten. Lisäksi Nevalai- 
sen ei-inkeriläisyys on taannut tämän yhä 
vielä aran aiheen mahdollisimman objek- 
tiivisen tarkastelun. 



Huhuja ja väärinkäsityksiä 

Inkeriläisistä ja heidän sota-ajan koke- 
muksistaan Suomessa on liikkunut mo- 
nenlaisia huhuja sekä rajan tällä että tuol- 
la puolella. Nevalaisen väitöskirjan erääk- 
si suurimmaksi ansioksi voidaankin las- 
kea, että se on pystynyt oikaisemaan mo- 
nia julkisuudessa esiintyneitä väärinkä- 
sityksiä ja samalla monipuolistamaan sel- 
laisia mielikuvia, jotka ovat olleet turhan 
mustavalkoisia. Nevalainen iloitsee eri- 
tyisesti siitä, että suomalaiset tiedotusvä- 
lineet ovat suhtautunee vakavasti hänen 
väitöskirjaansa. 

Eräs näistä väärinkäsityksistä liittyy so- 
dan ja sen jälkeisen ajan Valtiollisen po- 
liisin eli Valpon toimintaan inkeriläisten 
suhteen. Nevalainen korostaa, että sota- 
ajan Valpo eroaa suuresti ns. punaisesta 
Valposta, joka toimi loppuvuodesta 1945 
vuoden 1948 loppuun. Nevalaisen mu- 
kaan sotavuosien Valpo kohteli inkeriläi- 
siä asiallisesti, kun taas punainen Valpo 
jahtasi heitä ja erityisesti heimosotureita 
järjestelmällisesti kolmen toimintavuo- 
tensa aikana ja halusi palauttaa kaikki in- 
keriläiset takaisin Neuvostoliittoon. Sen 
toiminta poikkesi kuitenkin huomatta- 
vasti muiden senaikaisten suomalaisten 
viranomaisten menettelytavoista . 

Lehtien mielipidepalstoilta sai alkuvuo- 
den aikana usein lukea kommentteja sii- 
tä, kuinka epäoikeudenmukaisesti suo- 
malaiset kohtelivat inkeriläisiä — etenkin 
heimosotureita — palauttaessaan heidät 
sodan loputtua Neuvostoliittoon. Neva- 



laisen mielestä tällaiset sangen yksipuo- 
liset mielipidekirjoitukset osoittavat, et- 
tä ihmiset eivät tunne historiaa tarpeek- 
si tältä osin. Nevalainen tähdentää, että 
sodan melskeissä tänne oli joutunut pal- 
jon myös sellaista väkeä, jotka eivät alun 
alkaenkaan olisi halunneet muuttaa Suo- 
meen. Tällaisia olivat mm. lähes kaikki 
Suomeen tuodut inkerikot ja vatjalaiset. 

Heimosoturiluovutuksesta Nevalainen 
toteaa yksiselitteisesti, että Suomella ei ol- 
lut muuta vaihtoehtoa, sillä Neuvostolii- 
tosta tulleita käskyjä oli pakko noudattaa. 
Nevalaisen mukaan suomalaiset viran- 
omaiset yrittivät kyllä vitkutella mahdol- 
lisimman pitkään heimosoturiluovutus- 
ten yhteydessä, mutta se ei useimpia so- 
tureita kuitenkaan paljon auttanut. 

Toinen puoli totuudesta on se, että lä- 
heskään aina inkeriläiset eivät saaneet 
Suomessa sellaista kohtelua kuin heille 
oli Inkerissä luvattu. Tähän Nevalainen 
lisää, että inkeriläiset joutuivat niin mo- 
nien muiden pienten väestöryhmien ta- 
voin kokemaan katkerasti sen, millaista 
on joutua milloin kenenkin sodan osa- 
puolen pelinappulaksi. 



Inkeriläistutkimus jatkuu 
Joensuussa 



Tällä hetkellä Nevalainen työskentelee 
Inkerinmaan historiasta 1600-luvulta 
näihin päiviin kertovan yleisteoksen toi- 
mitussihteerinä. Kirjan toimituskunnas- 
sa on mukana kymmenkunta eri alan asian- 
tuntijaa, joten teos tulee olemaan moni- 
puolinen katsaus Inkerinmaan histo- 
riaan, kieleen ja kulttuuriin. Vuodelta 
1969 oleva aiempi esitys on Nevalaisen 
mukaan vanhentunut, eikä se täytä enää 
tämän päivän vaatimuksia. Teoksen kä- 
sikirjoituksen on tarkoitus olla valmiina 
tämän vuoden loppuun mennessä, mut- 
ta sen julkaisuajankohdasta ei ole vielä 
tarkkaa tietoa. 



Saari ja tsaari 



Historia kertoo meille, että Inkerin al- 
kuperäinen väestö on aina ollut suo- 
malaista ja paikannimet suomalaisia. Jo 
ammoisina aikoina, kantasuomalaisina, 
he asettuivat asumaan Laatokan ja Väi- 
näjoen väliseen maahan, jossa myös In- 
keri sijaitsee. Kun esi-isämme keskiajan 
alussa siirtyivät Suomenlahden poikki 
Suomeen, siirtyminen ei tapahtunut sil- 
mänräpäyksessä vaan vähitellen. Ja Inke- 
ri oli tukikohtana, sillä jo siihen aikaan 
he tunsivat maanviljelyksen. Siirtyessään 
Suomeen he menettelivät samalla taval- 
la; paikkakunnat, kukkulat, järvet ja suot 
saivat suomalaiset nimet. 



Satoja vuosia kantoi suomalainen Saa- 
rikylä nimeään. Ruotsinvallan aikana 
(1617—1721) paikkakunnalla oli iso maa- 
kartano, moisio, nimeltään Saarimoisio. 
Syksyllä 1700 alkoi Suuri Pohjan Sota. So- 
dan ensimmäisinä päivinä tsaari Pietari 
I valloitti paikkakunnan. Hänellä oli ta- 
pana ottaa mukaansa puolisonsa Katari- 
na (myöhemmin Katarina I) sotaretkille. 
Saarikylän moisioon sijoittautuessaan tä- 
mä nainen ihastui kauniiseen inkeriläi- 
seen luontoon ja halusi sodan jälkeenkin 
viettää kesät Saarikylässä. Ja jotta perhe 
paremmin viihtyisi täällä, Pietari I istut- 
ti pienen koristepuutarhan kartanon ym- 



pärille. Saarikylän venäläinen nimi oli 
Sarskoje Selo (selo = kirkonkylä). Vuonna 
1716 Pietari 1 muutti kesäpaikkansa ni- 
men: Sarskoje Selosta tuli Tsarskoje Se- 
lo. Hänen tyttärensä Elisabeth (hallitus- 
vuodet 1741—62) rakennutti suuremman 
kivirakennuksen paikalle. Romano vien 
suku ei jättänyt Saarikylää. Katarina II 
(1726-96) ja Aleksanteri I (1825-55) ra- 
kennuttivat ne isot palatsit ja puistot, lu- 
kemattomat pylväät, pilasterit ja veistok- 
set, joita nykyään voimme katsella. Ne on 
entisöity II maailmansodan jälkeen. 



Tsarskoje Selossa kuluivat Runoilija 
PuSkinin poikavuodet ja syntyivät 
hänen ensimmäiset runokokeilunsa. Hän 
tuli lyseoon kaksitoistavuotiaana v. 1811 
ja opiskeli siellä kuusi vuotta. Sen muis- 
toksi kaupunki sai v. 1919 uuden nimen: 
Detskoje Selo (lapsuuden kaupunki). 
Vuodesta 1937 kaupunki on kantanut ni- 
meä Puskin. 



Entisillä talonpoikain pellolla komeilee 
nykyään Aleksanterin puisto, 
mutta Saarikylästä meillä on jäljellä vain 
historiallinen muisto. 

Albert Kuortti 
Tukholma 



Pekka Nevalaisen inkeriläisinnostus ei 
suinkaan lopu tähän, vaan hänellä on jo 
nyt suunnitteilla inkeriläisten historian 
tutkiminen 1900-luvun alkuvuosikym- 
meninä. Erityisesti häntä kiinnostavat 
Pohjois-Inkerin tapahtumat 1919—20 se- 
kä yleensäkin Inkerinmaan vaiheet Ve- 



näjän vallankumouksen jälkeen. Sekä 
Suomessa että Neuvostoliitossa, etenkin 
Virossa, on Nevalaisen mukaan paljon 
ennen tutkimatonta aineistoa inkeriläi- 
sistä. 

Leena Salo 



»Omal maal» 



Inkerinsuomalaisten suurjuhlat Tuutarissa 
juhannuksena 1990 



Joensuun ja Sortavalan laulujuhlilla juhannuksena maailmat 
kohtasivat. Inkerinmaalla Tuutarissa kohtasi yksi heimo, Inkerin 
kansa, joka oli saapunut kaikilta maailman kulmilta kohdatakseen 
toisensa: autolasteittain väkeä ympäri Neuvostoliittoa, 
Karjalasta, Inkerinmaalta, Eestistä, Suomesta, Ruotsista, 
kaukaisimmat Kanadasta ja Yhdysvalloista. 



Kreikkalaista amfiteatteria muistuttava 
kattilamainen laakso on riemuisten koh- 
taamisten näyttämönä. Kuin nurin kei- 
kahtanut ontto muurahaispesä, jonka 
reunoja sen asukit liikehtivät ylös, alas ja 
edestakaisin. Iloisia halauksia, onnen ja 
surun kyyneleitä. Pitkin rinteitä kymme- 
nittäin telttoja, joiden edustalla liehuvat 
Inkerin ja Eestin liput. Pehmeä Inkerin 
kieli helisee ja solisee lakkaamattomana 
virtana, vähän erilaisena asuinpaikasta 
riippuen, mutta kuitenkin samana. Siel- 
lä luajitaan, haastetaan ja poahkuroijaan. 
Ylhäältä mäen harjalta avautuvat Inkerin 
ihanat pellot silmänkantamattomiin. Voi 
vain kuvitella, mitä tuntee hän, joka on 
tämän maan kerran joutunut jättämään. 
Väenpaljoutta on vaikea arvioida; kym- 
mentätuhatta odotettiin. Tunnelmaa on 
mahdoton selittää, sen voi vain itse ais- 
tia ja kokea. — Ja kaiken yllä kaartuu 



hohtavan sininen taivas, kuin suojaava 
katos. 

Esiintymislavalta ja lavan laitamilta 

Tervetuliaispuheen jälkeen esittäytyvät 
eri inkeriläisjärjestöjen edustajat. Suo- 
men Inkeriläisten Yhdistyksen terveiset 
tuo Keijo Korkka; Ruotsin Inkerinsuoma- 
laisten Keskusliitto tervehtii juhlaväkeä 
Viktor Aitmanin välityksellä. Myös Suo- 
mi-Seuran toiminnanjohtaja Martti Häi- 
kiö Helsingistä esittää seuran tervehdyk- 
sen jakaen samalla opastusta »paluu- 
muuttajiksi» tai Suomeen työhön aiko- 
ville. 

Tervehdyspuheiden jälkeen esiintymis- 
lavalle on taukoamaton jono. Kymmenet 
ihmiset kuuluttavat omaisiaan: »Olkaa 
hyvä ja tulkaa esiintymislavan luo.» Odo- 
tus on kiihkeää ja jännitys huipussaan: 



löydänkö täältä omaiseni, josta en vuosi- 
kymmeniin ole mitään tietoa saanut, tai: 
onko täällä joku, joka hänestä jotain tie- 
täisi. 

Etsintäkuulutusten jälkeen alkaa kon- 
sertti, kuin muinoin laulujuhlilla »omal 
maal». Kuoro toisensa jälkeen kiipeää 
näyttämölle. »Tää pieni kansajoukko... 
laulaa Ruotsista saapunut Gävlen kuoro. 
»Arvon mekin ansaitsemme Inkerissä 
pienessä . . », kaiuttaa Leningradin alueel- 
la toimiva Maria Kirjasen kuoro. Jaakko 
Juteinin tutuissa säkeissä Suomi on vaih- 
tunut Inkeriin ja suuri pieneen. Välillä 
laulu muuttuu tanssiksi; toisinaan on ru- 
non vuoro. Soitto ja laulut kaikuvat tau- 
koamatta koko juhannusillan, kunnes 
keskiyön tienoilla syttyvät kokkotulet. 

Ohjelmalavan laitamilla ruohikkorin- 
teessä istutaan, syödään eväitä ja lepuu- 
tellaan jalkoja. Pienokaiset ottavat päi- 
väunoset. Tervehditään tutut ja tuntemat- 
tomat, kysellään kuulumiset. Tavallisin 
kysymys on: Mist työ ootta, oottaks työ 
Suomest? 

— Suomesta ollaan, Helsingistä. 

— Ai Helsingist. Mie muistan Helsin- 
gin oikein hyväst. Neljkymmenenten ka- 
heksanten vuon miut tuotiin Helsingin 
keskusvankilast, käsiraudat käsis. Inke- 
rin murretta haastava mies näyttää ran- 
teitaan. — Mie taistelin Viron Inkerin pa- 
taljoonas. 

— Heimopataljoonassako? 

— Ei, erillispataljoonas. Jäin Suomee. 
Kerkisin tehhä monta vuotta työtä Suo- 
mes. Olin kakskymmentkolmvuotias, 
kun Valpon miehet löysiit. Vaik nimen- 
kii olin muuttant, löysiit. Vangitsiit ja kä- 
siraudois toivat tän. 

— Hengissä sentään säilyit. 

— No hengis olen. Kansallisuuven vei- 
vät. Passissa on nyt merkintä: venäläi- 
nen. En mie syytä Suomee. Suomi oli pa- 
kon ees. 

— Minne jouduit palauttamisesi jäl- 
keen? Mies viittaa epämääräisesti ylös- 
päin. Siis pohjoiseen. Minne lie »työlei- 
rille». 



— Nyt olen eläkkeel. Täs elän lähel. 
Kakskymmentkolmvuotiaana toivat, kä- 
siraudois. 

Jotakin kirkasta on ilmestynyt Antti 
Antin-pojan silmäkulmaan — ja se jokin 
on hyvin tarttuvaa. 

Kaksi iloisennäköistä mummoa astelee 
rinnettä pitkin. 

— Päivää, päivää! Oottaks työ Suo- 
mest? Tunnettaks työ Aatami Kuortin, 
sen meijän entisen papin? Sanokaa pal- 
jon terveisiä, jos näätte. Mie olen Katri 
Minkkinen, entinen Partanen, samasta 
Kupanitsan seurakunnasta kuin Kuortti- 
kin. Mie luulin, jot meit inkerläisii ei en- 
nää ole paljon olemassakaa. A näin pal- 
jon on yhes koos tiäl. 

Nuori nainen pyytää hetkeksi kuule- 
maan murhettaan. Hänen tarinansa on 
järkyttävä. Hän tahtoisi tulla Suomeen 
työhön saadakseen apua tyttärelleen, jo- 
ka kuusivuotiaana joutui raiskausyrityk- 
sen kohteeksi ja koki hermoromahduk- 
sen. Nyt jo kymmenvuotiaan tytön kou- 
lu ei suju. Kädet tulevat likomäriksi vä- 
hänkin jännitystä aiheuttavissa tilanteis- 
sa, ja lapsi alkaa vapista. Äiti haluaisi tul- 
la muutamaksi kuukaudeksi Suomeen 
työhön tytär mukanaan, koska kotimaas- 
ta ei apua löydy. 

Pieni mummo pysäyttää ja tiedustelee, 
olemmeko Suomesta. Hän pyytää lähet- 
tämään itselleen suomalaisen kuvaposti- 
kortin. Hänellä ei ole sukulaisia Suomes- 
sa, mutta entisenä postinkantajana hän 
on nähnyt suomalaisia kortteja ja ihastu- 
nut niihin. — Teil on Suomes niin kopiat 
(upeat) kortit. Olkaa hyvä, lähettäkää 
miulle vaik joulukortti. Mie kyllä mak- 
sankii. 

Pienet ovat inkeriläisvanhuksen ilon 
aiheet. 

Ja kaiken kansan keskellä pikkuinen 
pojannassikka pitelee tomerasti aikuisen 
miehen apuna pystyssä tankoa, jonka 
päässä liehuuu Inkerin lippu vienossa ke- 
sätuulessa. 

jatkuu s. 10 

»Näin lippu noussul on jälleen salkoon — 
kel lasini puna välkkyy nyi kuin aamurusko.» 
Inkerin lippu liehuu Tuularinmäen kupeessa. 




Serkukset löysiväl loisensa 
Tuularissa. Kirjailija Ella 
Ojala (keskellä) sai tavata 
ensi kertaa serkkunsa (va- 
semmalla), (onka hänen kir- 
joittamansa ja juhlassa lau- 
sumansa runo »Inkerin lip- 
pu» oli tuonut ohjelmalavan 
luo. Toinen serkku oli saa- 
punut juhlille Petroskoista. 




Vanha ja uusi, Inkerinmaan 
perinnekulttuuri ja uuden 
ajan konekulttuuri ovat 
kääntäneet hetkeksi sel- 
känsä toisilleen. 



Aukeaman valokuvat 
Anja ja Leevi Luoma. 




»Mun kirkkoin katto on korkeella. . . » Jumalanpalvelus Tuutarin hautausmaalla on koon- 
nut juhlakansan lehvästöön rakennetun alttarin äärelle paljaan sinitaivaan alle. 



»Omal maal» 

jatkoa s. 7 



»Mun kirkkoin katto on korkeella» 

»Pyhäaamun rauha hiljaa huokuilee» 
Kaksi naista laulaa hartaana ohjelmala- 
van mikrofoniin sunnuntaiaamuna. Vä- 
keä alkaa kokoontua juhlapaikalle sanaa 
kuulemaan. Öiset juhannuskokot levittä- 
vät vielä vienoa savuntuoksua ympäris- 
töön. Eilinen sähköinen tunnelma on 
poissa. Joku kuuluttaa: Vantaalta Suo- 
mesta on saapunut Laura ja Paavo Lauk- 
kaselta sähke, jossa he toivottavat Juma- 
lan siunausta Tuutarin kesäjuhlille. 

Kaitainen polku johtaa ylös Tuutarin 
kirkonmäelle ja hautausmaalle, jossa ju- 
malanpalvelus on määrä pitää. Kirkkoa 
ei enää ole, ei raunioitakaan. Tuutarin 
kirkko oli ennen suurin Inkerin maalais- 
kukoista. Nyt ovat kirkon seininä vihreät 
tuuheat lehvät ja kattona taivas. Ja kan- 
sajoukko seisoo kuin muuri luonnon kes- 
kelle rakennetun alttarin äärellä. Alttaril- 
la palavat kynttilät rikotuista pulloista 
tehdyissä kynttilänjaloissa, joita Arvo 
Survo niin kauniisti luonnehtii hajalle 
lyödyn Inkerin kansan symboleiksi. Nii- 
den sisällä palaa tuulesta piittaamaton ar- 
vokas tuli. 

Rovasti Paul Saar puhuu vakavia sanoja 
Inkerin kansalle Johannes Kastajan päi- 
vän saarnatekstiin viitaten: 

— On sitä ilmennyt uppiniskaisuutta ja 
eripuraisuutta teidänkin keskuudessan- 
ne, mutta siitä huolimatta Jumala ei ole 
teitä hyljännyt. Näiden juhlien mer- 
kitys on olla Inkerin kansaa yhdistävänä 
voimana, ystävyyttä ja yksimielisyyttä lu- 
jittavana tekijänä. Kymmenen päivää sit- 
ten perustettiin Inkerinsuomalainen ro- 
vastikunta, jonka tarkoituksena on vähi- 
tellen koota Inkerin kansa yhteisen kir- 
kon piiriin. Inkerin kansalle on nyt koit- 
tanut valoisampi aika. Se on saanut pe- 



rustaa liittoja, joiden tehtävänä on tukea 
ja auttaa Inkerin kansaa nostamaan ja ke- 
hittämään kansallista kulttuuriaan. 

Tulevaisuudennäkymiä 

Mikä on Inkerin kansan tulevaisuus? 
Sitä on vaikea mennä arvailemaan, mut- 
ta uskoa ja toivoa on vielä jäljellä. 

— Inkerin kulttuuri on päässyt pahas- 
ti taantumaan, ja herääminen on tapah- 
tunut äärimmäisen hitaasti. Tämä johtuu 
siitä, että Inkerissä ei ole ollut älymystöä 
sen jälkeen kun se aikanaan tuhottiin. Ja 
miten voisi ruumis toimia ilman päätä. 
Tähän tapaan luonnehtii tilannetta Le- 
ningradissa toimivan Inkerin liiton sih- 
teeri Vladimir Kokko. — Inkerin kylissä 
asuu paljon ihmisiä, joilla ei ole mitään 
tietoa Inkerin liittojen toiminnasta tai 
edes olemassaolosta. Tieto menee hitaasti 
perille. Mutta minä kyllä uskon Inkerin 
kansan tulevaisuuteen, Vladimir Kokko 
vakuuttaa paikan päällä tehdyssä televi- 
siohaastattelussa. 

Samaa tulevaisuudenuskoa haluaa luo- 
da myös Inkerin liiton puheenjohtaja 
Vihtori Hyyrönen. Mutta hän ei usko In- 
kerin kansan tulevaisuutta kohennetta- 
van sillä, että väki täältä pakenee Suo- 
meen eikä kukaan jää toimimaan koti- 
maalle. Hyyrönen on kiitollinen avusta, 
jota Suomesta käsin on Inkeriin tullut. Se 
on tehnyt mahdolliseksi mm. sen, että ju- 
hannukseksi ilmestyi Inkerissä ensim- 
mäinen suomenkielinen lehti Omal' 
maal'. Sen päätoimittaja on Vihtori Hyy- 
rönen. »Meidän tehtäväksemme jää tule- 
vaisuudessa koota hajalleen lyöty kansa, 
opettaa lapsillemme suomen kieli ja kas- 
vattaa heitä kuten vanhempamme mei- 
täkin kasvattivat. Inkeriläiskodeissa kas- 
vatettiin meitä luottamaan Jumalaan kai- 



Inkerin lippu 

Keltasinipuna välkkyy nyt kuin aamurusko 

ken siihen aikaisemmin usko 

hän on nyt mullan mustan alla 

kämmenellä kaikkivallan. 

On pyhät leposi/at tuntemattomat 

vaan kääntyneet on mielet arvaamattomat — 

sallineet on nostaa lipun korkealle. 

Kuin aurinko se hehkuu kypsän villan lailla 

näin näyttäin kuinka on ollut 

kansa vuodet monet mieltä vailla. 

Sortajat on polkeneet sen pyhän lipun 

niin kuin koko kansan. 

Jotain sentään, ehkä lipun tiilipuna reuna 

jäi vilkkumaan kuin hätävalo 

sen siniristi pyhä vala Jumalalle: 

kerran vielä nousee kansa sorrettu 

ja nostaa lipun korkealle. 

Näin lippu noussut on jälleen salkoon 

ja laulu raikukoon nyt ilovirren julki — 

on aika ohi, kun miespolvet 

lipun historiasta tietämättä kulki. 

Ella Ojala 



kissa olosuhteissa. Tämän työn hedelmis- 
tä saamme nauttia nyt, kun vapaammat 
ajat ovat koittaneet. Siunatkoon Jumala 
meidän kansaamme nyt ja aina.» (Omal' 
maal' -lehti, s. 2). 

»Eipä koskaan Herran kansa ainiaaksi 
erkane.» Neljä naista laulelee hiljaa al- 



haalla ohjelmalavan reunalla jumalanpal- 
veluksen jälkeen, kun väki alkaa valmis- 
tautua jo kotimatkalle. Inkerin kansa ei 
ole menettänyt toivoaan eikä uskoaan tu- 
levaisuuteen. Näyttää siltä, että kadonnut 
Inkeri on nousemassa. 

Anja Luoma 



Saksittuja 
Sanomia 



45 000 markan kolehti 
Inkerinmaalle 

Lestadiolaisten juhannusseuroissa Lah- 
dessa kerättiin 45 000 markan kolehti 
Keiton kirkon rakentajille Inkerinmaalle. 
Avustus lähetetään kirkon ulkomaan- 
avun keskuksen kautta. Suomesta on ke- 
rätty jo aikaisemmin tukea ja apua Kei- 
ton kirkon rakentamiseksi. (Uusi Suomi 
28. 6. 1990) 



Carelian eli Punalipun 
ilmestyminen on uhattuna 

Ainoan Neuvostoliitossa ilmestyvän 
suomenkielisen aikakauslehden tulevai- 
suus näyttää epävarmalta. Petroskoissa il- 
mestyvä, heinäkuun alussa nimensä Pu- 
nalipusta Careliaksi muuttanut lehti on 
jonkin aikaa joutunut toimimaan tulos- 
vastuuperiaatteella, ja Karjala-kustanta- 
mo on uhannut lopettaa sen julkaisemi- 
sen tappiollisena. Carelian päätoimittajan 
Galina Proninan mukaan Punalippu on 
viime aikoina elänyt luovaa nousukaut- 
ta; lehdelle on esimerkiksi muotoutunut 
entistä nuorempi kirjoittajakunta ja levik- 
ki on ollut kasvussa. Carelian toimitus on 
vedonnut lehden rahoituksen järjestämi- 
seksi Karjalan ASNTrn korkeimpaan neu- 
vostoon. (Petroskoi, Neuvosto-Karjala 
lehti/Helsingin Sanomat 9. 7. 1990) 



Neuvostoliitossa asuu 
100 000 suomalaista 

Neuvostoliitossa asuu arviolta 100 000 
suomalaista, joista 90 prosenttia on inke- 
rinsuomalaisia. Lähimmän kymmenen 
vuoden aikana voidaan odottaa 5 000— 
10 000 ihmisen muuttavan Suomeen. 
Näin arvioidaan työministeriön tilaamas- 
sa ja Suomi-Seuran tekemässä selvityk- 
sessä Neuvostoliiton suomalaisista. 
Useimpien muuttajien uskotaan olevan 
nuoria tai keski-ikäisiä. Vanhempien ih- 
misten muuttohalukkuuteen ei selvityk- 
sessä saatu vastausta. 

Tällä hetkellä Suomessa oleskelee noin 
500 Neuvostoliiton suomalaista pysy- 
vämmin. Arvioiden mukaan useat tuhan- 
neet Neuvostoliiton suomalaiset olisivat 
halukkaita tilapäiseen opiskeluun tai 
työskentelyyn Suomessa. (Uusi Suomi 7. 
7. 1990) 



Miten paluumuuttajat 
voivat hakea Suomesta 
työtä 

Toimitukseen on tullut useita kyselyi- 
tä, miten pitäisi menetellä, jotta voisi 
päästä Neuvostoliitosta Suomeen työhön. 

Suomi-Seuran julkaisema Suomen Sil- 
ta -lehti neuvoo näin: Ota yhteys työvoi- 
matoimistoon. Työvoimatoimistot lähet- 
tävät pyynnöstä tietoja alueensa työ- ja 
asunnonsaantimahdollisuuksista . Kaik- 
kein viisainta on ensin tilata työvoimatoi- 
mistosta Neuvostoliiton suomalaisille laa- 
dittu opaskirjanen. Siinä on myös suurim- 
pien suomalaisten työvoimatoimistojen 
osoitteet. Helsingin työvoimatoimiston 
osoite on Haapaniemenkatu 4, PL 172, 
00531 Helsinki. Sieltä siis voi saada myös 
em. oppaan ja yksityiskohtaisia tietoja. 



Surullinen satu Inkeri-leskestä 



Olipa kerran Inkeri-leski, joka eli 
maailmassa yksin niin kuin kuu 
taivaalla. Kukaan ei muista, ketkä olivat 
Inkerin vanhemmat, mutta hänen kehto- 
aan keinutti kauniisti laulaen Ruotsi-tä- 
ti. Tyttönä Inkeri kävi rippikoulua, jossa 
opetti viisas Suomi-pappi. Hänestä Inke- 
ri piti paljon. Vähitellen tytöstä kasvoi 
kaunis ja ahkera neiti. 

Naimisissa ollessaan Inkeri oli kovin 
onneton. Venäjä-aviomies oli iso ja voi- 
makas, mutta luonteeltaan hän oli raivoi- 
sa. Hänen lempiharrastuksensa oli tappe- 
lu. Kotona ollessaan mies löi vaimoaan, 
minkä tähden Inkeri sairastui vakavasti. 
Inkerin lapsetkin pelkäsivät isäänsä ja 
karkasivat kotoa pois eri puolille maail- 
maa. Lastenlapset unohtivat vanhan In- 
keri-mummonsa. Lopulta Inkerin mies 
kuoli viinaan ja hän jäi leskeksi. Venäjän 



sukulaiset eivät muistaneet Inkeriä, joka 
vuodatti monia kyyneliä. 

Eräänä päivänä Inkerin vanhempi sis- 
ko löytyi. Sisko oli hyvin rikas ja menes- 
tyksellinen, ja hän kutsui Inkerin kotiin- 
sa. Kartanon portilla eteisvartijat vaativat 
leskeltä todistuksen siitä, että hän todel- 
la oli palatsin emännän sukulainen. Rik- 
kaassa palatsissa pidettiin parhaillaan 
vastaanottoa, ja sen portailla oli pitkä jo- 
no ihmisiä. Jonon ensimmäisinä seisoivat 
mustatukkaiset vieraat. Inkeri, vanha ja 
köyhä leski, joutui jonon loppupäähän. 

Pääseekö Inkeri vastaanotolle ja millai- 
nen on hänen kohtelunsa siellä? Sitä em- 
me saa tietää, koska surullinen satumme 
loppuu tähän. 

Toivo Järkinen 
Linna 



Toini Pöllänen 60 v. 20.6. 1990 




Onnittelemme Hyvinkään Inkeriker- 
hon perustajajäsentä ja varapuheenjohta- 
jaa Toini Pöllästä. Hän on syntynyt Jär- 
visaaressa. 

Toinilla on ihailtavat kertojan lahjat ja 
hänen kynänjälkiään on julkaistu Hyvin- 
käällä muistelmateoksissakin. Niin an- 
kean ajan lapsuusmuistot kuin myös 
hauskat kommellukset helkkyvän nau- 
run saattamina Toini osaa kuvailla kuu- 
lijalle elävästi. 

Menestystä ja onnea edelleen. 



Etsitään 



Juhani Juhanin-poika 
Tarsalainen 

Juhani Tarsalainen on syntynyt 1908 
tai 1909. Tietämän mukaan hän asuu 
Suomessa. Häntä etsii Sisar Mari Peliä. J. 
Tarsalaisesta jotakin tietäviä pyydetään 
ottamaan yhteys os. Leena Kähär, Jöge- 
va rajoon, Pöltsamaa, Lillevere, Piirojo, 
Eesti. 



Antti Paija, Anna Rodionova 

Sukulainen haluaisi tietoja Antti Paijan 
vaiheista sekä hänen lapsistaan. Antti 
Paija on asunut Pietarissa (Leningradis- 
sa) mutta on nyt jo mahdollisesti kuollut. 
Sama henkilö haluaisi tietoja myös nyt 
noin 70-vuotiaasta Anna Rodiono- 
va s t a, johon hän oli tutustunut sodan 
aikana Aunuksessa Pisinkylässä. Mahdol- 
liset tiedot Inkeriläisten Viestin toimituk- 
seen nimim. »Seukko». 



Ivar Manninen 

Maria Verrev (o.s. Manninen) etsii isän- 
sä Ivar Mannisen sukulaisia. Ivar Man- 
ninen oli syntynyt Suomessa Mikkelin 
läänin Hirvensalmella 1895. Isä oli Kus- 
taa, jonka äiti oli Albertine. I värin veli oli 
nimeltään Sulo ja vaimo Eeva oli inkeri- 
läinen, syntyisin Taaitsasta, Tehvinän ky- 
lästä. Suomessa I värillä oli myös veli, ni- 
meltä Otto Manninen. Ivar Mannisen su- 
kulaisista tietäviä pyydetään ottamaan 
yhteys os. Maria Verrev, Söpruse Puies- 
tee 188-36, 200029 Tallinna, Eesti, puh. 
521 565. 



Mari ja Eino Höylä 

Hilja Martevo kaipaa tietoja vanhem- 
masta sisarestaan Marista (synt. 1902) ja 
hänen pojastaan Einosta (synt. 1921 tai 
1922). Mari on omaa sukuaan Akkanen 
ja hän on kotoisin Akkasen kylästä Val- 
keasaaresta. Mari palasi Suomesta Neu- 
vostoliittoon 1919—1920 mennäkseen 
naimisiin Tanu Höylän kanssa. Muutti- 
vat luultavasti jossain vaiheessa Merituit- 
tuun. Oheisessa kuvassa on Mari ja Ta- 
nu Höylä sekä heidän poikansa Eino. 
Höylän perheestä jotain tietäviä pyyde- 
tään ottamaan yhteyttä Hilja Martevoon, 
Mäkelänkatu 9 F 66, 00550 Helsinki. 








Rakkaamme 

LILJA ALIDA ORAPALO 

Synt. 20. 2. 1907 Lempäälässä. 
Nukkui pois 20. 5. 1990 Helsingissä. 

Rakkaudella muistelemaan jäivät 
sisar Helmi Alina Rajatammi ja 
suuri suku Suomessa ja ulkomailla 

Hyvä on nukkua väsyneen 
uinua tuskista uupuneen 
sylihin Hyvän Paimenen 
Helmahan Herran Jeesuksen. 

Alina-sisko 



Kiitos 



Kauniit kiitokset kaikille, jotka 
1. 6. 90 olitte Karjalatalossa sisare- 
ni Lilja Orapalon siunaustilaisuu- 
dessa. Myös suuret kiitokset Inke- 
ri-kuorolle, joka juhlisti tilaisuutta 
lauluillaan. Erityiset kiitokset an- 
saitsee kuoronjohtaja Kerttu Hiltu- 
nen, joka oli valinnut tilaisuuteen 
niin sopivat laulut. Kiitos kun jak- 
soitte laulaa niin monta kertaa. 

Alina-sisar 



Lahjoitus Viestille 

Hilma Hariola, Vuorela, 100 mk. 

Muistilista 

Helsingin paikallisosasto 

Syyskuun tilaisuus 23. 9. 1990 klo 14. 
Lokakuun tilaisuus 28. 10. 1990. 

Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Mikkelinpäivän juhla 30. 9. klo 14 
Pyhäinpäivän juhla 3. 11. klo 13 
Joulujuhla 26. 12. klo 14 

Tervetuloa! 
johtokunta 

Seukkoseura 

Seukkoseura kokoontuu syksyn aikana 
torstaisin klo 13 seuraavasti: 

6. 9. 
18. 10. 

8. 11. on Seukkoseuran 15-vuotisjuhla. 



Tuutarin puku 

Ruotsalaiset lukijamme ovat tiedustel- 
leet, miten voisi hankkia itselleen Tuu- 
tarin kansallispuvun. Helsingissä Tuuta- 
rin pukuja myy mm. käsityöliike Teller- 
vo, os. Aleksanterinkatu 28, 00170 Hel- 
sinki, puh. (90) 636 163. Puvun hinta val- 
miina kaikkineen (ei kenkiä eikä sukkia) 
on 10 905 mk, tarvikkeiden hinta ohjei- 
neen on 2 230,10 mk. Puserokankaassa 
on vaihtoehtoja. Ryhmätilausten hinnois- 
sa neuvotteluvaraa. 



Levitä Inkeri-tietoa, 
tilaa asiamiehiltämme 
Inkeri-aiheista kirjallisuut 

SAATAVANA SUOMESTA TAI RUOTSISTA 
Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi- 

kielinen/tväspräkig) 75 mk 



Aapo Iho 

Hietajyvä (runoja) 
Hellin Suominen 

Mooses Putron 

elämäkerta 
Ella Ojala 

Pitkä kotimatka 
Suomi näkyy 
Erkki Tuuli 

Inkeriläisten vaellus 110 mk {150 kr) 

Pertti Virtaranta 
Sananlaskuja ja arvoituksia 40 mk 

Äänilevyjä 



20 mk (30 kr) 



15 mk (25 kr) 

85 mk (150 kr) 
85 mk (150 kr) 



Inkerikuoro 

Nouse Inkeri ym. 
Lauri Santtu 

Murrejuttuja 

Gävlen kuoro 

Arvo Survo 

Omall maali, kasetti 
Inkeriläisten Viestin 
irtonumeroita 
Saimi Tuukkanen 

Elämäni Helminauha 



15 mk (25 kr) 

15 mk (25 kr) 
30 mk 



55 mk 



Tarra Inkerin lippu 
Inkerin kartta 
Inkerin kartta 1849, 

saksankiel. 
Postikortti Karjalatalo 
Inkerin pöytälippuja 
Inkerin postimerkkejä 
sarja 
Adresseja 



70i 



35i 



5 mk 
t (100 kr) 

ik|50kr) 

3 mk 

ik |55 kr) 



50 mk |75 kr) 
20 mk 



40 mk 



Vain Ruotsista 

Aatami Kuortti 
Veljeni Sotavangit, kirjakaupoista 
Ruotsissa Armas Paakkoselta 130 kruunua. 

Toivo Folkesten 
Ingermanländare i Västeras 50 kr 

Irja Hiiva 
Förvisningen 100 kr 

Ania Monahof 
Tillflykten 150 kr 

Ania Monahof 
Mot stjärnan 150 kr 

Postikortti 
Tyttö Tuutarin puvussa 2:50 kr 

Ingria 
ruotsinkielinen aikakausi- 
lehti 50 kr 



inkeriläisten viesti 



Toimitus 

Fiäloimillaja: 

Anja Luoma 

pah. (901 566 2928 maananlaisin ja 

keskiviikkoisin klo 19-21 

Toimi lusslhleeri: 

Leena Salo 

Toimituksen osoile: 

Löydöspolku 2 A 6, 01600 Vanlaa 

°i«o Anja Luoma 

KonllOrl 

Lehden ym. luoileiden lllauksel, osoitteel, 

ösenmaksul yms. 

takerikoli, Karjalalalo, Käpylänkuja 1, 

00610 Helsinki 

Poh. (90] 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 1990 

100 mk kotimaahan, 

■notsiin 150 kr ja muualle 140 mk/v. 



Ilmollukset 
1/1 sivu mk 1 500 mk 
1/2 » » 800 mk 
1/4 » * 500 mk 
Kuolinitaioiluksel 100 mk 
Kiilos- ym. ilm. 60 mk 

Kuva ilmcUuksessa 100 mk 
Lehli ilmeslyy kerran kuukaudessa 
Kuslanlaja ja julkaisija: 
INKERILÄISTEN YHDISTYS RY. 

Pääaslamies Ruotsissa 

Armas Paakkonen 

Tingsgalan 35 

50253 Boräs. Puh. 033/101 850 

POsliSiirlOlill 626047-5 

(lehden ym. luoileiden lilaukset] 

Sivistyssäätiö 

Seppo Kekki 

Riihiniilyntie 47 B 3, 

02730 Espoo 

Puh. (90) 8571 433 (työ) 

Säätiön postisiirtotili 146660-1 



inkeriläisten viesti 








numero 9 



syyskuu 1990 

Inkeriläiset 
perinneherkut 



Useat suomalaiset tuntevat Lemin 'särän', merenrantapitäjiemme silak- 
kaherkut ja monet maakuntaruokamme — jopa Ruotsin hapansilakan. 
Mutta millaisia ovat inkeriläiset perinneruuat? Niistä ei paljon puhuta. 

Menneenä kesänä Helsingin kesäjuhlilla oli tarjolla kahta inkeriläistä pe- 
rinneruokaa: Riipisen Idan reseptin mukaan tehtyä tattariuunipuuroa ja ha- 
pankaalikeittoa. Tosi herkkuja molemmat. 

Inkerinmaa on tunnettu paitsi rikkaasta runo- ja lauluperinteestä myös 
monipuolisesta ruokakulttuuristaan, joka lienee saanut vaikutteita venäläi- 
sestä keittiöstä — vai lieneekö päinvastoin. Ainakin Pohjois-lnkerin metsät 
ovat ennen olleet täynnä marjoja ja syksyisin sieniä, joita on rahdattu Pie- 
tarin toreille ja herkuksi herrasväen pöytiin. Oma inkeriläinen sieniherk- 
kuni on yksinkertainen tattikeitto, jonka reseptin sain tädiltäni Lempaalas- 
ta kymmenkunta vuotta sitten. 

Kuluneen kesän ja alkusyksyn päivinä minulla on ollut aikaa enemmän 
kuin koskaan ennen aikuisen elämässäni lukea luonnon kirjaa: samoilla met- 
sissä, kuunnella tuulta ja lintujen laulua ja mietiskellä ihmisen raadollisuutta. 
Tämän kaikenko olemme valmiit tuhoamaan, vaikka meidät on pantu sen 
haltijaksi, varjelemaan sitä? Sateen ropinaa kuunnellessani olen hiljaa mie- 
lessäni iloinnut: siellä ne sienet ja marjat kohisten kasvavat. Jokainen mus- 
tikka tuntuu pieneltä ihmeeltä ja syötäväksi kelpaava sieni suurenmoiselta 
lahjalta, niin kauan kuin luonto on vielä meidän. 

Esivanhempamme Inkerissä ovat osanneet käyttää hyväkseen myös kai- 
ken suoraan luonnosta saatavan ravinnon ja opetelleet valmistamaan siitä 
herkullista ruokaa. He ovat antaneet jälkeläisilleen hyvät eväät elämää var- 
ten, niin henkiset kuin ruumiillisetkin. Lieneekö tässä inkeriläisen sitkey- 
den salaisuus. Huomion arvoista on, että niin monet inkeriläiset perinne- 
herkut on valmistettu kasvikunnan tuotteista: esim. kaalista, kaurasta, tat- 
tarista. Tänä syksynä minulla on luvassa erään inkeriläisen perinneherkun 
maistajaiset. Emilia Simponen, Inkeri-kuoron kunnianarvoisa vanhin, on lu- 
vannut valmistaa inkeriläistä kaurakiisseliä ihan minua varten. Ehkäpä saan 
reseptin Viestiinkin. 

Viimeaikaisissa lääketieteellisissä ja ravintotutkimuksissa on havaittu kau- 
ran mm. alentavan veren kolesterolipitoisuutta ja sillä on mahdollisesti 
sydän- ja verisuonitautien syntyä ehkäisevä vaikutus. Sienien sisältämän se- 
leenin osuudesta syöpätauteja ehkäisevänä tekijänä on puhuttuja kirjoitet- 
tu viime vuosina myös hyvin paljon. Hapankaali C-vitamiinin lähteenä sekä 
keripukin ehkäisijänä ja parantajana on tunnettu jo paljon kauemmin, sa- 
moin tattaripuuro, jota on kuulemma pidetty armeijoiden »rautaisannok- 
sena» tattarin sisältämän runsaan hivenainepitoisuuden vuoksi. 

Inkeriläiset perinneruuat eivät siis ole ainoastaan herkullisia vaan myös 
erittäin terveellisiä. Useat lukijamme ovat monesti tiedustelleet, eikö inke- 
riläisiä ruokareseptejä voisi julkaista Viestissä. On niitä joskus julkaistukin, 
ja mielellämme julkaisemme aina, kun niitä meille lähetetään. Tämä on haas- 
te! Ei anneta inkeriläisen ruokaperinteenkään unohtua! 

Antoisia marja- ja sieniretkiä syksyisessä luonnossa toivotellen. 

Anja Luoma 



Inkeriläisten 

muuttomahdollisuudet 

Ruotsiin 



Suomessa pidetään Neuvostoliitossa 
asuvia inkeriläisiä paluumuuttajina. 
Heidät rinnastetaan esim. Ruotsissa asu- 
viin suomalaisiin tässä suhteessa. Edelly- 
tyksenä on, että kyseessä olevan henki- 
lön passiin on merkitty suomalainen kan- 
sallisuudeksi tai että hän on sodan aika- 
na asunut Suomessa. Presidentti Koivis- 
ton mukaan inkeriläisten muutto Suo- 
meen on käsiteltävä paluumuuttona, kos- 
ka heidät asutettiin alueilleen Ruotsin 
vallan aikana. 

Ruotsin vallan aikana!? Millaiset ovat 
inkeriläisten mahdollisuudet saada muut- 
taa emämaahan Ruotsiin? 

Vuonna 1967 astui Ruotsissa voimaan 
uusi laki. Kaikilla Pohjoismaiden ulko- 
puolelta tulevilla on oltava oleskelulupa, 
jos he aikovat asua maassa yli kolme kuu- 
kautta. Pääsääntönä on, että oleskelulu- 
pa on hankittava ennen Ruotsiin lähtöä. 
Hakemus jätetään muuttajan kotimaassa 
sijaitsevaan Ruotsin suurlähetystöön tai 
konsulaattiin. Oleskelulupa voidaan kui- 
tenkin poikkeustapauksissa myöntää 
myös maahan tulon jälkeen, esim. kun on 
kyse pakolaisista. 

Kuka on sitten pakolainen? 

»Pakolaisella tarkoitetaan henkilöä, jo- 
ka oleskelee sen maan rajojen ulkopuo- 
lella, jonka kansalainen hän on, sen 
vuoksi että hän perustellusti pelkää jou- 
tuvansa vainotuksi rotunsa, kansalaisuu- 



tensa, tiettyyn yhteiskuntaryhmään kuu- 
lumisensa tai uskonkäsityksensä tai po- 
liittisten mielipiteittensä johdosta, ja jo- 
ka ei voi tai pelkonsa vuoksi ei halua 
käyttää kyseisen maan tarjoamaa suojaa.» 
(YK:n yleissopimus vuodelta 1951, ns. 
Geneven sopimus). 

Jos ulkomaalainen haluaa vedota poliit- 
tisiin syihin maahan jäämisen perusteek- 
si, hänen tulee ilmoittaa tästä poliisille jo 
maahan saapuessaan. Jos poliisi on sitä 
mieltä, että tulija on käännytettävä maas- 
ta, päätöksestä on tehtävä ilmoitus maa- 
hanmuuttovirastoon ennen kuin se saa- 
daan panna toimeen. Maahanmuuttovi- 
rasto voi tällöin joko hyväksyä poliisin 
päätöksen tai ottaa asian käsiteltäväk- 
seen. 

On otettava huomioon, että pakolaisuu- 
den syyksi ei lasketa köyhyyttä, alhaista 
elintasoa tai työttömyyttä. Kukaan ei voi 
paeta köyhyyttä vaan vainoa. 

Vapaat pohjoismaiset työmarkkinat pe- 
rustuvat sopimukseen, ettei Pohjoismai- 
den välillä tarvita passia. Seurauksena 
tästä on, että jos joku luvatta ylittää Poh- 
joismaiden yhteisen rajan, niin se maa jo- 
hon hän ensiksi saapui, käsittelee hänen 
oleskelulupansa. Jos esim. inkeriläinen 
Neuvostoliitosta tulee luvatta Ruotsiin 
Suomen kautta, niin hänet palautetaan 
Suomeen, jossa hänen oleskelulupansa 
ratkaistaan. Tämä sen takia, että Suomi 
oli se ensimmäinen pohjoismainen maa, 
jonne hän saapui. Jos jollakin on vahva 



Kansikuva: Karjalatalon ulkopuolella hulmusi ensimmäistä kertaa Inkerin lippu Suomen lipun 
rinnalla inkeriläisten kesäjuhlina 7.-8. 7. 1990. 



suhde Ruotsiin niin on tullut tavaksi, et- 
tei häntä palauteta Suomeen. 

Inkeriläiset voivat siis muuttaa Ruot- 
siin kahdella tavalla: 

1. Pätevillä syillä tuleva pakolainen 
suoraan Ruotsiin tai 

2. virallista tietä hakemalla lupa Ruot- 
sin lähetystöistä: 

Swedish Ambassy 

Ulitsa Mosfilmovskaya 60 

Moskva, 

Consulate General of Sweden 
10 th Line, Dom 11 
V.O. 199 178 Leningrad, 

Consulate General of Sweden 
Endla Street 4 A 
200001 Tallinn. 



Turistina 



Miten paluumuuttajat 
voivat hakea Suomesta 
työtä 

Toimitukseen on tullut useita ky- 
selyitä, miten pitäisi menetellä, jot- 
ta voisi päästä Neuvostoliitosta Suo- 
meen työhön. 

Suomi-Seuran julkaisema Suomen 
Silta -lehti neuvoo näin: Ota yhteys 
työvoimatoimistoon. Työvoimatoi- 
mistot lähettävät pyynnöstä tietoja 
alueensa työ- ja asunnonsaantimah- 
dollisuuksista. Kaikkein viisainta on 
ensin tilata työvoimatoimistosta 
Neuvostoliiton suomalaisille laadittu 
opaskirjanen. Siinä on myös suurim- 
pien suomalaisten työvoimatoimisto- 
jen osoitteet. Helsingin työvoimatoi- 
miston osoite on Haapaniemenkatu 
4, PL 172, 00531 Helsinki. Sieltä siis 
voi saada myös em. oppaan ja yksi- 
tyiskohtaisia tietoja. 



juurillani 



Sain tilaisuuden käydä Leningradin 
ympäristössä turistina toukokuun 
alussa -90. Matkustin eteläpohjalaisten 
kanssa ja olin samalla heille tulkkina. 
Matka kesti Teuvalta 12 tuntia, joten oli 
siinä istumista. Ensimmäinen pysähdys 
oli Vaalimaalla, jossa oli perusteellinen 
tarkastus ja tulliselvitys. Vastaavaa ei ta- 
paa Pohjoismaissa. Pysähdyimme myös 
Viipurissa, joka oli matkan ankein paik- 
ka, sillä sodan jäljet olivat näkyvissä vie- 
lä yli 50 vuoden jälkeenkin. 

Leningradin kaupoissa ei ollut paljon 
ostettavaa, mutta jonoja oli kuitenkin 
kaikkialla. Toisin kuin Suomessa, huma- 
laisia ei näkynyt edes viinakauppojen lie- 
peillä. Valuuttamyymälästä sai ostaa 
edullisesti tuliaisia yms. 

Sain tutustua virolaisten ystävieni vä- 
lityksellä kotikirkkooni Toksovaan, jos- 
ta en muista juuri mitään, sillä olin vasta 
viisivuotias joutuessani lähtemään van- 
hempieni mukana Siperiaan. Kirkossa oli 
silloin kirkkovaltuuston kokous. Monet 
ihmiset siellä yrittävät ylläpitää kirkollis- 
ta toimintaa, mutta kaikesta on pulaa op- 
pikirjoista aapisiin. Ihmisillä oli hyvin vä- 
hän tietoa Suomesta, vaikka vanhempi 
väki puhuikin hyvin suomea. 

Tuskin ainakaan tältä alueelta on tulos- 
sa kovin paljon väkeä Suomeen, sillä nuo- 
riso on koulutettua. Enkä usko, että he 
tyytyvät olemaan täällä Suomessa pelk- 
känä aputyövoimana. Vanhempi väki on 
joutunut muuttamaan siksi usein, että ha- 
lukkaita Suomeen tulijoita on vähän — 



Mujaa muistellessa 



Mun mielessäni luja 

on muisto kaukainen 

Tuo kotikylä Muja 

ja aika lapsuuden. 

Siel tuomet ruusut kukkivat 
Ja linnut puissa lauloivat 
Ja aamun koittehessa 
soi pilli paimenen. 

Nuo kuuset Myllymäen 

ei haihdu muististain 

Siel koulun vanhan näen 

mis ensi opin sain. 

Taas kuulen kellon soittavan 
Se kutsuu meidät luokkahan 
Ja Yrjö Bekmann astuu 
nyt sisään hymyillen. 

Tuo Muja-joki oiva 

Ja niityt Montsinan 

Ja Soitonkorpi soiva 

Ja mäet Larikan 

Ne paikat mulle kalliit on 

kuin valo aamuauringon 

On meidän jäljet siellä 

maan pintaan painuneet. 



Kun kesä vihdoin koitti 
Ja saapui helluntai 
Niin hanuri se soitti 
Ja nuoret tanssiin sai. 

Kun ilta saapui myöhäinen 

Niin tytöt yöpyi aittoihen 

Ja pojat hiljaa hiipivät 

lemmittyinsä luo. 

Juhannusjuhla ylhä 
on mulla muistoissain 
Se oli lemmen pyhä 
ja kukkain tuoksuvain. 

Vaan sota julma nieli 

Mun kyläin armahan 

Se murheen jätti mieliin 

Sain tukan haimahan. 

Ja Mujan väen tarmokkaan 
se hajoitteli yli maan 
Ja koivut ikivanhat 
pois kiskoi juurineen. 



Isko Dravantt 

Petroskoi 1985 



sopeutuminen uusiin oloihin vaatii sekin 
oman aikansa. 

Sunnuntaina otimme osaa jumalanpal- 
velukseen, jossa saarnasi suomalainen 
pappi, sillä Puskinin seurakunta yrittää 
savustaa Arvo Survon pois. Se tuntuu pa- 
halle — kun viimeinkin 50 vuoden jäl- 
keen on voitu avata ovet kirkkoon, niin 
väki on näin eripuraista. Arvo Survon ta- 
vatessamme hän oli menossa pitämään 
jumalanpalvelusta Kupanitsan kirkon 
raunioille. Siellä tarvitaan myös kipeästi 



heimolaisten apua, aineellista ja henkis- 
tä tukea. 

Ennen sotaa asuimme Kolpinossa, jo- 
ka on rautateiden yhtymäkohta. Tämän 
takia sitä pommitettiin sota-aikana jatku- 
vasti. Sieltä tiemme kulki Hatsinäan ja 
edelleen kohti Suomea vuonna 1942. 

Matkani oli antoisa, mutta en kaipaa 
sinne, sillä olen sopeutunut nykyiseen 
ympäristööni ja kotiini tänne Oulaisiin. 

Elma Toivola 



Tuutarin kautta Saklinaan 



Viime kesänä olivat inkeriläisten ke- 
säjuhlat Keitossa ja tänä kesänä Tuu- 
tarissa, lähellä kirkon paikkaa. Inkerissä 
on ollut kesäjuhlia ennenkin ja silloin nii- 
tä kutsuttiin laulujuhliksi. Viimeiset lau- 
lujuhlat olivat vuonna 1918. Kului 71 
vuotta ennen kuin inkeriläiset taas saivat 
järjestää juhlansa Inkeriin, Keittoon. 

Keiton juhlissa mukana olleet kertoi- 
vat, että siellä oli juhlakansaa noin 4 000. 
Tuutarissa kuului taas mukana olleen 
6 000—7 000 ihmistä. Ruotsista oli neljä 
linja-autoa ja Suomesta kuulemma yhtä 
monta. Kehitys näyttää menevän siis ilah- 
duttavaan suuntaan. 

Juhlapaikalla Tuutarissa meillä oli 
mahdollisuus käyttää mikrofonia ohjel- 
man välillä niin, että saimme yhteyden 
siellä olleisiin sukulaisiin, ystäviin ja tut- 
tuihin. Minäkin tapasin nykyisiä ja enti- 
siä saklinoisia ainakin 50. Vanhemmalle 
väelle kuten minulle Saklina on syntymä- 
kylä. Muutamat muualla syntyneet nuo- 
retkin sanoivat olevansa saklinoisia, kos- 
ka heidän isänsä tai äitinsä olivat synty- 
neet Saklinassa. 



Meitä Myllärisiäkin oli juhlissa vaikka 
kuinka paljon — kukaan meistä tosin ei 
asunut enää Saklinassa. Ensimmäisen 
juhlapäivän iltana Mylläriset veivät mi- 
nut Skuoritsaan, Sääskelään yöksi. Pu- 
huttavaa riitti kovasti, ja nuoret kyselivät, 
miten Saklinassa elettiin ennen sotaa. 

Toisena juhlapäivänä kävimme synty- 
mäkylässämme Saklinassa suurella jou- 
kolla, noin 20 henkeä. Kylässämme mu- 
kaan luettuna Ahola (pieni Saklina) oli en- 
nen toista maailmansotaa 63 taloa. Nyt 
niistä oli jäljellä enää noin 30 taloa ja vain 
kolme perhettä entisiä saklinoisia. Käve- 
limme suurella joukolla kylän päästä pää- 
hän. Monelle meistä tuli kyynel silmään, 
kun näimme rappeutuneen syntymäky- 
lämme. Matkani oli yllätyksiä täynnä — 
tapasin ystäviä, joiden luulin olevan jo 
maan povessa. 

Lopuksi haluaisin kiittää matkanjärjes- 
täjää ja vetäjää Aatami Leiniä Södertäljes- 
tä, huonekaveriani Toivo Tuhkaista Gäv- 
lestä ja kaikkia samassa linja-autossa mat- 
kustaneita. 

Johan Myllärinen 
Västeräs 




Tuutarin juhlilla olivat 
mukana myös Ruotsin 
ISK:n sihteeri Viktor Alt- 
man ja Gävlen inkeriläis- 
ten lauluryhmä. 



Inkerin naisten perinne elää 



Fil.lis. Kirsti Mäkinen piti 
Inkeriläisten kesäjuhlilla 
7. heinäkuuta mieliä 
liikuttaneen juhlapuheen 
»Inkerin kevät». Puheessaan 
hän kertoi Inkerin rikkaasta 
kansanperinteestä ja 
kulttuurista. Seuraava teksti 
on osa Kirsti Mäkisen juhla- 
puheesta. 

Piäskyläinen, päivälintu, 
yölintu, lepakkolintu, 
etsi maata maatakseesen, 
lehtoa levätäkseesen, 
ei saa maata maatakseesen, 
lehtoa levätäkseesen. 
Läksä laivaisen merellä, 
lensä laivan kannen pääle, 
valo vaskisen pesäisen, 
muni kultaisen munaisen. 
Soi Jumala suuren tuulen, 
laiva kaatu kallalleesen, 
laiva kaatu kallalleesen, 
sysäysi syrjälleesen, 
pesä pyörähti perällen, 
muna vierähti vetiene. 
Siint se saari siunahusi, 
saaren päälle nuori neito. 

Tätä maailmansyntyrunoa lauloivat In- 
kerin naiset kehtolauluna. Versio muis- 
tuttaa Savosta ja raja-Karjalasta muistiin- 
merkittyjä saman runon toisintoja. Vie- 
nan Karjalassa maailmansyntyrunoa lau- 
loivat miehet, vanhat partasuu-uroot. 
Maailman luomisen liikkeellepanevana 
on Vienassa jokin suuri lintu — sotka, 
kokko tai hanhi. Eteläisen Inkerin nais- 
laulajat tarjoavat samaan tehtävään pien- 
tä pääskylintua, kesän tuojaa. Naiset toi- 
vat vannan myyttirunon keskelle arjen 
toimintoja: lapsi oli saatava unten mail- 
le, jotta laulaja ehtisi muihin askareisiin. 

Inkeristä on koottu mittaamaton mää- 
rä kansanrunoutta, ennen kaikkea nais- 
ten laulamaa perinnettä. Larin Parasken 



hengenheimolaiset, niin luterilaiset kuin 
ortodoksit, ovat esimerkki kansainväli- 
sesti ainutlaatuisesta henkisestä kulttuu- 
rista. 

Kiinnostavaa on, miten keskeisessä ase- 
massa tässä naisten laulamassa kehtolau- 
lussa on nuori neito: »Muna vierähti ve- 
tiene, siint se saari siunahusi, saaren pääl- 
le nuori neito.» Kun inkeriläiset naiset 
ovat laulussaan luoneet maailmaa, he 
ovat ensimmäiselle maapläntille, saareen, 
tuoneet nuoren neidon, ensimmäisen ih- 
misen. Runossa kerrotaan, että kaikki kä- 
vivät kosimaan neitoa; »käivät pipit, kai- 
vat papit, käivät hovin hoikat herrat, käi- 
vät soltaatit sovasta, siniviittaiset Viros- 
ta». Tyttö torjuu ensimmäiset kosijansa. 

Mikä tarkoitus tämän tyyppisellä maa- 
ilmansyntyrunolla oli? Laulajat eivät it- 
sekään tienneet laulavansa vanhaa, maa- 
ilman alkuaikoihin liittyvää myyttirunoa. 
Heille laulu oli naisen itsetuntoa kohot- 
tava, jatkuvasti toistettuna alitajuntaan 
painuva teksti, jonka merkitystä ei ole 
syytä vähätellä. Voisi helposti kuvitella 
vuoteeseen tyttövauvan, niin pienen, et- 
tei hän varmaan tajua mitään hänelle lau- 
letun runon sanoista. 

Äiti laulaa itselleen ja tyttönsä tulevai- 
suudelle. Inkerin naisten lauluperinne oli 
tärkeä naisen itsetunnon kohottaja niin 
arjen keskellä kuin monipäiväisissä suu- 
rissa häärituaaleissakin. Muistiinmerkit- 
tynä ja kirjoihin koottuna se on nyt ko- 
mea dokumentti pienen kansan naisten 
koko yhteisön elämää rikastuttaneesta 
perinteestä. 

Itsetuntoa ja luottamusta omiin voi- 
miinsa Inkerin naiset ovat tarvinneet 
vuosisatojen saatossa. Yhtä hyvin maaor- 
juuden aika kuin tämän vuosisadan kau- 
heat vaellusvuodet, elämä vieraissa, las- 
ten pitäminen hengissä tyhjän keskellä, 
ovat osoittaneet selvääkin selvemmin, 
miten elämä kysyy ryhtiä, syvää sisäistä 
voimaa. 



»Inkeriläisyys elää uutta 
tulemista» 



Perinteiset inkeriläisten kesäjuhlat pidettiin tänä vuonna 
Helsingissä 7.-8. heinäkuuta. Inkeriläisiä sekä heidän ystäviään 
ja sukulaisiaan oli tullut runsain joukoin Karjalatalolle 
juhlimaan inkeriläisyyttä, joka näyttää tänä päivänä olevan 
elinvoimaisempi kuin vuosikymmeniin. 



Lauantain Inkerijuhlan aloitti Yrjö 
Korkkinen lausumalla tervehdyssa- 
nat salintäydelle juhlayleisölle. Hän iloitsi 
viimeaikaisesta, inkeriläisyydelle suotui- 
sasta kehityksestä. 

— Tänään näillä kesäjuhlilla liehuu In- 
kerin lippu ulkona salossa ensimmäistä 
kertaa Suomen lipun rinnalla. Suomessa 
ei tämä aikaisemmin ole ollut mahdollista. 

Inkerin ja Suomen lippujen liehuminen 



yhdessä Karjalatalon ulkopuolella kertoo 
osaltaan kevään tapahtumista — tapahtu- 
mista, joita ei vielä pari vuotta sitten oli- 
si voinut todeksi uskoa. Inkeriläisille it- 
selleen yksi tärkeimmistä asioista on var- 
maan ollut se, että Suomen valtio on tun- 
nustanut inkeriläiset paluumuuttajiksi. 
Raikuvat aplodit yleisöltä Yrjö Korkki- 
nen sai päättäessään tervehdyssanansa 
lauseeseen »Inkeriläisyys elää uutta tule- 




Hmeel oi iva I vielä näin vakavia vähän ennen juhlan alkua. Karjala ialon juhlasalin etupen- 
kissä isluval lauantain esitelmöitsijä Kirsti Mäkinen (vas.), Markku Pyysiäinen ja Yrjö Kork- 
kinen. 



mistä». Tämä osuva ja varmasti paikkan- 
sapitävä lainaus oli peräisin Inkeriä kä- 
sittelevästä TV-ohjelmasta. 



Inkerin kulttuuria tuettava 

Filosofian lisensiaatti Kirsti Mäkinen 
käsitteli esitelmässään »Inkerin kevät» in- 
keriläisen kulttuurin rikasta kansanperin- 
nettä. Hänen mielestään Inkerin histo- 
rian erityinen piirre on vastakohtien jyrk- 
kyys, hyvien ja raskaiden aikojen heilah- 
telu. 

— Inkeriläisten historia on täyttä lo- 
puttomia pettymyksiä. Aina ovat petty- 
mykset aiheuttaneet naapurit, myös Suo- 
mi. Suomeen muuttajat eivät tulleet le- 
veän leivän ääreen eivätkä aina kokeneet 
tulleensa sukulaistensa luo. 

Kirsti Mäkinen korosti esitelmässään, 
että edelleen Inkerin perinteen tutkimuk- 
sella on mittavat tehtävät edessään. Myös 
inkeriläisen kulttuurin elpymistä olisi 
tuettava monin tavoin. 

— Suomen kielen opettajien koulutus 
ja eri alojen stipendiaattien opiskelu Suo- 
messa ovat mielekästä toimintaa, joka 
hyödyttää niin Suomi-äitiä kuin Inkeri-ty- 
tärtäkin. Mikä tahansa järjestö tai yritys 
voisi kustantaa muutaman nimikkosti- 
pendiaatin opiskelun Suomessa. 



»Kulttuuriperintö on arvokkain omaisuu- 
temme.» 

Inkeri-kuoro johtajanaan Kerttu Hiltu- 
nen ilahdutti juhlayleisöä esityksillään se- 
kä lauantaina että sunnuntaina. Varmaan 
kaikki salissaolijat yhtyivät Markku Pyy- 
siäisen sanoihin: »Olemme ylpeitä Inke- 
ri-kuorostamme.» Juhlien musiikillinen 
anti ei jäänyt pelkästään kuoron varaan, 
sillä Salmin Feodor eli Heikki Hyvönen 
taituroi soittimenaan tuohi. Paitsi tuohen- 
soittotaidoillaan hän hurmasi yleisönsä 
loistavilla puhelahjoillaan. Syvästi tuntei- 
siin vetoavalla tavalla Heikki Hyvönen 
päätti Päiväjuhla-ohjelmansa Taneli Kuu- 
siston Suomalaiseen rukoukseen. 

Sunnuntaina Munkkivuoren kirkossa 
pidetyn juhlajumalanpalveluksen jälkeen 
kokoonnuttiin edellispäivän tapaan Kar- 
jalatalolle. Päiväjuhlan tervehdyssanat 
esitti Inkeriläisten Yhdistys ry:n puheen- 
johtaja Markku Pyysiäinen. Puheessaan 
hän pohti inkeriläisyyttä sekä itsensä 
kannalta että laajemmaltikin. Erityisesti 
Markku Pyysiäistä huoletti inkeriläisten 
yhteisen toiminnan jatkuvuus Suomessa. 

— Meidän inkerinsuomalaisten joukko 
on pieni ja voimavaramme vähäisiä. Yh- 
tään kokopäivätoimista palkattua työnte- 
kijää yhdistyksellämme ei esimerkiksi 
ole. Mutta meillä on pitkä perinne taka- 
namme ja halu kokoontua yhteen. 



»Ymmärtäkäämme toisiamme» 

Eestin Inkeriliiton tervehdyksen toi 
Toivo Kapanen. Hänen viestinsä oli, että 
suomen kielen oppiminen on kaikkein 
tärkeintä; jos kieli häviää, häviää kansa 
myös. Lisäksi hän toivoi eri maissa toi- 
mivien inkeriläisjärjestöjen yhteistoimin- 
nan tiivistymistä. ISK.n (Inkeriläisten 
Keskusliitto) edustaja Toivo Folkensten 
esitti »Ymmärtäkäämme toisiamme»-toi- 
veen. Tällä hän tarkoitti eripuraisuuden 
välttämistä ja erilaisuuden ymmärtämis- 
tä. Myös Karjalan Liitto muisti inkeriläis- 
ten juhlia sähkeellä, jonka viesti oli: 



Larin Parasken perintö elää 

»Mitä on inkeriläisyys?» kyseli sunnun- 
tain juhlapuhuja, dosentti Lyyli Ronko- 
nen. — Inkeriläisyys merkitsee ennen 
kaikkea jääräpäistä, itsepintaista sinnik- 
kyyttä säilyttää oma kansallinen identi- 
teetti. 

Inkeriläisyyttä ja suomalaisuutta ei voi 
Lyyli Ronkosen mielestä erottaa toisis- 
taan. Erään inkeriläisen runoilijan sano- 
ja lainaten hän totesi: »Suomalaisia olim- 
me, suomalaisiksi jäimme.» 

Larin Parasken ja 150 vuotta sitten il- 
mestyneen Kantelettaren perintö elää 



voimakkaasti yhä vielä tänäkin päivänä. 
Siitä oli suurenmoisena osoituksena Kirsti 
Könösen eläytyvä lausuntaesitys. Larin 
Paraskea muistettiin myös kokoontumal- 
la hänen muistomerkilleen sunnuntai- 
aamuna. 

Tämän vuoden juhlilla ISK:n diplomin 
sai Arvi Kähäri Lahdesta. Häntä kiiteltiin 
avuliaaksi ja ahkeraksi heimotyöntekijäk- 
si, joka on monin eri tavoin osallistunut 
inkeriläisten toimintaan. 



Kirkko kulttuurin kehtona 

Petroskoin inkeriläinen Maria Kajava 
on tullut tutuksi Eeva Mesiäisen kirjan 
»Maria Kajavan pitkä taival» lukijoille. 
Suomessa jo kuukauden ennen juhlia 
viettänyt ikinuori Maria oli jatkuvasti 
ihailevan joukon ympäröimänä. Ihailu 
yleisön joukossa tuntui syvenevän enti- 
sestään, kun Maria piti harvinaista elä- 
mänviisautta henkivän puheenvuoronsa, 
joka oli täynnä luottamusta tulevaisuu- 
teen. 

— Meillä on yhteinen halu nostaa kan- 
samme, nostaa sen kulttuuria, vaalia sen 
hengellisiä arvoja, säilyttää se, mitä esi- 
vanhempamme ovat vuosisatoja säilyttä- 
neet Venäjän kansan ympäröimänä. 

Luja usko Jumalaan on ollut Marian 
oman elämän johtotähtenä. Uskonnon ja 
kirkon tärkeys korostuu Maria Kajavan 
mielestä entisestään menneisyyttä pa- 
remman ajan nyt koittaessa inkeriläisil- 
le. Erityisesti hän iloitsi siitä, että muu- 
tamissa Inkerinmaan kirkoissa on jo pi- 
detty jumalanpalveluksia vuosikymmen- 
ten tauon jälkeen. 

— Inkerin kansa on aina ollut kirkko- 
kansaa. Kirkko on kansan yhdyspaikka, 
kulttuurin kehto ja on sitä edelleen. 



Tapaamisiin Hyvinkäällä! 

Pastori Jussi Jänis kiteytti omassa pu- 
heenvuorossaan inkeriläisten juhlien kes- 




Tuohivirtuoosi Salmin Feodor eli Heikki 
Hyvönen ei pelkästään soita tuohta vaan 
myös tekee soittimensa itse ennen esityk- 
sen alkua. 



keisen merkityksen. — Olemme tässä 
juhlassa muistelleet menneitä, puhuneet 
tästä päivästä ja ajatelleet tulevaisuutta. 

Hän kuten Markku Pyysiäinenkin kiitti 
kaikkia juhlien järjestelyihin osallistunei- 
ta. Erityisen lämpimän kiitoksen saivat 
keittiön väsymättömät emännät, joiden 
ansiosta kenenkään ei tarvinnut lähteä 
juhlilta nälkäisenä kotiin. 

Ensi kesänä juhlat järjestää Hyvinkään 
paikallisyhdistys, joten tapaamisiin Hy- 
vinkäällä kaikki tutut ja tuntemattomat- 
kin! 

Leena Salo 



Maria Kajavan terveiset 
Viestin lukijoille 



Kaikki Maria Kajavan tavanneet tietä- 
vät, että hän on suuri persoonalli- 
suus. Tämän tuntuivat tietävän monet 
myös inkeriläisten kesäjuhlilla Helsingis- 
sä, sillä Maria oli jatkuvasti ihmisten pii- 
rittämänä — ja samalla haastattelijan ulot- 
tumattomissa. Eräiden yritysten jälkeen 
haastattelijaa kuitenkin onnisti ja hän sai 
Marian hetkeksi mikrofonin ääreen. 

»Inkeriläisten asia on noussut maan 
alta maan päälle», Maria Kajava iloitsee. 
Hänen mielestään hyvä todiste tästä on 
se, että hänen kotikaupungissaan Petros- 
koissa on viime aikoina alettu järjestää 
suomen kielen kursseja. Lisäksi moni sel- 
lainen inkeriläinen, joka aikaisemmin sa- 
lasi inkeriläisyytensä, on vaihtanut suo- 
malaisen sukunimensä takaisin. 

»Työsarkaa on riittämiin kaikille inke- 
riläisille», hän jatkaa. Kansallisuutta, kiel- 
tä, kulttuuria ja entisiä kulttuuritapoja oli- 
si jokaisen inkeriläisen vaalittava huolel- 
la. Maria on myös innokas Inkerin mur- 
teen puolestapuhuja: »Inkerin murre on 
puhdasta suomea ja voimme olla siitä yl- 
peitä.» 

Maria aikoo tehdä itse kauniin keltto- 
laisen kansallispuvun ensi vuoden inke- 
riläisten juhliin. Tähän hän lisää: »Haluai- 
sin, että kaikki inkeriläiset kansallispuvut 
säilytettäisiin.» 

»Toivotan Inkeriläisten Yhdistykselle ja 
Viestin lukijoille suurta siunausta ja toi- 
von myös, että he pysyvät aitoina inke- 
riläisinä», lopettaa Maria terveisensä. 




Maria Kajavalle Helsingin juhlat olivat ke- 
sän ainoat inkeriläisjuhlat, sillä hän ei ol- 
lut mukana Tuutarissa eikä Gävlessä. 



Kyykkää 




Inkeriläisten kesäjuhlien kyykkäottel uiden suosio on jatkuvasti kasvanut. Joukkueiden pe- 
litaito ja otteluiden taso on myös ollut varsin korkea. Tänä kesänä Seurasaaressa oli mu- 
kana 8 joukkuetta, joista kaksi oli naisjoukkuetta. Kuvassa heimo-ottelun joukkueet. Vas. 
E. Telkkinen, J. Pentikäinen, P. Kopponen, S. Hirsso, O. Toivokainen, A. Hyytiäinen, J. Jo- 
kela ja J. Denisov. 



Inkeriläisten kesäjuhlien kyykkäotte- 
luita oli tänä vuonna seuraamassa myös 
itse Boris Karppela, joka 24. 7. 90 täytti 
80 vuotta. Onnettelumme hänelle. Hän 
yhdessä Väinö Pietari Kekin kanssa an- 
toi sysäyksen 60-luvulla inkeriläisten ke- 
säjuhlien kyykkäotteluille. Siitä lähtien 
ottelut ovat olleet ohjelmassa joka kesä. 

Erikoismaininnan ansaitsee myös Ruot- 
sin inkeriläisten poppitoiminta. Götebor- 
gin seudun Inkerikerhon joukkue on jo 
pari kertaa vieraillut kesäjuhlillamme. 



Suomen joukkue on vieraillut Ruotsissa 
useita kertoja, viimeksi Karlstadissa 
1989. 

Poppi on vanha kansanurheilumuoto 
itämerensuomalaisten kansojen keskuu- 
dessa. Sen iän määrittämisessä jo pelkäs- 
tään suullisten perimätietojen perusteel- 
la on helposti päästy lähes 300 vuotta 
taaksepäin. Harrastuksella on monta ni- 
meä ja useita variaatioita eli muunnel- 
mia. Se kuuluu pallopeleihin. Tervetuloa 
sen pariin nuoremmatkin. 



Kyykässä pelaaja heittää sauvoja 10 
m:n päässä olevaan patteriin eli kyykkä- 
riviin eli -konaan. Jokaisella heitolla on 
saatava mahdollisimman paljon pelinap- 
puloita eli kyykkiä ulos pelineliöstä, jo- 
ka on kooltaan 5 x 5 m 2 . Neliöitä on kak- 
si, samoin pelaajaosapuolia, jotka kilpai- 
levat keskenään. Peli kestää niin kauan, 
kunnes jompi kumpi osapuoli tyhjentää 
pelineliönsä. Vastustajat heittävät aina 
kuitenkin yhtä monta sauvaa. 

Kuvassa Eino Peuhkuri, Turun Inkeriläiset. 



Inkeriläisten kesäjuhlat 
HKI Seurasaari 7. 7. 1990 

Joukkuepelien lopputulokset 



Miehet 




1. 


Vanlaan Karjalaseura 


10 vp 


2. 


Turun Inkeriläiset 


8 vp 


3. 


Turun Uusi Karjalaseura 


4 vp 


4. 


Karjalan Sivislysseura 


4 vp 


5. 


Helsingin Inkeriläisel 


2 vp 


6. 


Göleborgin seudun Inkeri-kerho 


2 vp 


Naisel 




1. 


Helsinki 


+ 4 


2. 


Turku 


-4 


Heimo-ollelu Karjalaisel— Inkeriläisel 


1. 


Inkeriläisel 


+ 6 


2. 


Karjalaisel 


-6 




Kuvassa Ari Hyytiäinen, Turun Uusi Karja- 
laseura. Jo juniorina Ari oli mukana kesä- 
juhiiemme kyykkäotteiuissa. Hän on jatku- 
vasti kehittynyt ja on jo nyt huippupelaa- 
jia Suomessa. 

Kuvat ja teksti O. Toivokainen 



Lukijain kirjeitä 



Terveisiä Puolasta 



Vanha ystävämme Lempi Puolasta on 
muistanut meitä iloisella kirjeellä pit- 
kästä, pitkästä aikaa. Näin hän kirjoit- 
taa: 



Oli helluntain aattopäivä. Taittelin koi- 
vun oksia. Niillä oksilla koristelin huo- 
neeni ja oven niinkuin ennen kotona In- 
kerissä ja ajatukseni olivat siellä koti- 
maalla. 

Tämä tapahtui 3. päivä kesäkuuta. En 
tiedä oliko se unta vai totta. Olin yksin 
kotona. Mieheni oli mennyt saattamaan 
lapsenlapsia ja poikani oli järvellä kalas- 
tamassa. Äkkiä pikku poika koputti 
oveen. Kun avasin oven, niin pelästyin. 
Minua tervehdittiin suomen kielellä. En 
osannut vastatakaan, kun sydämeni alkoi 
niin vapista, vaan kysyin: »Ketä olette?». 
Herra sanoi: »Olen Heikki, ja hän on An- 
neli.» 

Oli sitten niin paljon iloa, ettei kukaan 
sitä uskoiskaan. Ensi kerran eläissäni 
näin niin potran auton. Niin potraa au- 
toa ei täällä ole koskaan nähty. 

Hyvä Viesti, sano heille terveisiä ja ker- 
ro, että se hevonen jäi kaapin päälle. Au- 
to oli niin iso, että siihen olisi kyllä mah- 
tunut, mutta kiireessä unohtui. Kyllä se 
hevonen vielä joutuu heidän luokseen. 

Parhaimmat terveiset myös Viestille. 

Lempi 

Toivottavasti Lempin terveiset tavoit- 
tavat Heikin ja Annelin. Lahjoititte 
käynnillänne hänelle sanomattoman 
ilon, joka henkii hänen kirjeensä jokai- 
sen rivin välistäkin. 



Etsitään 



Veikko Varrela 

Veikko Varrela, synt. 1938 Inkerissä, 
tuli sodan aikana äitinsä vanhempien 
kanssa Suomeen. Veikon isä oli Neuvos- 
toliiton armeijassa ja äiti, joka työsken- 
teli Leningradissa, jäi sinne ns. mottiin. 
Valma Muroma (o. s. Seppänen) tutustui 
Veikon isovanhempiin hoitaessaan heitä 
sairaalassa. Kun isovanhemmat joutuivat 
palaamaan takaisin Neuvostoliittoon 
1944, jäi Veikko Valma Muroman luo. 
Veikko joutui myös palaamaan Neuvos- 
toliittoon seuraavana vuonna, jonka jäl- 
keen hänestä ei ole mitään tietoa. Veikos- 
ta jotakin tietäviä pyydetään ottamaan 
yhteys: Valma Muroma, Metsolantie 12, 
Kuusankoski, p. (951) 47986. 

Rakkaamme 

EINO OLAVI SUSIKALLIO 

s. 1. 6. 1911 Skuoritsa 
k. 14. 7. 1990 Helsinki 

Kiittäen ja kaivaten 

Marjatta 

Febe 

Sukulaiset ja ystävät 



Sydän uupunut sai 
suuren rauhan. 
Toivon portti aukes 
yöhön maan. 



Siunaus toimitettu. 
Lämmin kiitos osanotosta. 



Muistilista 



Helsingin paikallisosasto 

Syyskuun tilaisuus 23. 9. klo 14. 
Lokakuun tilaisuus 28. 10. klo 14. 

Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Mikkelinpäivän juhla 30. 9. klo 14 
Pyhäinpäivän juhla 3. 11. klo 13 
Joulujuhla 26. 12. klo 14 

Tervetuloa! 
johtokunta 

Seukkoseura 

Seukkoseura kokoontuu syksyn aikana 
torstaisin klo 13 seuraavasti: 
18. 10. 

8. 11. on Seukkoseuran 15-vuotisjuhla. 



Lahjoitus 



Inkeriläisten Yhdistykselle 1 000 mk 
A. E. Myllylä, Helsinki. 



Inkeriläisten Viestin toimitus 
haluaa kiittää kaikkia avusta- 
jiaan, jotka ovat jopa kesäkuu- 
malla jaksaneet lähettää toimi- 
tukselle juttujaan julkaistavak- 
si. Erilaiset jutut, runot ym. 
ovat edelleen hyvin tervetullei- 
ta tänne, toimitukseen. Muka- 
vaa syksynjatkoa kaikille! 
— Toimitus 



Levitä Inkeri-tietoa, 
tilaa asiamiehiltämme 
Inkeri-aiheista kirjallisuutta 

SAATAVANA SUOMESTA TAI RUOTSISTA 
Toivo Folkesten, Aleksanteri Halttunen, 
Toivo Jääskeläinen 

50-vuotismuisto kirkon 

kohtalosta Inkerissä/ 

50-ärsminne av kyrkans öde 

i Ingermanland (kaksi 

kielinen/tväsprakig] 

Aapo Iho 

Hietajyvä (runoja) 
Hellin Suominen 

Mooses Putron 

elämäkerta 



75 mk 



20 mk (30 kr) 



15 mk (25 kr) 

Ella Ojala 

Pitkä kotimatka 85 mk (150 kr) 

Suomi näkyy 85 mk (150 kr) 

Erkki Tuuli 

Inkeriläisten vaellus 110 mk (150 kr) 
Pertti Virtaranta 

Sananlaskuja ja arvoituksia 40 mk 

Äänilevyjä 
Inkerikuoro 
Nouse Inkeri ym. 15 mk (25 kr) 

Lauri Santtu 

Murrejuttuja 15 mk (25 kr) 

Gävlen kuoro 30 mk 

Arvo Survo 

Omall maali, kasetti 55 mk 

Inkeriläisten Viestin 
irtonumeroita 

Saimi Tuukkanen 
Elämäni Helminauha 40 mk 



Rintaneula, Inkerin lippu 
Tarra Inkerin lippu 
Inkerin kartta 
Inkerin kartta 1849, 

saksankiel. 
Postikortti Karjalatalo 
Inkerin pöytälippuja 
Inkerin postimerkkejä 
sarja 
Adresseja 



20 mk 

5 mk 

70 mk (100 kr) 

50 mk (50 kr) 

3 mk 

35 mk (55 kr) 

50 mk (75 kr) 
20 mk 



Vain Ruotsista 

Aatami Kuortti 
Veljeni Sotavangit, kirjakaupoista 
Ruotsissa Armas Paakkoselta 150 kruunua. 

Toivo Folkesten 

Ingermanländare i Västeräs 50 kr 
Irja Hiiva 

Förvisningen 100 kr 

Ania Monahof 

Tillflykten 150 kr 

Ania Monahof 

Mot stjärnan 150 kr 

Postikortti 

Tyttö Tuutarin puvussa 2:50 kr 

Ingria 

ruotsinkielinen aikakausi- 
lehti 50 kr 



inkeriläisten viesti 



Toimitus 

Päätoimittaja: 

Anja Luoma 

puh. (90) 566 2928 maanantaisin ja 

keskiviikkoisin klo 19—21 

Toimitussihteeri: 

Leena Salo 

Toimituksen osoite: 

Löydöspolku 2 A 6, 01600 Vanlaa 

c /o Anja Luoma 

Konttori 

Lehden ym. tuotteiden tilaukset, osoitteet, 

jäsenmaksut yms. 

lnkerikoti, Karjalatalo, Käpylänkuja t, 

00610 Helsinki 

Puh. (90) 793 796 ti klo 1 8.30-20.00 

Anneli Korkkinen 

Postisiirtotiti Hki 30636-4 

Tilaushinta 1990 

tOO mk kolimaaliau, 

Ruotsiin t50 kr ja muualle t40 mk/v. 



Ilmoitukset 

Jotakin 
luottamuksesta 



Inkeriläisyyden renessanssi on tuonut mukanaan monitahoisia ilmiöitä ja ongel- 
mia. 

Nyt kun Suomi on hyväksynyt inkeriläiset paluumuuttajiksi, on tilanne muun- 
tautunut jotenkin skitsofreeniseksi. Yhtäällä avun tarpeessa ovat Inkerinmaan van- 
hukset, jotka ovat vailla kirkkoja ja vanhainkoteja, sekä nuoret, joille juurien, äi- 
dinkielen ja oman kulttuurin löytäminen omalla maalla ovat tärkeimpiä asioita. 
Toisaalla ovat sekä henkistä että aineellista tukea tarvitsevat paluumuuttajat, joita 
Suomen valtio ei kykene auttamaan. Toiveet ja vaatimukset kohdistuvat entistä 
enemmän Suomessa toimiviin inkeriläisjärjestöihin. Mutta palkattomasta työvoi- 
masta on Suomessa huutava puute. 

Kun nuoret ja vähän vanhemmatkin »opiskelijat» vajaat kaksi vuotta sitten ryh- 
tyivät perustamaan Suomi— Inkeri-seuraa, siihen liittyi runsaasti innokkaita jäse- 
niä Suomessa asuvien inkeriläisten ja muiden heimoystävien piiristä. Iloisin mie- 
lin kantoivat inkeriläisvanhuksetkin eläkeroponsa uudelle seuralle uskoen näin osal- 
taan auttavansa rajan takana olevia heimolaisiaan. Alkuun näyttikin siltä, että täl- 
laisella seuralla on hyvät onnistumisen mahdollisuudet. 

Mutta Suomi— Inkeri-seura talsii yhä lapsenkengissään maitohampaat pakottaen. 
Sen likapyykkiä pestään julkisesti lehtien palstoilla ja lapsi on luiskahtamaisillaan 
pesuveden mukana viemäriin. Vihastuneina nyt kysellään, mihin ovat joutuneet 
hyvässä uskossa uhratut jäsenmaksurahat. Miettimään panee myös se, millaisin 
motiivein seura itse asiassa perustettiinkaan, ja millaisin kriteerein valittiin/vali- 
taan sen johto, joka jo nyt on hukkumaisillaan keskinäisen valtataistelun ristiaal- 
lokkoon. 

Monet jo vuosikymmenien ajan heimotyötä tosissaan tehneet ovat olleet syvästi 
loukkaantuneita kritiikistä, jota ovat saaneet asiaan perehtymättömien »keltanok- 
kien» taholta. Kaikkein ikävintä on, että tiedotusvälineiden levittämän negatiivi- 
sen propagandan ansiosta kaikki inkeriläisjärj estot — liitot, seurat ja yhdistykset 
— pannaan nyt kaikki samaan nippuun, ja niiden työntekijät suuri yleisö leimaa 
kateellisiksi ja riitaisiksi pelkän oman edun tavoittelijoiksi. Useimpien inkeriläis- 
ten luottamus nuoreen seuraan on mennyt ja sen mukana suuri osa ensi vuoden 
j äsenmaksut uloista . 

Lienee 56-vuotias Inkeriläisten Yhdistyskin lastentautinsa aikanaan potenut, mut- 
ta sen vauvanpyykki on aina pesty kotona. Ehkä tämä kertoo jotakin luottamuk- 
sesta, joka on kaiken yhteistoiminnan onnistumisen ehto. 

Anja Luoma 



Inkeriläisten paluumuuttajien 

karu arki 



Jo 1 500 inkerinsuomalaista on päättä- 
nyt muuttaa takaisin historiallisille juu- 
rilleen Suomeen. Elämä uudessa koti- 
maassa ei ole kuitenkaan lähtenyt niin 
kitkattomasti käyntiin kuin muuttoa 
suunniteltaessa ehkä kuviteltiin. Monet 
ovat joutuneet asumaan ystävien ja tut- 
tavien nurkissa, eikä omaa koulutusta 
vastaavaa työtäkään ole aina hevillä löy- 
tynyt. Omat ongelmansa inkeriläisille pa- 
luumuuttajille aiheuttaa myös suomalai- 
nen byrokratia. 

Näitä ja monia muita inkeriläisten pa- 
luumuuttajien kohtaamia vaikeuksia suo- 
malaisessa yhteiskunnassa käsitteli Hel- 
singin Sanomat 9. 9. 1990 otsikolla »Me 
tulemme». Suomeen muuttaneiden inke- 
riläisten lausunnot kertoivat selvää kiel- 
iä siitä, että elätellyt haaveet ja suoma- 
lainen todellisuus eivät odotuksista huo- 
limaita vastanneetkaan toisiaan. 

Inkeriläiset paluumuuttajat joutuvat 
usein aloittamaan elämänsä uudessa ko- 
v.maassaan nollapisteestä. Heidän muut- 
:: ku :rmansa ovat ja pysyvät Neuvosto- 
kin ssa niin kauan, kunnes neuvostoliit- 
ilaisei viranomaiset myöntävät heille 
maasiamuuttoluvan. Suomalaisen kan- 
:ea "a ;äykkä yhteiskuntakoneisto ei ole 
5 ekaa:: pystynyt vastaamaan muuttajien 
larreisiin vaan heidät on sysätty työvoi- 
n:ai:in:is:o;en harteille. 

Työvoimaneuvojat ovat toivottoman 
urakan edessä: he eivät voi taikoa tyhjäs- 



tä asuntoja tai sosiaalietuuksia. Etuisuuk- 
sien saaminen kompastuu siihen, että in- 
kerinsuomalaiset ovat Neuvostoliiton 
kansalaisia, vaikka ovatkin kansallisuu- 
deltaan suomalaisia. Nykyisen lain mu- 
kaan he saavat Suomen kansalaisuuden 
vasta viiden vuoden oleskelun jälkeen. 
Suomi ja Neuvostoliitto eivät myöskään 
ole solmineet sosiaaliturvasopimusta ku- 
ten esimerkiksi pohjoismaat keskenään.» 

Inkeriläisten maahanmuuttajien ongel- 
miin ei Helsingin Sanomien artikkelin 
mukaan löydy helposti ratkaisuja: »Työ- 
ministeriössä levitellään monimutkaisen 
ongelman edessä käsiä. Virkamiehet ovat 
varovaisia lausunnoissaan; liian innokas 
asioiden hoito saattaa vaikuttaa houkut- 
telulta.» 

Vaikeuksista huolimatta Suomeen on 
koko ajan muuttamassa yhä uusia inke- 
rinsuomalaisia; tämän vuoden lopussa 
heitä arvioidaan olevan Suomessa 2 000 
ja ensi vuonna 5 000. Inkerinsuomalais- 
ten muuttoinnon Suomeen ymmärtää, 
kun lukee Inkerin Liiton entisen johto- 
kunnan jäsenen Lilja Kuivasen kommen- 
tin: »Muutto Suomeen on meille viimei- 
nen mahdollisuus säilyä suomalaisina. 
Kaikki nuoret ja lapset ovat venäläisty- 
neet, aikuisistakin harva osaa enää 
kieltä.» 



Leena Salo 

3 



Käpylöi miäel korjaamas 



Ain varrain kevväil käsettii meitä läp- 
sii kyläs mänemää Äijänmiäel, tavallisest 
vua miäel, käppyy. Siel kasvoi suurii kuu- 
sii ja petäjii, mitkä antoit ajoittain paljon 
käpylöi. Jo Pietar ensmäine kiels kuata- 
mast Inkeris suurii puita. Valtio otti ne 
kaik laivain rakennuksii. Neuvostovalta 
rauhoitti miäen puistoks, ko ympäristös 
elj kesäisin linnakkoisii. — Miul mont 
kertaa tiäl Suomes naurettii ko luain mein 
maailman suurist puist, miäel tai metsäs, 
molloot nimet olliit käytös. 

Etelää viettävil, Vauhkolaa ja Tuaetsaa 
päin, jyrkil aurinkoisil rinteil kävyt kui- 
viit vällee. Ikuises puupulas korjaajii olj 
tarpeeks ja sitävart pitj pittää kiirettä, jot 
sai vähäks ajaks mii samavarraa keitet- 
tii. Kuivat kävyt keittiit tsajun vällee val- 
meeks ja pittiit varriin. 

Muistan yhen kevväin ihan erikoisest 
ko mäntii kylän lapset parves, meit sisa- 
ruksi olj koit yhtä aikaa matkas. Usjam- 
mal olj vanha säkki kerallaa, ikäisein 
seukkopojal ihan merssi. Paikotellen rin- 
tees näkyi viel jiätä, ja sellasist paikoist 
liuvvuttii. Mitä siit jot häntä kastui. Suu- 
rii narrillaan olevii kuivii käpylöi näkyi 
joka puolel paljo, ja säkit täyttyit hotkaa. 
Seukkupoikaa laiskutti ja hiä lupaiski lit- 
tii ko äitj tuop linnast. Hujaukses merssi 
täyttyi. — Sinikukat (vuokot) kukkiit jo, 
ja kotjmatkal vietii mont putjsokkaa 
(kimppu). 

Myö karistettii koton kävyt säkist pors- 
tuvan oven takkaa, mis sillanruaoist 
käynt ilma pitj ne kuiviin loppuu ast. Hä- 
tätilas äitj laittoi niitä tsukuniekan ai pliit- 
taakii, ko muuta poltettavaa ei tavant. Mi- 
tä siint jot kävyt olliit pihkasii, sen var- 
riimpii ne olliit. 

Mein lapsiin mielest paras käpypaikka 
olj ihan Surmannenän vierest alkavas rin- 



tees, Zhukovan aijan toisel puolel metsäs, 
mihin soan alettu u laitettii ensimäinen 
yheksäst tykist. Mäk olj vahvast linnoi- 
tettu, kaivettu juoksuhautoi ja doottiloi 
täytee. Tykit olj kiännetty Tuaetsaa päin, 
ja vihollinen tuljkii Raskelan suunnast. 
Kaulahen kylä jäi ihan puolustuslinjat. Si- 
tävart meil kovat muistot soast jäivät. 

Lumen lähettyy kevväil loistj käpyrin- 
ne paljoist kukkasist. Äijänmäk olj kuu- 
luisa Pietarii myöt kukkapaljouvestaa ja 
aptiekloin korjaamist monellaisist liäke- 
kasviloist. Luvettelen vua muutamii kuk- 
kasii: sini-, valko- ja keltavuokkoja, fial- 
kat (tuoksuorvokki), kirkonavvaimet (esi- 
kot), imikät, upeat kielot, monellaiset si- 
nikellot ym. 

Muutama vuosj sit kävvessäin näin jot 
mein mäk olj ihan mullin mallin. Tuskin 
tunnistin tienoita. Joka paikas näkyi so- 
tarommuu, Zhukovan hautakii kukku- 
roillaa ihan. Miäen alarinteeseen pysty- 
tettii soan jälkee pien muistopatsas kai- 
kil niil lukemattomil miäel kuatuneil so- 
tamiehil. Paljon myöhemmin sitten laitet- 
tii yheksänstvolainen (-piippuinen) mah- 
tava tykki entisen muistomerkin vieree. 
Syväntä kourais ko näin sen: mein satu- 
metsää tuollane kamala ja hirvittävä tyk- 
ki ikuisiks ajoiks! 

Sitä alatietäkää, ko toit suurtielt Vauh- 
kolaa, ei ennää ole. Uus tie männöö jost- 
kii, luulisin Pulkkovast Oranienbaumii 
(nykyinen Lomonosovo) peltoloi poikki 
Pikkolan kylän kirkon puolelt, kuartaa 
Kaukomiäen eitse Niisnovvaa päin. Seis- 
tessäni koulun luon näin täi tiel ajavan 
linja-auton. 

Sisimmässäin niän ain miäen kukki- 
vaan ja kevväisin suurii käpylöi etelärin- 
ne kirjavannaa. 

Helvi Othman 



Inkerin sotilaspojan laulu 



Pekko-serkku oli aivan nuori, 
kun puhkesi maailman sota suuri. 
Tahtonut ei Pekko sottii 
niin pistettiin hänet koppiin — 
sotamiehen oppiin. 

Välillä käytiin katsomassa 
onkos se Pekko karsinassa. 
Onko hän valmis siksi, 
punasoturiksi? 

Olihan Pekon mentävä rintamalle, 
kun pistettiin kovan kurin alle. 
Kovin hän ikävöi kottii 
vaan joutuikin Saksan mottiin. 
Nyt Pekko pistettiin koppiin — 
saksmannin oppiin. 

Välillä käytiin katsomassa 
onkos se Pekko karsinassa. 
Onko hän valmis siksi, 
Saksan soturiksi? 

Pekka selitti olevansa suomalainen, 
»Ah, oletkin meidän liittolainen!» 
Kun saksmanni näytti hirttä, 
oli laulettava uutta virttä. 
Taas Pekko pistettiin koppiin — 
esi-isien oppiin. 



Välillä käytiin katsomassa 
onkos se Pekko karsinassa. 
Onko hän valmis siksi, 
heimosoturiksi? 

Pilvet ne Suomen taivaalle kertyi, 
salama ilmassa tuoksahteli. 
Silloin punnittiin oman vapauden hintaa, 
se sattui moneen pieneen rintaan. 
Valpo heimosotilaan kädet rautoihin sulki 
ja Pekon tie Siperiaan kulki. 

Ystävät kävivät katsomassa, 
siellä oli Pekko karsinassa, 
vanha ja harmaahapsi, 
kovan kohtalon lapsi. 

Nyt kertovat Pekon kulkevan 

syntymäkyliä; 

ei ole enää kotia, ei äidin syliä. 

Istui kivelle, katso: joessa on sulku. 

Voi, miten ihmeellinen koko elämän 

kulku! 



Helmi Kivilahti 
Kanada 



Kansikuva: 

Näin mahtavaa kantoo ei pienest puust jiä. Mein kylän pojat koulumatka! miäen yJj 
PikkoJaa. Osapojist on Suomes, osa Petroskois, ja osa teil tietämättömiJ 
(kuva: Antti Hämäläinen maaliskuussa 1943). 



Matkani Kanadan 
inkeriläisten pariin 



Tämän vuoden maaliskuussa minulle tarjoutui mahdollisuus 
matkustaa Kanadaan tapaamaan siellä asuvia inkerinsuomalaisia. 
Olen tutkijaopiskelija Upsalan yliopiston suomalaisugrilaisessa 
laitoksessa, ja suunnitteilla olevan väitöskirjani alustava otsikko 
on Ingermanländska: dialektens bevarande och f örändring i fyra 
olika länder. Tutkin siis sitä, miten Inkerin suomalaismurteita 
puhutaan nykyään eri puolilla maailmaa, nimittäin Ruotsissa, 
Suomessa, Kanadassa ja Neuvostoliitossa. 



Täällä Ruotsissa olen tutustunut mo- 
niin inkeriläisiin. Heidän kanssaan 
keskustellessani minulle on käynyt sel- 
väksi, että inkeriläiset ovat todellakin, 
Helena Miettistä lainatakseni, maaton 
kansa. Maaton kansa siinä mielessä, että 
suurin osa Inkerissä syntyneistä inkerin- 
suomalaisista asuu nykyään muualla 
kuin syntymäseudullaan. Monet Inkeris- 
tä lähtöisin olevat suvut asuvat kovin ha- 
jallaan. Ei ole ollenkaan harvinaista, että 
jonkun perheen sisaruksista yksi asuu 
Moskovassa, toinen Torontossa ja kolmas 
ehkä Eskilstunassa. 

Eri lähteiden mukaan entisellä kotiseu- 
dullaan Leningradissa ja Inkerissä asuu 
nykyisin noin 20 000 inkerinsuomalais- 
ta, Karjalassa Petroskoin seuduilla saman 
verran ja samoin Virossa. Suomessa ja 
Ruotsissa arvioidaan asuvan kummassa- 
kin noin 4 500 inkerinsuomalaista. Kau- 
emmaksi muuttaneista inkeriläisistä ei 
ole tarkkoja arviointeja, mutta uskotaan, 
että esimerkiksi Kanadaan olisi muutta- 
nut viitisensataa inkeriläistä. Tämä muut- 
to on enimmäkseen tapahtunut Suomen 
ja Ruotsin kautta. 



Katoava inkerin murre 

Maaliskuisella matkallani Kanadaan ta- 
pasin kymmenkunta Toronton seudun 
inkeriläistä. Osan heidän osoitteistaan 
sain mm. Roland Randefeltiltä, joka — 
kuten muistamme — kävi maailmanym- 
pärimatkallaan myös Kanadassa. Kirjoi- 
tin kymmenelle Ontarion inkeriläiselle 
kirjeen täältä Ruotsista ja postitin kirjeet 
helmikuun puolessa välissä. Mutta jos- 
tain kumman syystä kirjeeni saapuivat 
perille Kanadaan vasta silloin, kun olin 
jo kotiin lähdössä. Kanadansuomalaises- 
sa lehdessä ollut ilmoitukseni auttoi kui- 
tenkin minua tapaamaan Kanadassa asu- 
via inkeriläisiä. Vastauksia tuli aina Ter- 
race Baystä asti, mutta koska käytettävis- 
säni oleva aika ja raha oli rajoitettu, kes- 
kityin ainoastaan Torontossa ja sen lä- 
hiympäristössä sijaitsevissa kaupungeis- 
sa asuvien inkeriläisten tapaamiseen. 

Tutkimukseni kannalta olisivat mah- 
dollisimman iäkkäät inkeriläiset olleet 
kaikkein mielenkiintoisimpia haastatelta- 
via, koska on todennäköistä, että iäkkäät 
henkilöt parhaiten muistavat oman koti- 



murteensa. Mutta tiedustellessani tapaa- 
miltani inkeriläisiltä mahdollisia vanho- 
ja sukulaisia tai tuttavia Kanadassa, kävi 
selväksi, että heitä ei enää ollut. Kuiten- 
kin viisi haastateltavistani oli syntynyt 
vuonna 1920 tai sitä ennen. 

Vanhin haastateltavani, Venjoelta ko- 
toisin oleva 85-vuotias Antti Hyypiä, jak- 
soi puhua niin paljon, että haastatteluun 
varaamani nauha tuli täyteen ja sovim- 
mekin, että Antti lähettää minulle vielä 
lohdutukseksi itse äänittämänsä nauhan 
tänne Ruotsiin. Antin puheesta saattoi 
selvästi kuulla, että hän on kotoisin In- 
keristä. Hänhän oli jo melkein 40-vuotias 
lähtiessään kotiseudultaan, joten oma 
kieli oli ehtinyt tarttua kunnolla. Mutta 
varsinkin nuorimmat haastateltavani, 
vuosina 1921—1926 syntyneet kanadan- 
inkeriläiset, tuntuivat kadottaneen mur- 
teensa melkein täysin. Useimmat Kana- 
dassa tapaamani inkerinsuomalaiset oli- 
vat sitä paitsi joutuneet muuttamaan ko- 
tiseudultaan jo Stalinin aikana, joten oma 
kotimurre oli jo lapsena joutunut muiden 
murteiden ja kielten vaikutuksen alaisek- 
si. Oli asuttu Murmanskin seuduilla, Si- 
periassa ja Kaukasiassa. Kaikkien kohta- 
lona oli ollut monessa maassa asuminen 
ennen Kanadaan muuttoa. 



Matkalaukullinen muistoja 

Useimmat inkeriläiset olivat tulleet Ka- 
nadaan Suomen ja Ruotsin kautta, mut- 
ta Hamiltonissa asuva Lempi Matikainen 
ei ollut ennen Kanadaan tuloaan edes 
käynyt Suomessa tai Ruotsissa. Lempin 
matka Inkeristä Kanadaan oli kulkenut 
Kaukasian, Saksan ja Sveitsin kautta. 
Hämmästyksekseni Lempillä oli silti mel- 
ko paljon Inkeriä ja inkeriläisiä koskevaa 
kirjallisuutta, ja mikä parasta, hienoja 
vanhoja valokuvia kotoa Inkeristä. Kuvat 
olivat kulkeneet hänen mukanaan ympä- 
ri maailmaa ja saaneet sijansa myös sii- 



nä ainoassa matkalaukussa, joka hänellä 
oli Kanadaan tullessaan. Nyt Lempillä on 
oma iso kaunis talo kuten muillakin ka- 
nadaninkeriläisillä. Jotkut ovat kyllä van- 
hemmiten muuttaneet mukavuussyistä 
kerrostaloasuntoon. 

Eräs haastattelemistani naisista mainit- 
si, että oli hyvä kun tulin katsomaan mi- 
ten hyvin inkeriläisten asiat Kanadassa 
ovat. On omat talot ja kesämökit ja au- 
tot, mutta ne on tietysti työllä hankitut, 
jatkoi hän. Ainoa vielä työssä käyvä haas- 
tateltavani, Juho Polttajainen Isosta Por- 
nitsasta maailmalle lähtenyt inkerinsuo- 
malainen, antoi minulle hyvän esimerkin 
Kanadassa vallitsevasta työtahdista: Yhä 
kello seitsemältä illalla hänen aamulla al- 
kanut työpäivänsä jatkui kiireisenä — vie- 
lä piti soitella virkapuheluita eri puolille 
maailmaa ennen kuin oli aikaa puhua lä- 
heisistä asioista, Inkerin asioista. 



Vieraanvaraisuutta ja lämpöä 

Olin jo täällä Ruotsissa tapaamieni in- 
keriläisten keskuudessa kokenut erityis- 
tä vieraanvaraisuutta ja lämpöä, mutta 
jos mahdollista, Kanadan inkeriläisten 
vieraanvaraisuus vaikutti vielä runsaam- 
malta. Tuntui kuin minua olisi pidetty 
kuin piispaa pappilassa. Kaikki inkeriläi- 
set, joihin otin yhteyttä, suostuivat haas- 
tatteluun ja kestitsivät minua sen lisäksi 
ruhtinaallisesti. 

Maailmalla seikkailevalle tutkijanalul- 
le tarjottiin myös kaikkinaista apua: 
Erään haastateltavan luota lähdin suoma- 
lainen ruislimppu kainalossa, toisessa 
paikassa laukkuuni työnnettiin iso pullo 
hiustenpesuainetta ja minua kyydittiin 
autolla tai sitten saatettiin bussipysäkil- 
le. Monet toivoivat minun ehtivän käy- 
mään luonaan vielä toisenkin kerran, 
mutta valitettavasti en ehtinyt. En ehti- 
nyt tavata myöskään Cambridgessä asu- 
vaa Mikko Pitkästä, jonka kautta sain 



myös Toronton inkeriläisten osoitteita. 
Mutta sovimme puhelimessa, että ta- 
paamme kesäkuussa ruotsininkeriläisten 
kesäjuhlilla Gävlessä. 



Mielenosoitus Liettuan 
puolesta 

Vaikutti siltä, että vielä Roland Rande- 
feltin Kanadassa pari vuotta sitten aisti- 
ma varovaisuus inkeriläisten taholta oli- 
si melkein tyystin väistynyt. Ehkä minul- 
la oli puolellani se asia, että en ollut en- 
simmäinen kaukaa tullut haastattelija ja 
myös se, että Kanadan inkeriläiset ovat 
nykyään melko hyvin selvillä Neuvosto- 
liiton tapahtumista mm. Ruotsissa ja Suo- 
messa asuvien sukulaistensa ja ystävien- 
sä välityksellä. Vaikka eräs haastateltavis- 
tani kyllä sanoikin, että ei kyllä usko nii- 
hin uutisiin ennen kuin itse näkee. Mut- 
ta hän ei uskalla eikä haluakaan mennä 
itse katsomaan. 

Liettuan tapahtumat olivat ajankohtai- 
sia juuri Kanadassa oloaikanani — kuten 
vielä nytkin tätä kirjoittaessani. Kanadan 
televisiossa ja radiossa oli tuon tuosta 
uutisia Liettuasta, ja Torontossa järjestet- 
tiin jopa mielenosoitus Liettuan asian 
puolesta. 

Suomenkin televisio-ohjelmat olivat 
kulkeutuneet Torontoon saakka. Os- 
hawassa asuva entinen heimopataljoona- 
Iäinen, Lempaalasta kotoisin oleva Tah- 
vo Löyskä, oli kovin pettynyt näkemään- 
sä Suomen television tekemään ohjel- 
maan Heimopataljoonasta. Se ei ollut ol- 
lenkaan totuudenmukainen hänen mie- 
lestään. Siinä oli Löyskän mukaan ollut 
mm. suorastaan alentavia kommentteja 
heimopataljoonalaisten motiiveista liittyä 
Suomen armeijaan. Itse en valitettavasti 
ole kyseistä televisio-ohjelmaa nähnyt, ja 
muutenkaan en tietysti pystyisi kyseisen 
ohjelman totuudellisuutta arvostelemaan, 
koska vain mukana olleet yksin tietävät, 
mistä oli kyse. 



Kanadan inkeriläisille 
oma yhdistys 

Vaikka Kanadan inkeriläiset ovat pe- 
rustaneet oman yhdistyksen Vancouve- 
rissa viime kesänä, vaikutti siltä, että tus- 
kin kukaan Ontariossa asuvista inkeriläi- 
sistä tiesi tästä yhdistyksestä. Ovathan 
välimatkat Kanadassa valtavan pitkät; 
esimerkiksi aikaero Vancouverin ja To- 
ronton välillä on 4 tuntia. Toronton ja sen 
lähikaupunkien inkeriläiset eivät hekään 
kaikki tunteneet toisiaan. Monet olivat 
avioituneet suomalaisen kanssa, olipa 
joukossa myös eestiläinen ja unkarilainen 
aviopuoliso. Niinpä Toronton inkeriläiset 
enimmäkseen osallistuivat kanadansuo- 
malaisten ja -eestiläisten rientoihin. Suo- 
menkielinen kirkollinen toiminta oli 
myös hyvin yleistä. 

Kanadaninkeriläisten lapset sen sijaan 
olivat yleensä avioituneet englanninkie- 
listen kanssa, joten moni heistä oli jo 
unohtanut suomen kielen. Keskusteluis- 
tani Toronton seudun inkeriläisten kans- 
sa minulle jäi kuitenkin se mielikuva, että 
olisi tarpeellista perustaa myös inkeriläis- 
ten oma yhdistys Torontoon. Suomalais- 
syntyinen nuorimies Raimo Toiviainen 
onkin yrittänyt saada torontolaisia inke- 
riläisiä kokoon, mutta syystä tai toisesta 
ei hänen ideansa vielä ole oikein ottanut 
tulta. 



Inkeri elää muistoissa 

Yleisvaikutelmani Kanadan inkeriläis- 
ten tapaamisesta oli erittäin mieluinen. 
Vaikka moni pyyhki silmiään vaikeista 
menneistä asioista kertoessaan ja omat 
silmäni kostuivat myös usein heitä kuun- 
nellessani, lohdutti minua se tosiasia, et- 
tä nyt heillä kaikilla on asiat hyvin. On 
oma koti ja ennen kaikkea turvallinen olo. 

Kanada vaikutti suvaitsevalta maalta — 
maalta, jossa eri puolilta maailmaa tulleet 



Inkeri 



Oot mulle armas synnyinmaa 
en mistään löydä parempaa 
kuin tämä kallis kotimaa. 
Vaik vaikeudet koetti 
ja monet hengen menetti 
ja sota meidät erotti 
pois toinen toisestaan. 

Nyt ollaan pallon joka puoV 
ja jokaisella ompi huoV 
toin toisestaan. 
Nyt uusi aalto yrittää 
meidät jälleen herättää. 

Jos sielusi on herännyt 

ja sielu sulia soi, 

niin tule yhteen yhtymään 

tule kanssain onnelaan. 

Se ompi meidän uusi maa, 

se sua odottaa, 

oi kallis Inkeri. 



— Tarmo Lankinen 



ihmiset elivät yhdessä kuitenkin säilyt- 
täen oman alkuperäisen ominaislaatun- 
sa. Tuntui siltä, että pitkään maailmaa 
kiertäneet Kanadan inkeriläiset olivat löy- 
täneet uuden kotimaan unohtamatta sil- 
ti sekä ajallisesti että maantieteellisesti 
kaukana olevaa synnyinmaataan Inkeriä. 



Osoituksena tästä oli se ilo, joka kuvas- 
tui monen kanadaninkeriläisen kasvoil- 
ta heidän laittaessaan Ruotsista tuliaisiksi 
saamaansa Inkerin vaakunaa esittävän 
rintamerkin rintaansa. 

Manja I. Lehto 

Miten Keiton mummot kirkkoo 
ajoit omal autol 



Mie ko en ole ennen kirjoitellut mihin- 
kää lehtee, niin en oikeen tiijä, miten äl- 
löttää. Tänä uamun tätä happaakualii 
keittäis miul on aina mieles tuo viime 
sunnuntain kirkonkäynti siel Puskinin 
kirkol omal autol. Mie täs kerron, miten 
myö sinne oikeen matkustettii. 

Ensittäin pit kaikkiin kotont sinne Kelt- 
too ajaa linja-autol ja sit sint käytii siihe 
ommaa autoo. Ja kyl sitä pit oikeen ihme- 
tellä, kun se on oikeen suur ja komia, ja 
istumapaikatko niin pehmyvät, jot ihan 
vajoot. Kyllä se männöö tasasee; ei se rä- 
mäjä eikä romaja ko meil nämä muut lin- 
nan autot, joissa penkit on leikottu ja sei- 
nät piirrelty. A tämä mein auto on näin 
sorja ja puhas. Ja onha se suuri ihme ko- 
ko Venäjäl, jot meil kelttolaisiil on ensim- 
mäinen tällänen auto. Jos se ois ollut en- 
nempää, niin sinne Siperiaa ne meitä oi- 
siit laittaneet luusiin luasiin. No nyt ko 
ajat on muuttuneet niin ei huoli pelätä. 
Nyt myö kaikki kelttolaiset tahomma, jot 
työ Inkeriläisten Viestin kautta kirjoittai- 
sitta oikeen suuret kiitokset meilt luumä- 
keläisiil, jotka tekkiit tämän lahjan meil. 
Myö kutsutaa heitä meil vierahee, mut 
antakoot ennempää tietää, millo hyö tul- 
loot, jot myö suatais valmistaa oikeen 
Keiton permelit ja piirakat. 

Täst on eräs vuos tuaks päi ko Puski- 
nin kirkos käi Ruotsiin vieraita ja sin jou- 
kos oi meinkii sukulaisii. Sit ko jumalan- 
palvelus oi lopus ja käimmä kottii lähte- 
mäs, niin meitä kutsuit siihee Ruotsin au- 
too. Ja tuoha oi ihme — se oi kaksiinker- 
tanen. Myösjouvuttii sinne yläkertaa; ja 
myö ko nenäkippuras istuima yläkerras, 
niin ihmiset jäivät suu auk tien vieree 
katsomaa tuota kummaa. Myö tietyst 



olimma oikeen olellaa ko myö ajettii tual- 
laises autos. Auto toi meitä siihee Pulk- 
kovan hotelil ast ja sit myö palkkasimma 
taksit ja matkustimma Kelttoo. Ruotsin 
vieraat läksiit meil vieraaks, ja kyllä se 
oi oikeen lysti. Sit miun lanko kirjoitti pe- 
rästä tyttärellee kirjeen: »Ethä sie tiijä 
kummaa, jot mie olen jo ajant kaksiinker- 
tases autos. Nyt on kaik kummat nähty, 
joutais vaikka kuolemaa. Mut mie ajat- 
telen, jot en mie tuost kummast kuolla ta- 
ho. Jos myö kaik kelttolaiset käisimmä 
tuolasiist kummiist kuolemaa, niin kuka 
sil mein autol käis ajamaa. Ja kuka sitä 
tietää, mikä niil suomalaisiil juohtuu mie- 
lee. Vuest hyö viel tekköö meil ilkaa ja 
ostaat kaksiinkertasen auton — kuka hei- 
tä tietää?» 

No, rakkaat suomalaiset! Toista autoo 
älkäi täi kertaa lahjoittako. Riittää meil 
täst yhestkii. Koht tulloo Keitos kirkko 
niin likel, jot piäsöö hyppäämää vaik Jal- 
kasiin. Mie muistan ommaa settää. Hiä 
oi sellanen huumorimies — hiä mitä nä- 
ki uutta, niin ain ihmettel ja sano, jot tä- 
mä on peli, ei vua soita. Mut nyt ko setä 
näkis tätä pellii, niin kyl se ihmettelis. Ja 
tämä ihan soittakii, jos kuka tielt ei käy 
pois. 

Nyt mie lopetan tämän pyynnön. Jos tiä 
kelpajaa siihee Viestii, niin kirjoittakkai. 
Sit mie kirjoitan teil suuret kiitokset. He- 
lena, siul oikeen suuret kiitokset ko sie 
piet niin suurta huolta sint lehest. Mie 
kutsun sinnuu kaikkiin kelttolaisiin puo- 
lest vieraihee. Ja jos tulet siihee aikaa ko 
sattuu olemaa niitä keltonpiirakkoi, niin 
kyl myö sinnuu kestitettää. 

Keiton mummot 




UHRAKOMIS 

KIELIOPISKELU 
tapahtuu tehokkaasti 
KILPAILUNA 




EI 



KYLLÄ 



Tämä on nopea ja hauska tapa oppia vieraita kieliä, koska opiskelu tapahtuu käytännön 
elämän esimerkein. Opiskelun voi aloittaa yksin, ryhmä-, kerho- tai yhdistystoimintana. 

Kouluhallituksen opetusosaston päällikkö Vesa Lyytikäinen on antanut opiskelulle puol- 
tavan kirjallisen lausunnon. Hän pitää ensiarvoisen tärkeänä sitä, että osallistujat saavat 
samalla harjoitusta päässälaskutaidossa, jonka oppiminen jää kouluissa vähäiseksi tasku- 
laskimien käytön takia. 

UHRAKOMIS kieliopiskelu aloitetaan numeroharjoituksin suomen, englannin, espanjan, 
ruotsin, saksan ja venäjän kielillä. Opiskelussa käytettävien kielten lukumäärää voivat op- 
pilaat lisätä tai vähentää harkintansa mukaan. Tehokkuus perustuu kilpailutapaan siten, 
että nopeimmin kunkin tehtävän päässään laskenut saa siitä pisteen. Eniten pisteitä saa- 
nut on tunnin voittaja. Tehtävät kerrataan vielä tunnin lopuksi. 

UHRAKOMIS kieliopiskelussa tarvitaan opiskeluvihko ja 91 kpl havaintovälineitä, joita 
saa tilata Simo Karhulta osoitteella PL 138, 00371 Helsinki. Ennakkotilaushinta on 70 mk 
(100 Skr) plus postiennakkokulut. UHRAKOMIS neuvonta ja puhelintilaukset 90-5651916 
ja 912-24420. 

Eero Rautajoki 



Mutta papinkirjassa se oli. 




Suomessa on sukunimiä ollut käytös- 
sä satoja vuosia, mutta ne olivat taval- 
lisen kansan keskuudessa yleisempiä Itä- 
Suomessa. Sukunimilaki tuli vasta vuon- 
na 1920, ja se määräsi, että jokaisella tu- 
li olla sukunimi. 

Inkerin sukunimet viittaavat usein van- 
haan alkuperään. Hämäläinen, Savolai- 
nen ja Sysmäläinen viittaavat heimoon tai 
kotiseutuun, josta on matkalle lähdetty 
kohti Inkeriä. Yleensä tiedetään savakoit- 
ten ja äyrämöisten muuttaneen Suomes- 
ta Inkeriin, mutta samalla unohdetaan eri 
aikoina muualtakin Suomesta muutta- 
neet. Siihen viittaavat nimet Halsua, Hau- 
ho, Jämsä, Kannus, Kurikka, Kälviäinen, 
Pohjalainen, Sysmäläinen, Tammela, 
Turku, Turkulainen ja vaikkapa Vaasa- 
lainen. 



Mutta miten syntyivät sellaiset kauniit 
sukunimet Inkerissä kuin Ahojussilainen, 
Ehkimoinen, Haapakapio, Isokirves, 
Kappaherra, Koirannahka, Nenätöin, Op- 
ramei-Illi. Talonpoika, Vero, Voipää, 
Yksinäinen, Ympyrä ja Äkkirikas, se kan- 
nattaisi selvittää. Osa nimistä tuotiin Suo- 
mesta. Useat mainituista nimistä ovat jo 
poissa käytöstä. 

Mathiasta tuli Matti 

Eräs Rääpyvältä lähtöisin oleva ystävä- 
ni sanoi kerran minulle, että saat kirjoit- 
taa etunimeni miten haluat, mutta papin- 
kirjassa siinä oli x. Kyseessä oli Aleksan- 
teri (papinkirjassa Alexander). Spankko- 
valainen Liispetta eli Liisa muisteli Ruot- 
sissa asuessaan nimensä olleen papinkir- 
jassa Elisabeth. Samoin eräs sukulaiseni 
kertoi hänen isänsä etunimen olleen Teis- 
kon papinkirjassa Mathias, vaikka oli ko- 
ko ikänsä vain Matti. 

Aikaisemmin ihmiset olivat nimeltään 
esim. Juho Matinpoika tai Mikko Antin- 
poika. Sama nimitystäpä oli tietysti nai- 
sillakin, vaikkapa Liisa Yrjöntytär. Kou- 
luja käyneet ns. sivistyneistön edustajat 
olivat jo opiskeluaikoinaan ottaneet jon- 
kin vierasperäiseltä kalskahtavan suku- 
nimen. Sama tapa siirtyi rahvaallekin. Ju- 
hosta tuli Johan Mattsson ja Mikko sai su- 
kunimekseen Andersson. Liisa kirjattiin 
papinkirjaan Elisabet (h) Joransdotter. 
Korvaamattomissa tietojen tallentajissa, 
papinkirjoissa, nimet muuttuivat ruotsin- 
kielisiksi. 



Miksi nimet sitten muutettiin paperei- 
hin? Suomi oh" kuulunut puskuri- ja ve- 
roalueena Ruotsiin 650 vuotta. Meillä oh 
sama laki ja uskonto. Kun siteet vuonna 
1809 sodan jälkeen katkesivat, haluttiin 
säilyttää entinen nimistö. Suomen kieli 
oh rahvaan kieltä vuoteen 1863 saakka 
ja se ei kuulunut sivistyskieliin. Myös 
kansan kirjoitustaito oh vähäistä. 

Lisäksi jonkun poikana tai tyttärenä 
oleminen tai esim. talon nimen ottami- 
nen sukunimeksi oh Ihan rahvaanomais- 
ta. Seinäjoen Uppalan talosta opintielle 
lähteneet ottivat nimekseen Vegehus, jo- 
ka muodostui sanasta Seinäjoki vanhan 
ruotsin mukaan ja muistutti kotikunnasta. 



Tiikki, Diikki, Diick . . . 

Mikäli papiston kirjoitustavat olisivat 
käytössä, tuntuisi aika kummalliselta, jos 
Inkerin papinkirjoista löytyvät suomalai- 



set sukunimet kirjoitettaisiin vieläkin 
seuraaviin muotoihin: Carjalainen, Colo- 
mainen, Liuckonen, Pockinen ja Ticka. 
Näin ne kuitenkin sieltä ovat luettavissa. 

Ihan suomalainen nimi Tiikki on kir- 
joitettu »sivistyneempään» muotoon Diik- 
ki ja edelleen Diick. Kuitenkin kyseessä 
on kaivettu lampi, tiikki. Louhelaisen 
luettelossa v. 1721—1912 esiintyvä Tuk- 
kilainen on mitä ilmeisemmin ollut Ku- 
pauitsan seurakunnassa tiikin rannalla 
asustanut perhe. Spankkovalla oli myös 
tiikki, joka oh sekä sukunimenä että kar- 
jan juotto- ja lasten uimapaikkana. 

Nykyisin saa virkatodistuksia ilman 
»sonneja». Nimet ovat palanneet alkupe- 
räiseen käyttömuotoonsa. Aikaisempi Jo- 
han Mattsson on nykyään Juho Matinpoi- 
ka. Samoin maakunta-arkistot kirjaavat 
nimet suomalaiseen muotoon. Suomalais- 
ten asiakirjojen 450-vuotinen surkea ruot- 
salaistainishistoria on onneksi tiensä 



inkeriläisten viesti 



Toimitus 

Päätoimitta: 

Ania Luoma 

puh. (90) 566 2928 maanantaisin ia 

keskiviikkoisin klo 19—21 

Toimitussihteeri: 

Leena Salo 

Toimituksen osoite: 

Löydöspoiku 2 A 6, 01600 Vantaa 

c /o Anja Luoma 

Konttori 

Lehden ym. tuotteiden tilaukset, osoitteet, 

jäsenmaksut yms. 

lnkerikoti, Karjalatalo, Käpylänkuja l, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 1990 

100 mk kotimaahan, 

Ruotsiin 150 kr ja muualle 140 mk/v. 



Ilmoitukset . 

l/l sivu mk l 500 mk 
1/2 » » 800 mk 
1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Seppo Kekki 
Riihiniityntie 47 B 3, 
02730 Espoo 
Puh. (90) 857 1 433 (työ) 
Säätiön postisiirtotili 146660-1 



Örebron juhla 



Pyhäinmiestenpäivän muistojuhla vie- 
tetään perinteiseen tapaan Örebrossa. 

Ohjelma: 

3. 11. 90 

klo 13.00 Muistojumalanpalvelus ja 
H.P.E. St. Mikaelin kirkossa 

klo 14.30 Seppeleen lasku muistokivel- 
le, muistopuhe ja kuorolaulua 

klo 15.00 Kahvitarjoilu seurakuntasalissa 

Lyhyt tauko 
klo 16.00 Inkeri-esitelmä 

Seurustelua 

Juhlan järjestäjänä Örebron Inkerin 
Suomalaisten kerho 

Tervetuloa! 



Maahanmuuttajien »klubi» 
virolaisille ja inkeriläisille 
maahanmuuttajille 

Kalliolan Vapaaopistolla (os. Sturenka- 
tu 11, Helsinki) joka toinen maanantai al- 
kaen 24. 9. 1990 klo 19.00-20.30. 

Perustietoa suomalaisesta yhteiskun- 
nasta: 

— verotus 

— sosiaalihuolto 

— terveydenhuolto 

— ym. 

Keskustelua 

Tiedustelut: Elli Ilja, p. 719 984 (työ) ja 
p. 448 420 (koti). 



Etsitään 



Maria Saikkonen 

Koulutoveri Kolppanan koulusta etsii 
Maria Saikkosta, o.s. Kämärä, joka on 
syntynyt vuonna 1923 ja on kotoisin In- 
keristä, Hatsinan piiristä. Marian miehen 
nimi on Kalle, ja sodan jälkeen he asui- 
vat jonkin aikaa Jyväskylässä. Yhteyttä 
pyytää ottamaan: Roosa Sirkas (o.s. Pu- 
pulainen), Kerese katu 52-1. Tallinn 200 
012, Eesti. 



Lydia Sajunen/Sojunen 

Sukulainen etsii Lydia (tai Lyyti/Lyyli) 
Sajusta (voi olla myös Sojunen). Inkeri- 
läinen Lydia on syntynyt n. 1932—1934 
ja on jäänyt Suomeen sodan jälkeen. Ly- 
diasta jotakin tietäviä pyydetään kirjoit- 
tamaan osoitteeseen: Helmi Sajunen (Ja- 
kovleva), Oru Virmalisenkatu 7—34, 
202020 Kohtla-järvi, Eesti. 



Kiitos 



Kiitän lämpimästi Hyvinkään Inkeri- 
kerhoa ystävällisestä muistamisesta 
merkkipäivänäni. 

Toini Pöllänen 



Lahjoituksia 



Irma Hotokainen-Virkki, Gävle 200 kr. 



Muistilista 



Helsingin paikallisosasto 

Lokakuun tilaisuus 28. 10. klo 14. 

Marraskuussa ei ole kuukausitilaisuutta. 

Joulukuun I. päivänä (lauantai) pikku- 
joulu klo 14 ja myyjäiset alkaen klo 12 
(Yläsali). 



Inkeri-kuoron harjoitukset 
alkavat 

Inkeri-kuoron syksyn ensimmäiset har- 
joitukset ovat 2. 10. 1990. Kuoro harjoit- 
telee joka tiistai klo 17.00—18.30 Inkeri- 
kodissa (os. Karjalatalo, Käpylänkuja I, 
Helsinki). Entiset ja uudet laulajat ovat 
sydämellisesti tervetulleita! 



Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Pyhäinpäivän juhla 3. II. klo 13 
Joulujuhla 26. 12. klo 14 

Tervetuloa! 
johtokunta 



Seukkoseura 

Seukkoseura kokoontuu syksyn aikana 
torstaisin klo 13 seuraavasti: 
18. 10. 
8. II. on Seukkoseuran I5-vuotisjuhla. 



Joukostamme poistuneita 

Maria Hotokainen, o.s. Lukka s. II. 3. 
1906 Tyrön seurakunnassa, k. 22. 5. 1990 
Upsalassa. 



Lahden Seudun Inkerikerho 

Muistattehan, että kerhoiltamme ovat 
joka kuukauden toinen maanantai klo 
18.30, toistaiseksi erikseen ilmoitetussa 
osoitteessa. 

12. 1 1. klo 18.30 Lempi Toijanahon luo- 
na, Ruokotie 8 C 27, 15550 Nastola. Ajo- 
ohje Lahdesta: Kouvolantietä Luhdan 
tehtaalle, josta vasempaan Karhunsillan- 
tielle, siitä heti oikealle Kausantielle, josta 
toinen risteys oikealle on Ruokotie. 

10. 12. klo 18.30 perinteiset pikkujou- 
lujuhlat Marjan luona Immilässä. 

Näkemisiin Raija Kari, p. 918-531 342. 



Suomen kurssi venäjänkielisille 



Venäjänkieliset voivat opiskella suo- 
mea inkeriläissyntyisen opettajan johdol- 
la Martinlaakson alueopistossa, os. Myyr- 
mäentie 4 H, 01600 Vantaa. Ota yhteyt- 
tä toimistosihteeri Kirsi Muuroseen ma, 
ti ja ke klo 10— 11.30 ja 13—15 sekä to 
17-20, puh. 5045 5625. 

Onko tämä Sinulle tuttua? 



Inkeriin jäiväi rakkaa! koiikunnaai. Jäljellä niis- 
iä ei edes kunnollisia valokuvaa. Vain muistiku- 
via, joiia on vaikeaa siirtää jälkipolville. Ja kuj- 
ienkin haluaisi, eiiä joiain heille säilyisi. 
Nosialco Oy on ryhiynyi valmisiamaan persoo- 
nallisia maalauksia jo hävinneisiä rakennuksis- 
ta, pihapiireistä, kylämiljöisiä ja muisia vasiaa- 
vlsia kohielsia. 
Suoriudumme vaikeisiakin iehiävisiä. Esimerkik- 



si yläkuvaa varten Inkerin Kupaniisan Pikku-Kik- 
kerin Kekkiläsiä oli saalavilla vain sodanjälkei- 
nen rauniokuva naveiasia sekä vanhusien muis- 
iiiiedoi. Nyi suvulla on yllä kuvaiiu iarkka ja vä- 
rikäs maalaus koko pihapiirisiä. Kuva mennei- 
syydesiä. 

Haluaiko Sinä siirtää muisiikuvasi jälkipolville. 
Posiiia oheinen kuponki iäyieiiynä kirjekuores- 
sa alla olevaan osoiiieeseemme. Teemme iar- 
jouksen iyön suoriiuksesia. 



NOSTALCO OY 



Saniaradaniie 10, 01370 Vaniaa puh. (90)857 1433, faxi (90)873 5734 



Olen kiinnosiunui Nosialco Oy:n palveluksista. Pyydän siioumukseiia iarjouksen maalauksesia 
alla oleviin iieioihin perusiuen. Rasii ruuiuun. Kirjoiia ieksiaien. 

Oikea inkeriläinen 



Lokakuisena sunnuntaina pistäydyin Hämeenkylän kirkossa, jossa lehti- 
ilmoituksen mukaan vietettiin Inkeri-juhlaa. 

Jumalanpalveluksen jälkeen siirryimme seurakuntasaliin, joka täyttyi »in- 
keriläisille lämmenneillä» seurakuntalaisilla. Inkeriläisten monivuotinen us- 
kollinen ystävä Annakaisa Mörttinen toivotti vieraat tervetulleiksi ja mai- 
nitsi, että paikalla oli ainakin kaksi inkeriläistä. Rovasti Aatami Kuortti, In- 
kerinmaan oma pappi, oikaisi häntä ja sanoi ainakin itse olevansa suoma- 
lainen, inkerinsuomalainen. Hänen mukaansa oikeita inkeriläisiä olivat in- 
kerikot, jotka olivat asuttaneet Inkeriä jo kauan ennen 1600-lukua ja Ruot- 
sin suurvalta-aikaa, jolloin ensimmäiset suomalaiset vasta muuttivat Inke- 
rinmaalle. Myös minut Annakaisa oli esitellyt pöytänaapurilleni »oikeana 
inkeriläisenä». 

En tiedä, olenko »oikea» vai »väärä» inkeriläinen. Paremminkin ehkä puo- 
liverinen. Syntynyt olen Suomessa; Inkerissä kävin ensi kerran keski-ikäi- 
senä. Inkerinmaalla syntynyttä isääni — »oikeaa inkeriläistä» tai inkerinsuo- 
malaista, miten vain halutaan sanoa — en ole koskaan edes nähnyt, sillä hän 
kuoli viisi kuukautta ennen syntymääni. Ainoa tieto, joka minulla on juu- 
ristani, on peräisin äidiltäni, joka oli ns. suomenmuakkoinen, sekä rippu- 
nen vanhemmilta sisaruksiltani, jotka isän muistavat. Tässä siis lyhykäises- 
ti inkeriläinen taustani. Ystävyyttäni inkerinsuomalaisiin on osaltaan ehkä 
lujittanut se kohtalonyhteys, joka minulla Kannaksen Karjalassa syntynee- 
nä heidän kanssaan on. 

Ajatusten askarrellessa juurillani tuli jostakin syystä mieleeni eräs kauan 
sitten, melkein lapsena, näkemäni elokuva, joka silloin oli tehnyt minuun 
syvän vaikutuksen. Sen päähenkilö oli lapseton nainen, joka tarmokkaasti 
taisteli hylättyjen lasten oikeuksien puolesta. Loppupäätelmä elokuvassa oli, 
että lapsen oikea vanhempi oli se, joka lasta rakasti, ei biologinen isä tai äiti. 
Samaa teemaa käsittelee Walentin Chorell näytelmässään Kaukasialainen 
liitupiiri. Kaksi naista taistelee lapsesta ja kumpikin väittää olevansa sen oi- 
kea äiti. Vihdoin keksitään keino asian selvittämiseksi. Lapsi asetetaan maa- 
han piirretyn liitupiirin sisään ja nuo kaksi naista sen ulkopuolelle vastak- 
kain. Kumpikin vetää kädestä lasta luokseen; oikea äiti on se joka siinä on- 
nistuu. Naiset kiskovat tahollaan, niin että lapsi lopulta huutaa tuskasta. Sil- 
loin toinen hellittää otteensa. Viisas tuomari tekee ratkaisunsa: oikea äiti 
on se, joka ei suostunut repimään lasta kappaleiksi. 

Jos ei käsite 'oikea inkeriläinen' ole yksiselitteinen, ei sitä liene myöskään 
'inkeriläisten ystävä'. Myös inkeriläisten »ystäviin» mahtuu monenlaista jouk- 
koa, ns. pimeän työvoiman värvääjistä muihin ajasta vaarin ottaneisiin yrit- 
täjiin. Mutta oikeita ystäviä ovat varmasti ne »Inkeri-tartunnan» saaneet, jot- 
ka seurakunnissa ja muissa yhteyksissä tekevät hiljaista pyyteetöntä työtään 
Inkerinmaan jälleenrakentamiseksi. Hämeenkylän seurakunnan tämänker- 
taisen »kahvikassan» tuotolla rakennetaan palanen Keiton kirkkoa. 

Anja Luoma 



Diakoneja vihittiin virkaansa 
Inkerissä 



Maaliskuun 4. päivänä 1990 vihittiin 
PuSkinissa virkaansa yhdeksän 
diakonia — Viktor Jemelianov, Vladimir 
Kinner, Väinö Kuosti, Eino Kurki, Aarre 
Kuukauppi, Eero Kuukauppi, Lasse Os- 
tonen, Ants Punt ja Arvo Soittu. 

Heidän tehtävänsä on auttaa Arvo Sur- 
voa Inkerin seurakuntatyössä. He pitävät 
jumalanpalveluksia ja hoitavat muita kir- 
kollisia tehtäviä sekä sielunhoitotoi- 
mintaa. 

Tähän asti Arvo Survo on yhdessä Vik- 
tor Kynnerin kanssa hoitanut kaikkia näi- 
tä tehtäviä koko Inkerin alueella, mikä on 
merkinnyt heille pitkiä matkoja. Nyt suo- 
menkielisiä luterilaisia seurakuntia pe- 
rustetaan samaan tahtiin kuin viranomai- 
set myöntävät lupia. Näin diakonit voi- 
vat tulevaisuudessa työskennellä omien 
seurakuntalaistensa parissa eikä heidän 
enää tarvitse matkustaa pitkän matkan 
päähän Puskinin kirkolle. 

Uudet seurakunnat toimivat hyvin ak- 
tiivisesti voidakseen rakentaa uusia kirk- 



koja tai korjata vanhoja. Kirkkojen val- 
mistumiseen asti jumalanpalveluksia on 
pidetty kodeissa tai — kuten Kupanitsas- 
sa on tehty — kirkon parhaiten säilyneis- 
sä osissa samalla kun kirkkoa korjataan. 

Diakonit saavat teologista koulutusta 
Suomessa ja välillä he käyvät Inkerissä 
harjoittelemassa käytännön työtä. Maa- 
liskuun 9. päivänä suomalainen Kotimaa- 
lehti kertoi, että kuuden hengen ryhmä 
on saapunut Neuvostoliitosta Suomeen 
opiskelemaan teologiaa. Opinnot kestävät 
kolme lukukautta. 

Tulijoiden joukossa oli inkeriläisiä niin 
Virosta, Inkeristä kuin Neuvosto-Karja- 
lastakin. Tämä merkitsee sitä, että yhdek- 
sän aikaisemmin mainitun diakonin li- 
säksi nyt koulutetaan lisää pappeja Neu- 
vostoliiton n. 75 000 inkeriläiselle. 

Inkeri Peterson 

Ingria-lehdestä (2/90) 
suomentanut Leena Salo 



Kansikuva: 

Kuva kertoo inkeriläisten siirrosta Suomeen vuonna 1943. Viron inkerinsuomalaisen Aleksander 
Käkösen perhekuntaa muuttokuorman kanssa Paldiskitiellä Kellasta Tallinnaan. 
Kinan tähetti Hannele Jönsson- Korhola. 



Koulu Neuvostoliitossa 
sotien välisenä aikana 



Vallankumouskaaoksen jälkeen kou- 
lutustarve oli suunnaton joka puo- 
lella valtavassa Neuvostoliitossa. Lenin 
esitti iskulauseen: »Opiskele, opiskele, 
opiskele!» Lasten oppivelvollisuus alkoi 
1920-luvulla 8-vuotiaana, ja kansakoulu 
oli nelivuotinen. 

Inkeri oli saanut kulttuuriautonomian 
Tarton rauhan yhteydessä ja sen mukaan 
koulutus saattoi tapahtua suomeksi — tie- 
tyin poikkeuksin: Ortodoksien asumilla 
alueilla toimivat venäjänkieliset koulut. 
(Nämä alueet on merkitty tummankeltai- 
sella Mustosen Inkerinmaan kartassa.) 
On hyvä muistaa eräs kohta Inkerin his- 
toriassa: 30-luvun puolivälissä ilmestyi 
uusi ABC-kirja ( Azbuka izorskogo jazika) 
inkeriläisten kielellä. Myöhemmin järjes- 
tettiin jopa ensi- ja toisluokkalaisten ope- 
tus tällä kielellä. Kaikki tämä sai kuiten- 
kin äkillisen lopun 30-luvun jälkipuolis- 
kolla. Venäjä tuli näin hallitsevaksi kie- 
leksi koko Inkerissä. 

Minun koulunkäyntini alkoi vuonna 
1928 ja meitä opetettiin ainoastaan venä- 
jäksi. Luokalla oli 13 oppilasta ja kukaan 
meistä ei puhunut venäjää äidinkiele- 
nään. Opettaja oli syntyperäinen venäläi- 
nen, mutta hän oli tottunut koulun olo- 
suhteisiin. Ensimmäisen ja kolmannen 
luokan oppilaita opetettiin samassa huo- 
neessa, samaten toisen ja neljännen luo- 
kan oppilaita. Mitään erityisiä kieliongel- 
mia en muista näiltä ajoilta. 

Kosemkinan kirkonkylässä oli nelivuo- 
tinen koulu koko 20-luvun ajan. Ensin si- 
tä laajennettiin vuonna 1932 seitsemän- 



vuotiseksi. Sitä kutsuttiin »ei-täydelliseksi 
keskikouluksi», sillä 10-vuotinen koulu 
oli nimeltään »täydellinen keskikoulu». 
Koulun laajennus oli suuri parannus, jo- 
ta arvostivat niin oppilaat kuin heidän 
vanhempansakin . 

Pian tuli voimaan määräyksiä koulu- 
ruokailun suhteen..Alussa ateria muodos- 
tui ainoastaan vehnäleipäviipaleesta ja 
teestä. Myöhemmin siirryttiin lämpi- 
mään ruokaan, jonka valmisti palkattu 
keittäjä. Vielä tänäkin päivänä ajattelen 
ihailevasti, miten eräs oppilas seitsemän- 
neltä luokalta — Ivan Ehov — huolehti 
kouluruokailun aineellisesta puolesta 
rehtorin avustuksella. 

Vapaa-ajan harrastuksia olivat lentopal- 
lo, hiihto, kouluteatteri, sakki sekä kiel- 
letty kirjallisuus kuten esimerkiksi Kol- 
me muskettisoturia, lvanhoe ja Sherlock 
Holmes. 

Minun koulunkäyntini Kosemkinassa 
päättyi »ei-täydellisen keskikoulun» lop- 
pumiseen vuonna 1935. Koulua oli mah- 
dollista jatkaa vain Kingisepissä (matkaa 
sinne kotoa oli 40 km), Katlissä (40 km) 
tai vielä kauempana kotoa sisäoppilaitok- 
sessa. Välimatkat olivat pitkiä ja yhtey- 
det aivan surkeita. Katliin keskikoulu oli 
perustettu vuonna 1935. Päätin mennä 
sinne jatkamaan kouluani — yhteyksien 
takia. 

Koulu sijaitsi vanhassa kartanossa, jo- 
ka oli kurjassa kunnossa. Samaan raken- 
nukseen oli sijoitettu myös pieni ryhmä 
orpoja lapsia, jotka asuivat vinttikerrok- 



Uudessa koulussa tutustuimme uuden- 
laiseen opetusmenetelmään ja nyt jou- 
duimme tenttimään oppimamme aina jo- 
kaisen kurssijakson jälkeen. Todistuksen 
arvosanat jakautuivat välille 1 ja 5: 1 ja 
2 hylätty, 3 hyväksytty, 4 kiitettävä ja 5 
erinomainen. 

Me ulkopaikkakuntalaiset asuimme si- 
säoppilaitoksessa: 20 poikaa yhdessä ma- 
kuusalissa. Kellarissa olivat keittiö ja ruo- - 
kasali joukoittain torakoita vakituisina 
asukkeinaan. Keittiössä jouduimme aut- 
tamaan vuorolistan mukaan. Koulu omis- 
ti neljä lehmää sekä muutamia sikoja ja 
kanoja, ja kesäisin oppilaat osallistuivat 
heinänkorjuuseen sekä syksyisin peru- 
nannostoon. Kartanon maa, tallit ja he- 
delmätarha kuuluivat sovhoosille. Suu- 
reen puutarhaan oli palkattu aseistettu 
vahti vartiokoirien kanssa — meille op- 
pilaille oli jännittävä seikkailu olla siellä 
omena varkaissa ja kiusata vahtia. 

Koulunkäyntiin Katlissa sai äkillisen lo- 
pun vuoden jälkeen sairastuttuani. Me- 
netin yhden kokonaisen lukuvuoden. 
Mutta kaiken murheen keskelle tuli ilon- 
aihe — vuonna 1936 avattaisiin uusi kes- 
kikoulu Karakoljessa (Joenperä), ortodok- 
sisessa kirkonkylässä, joka sijaitsi vain 12 
km päässä kotoani. 

Keskikoulun päästötodistus, jota kut- 
suttiin myös »kypsyystodistukseksi», ava- 
si mahdollisuudet hakea kaikkiin Neu- 
vostoliiton korkeakouluihin ja yliopistoi- 



hin. Sisäänpääseminen edellytti, että sel- 
viytyi pääsykokeesta kovassa kilpailussa. 
Niiden oppilaiden, jotka saivat keskikou- 
lun päästötodistukseensa kaikista aineista 
viitosen, ei tarvinnut mennä pääsykokee- 
seen ollenkaan. Yliopistoon tai korkea- 
kouluun kirjoittautumisen jälkeen opis- 
kelijat saivat 180 ruplan kuukausistipen- 
din. 

Tutustuttuamme sodan jälkeen länsi- 
maiseen opetustapaan tunsimme itsem- 
me avuttomiksi vieraiden kielten kanssa. 
Venäläisen opetussuunnitelman mukaan 
ainoastaan yksi vieras kieli oli tarpeelli- 
nen. Myös kaupunkien ja maaseudun 
opetustason välillä oli suuria eroja. Esi- 
merkiksi Katlissa saksan kielen opetta- 
jamme pidätettiin kesken lukuvuoden ja 
siihen loppui siltä erää vieraan kielen 
opiskelumme. 

Lopuksi vielä tarkentava selitys »ei-täy- 
delliselle keskikoululle». Miksi oli välttä- 
mätöntä jakaa keskikoulu kahtia? Yksin- 
kertaisesti sen takia, että jakosysteemin 
avulla oppilaiden oli mahdollista siirtyä 
mm. tekniselle alalle, ammattikursseille, 
iltakursseille seitsemän ensimmäisen 
opiskeluvuoden jälkeen. Tarkoituksena 
oli hankkia ammattikoulutus ja lisäksi 
vielä keskikoulutiedot. 



Alfred Saklantti 



Ingria-lehdestä (1/90) 
suomentanut Leena Salo. 

Jaa iloa ja anna apusi vaikeavammaisille 
Invalidiliiton joulukeräyksessä. 

INVALIDILIITTO 



Elämäntyönä kauniit hiukset 



Syyskuun 10. päivänä vietettiin Helsingin Etelä-Haagassa avointen ovien päivää Lil- 
ja Kurpan kampaamossa, joka tuolloin täytti 40 vuotta. Asiasta oli mainittu ainoas- 
taan kaupunginosan omassa pikku lehdessä ja muutamien ystävien kesken, mutta vie- 
raiden virta aamukymmenestä myöhään iltaan oli ehtymätön. 




Toinen toistaan upeammat 
kampaukset kertovat kuvin 
kampaajamestari Lilja Kur- 
pan elämäntyöstä hiusten 
parissa. 



Lieneekö Inkerin Toksovassa syntynyt 
Lilja vielä 15-vuotiaana kampaajakou- 
luun kirjoittautuessaan aavistanut, että 
urasta tulisi näin mittava. Siitä kertovat 
paksut lehtileikekokoelmat albumeissaan 
ja mielenkiintoinen valokuvagalleria liik- 
keen seinillä. Kuvissa näkyvät kampauk- 
set kertovat tyylisuunnista ja muodin 
vaihteluista vuosikymmenten aikana, jot- 
ka Lilja Kurppa on ollut itsenäinen liik- 
keenharjoittaja ja hiustaiteilija. Menesty- 
misestä kilpailuissa kotimaassa ja maail- 
malla kertovat lehtileikkeiden ohella 
myös uhkea palkintokaappi pokaaleineen 
ja lukuisat diplomit. »Jos kaikki Liljan 
diplomit asetettaisiin seinälle, eivät kodin 
seinät riittäisi», kertoo 89-vuotias äiti 
Emilia ylpeänä. 

Uralla menestymisen ohella kampaaja- 
mestari Lilja Kurppa on kasvattanut nel- 
jä lasta, ollut tuomarina lukuisissa alan- 
sa kilpailuissa sekä opettajana kursseilla; 
hän on opettanut Steiner-koulussa venä- 
jän kieltä, ja laulaa edelleen kuorossa 
muiden harrastusten lisäksi. Kun kysyn, 
miten on ollut mahdollista hoitaa niin 
monia asioita samanaikaisesti, Lilja ker- 
too, että lasten ollessa pieniä oli suuri on- 
ni, että liike sijaitsi samassa talossa ko- 
din seinän takana. Näin äiti oli kuitenkin 
aina »kotona» lasten tullessa koulusta ja 
tarvitessa apua ja huolenpitoa. Suurena 
tukena on ollut myös Emilia-mummi, jo- 
ka niin ikään asuu samassa talossa seinän 
takana. 

Neljäkymmentä vuotta itsenäisenä liik- 
keenharjoittajana on vierähtänyt ja työ 
jatkuu yhä, joskaan ei enää yhtä tiiviinä. 
Asiakkaat ovat vanhoja kanta-asiakkaita. 
Kiireinen ministeri tai kansanedustaja pii- 
pahtaa säännöllisesti perushoidattamas- 
sa hiuksensa, mutta päänsä edustuskel- 
poiseksi saa myös tavallinen naisihmi- 
nen, joka on tottunut Liljan käsittelyyn. 
Enää ei ole tarvis niin paljoa uralleen uh- 
rata. Nyt Lilja haluaa antaa enemmän ai- 
kaa lapsenlapsilleen. — AL. 



Viesti 

myös ensi 

vuodeksi 



Tämän numeron välissä olevalla tilille- 
panokortilla voitte uudistaa Inkeriläisten 
Viestin tilauksenne vuodeksi 1991. 

Maksun pyydämme suorittamaan erä- 
päivään 31. 12. 90 mennessä. Kirjoittakaa 
tilillepanokorttiin : 

— ehdottomasti nimenne ja osoit- 
teenne 

— jos osoite on hiljattain muuttunut, 
kertokaa se 

— merkintä ruutuun uusinta tai uusi 
tilaus 

— jos tilaaja on eri henkilö kuin 
maksaja, merkitkää tilaajan nimi 
tiedonantoja-sarakkeeseen 

Huom.! Tilausmaksuja, joista puuttuu 
maksajan/tilaajan nimi, ei voida kirjata ja 
siitä johtuen näiden henkilöiden tilaus 
katkeaa. 

Jos joku Teistä ei halua Viestiä ensi 
vuodeksi, pyydämme ystävällisesti il- 
moittamaan siitä 31. 12. 90 mennes- 
sä puhelimitse tai kirjeitse toimiston 
osoitteella. Muutoin lehden tilaus jatkuu 
yli vuodenvaihteen ja aiheuttaa turhia 
muistutuskirjeiden lähettämisiä. 

Ruotsissa tilausasioita hoitaa Armas 
Paakkonen, jonka osoitetiedot ovat leh- 
dessä. 



Missio Leningradia kappale 
Keiton kirkkoa 



Sunnuntaina 7. lokakuuta 1990 vietet- 
tiin Hämeenkylän kirkossa ja seura- 
kuntasalissa Inkeri-juhlaa. Saman- 
aikaisesti Inkerinmaalla Keitossa oli Kei- 
ton kirkon peruskiven laskemistilaisuus. 
Saarnan Hämeenkylän kirkossa piti 
»vanhan Inkerinmaan kirkon viimeinen 
pappi» rovasti Aatami Kuortti. Saarnan ai- 
heena oli kristityn vapaus. Kristityn va- 
pautta puhuja luonnehti mm. näin: »Kris- 
tityn vapaus sisältää halun tehdä rakkau- 
den tekoja: ei ansaitaksemme armon, 
vaan armoitettuina; ei sen vuoksi, että 
kiitettäisiin ja saataisiin omaa kunniaa, 
vaan sydämen halusta auttaa. Kristityn 
vapaus ei ole ulkonaisten tapojen or- 
juutta.» 




Jumalanpalveluksen yhteydessä kerät- 
tiin kolehti Missio Leningradin hyväksi. 
Missio Leningrad on kymmenen Lening- 
radin alueen evankelisen seurakunnan 
yhteistapahtuma. Sen järjestäjistä neljä 
on suomenkielistä, inkeriläisen väestön 
seurakuntia. 

Keiton kirkon rakentaminen 
käynnistyi 

Jumalanpalveluksen jälkeen siirryttiin 
seurakuntasaliin kahville ja viettämään 
varsinaista Inkeri-juhlaa. Vieraat toivot- 
ti tervetulleiksi uskollinen inkeriläisten 
ystävä, ylihoitaja Annakaisa Mörttinen, 
joka ahkeroi myös seurakuntatyössä 
omassa seurakunnassaan. Alkajaisiksi 
hän kertoi: »Me täällä Hämeenkylän seu- 
rakunnassa olemme saaneet Inkeri-tar- 
tunnan.» Hän luki otteita Maria Kajavan 
elämäkerrasta Pitkä taival ja kertoi samal- 
la, että tämänkertaisen »kahvikassan» 
tuotto menisi Keiton kirkon rakennusai- 
neisiin. 

Rovasti Kuortti toi tuoreet terveiset In- 
kerinmaalta, jossa hän oli vieraillut syys- 
kuun puolessa välissä. Jumalanpalveluk- 



Rovasti Aatami Kuortti puhui kristityn va- 
paudesta Hämeenkylän kirkossa. 



sia matkalla pidettiin mm. Viipurin orto- 
doksisessa kirkossa, Kupanitsassa jaTok- 
sovassa. Keiton kirkonmenot pidettiin 
paljaan taivaan alla tulevan kirkon lähei- 
syydessä. Tapahtumia rovasti Kuortti ku- 
vailee lämpimän huumorin sävyttämään 
tapaansa: »Mietittiin, minne voisimme 
Keitossa kokoontua pitämään jumalan- 
palvelusta. Jumala itse järjesti kokoontu- 
mispaikan. Ilma oli lämmin ja aurinkoi- 
nen. Niinpä kokoonnuimme tulevan kir- 
kon läheisyyteen taivasalle ja pidimme 
siellä jumalanpalveluksen. Minua pyy- 
dettiin myös kirkon peruskiven laskuti- 
laisuuteen, mutta terveyteni ei sallinut, 
ja siksi olen nyt täällä.» 

Työ jatkuu 

Rovasti Kuortti kertoi myös vierailuis- 
taan Kupanitsaan ja keväällä avattuun 



Toksovan kirkkoon, jossa mm. käyvät hä- 
nen entisen seurakuntansa Lempäälän in- 
keriläiset. Rovasti Kuortin toiminta inke- 
rinsuomalaisten parissa jatkuu myös tääl- 
lä Suomen puolella. Hän kertoi mm. jou- 
tuneensa pitämään konfirmaation erääl- 
le Helsingin yliopistollisessa keskussai- 
raalassa työskentelevälle inkerinsuoma- 
laiselle, joka oli käynyt rippikoulun In- 
kerissä, mutta ei ollut konfirmoitu siel- 
lä. Rovasti Kuortti suoritti konfirmaation 
kotonaan. 

Inkeriläisten Suomeen muuttoa Aatami 
Kuortti luonnehti näin: »Olen saanut sel- 
laisen tuntuman, ettei sieltä ole paljon ha- 
lukkaita palaamaan pysyvästi, ainakaan 
vanhemmista, jotka ovat vihdoin saaneet 
asettua aloilleen Inkerissä. — AL. 




Annakaisa Mörttinen luki tervetuliaispuheensa yhteydessä otteita Maria Kajavan kirjasta Pit- 
kä taival. Kuvat: Anja Luoma 



Kahvikonsertti inkeriläisten 

hyväksi Keravan 

seurakuntasalissa 



Sunnuntaina 7. 10. 90 pidettiin kahvi- 
konsertti Keravan seurakunnan konsert- 
tisalissa. Sekä ohjelma että esiintyjät oli- 
vat korkeatasoisia. Ohjelma sisälsi Lud- 
vig van Beethovenin ja Haydnin lauluja, 
joita esitti oopperalaulaja Risto Saarman. 
Varmaan osuutensa oli konserttisalin 
mahtavalla akustiikalla, että laulajan ää- 
ni soi niin nautittavan upeasti ja puhtaas- 
ti. Kevyemmän musiikin ystäville oli 
konsertin loppuosaan valittu tuttuja ope- 
rettisävelmiä ja Rauno Lehtisen lauluja. 

Myös säestyksen osuus oli nautittavaa, 
erityisesti Alf Nybon pianon. Kauniisti 
soivat myös Erja Unkarin viulu ja Heik- 
ki Kulon sello. 

Nautittavan kahvikonsertin liikkeelle 



paneva hahmo on ollut pastori Anja Hän- 
ninen, joka tuolloin oli virkamatkalla 
Moskovassa. Valitettavasti konsertissa oli 
vähänlaisesti yleisöä. Vain satakunta in- 
keriläisten ja musiikin ystävää oli saapu- 
nut konserttia kuulemaan. Monet harmit- 
telivat jälkeenpäin, etteivät tienneet kon- 
sertista. Jostakin syystä tieto konsertista 
ei levinnyt kovin laajalle. Vahinko, sillä 
saliin olisi mahtunut ainakin kolminker- 
tainen määrä. 

Konsertin tuotto., johon sisältyy myös 
taiteilijoiden lahjoittama esiintymispalk- 
kio, on tarkoitus Suomen kirkon ulko- 
maan avun kautta suunnata Inkeriin ra- 
kennettavan vanhainkodin hyväksi. 




Keravan seurakunnan puolesta ruusut esiintyjille ojensi Aili Jukarainen. — AL 



Antti Tervon muistolle 




Inkerin oman säveltäjän Mooses Putron 
sävelin »Ole kanssamme. .» aloitet- 
tiin Antti Tervon siunaustilaisuus Fäss- 
bergin kappelissa Mölndalissa. Vaikka 
Radan kuoro olikin jo kuulemma lakkaut- 
tanut toimintansa, tehtiin kuitenkin vii- 
meinen ponnistus, kun oli kysymys vii- 
meisestä palveluksesta ja kunnianosoi- 
tuksesta oman paikkakunnan johtavalle 
hahmolle. »Pukuni hohtava» sointui niin 
erinomaisen kauniisti ja meni monipäi- 
sen saattajajoukon sydämiin, että se 
pyynnöstä toistettiin vielä muistotilaisuu- 
dessakin. Myös virsikirjan virsi Tule 
kanssani Herra Jeesus laulettiin Putron 
sävelillä. 

Siunaamisen toimitti Inkerin oma poi- 
ka pastori Jussi Jänis. Hän muisteli sa- 
noissaan Antti Tervon rakkautta inkeri- 
läisyyttä kohtaan. Aivan 1950-luvun al- 
kuvuosista lähtien on Antti Tervo toimi- 
nut rinnakkain sekä Göteborgin seudun 
suomenkielisen kirkollisen toiminnan et- 
tä inkeriläisen kansallisen toiminnan hy- 
väksi. Ei ollut sitä kirkollista tilaisuutta, 



missä Antti ei olisi ollut mukana järjes- 
telemässä. 

Radan suomenkielisen seurakuntaryh- 
män luottamusmiehenä Antti Tervo toi- 
mitti rahastonhoitajan tehtäviä vuosi- 
kymmeniä. Kymmeniin tuhansiin nouse- 
vat ne kruunut, jotka Antti on huolelli- 
sesti tallettanut ja toimittanut edelleen 
Mölndal-Mölnlycken Japanin lähetyspii- 
rin kerääminä vuosina 1949—87. Joka äy- 
ri on tarkasti merkitty kassakirjaan. Tä- 
mä työ on kappale arvokasta aineistoa, 
kun joskus kirjoitetaan Göteborgin suo- 
menkielisen työn historiikki. 

Antti Tervon panos heimotyön hyväk- 
si huomioitiin järjestötaholtakin, sillä hä- 
nelle luovutettiin Inkeriläisten Sivistys- 
säätiön ansiomerkki 1973 ja ISK:n diplo- 
mi 1975. Aivan viimeiseen asti hän muis- 
ti sekä hengellistä että heimotyötä. Kuih- 
tuvien kukkien sijasta hän toivoi rahalah- 
joituksia Inkerin kirkkojen jälleenraken- 
tamiseksi. Kepeät mullat hänen haudal- 
leen. 

Armas Paakkonen 



Inkeriläiset yhä paluumuuttajia, vakuuttaa työministeriö 

Viisumi) oleskelulupa ja 
työlupa 

Ristiriitaisista huhuista huolimatta Suomi ottaa inkeriläisiä 
paluumuuttajia edelleen vastaan. Näin vakuuttaa Suomen 
työministeriö. Se on perustanut inkeriläisiä varten erityisen 
projektin, jonka sihteeri ja muu henkilökunta pyrkii auttamaan 
maahan muuttajia heidän ongelmissaan. Seuraavassa 
ministeriön laatimat ohjeet paluumuuttajiksi tai Suomeen 
määräaikaiseen työhön aikoville. 



Jotta Suomeen voisi tulla joko lyhyem- 
mäksi ajaksi tai pysyvästi, on henki- 
löllä ensin oltava Neuvostoliiton ulko- 
maanpassi. Sen jälkeen voi kääntyä lä- 
himmän Suomen edustuston puoleen 
(Moskovan suurlähetystö, Leningradin 
pääkonsulinvirasto , pääkonsulinviraston 
toimipiste Tallinnassa) ja anoa viisumia 
sekä mikäli aikoo tehdä Suomessa työtä, 
myös työlupaa. Tätä varten täytetään 
edustustosta saatavat kaavakkeet, joihin 
liitetään 3 valokuvaa. 

Suomalaista syntyperää olevan henki- 
lön (inkeriläisen, ent. Suomen kansalai- 
sen tai näiden jälkeläisen) ei tarvitse yk- 
sityisvierailuakaan varten esittää välttä- 
mättä kutsua Suomessa asuvalta henki- 
löltä. Samoin työluvan saamisen ehdoton 
edellytys ei ole jo tiedossa oleva työpaik- 
ka. Sen sijaan suomalaiseen syntyperään 
vetoavan henkilön on varauduttava esit- 
tämään selvitys syntyperästään sekä 
edustustossa että aikanaan Suomessa 
mahdollisten jatkolupien hakemisen yh- 
teydessä. Tällaisena selvityksenä voi tulla 
kyseeseen esim. Neuvostoliiton sisäises- 
sä passissa oleva kansallisuusmerkintä 



»finn», syntymätodistus (josta ilmenevät 
tarvittaessa vanhempien syntymäajat tai 
-paikat) tai muu vapaamuotoinen selvitys 
(viittaukset evakuointiin Suomessa, Suo- 
messa olevat sukulaisuussuhteet, jotka 
voidaan tarkistaa Suomessa olevista läh- 
teistä). 

Edustusto voi antaa viisumin ja työlu- 
van enintään 3 kuukaudeksi. Tämän vii- 
sumin voimassaollessa voi palata Suo- 
meen ainoastaan toisesta Pohjoismaasta. 
Jos haluaa jatkaa oleskeluaan ja työnte- 
koaan Suomessa pitempään, on riittävän 
ajoissa ryhdyttävä pidentämään kyseisiä 
lupia. Se tapahtuu kääntymällä asuinpai- 
kan poliisin puoleen. Alkuvaiheessa 
oleskelu- ja työlupa annetaan vuodeksi 
kerrallaan. Pysyvä oleskelulupa voidaan 
antaa kahden vuoden Suomessa oleske- 
lun jälkeen. Suomessa annetun oleskelu- 
luvan voimassaollessa voi palata Suo- 
meen kaikista maista ilman erillistä vii- 
sumia. 

Vaikka suomalaista syntyperää oleval- 
ta henkilöltä ei siis välttämättä vaadita 
yksityiskutsua tai ennakkoon tiedossa 
olevaa työpaikkaa, on syytä pitää mieles- 



sä, että Suomessa ei ole mitään erityistä 
automaattista vastaanottojärj estelyä täl- 
laisille henkilöille. Asunnon ja työpaikan 
löytäminen vievät oman aikansa ja tällöin 
tulee olla käytettävissä riittävä määrä 
omia varoja, ellei Suomessa ole esim. su- 
kulaisia, jotka ovat suostuvaisia autta- 
maan alkuun. 

Lopuksi todettakoon vielä kerran, että 
ylläesitetty helpotettu lupiensaantimenet- 
tely koskee vain syntyperältään suoma- 
laisia henkilöitä, mutta ei suomensukui- 
sia ryhmiä. 

Osoitteita: 

Suomen suurlähetystö Moskovassa 

Kropotkinskij pereulok 15/17 

119035 Moskva G-34 (S.S.S.R.) 

puh. 246 4027, 230 2143, 230 2144, 

230 2592, 230 2682 



Suomen pääkonsulinvirasto 

Leningradissa 

Ulitsa Tshaikovskogo 71 

192194 Leningrad D-194 (S.S.S.R.) 

puh. 273 7321 

Pääkonsulinviraston toimipiste 

Tallinnassa 

Kingisseppa 12 

200001 Tallinn (S.S.S.R.) 

puh. 449 522 



Vanhainkoti nousemassa Taitsaan 



Lokakuun 18. päivä radiolle antamas- 
saan haastattelussa Suomi-Inkeri-seuran 
hallituksen jäsen Lyyli Ronkonen kertoi, 
että nyt on Inkerinmaalle Taitsaan (Taait- 
saan?) nousemassa vanhainkoti. Suomes- 



ta on saatu apua, mutta lisää tarvitaan. 
Oiva tilaisuus vaikka pikkujoulujuhlissa 
panna kannu kiertämään Inkerin vanhus- 
ten hyväksi. 



Keiton kirkon peruskivi on muurattu 



Sunnuntaina 7. lokakuuta muurattiin 
Keiton kirkon peruskivi. Tilaisuuden yh- 
teydessä pidettiin jumalanpalvelus, jon- 
ka toimitti inkeriläisten oma pappi Arvo 
Survo. Kirkon rakennuskustannuksiin 
toivotaan apua Suomesta. Keiton kirkon 



kannatusryhmä ja Kirkon ulkomaanapu 
vetoavat suomalaisiin. Keiton kirkolle 
tarkoitettu apu osoitetaan Kirkon ulko- 
maanavun tilille PSP 1366167/Kelton 
kirkko. 



Arkistoa järjestetään 



Inkerikodissa järjestetään parhaillaan inkeriläisten omaa arkistoa. Jos sinulla on Inke- 
ristä ja inkeriläisistä kertovaa materiaalia esim. muistiinpanoja, valokuvia yms. ja olet ha- 
lukas luovuttamaan ne arkistoon, niin ota yhteyttä Inkerikotiin, Karjalatalo, Käpylänkuja 
1, 00610 Helsinki. Tiedusteluihin vastaavat Anneli Korkkinen tiistaisin klo 18.30—20.00 
puh. 793 796 tai Anja Luoma maanantaisin ja keskiviikkoisin klo 19—21 puh. 566 2928. 



Maahanmuuttajien »klubi» 
virolaisille ja inkeriläisille 
maahanmuuttaj ille 

Kalliolan Vapaaopistolla (os. Sturenka- 
tu 11, Helsinki) joka toinen maanantai al- 
kaen 5. 11. 1990 klo 19.00-20.30. 

Perustietoa suomalaisesta yhteiskun- 
nasta: 

— verotus 

— sosiaalihuolto 

— terveydenhuolto 

— ym. 

Keskustelua 

Tiedustelut: Elli Ilja, p. 719 984 (työ) ja 
p. 448 420 (koti). 



Kirjeenvaihtoon halukkaat 

65-vuotias leskimies haluaa yhteyttä 
55—63 vuotiaaseen naisleskeen. Asun 
Bjuvsissa Ruotsissa, lähellä Helsingbor- 
gin kaupunkia. Ota kynä ja kirjoita tai soi- 
ta. Osoitteeni on: Adam Vainikka, Vara- 
gatan 6, 26700 Bjuv, Sverige, puh. 042- 
82119. 

Jos joku on halukas kirjeenvaihtoon tai 
vastavuoroisiin vierailuihin Neuvostolii- 
ton puolella olevien inkeriläisten kanssa, 
hän voisi toimittaa osoitteensa Inkeriläis- 
ten Yhdistykselle, josta se toimitetaan 
eteenpäin. 

Os. Inkeriläisten Yhdistys ry, Inkerikoti, 
Karjalatalo, Käpylänkuja 1, 00610 Helsinki. 



Muistilista 



Helsingin paikallisosasto 

Marraskuussa ei ole kuukausitilaisuutta. 

Joulukuun 1. päivänä (lauantai) pikku- 
joulu klo 14 ja myyjäiset alkaen klo 12 
Karjalatalossa (Yläsali). Tervetuloa! 



Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Joulujuhla 26. 12. klo 14 

Tervetuloa! 
johtokunta 



Hyvä esimerkki 

Kun Antti Tervo kuoli kesällä 1990, il- 
moitettiin kuolinilmoituksessa, että »kuk- 
kien tilalle on rahalahja Inkerin kirkko- 
jen jälleenrakentamiseksi tervetullut. 
Postisiirtotili 24 50 52-6, Ingria». 

Jälkeenpäin ilmoittivat sukulaiset, että 
noin 5 000 kruunua on tullut tilille. Tä- 
mä jälleenrakentamistyö onkin rakasta 
monelle inkeriläiselle ja heidän ystävil- 
leen. Tästähän voisi tulla vaikkapa perin- 
ne jälkeläisten keskuudessa Ruotsissa ja 
Suomessa. Missä muutama meistä on ko- 
koontunut, silloin järjestetään mahdolli- 
suus auttaa Inkerin kirkkojen ja kulttuu- 
rin jälleenrakentamista. Ajatus saa täy- 
den tuen keskusliitossa (ISK). 

A.P. 



Seukkoseura 



Seukkoseura kokoontuu syksyn aikana 
torstaisin klo 13 seuraavasti: 
8. 11. on Seukkoseuran 15-vuotisjuhla. 



Joukostamme poistuneita 



Lahden Seudun Inkerikerho 

Muistattehan, että kerhoiltamme ovat 
joka kuukauden toinen maanantai klo 
18.30, toistaiseksi erikseen ilmoitetussa 
osoitteessa. 

12. 11. klo 18.30 Lempi Toijanahon luo- 
na, Ruokotie 8 C 27, 15550 Nastola. Ajo- 
ohje Lahdesta: Kouvolantietä Luhdan 
tehtaalle, josta vasempaan Karhunsillan- 
tielle, siitä heti oikealle Ka usantielle, josta 
toinen risteys oikealle on Ruokotie. 

10. 12. klo 18.30 perinteiset pikkujou- 
lujuhlat Marjan luona Immilässä. 

Näkemisiin Raija Kari, p. 918-531 342. 



Juho Rättö, synt. 24/2 1903, kuoli 21/8 
1990 Boräsissa. 

Antti Tervo, synt. 25/2 1917, kuoli 28/8 
1990 Mölndalissa. 



Levitä Inkeri-tietoa, 
tilaa asiamiehiltämme 
Inkeri-aiheista kirjallisuutta 

SAATAVANA SUOMESTA TAI RUOTSISTA 
Aapo Iho 

Hietajyvä (runoja) 20 mk (40 kr) 

Hellin Suominen 



Mooses Putron 
elämäkerta 



15 mk (30 kr) 



85 mk (150 kr) 
110 mk (165 kr) 



Ella Ojala 

Pitkä kotimatka 

Suomi näkyy 
Erkki Tuuli 

Inkeriläisten vaellus 110 mk (165 kr) 
Pertti Virtaranta 

Sananlaskuja ja arvoituksia 40 mk 
(70 kr) 
Äänilevyjä 
Inkerikuoro 

Nouse Inkeri ym. 
Lauri Santtu 

Murrejuttuja 
Gävlen kuoro 

Arvo Survo 

Omall maali, kasetti 
Inkeriläisten Viestin 
irtonumeroita 
Saimi Tuukkanen 

Elämäni Helminauha 
Rintaneula Inkerin 

vaakuna 



15 mk (25 kr) 

15 mk (25 kr) 
30 mk 



55 mk (100 kr) 



40 mk 



Tarra Inkerin lippu 
Inkerin kartta 
Inkerin kartta 1849, 

saksankiel. 
Postikortti Karjalatalo 
Inkerin pöytälippuja 
Inkerin postimerkkejä 
sarja 
Adresseja 



70 mk (100 kr) 

50 mk (50 kr) 

3 mk 

35 mk (60 kr) 

50 mk (75 kr) 
20 mk (40 kr) 



10 mk (10 kr) 



Vain Ruotsista 
Aatami Kuortti 

Veljeni Sotavangit, kirjakaupoista 

Ruotsissa Armas Paakkoselta 150 kruunua. 
Toivo Folkesten 

Ingermanländare i Västeräs 50 kr 

Irja Hiiva 

Förvisningen 100 kr 

Ania Monahof 

Tillflykten 150 kr 

Ania Monahof 

Mot stjärnan 150 kr 

Postikortti 

Tyttö Tuutarin puvussa 2:50 kr 

Ingria 

ruotsinkielinen aikakaus- 
lehti 50 kr 



inkeriläisten viesti 



Toimitus 

Pääloimillaja: 

Anja Luoma 

puh. (90) 566 2928 maananlaisin ja 

keskiviikkoisin klo 19-21 

Toimii ussihleeri: 

Leena Salo 

Toimiluksen osoile: 

Löydöspolku 2 A 6, 01600 Vanlaa 

c /o Anja Luoma 

Konllori 

Lehden ym. luolleiden lilauksel, osoilleel, 

jäsenmaksul yms. 

Inkerikoli, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 1990 

100 mk kotimaahan. 

Ruotsiin 150 kr ja muualle 140 mk/v. 



Ilmoitukset 

1/1 sivu mk 1 500 mk 
1/2 » » 800 mk 
1/4 » » 500 mk 
Kuolinilmoiluksel 100 mk 
Kiilos- ym. ilm. 60 mk 

Kuva ilmoiluksessa 100 mk 
Lehli ilmeslyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamies Ruo Isissä 

Armas Paakkonen 

Tingsgalan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Seppo Kekki 

Riihiniityntie 47 B 3, 

02730 Espoo 

Puh. (90) 8571 433 (työ) 

Säätiön postisiirtotili 146660-1 



Vammala 1990 Vammalan Kirjapaino Oy 




Joulutähti 
vaahteran latvaan 



Pohjois-Inkerissä, Lempäälän seurakunnassa oli ennen 
pieni Varsalan kylä korkealla mäellä. Myös mäkeä kut- 
suttiin Varsalan mäeksi. 

Kymmenkunta vuotta sitten sain tilaisuuden käydä tätini 
luona Lempäälässä, jonne hän monien vaiheiden kautta oli 
päässyt muuttamaan melko lähelle syntymäkotiaan. Tätini 
oli tuolloin jo yli seitsemänkymmenen, mutta henkisesti uskomattoman terävä; hänel- 
lä oli mainio muisti ja hersyvä huumorintaju. Hän tahtoi näyttää minulle paikan, jossa 
hän sekä isäni olivat syntyneet. 

Taivalsimme jalan halki tienoon, jonka nimeä en tarkkaan muista. Kuljimme ohi Har- 
paten hovin; se oli tuttu monista tarinoista. Kylätien päässä pysähdyimme harmaan, 
pahasti ränsistyneen talon luo. »Tuo oli miun tattiin talo», Maria-täti sanoi ykskantaan. 
»Niin on olt hoijon puutteessa, jot koht kuatuu», hän jatkoi närkästystään peitellen. His- 
toria kulki filminauhana silmieni ohi. Katselin uteliaana ruokkoamatonta pihaa, jonka 
toisessa laidassa oli ruohottunut »elämänlähde», tiikki, pyykkipaikka, eläinten juotto- 
paikka, lasten uimapaikka — silloin ennen. Varhaissyksyn aurinko paistoi, ja vuosikym- 
menet hävisivät olemattomiin. Talo alkoi uudelleen elää. 

Mutta matka menneisyyteen jatkui. Tie muuttui vähitellen kapeammaksi, ja lopulta 
se oli vain heinikkoinen polku. Maiseman peittivät pensaat ja silloin tällöin läikehtivä 
tiikki, kun laskeuduimme laaksoon. Mäelle noustua näkymä oli henkeä salpaava: vih- 
reää, vihreää, kaikkialla, ja vihdoin sinisessä usvassa uinuva taivaanranta. Mutta mäen 
harjanteella maa oli melkein kuin ennen luomistaan: autio ja tyhjä. Vain valtavan suu- 
ri vaahtera seisoi yksinään kuin kirkko keskellä kylää — mutta kylää ei enää ollut. Kuin 
unessa kuuntelin Maria-tädin tarinointia. Tuona surun vuonna yhdeksäntoista isäni oli 
lähtenyt kotoa. Äiti odotti, toivoi ja rukoili, mutta poika ei koskaan enää palannut. Tuon 
vaahteran äiti istutti seuraavana keväänä niin suurin toivein tuutimansa esikoispojan 
muistoksi. Pojan lähdöstä on nyt kulunut melkein päivälleen 61 vuotta. Väliin ovat mah- 
tuneet sodat ja Siperiat, syntymiset ja kuolemat. Talo — ja koko kylä, kaikkiaan 17 ta- 
loa — on hävinnyt jäljettömiin. Vielä jokin vuosi sitten Maria oli vaahteraa maamerk- 
kinä käyttäen kaivanut ruohikosta esiin ainoan jäljellä olevan nurkkakiven. Nyt sekin 
oli poissa. Vain vaahteravanhus kohosi yksin kohti korkeuksia. Minun isoäitini istutta- 
ma vaahtera . Tunne oli niin huimaava, että pala nousi kurkkuun. Tässä minä nyt 
seison, lähempänä juuriani kuin koskaan ennen. Täällä minäkin olisin voinut syntyä 
ja kasvaa. 

Nyt tuosta »pyhiinvaellusmatkasta» on kulunut kymmenen vuotta. Ja miten maail- 
ma onkaan siinä ajassa muuttunut. En ole malli-ihminen, ja uskonkin laita on vähän 
niin ja näin. Mutta haluan uskoa, että isäni vaahtera yhä seisoo vartiopaikallaan, ja mie- 
lessäni on hiljainen nöyrä pyyntö: että suuri Luoja, Joulun Herra, valitsisi kirkkaim- 
man tähtensä ja asettaisi sen Varsalanmäen vaahteran latvaan valaisemaan ihmismie- 
liä ja välittämään rauhan sanomaa Inkerinmaan ja koko maailman ylle. 

Omasta puolestani toivotan Teille kaikille rauhallista joulua ja iloista joulumieltä. Kiitän 
lämpimästi kuluneen vuoden antoisasta yhteistyöstä kanssanne ja toivon kaikkea hy- 
vää tulevalle vuodelle ja yhteiselle tulevaisuudellemme. Eli inkeriläisittäni: aikoi hyvvii! 

Anja Luoma 



Joulua odotellessa 



Tämän syksyn aikana suomalaiset tie- 
dotusvälineet ovat kertoneet välillä 
hyvinkin ristiriitaisia tietoja inkeriläisis- 
tä paluumuuttajista. On puhuttu siitä, 
kuinka innokkaita tietyt työvoimapulas- 
ta kärsivät alat ovat palkkaamaan inke- 
riläisiä Suomeen töihin. Toisaalta taas en- 
nustetun laman ja heikkenevien työlli- 
syysnäkymien on katsottu vaikeuttavan 
myös inkeriläisten paluumuuttajien ase- 
maa. On jopa huhuttu, että inkerinsuo- 
malaisia ei enää pidetä paluumuuttajina. 

Inkeriläiset ja heidän ystävänsä ovat 
syystäkin hämmentyneitä. Ketä on usko- 
minen? 

Projektisihteeri Irma Heikkilä-Paukko- 
nen työministeriöstä vakuuttaa, että Suo- 
meen muuttavat inkeriläiset ovat edel- 
leen paluumuuttajan asemassa. Heikke- 
nevä työllisyystilanne ei hänen mukaan- 
sa ole keskeisin ongelma: töitä on toistai- 
seksi vielä löytynyt. Sen sijaan Neuvos- 
toliiton nykyinen passilaki on useimpien 
muuttajien suurin kompastuskivi. Lakiin 
on kuitenkin odotettavissa muutos ensi 
vuoden puolella, jolloin maastamuutto 
helpottuu. 

Irma Heikkilä-Paukkonen kertoo, että 
inkeriläisillä on Suomeen tullessaan pal- 
jon odotuksia sekä toiveita, mutta vain 
vähän tietoa. Tämä onkin aiheuttanut 
paljon sekaannusta ja väärinkäsityksiä, 
joillekin paluumuuttajille myös puutteel- 
linen kielitaito on tuottanut vaikeuksia. 
Heikkilä-Paukkonen toivoo, että työmi- 
nisteriön julkaisema opas paluumuutta- 
jille pystyy edes osaltaan vastaamaan 
muuttajien lukuisiin kysymyksiin. Op- 
paasta on nyt myös tehty venäjänkielinen 
versio. 




On myös paljon sellaisia Suomeen tul- 
leita inkeriläisiä, jotka eivät halua jäädä 
tänne pysyvästi. Helsingin Sanomissa oli 
3. marraskuuta juttu, joka kertoi seitse- 
män inkeriläisen pappiskokelaan elämäs- 
tä ja opiskelusta Suomessa. Heitä ei Suo- 
meen jääminen houkuta, vaan he kaikki 
aikovat palata takaisin Inkerinmaalle 
puolentoista vuoden opiskelun jälkeen. 
Näin nämä seitsemän osaltaan helpotta- 
vat Inkerin seurakuntien pappispulaa. 

Kirkon ulkomaanapu maksaa pappis- 
kokelaiden asumisen, päivärahan ja 
myöntää heille kerran kuussa tuhannen 
markan stipendin. Mistään todellisesta 
suomalaisesta elintasosta ei heidän koh- 
dallaan voi puhua, sillä kuusi miestä ja- 
kaa keskenään kaksion ja stipenditkin 
kuluvat kotimatkoihin ja perheen elättä- 
miseen. Intoa opiskeluun kuitenkin riit- 
tää, sillä kaikki seitsemän tietävät, että 
heidän saarnoillaan on Inkerissä kuulijoi- 
ta. »Ihmisillä on sanannälkä. He kaipaa- 
vat evankeliumia.» 

Varmaa on ainakin se, että Inkerin vie- 
lä toistaiseksi harvalukuiset kirkot täyt- 
tyvät pian ääriään myöten ihmisistä, jot- 
ka haluavat hiljentyä joulun sanoman 
ääreen. 

Rauhaisaa joulun odotusta Teille kaikille! 

Leena Salo 



Inkerinmaan 
luterilaisuuden vaiheista 



Inkerin kirkon päivää vietettiin 6. marraskuuta täällä Suomessa. 
Kirkon ulkomaanasiain keskuksessa pidetyssä tilaisuudessa 
jumalanpalveluksen toimittivat inkeriläiset stipendiaatit. Päivän 
yhtenä esitelmöitsijänä oli professori Kauko Pirinen, joka 
käsitteli luterilaisuuden juurtumista ja kehitystä Inkerissä. 
Seuraava teksti on lyhennelmä hänen esityksestään. 



Luterilaisuuden voidaan katsoa levin- 
neen Inkeriin 1500-luvun lopulla, jol- 
loin Ruotsin Länsi-Inkerin miehittänei- 
den joukkojen mukana tiedetään olleen 
myös sotilaspastoreita. Koko Inkeri jou- 
tui Ruotsin joukkojen haltuun seuraavas- 
sa sodassa, ja Stolbovan rauhassa vuon- 
na 1617 Inkeri luovutettiin Ruotsille. Suo- 
malaisia siirtolaisia alkoi työntyä rajaa lä- 
hellä oleviin Pohjois-Inkerin pitäjiin jo so- 
tavuosina. Lempäälä perustettiin vuonna 
161 1 ja sitä voidaan siis pitää Inkerin van- 
himpana seurakuntana. 

Inkerin luterilaisten seurakuntien mää- 
rä kasvoi jatkuvasti sitä mukaa kuin suo- 
malaisasutus lisääntyi. Seurakuntia oli 
Ruotsin vallan päättyessä 1703— 1704 jo 
28, vain suomalaiset ja ruotsalais-suoma- 
laiset seurakunnat mukaan lukien. Kai- 
killa niillä oli omat kirkkonsa, ja tämän 
lisäksi oli koko joukko papittomia kappe- 
likirkkoja. 

Sopeutuminen Venäjän valtaan 

Inkerin luterilaisuus joutui kovalle koe- 
tukselle 1700-luvun alkuvuosina, jolloin 
Pietari Suuri valloitti Inkerinmaan ja al- 
koi rakentaa sinne uutta pääkaupunkia 
Pietaria. Monet papit joutuivat venäläis- 



ten vangeiksi ja monet pakenivat Suo- 
meen sekä sieltä edelleen Ruotsiin. 

Suuri Pohjan sota ja Inkerin joutumi- 
nen Venäjän valtaan ei kuitenkaan kat- 
kaissut pysyvästi luterilaista seurakun- 
taelämää. Pietari Suuri salli jo vuonna 
1703 ruotsalais-suomalaisen seurakun- 
nan perustamisen Pietariin. Seurakunta 
jaettiin 1745 kahtia, jolloin syntyi suoma- 
lainen Marian seurakunta ja ruotsalainen 
Katariinan seurakunta. Inkerin maaseu- 
dun seurakunnatkin pääsivät vähitellen 
jaloilleen, sillä Uudenkaupungin rauhas- 
sa (1721) taattiin luterilaisten uskonnon- 
vapaus. 

Venäjän luterilaiseen kirkkoon liitettyi- 
nä suomalaiset seurakunnat elivät saksa- 
laisen ylijohdon alaisina. Koska luterilai- 
nen kirkko oli Venäjällä valtionkirkko, 
sen tärkeimmät hallintoasiat menivät val- 
tion viranomaisten, jopa itsensä keisarin 
päätettäviksi. Se oli siis riippuvainen val- 
tiovallasta, mutta toisaalta se sai myös tu- 
kea siltä taholta. 



Pappeja Suomesta Inkeriin 

Suomalaisten seurakuntien säilymiselle 
ja papiston kansankielen taidolle oli tär- 



keää, että seurakunnat saivat pappinsa 
suurimmaksi osaksi Suomesta. Tarttoon 
oli tosin vuonna 1802 avattu yliopisto, 
jossa oli saksankielinen teologinen tiede- 
kunta, mutta siellä opiskeli vain muuta- 
ma papiksi aikova inkeriläinen. Pappien 
palkat olivat suuremmissa seurakunnis- 
sa varsin hyviä, joten näihin virkoihin 
riitti pyrkijöitä Suomestakin. 

Seurakunnat olivat hyvin erikokoisia. 
Suurin oli Pietarin Marian seurakunta, 
jossa keisarinvallan lopulla oli 15 000 jä- 
sentä. Maaseudun seurakunnista suurim- 
pia olivat Itä-Inkerin Venjoki (13 000) ja 
Pohjois-Inkerin Kosova (11 000). Länsi- 
Inkerin seurakunnat olivat keskimäärin 
pienempiä, mutta sielläkin oli kahdessa 
seurakunnassa, mm. nyt ajankohtaisessa 
Kupanitsassa, yli 6 000 jäsentä. Pienim- 
mässä seurakunnassa Serepetassa oli 
noin 1 500 seurakuntalaista. 

Kansanopetus alkoi Inkerissä Suomen 
tapaan kirkollisena. Kolppanan seminaari 
perustettiin 1863, siis samana vuonna 
kuin Jyväskylän seminaari Suomessa. 
Kolppanan seminaari oli kirkollinen, ja 
sieltä valmistui sekä opettajia että kikka- 
reita. Monet oppilaat hankkivat kum- 
mankin pätevyyden. Marian seurakun- 
nan kirkkokoulu laajeni Pietarin suoma- 
laiseksi yhteiskouluksi, josta tuli seitse- 
mänluokkainen. Suomalaisen ylioppilas- 
tutkinnon suorittaminen oli mahdollista 
vain siirtymällä kahdeksannelle luokalle 
johonkin Suomessa sijaitsevaan kouluun. 



Vallankumous toi epävarmuuden 

Yli kaksisataa vuotta (1704-1917) In- 
kerin suomalaiset elivät Venäjän toisus- 
koisen keisarin alaisina. Keisarillinen Ve- 
näjä oli venäläisyyden ja ortodoksisuu- 
den ylivallasta huolimatta monikansalli- 
nen ja moniuskontoinen valtakunta, jos- 
sa vähemmistökirkollakin oli verraten 
suojattu asema. Näissä oloissa Inkerin lu- 
terilaisuus säilyi ja Iujittuikin. 

Vuoden 1917 vallankumous toi muu- 



toksen myös Inkerin luterilaisten oloihin. 
Neuvostovallan kaksi ensimmäistä vuo- 
sikymmentä merkitsi Inkerin luterilai- 
suudelle ahdistuksen aikaa. Kirkko me- 
netti julkisoikeudellisen asemansa, tulo- 
Iähteensä sekä yliopistokoulutuksen saa- 
neen papistonsa, yhtä ainoaa miestä, ro- 
vasti S. J. Laurikkalaa lukuun ottamatta. 
Näissä oloissa se pysyi kuitenkin koos- 
sa, vieläpä järjestäytyi autonomiseksi In- 
kerin suomalaiseksi kirkoksi, jolla oli Ve- 
näjän saksalaisjohtoiseen luterilaiseen 
kirkkoon vain höllä, lähinnä muodollinen 
yhteys. Se onnistui aktivoimaan maallik- 
konsa, joista osa toimi seurakunnanhoi- 
tajina koulutettua papistoa korvaamassa. 



Kirkollisen elämän tukahduttaminen 

Vuonna 1928 alkoi ensimmäisen viisi- 
vuotissuunnitelman mukaan pakkokol- 
lektivisoinnin aika, joka vei Inkerin kir- 
kon kymmenessä vuodessa lähes täydel- 
liseen tuhoon. Neuvostohallituksen tar- 
koituksena oli toteuttaa maatalouden kol- 
lektivisointi ja murskata sen tiellä olevat 
vauraat talonpojat, ns. kulakit. Rajaseu- 
dulla, kuten Inkerissä, oli lisäksi tavoit- 
teena siirtää pois epäluotettavana pidet- 
ty väestönosa. Siihen laskettiin ilman 
muuta suomalaiset ja erityisesti uskoviksi 
tunnetut. 

Väestönsiirtojen, pappien ja seurakun- 
nanhoitajien vangitsemisten tai karkotus- 
ten lisäksi kirkollista toimintaa vaikeutet- 
tiin monin eri tavoin. Esimerkiksi Inke- 
rin kirkolliskokouksen pitämiseen ei vuo- 
den 1928 jälkeen annettu enää lupaa. 

1930-luvun lopun näkökulmasta Inke- 
rinluterilaisen kirkon historia näytti päät- 
tyneeltä. Sen meidän aikanamme tapah- 
tunut henkiin herääminen osoittaa, ettei 
tuho ollutkaan lopullinen — uskon aarre 
oli vain kätkettynä. Sen noustua esiin pa- 
laavat mieleen myös ne tapahtumat, joi- 
ta Inkerin luterilaisuus on kokenut yli 
kolme ja puoli vuosisataa jatkuneen his- 
toriansa aikana. 



Rippikouluikäinen 
Seukkoseura 



Matalalla purjehtiva marraskuun au- 
rinko lämmitti valollaan seukkojen 
ja heidän ystäviensä mieliä, kun he saa- 
puivat merkkipäivän viettoon Inkeriko- 
tiin. Juhlan tuntu tulvahti vastaan jo ovel- 
la: vieraita oli vastaanottamassa värikkää- 
seen tuutarinpukuun pukeutunut Aili- 
emäntä, Seukkoseuran vetäjä. Seuraavas- 
sa on hänen lämmin ja hauska tervetu- 
liaispuheensa, joka on samalla seuran 
15-vuotishistoriikki. 

Hyväl seukol, kunnioilelul kulsuvieraal! 

Vuosi 1975 oli tapahtumarikas. Euroopan turval- 
lisuus- ja yhteistyökokous oli silloin Helsingissä. Toi- 
nen merkillävä lapahluma oli läällä Karjalalalolla, 
lnkerikodissa 7. 11. 1975. Silloin syysluulien puhal- 
laessa perusletliin Seukkoseura. Silloinen kokous 
teki päätöksel ja muoloili suunnal yhteistyön ja yh- 
dessäolon merkeissä. 

Euroopan lurvallisuus- ja yhteistyökokouksessa 
31.7. Helsingissä puhui L. 1. Breznev. Kokous oli 
määrännyl yhteistyön suunnal ja konkreellisel muo- 
dol kaupan ja lalouselämän, tieteen ja tekniikan se- 
kä ympäristönsuojelun ja kullluurin aloilla. Ely-ko- 
kouksen määräämäl yhteistyön suunnal mekin lo- 
leulimme: Seukol kuuluval Helsingin paikallisosas- 
ton alaisuuteen. Konkreellisesti nuo hapankaalilkin 
lulival tehdyksi. Kaupan ja lalouselämän loleutus 
hoidelliin myös — kakkupalal ilman rahallisia kor- 
vausla lulival leivoluiksi ja myydyiksikin. Myös la- 
loulla hoidelliin — yhteiseen kippoomme joskus pie- 
ni rahasummakin kertyi. Yhleislyölä ja talouselä- 
mää edusli myös se naapurimaasla luolu omena- 
puun oksa, jonka seukko, puularhuri Toivo Kaja- 
va jalosli. Kellon omenapuun oksa viihtyi, kasvoi 
ja kukoisli Toivon puularhassa, leki punaposkisia 
omenoila. Vieläkin muislan nuo Toivon lyön kovel- 
tamal kädel. 



Myös ympäristönsuojelua harraslelliin: jälkemme 
aina siivolliin. Näin loimival Seukol ja Etyk, samaan 
aikaan synlyneel, rilirinnan. Kullluuriakin harras- 
lelliin, ja Seukkojen piirislä muodoslui liivis ja yh- 
teistyökykyinen. Vuoteen 1989 saakka oli yhteisiä 
kokoonlumisia kahdesli kuukaudessa. 

Ajaluksissa 15 vuolla laaksepäin on lyhyl aika. 
Jos mielimme vuosia eteenpäin, herää ajalus, kela 
meislä seukoisla silloin on mukana. Selaillessani 
seukkojen sinisiä kirjaa lolean, ellä 15 vuoden ai- 
kana on jo 12 ysläväämme nukahlanul ikiuneen, 




»Inkerin mummo» Aili Jukarainen on sie- 
pannut kainaloonsa kaksi juhlassa muka- 
na ollutta »vunukkaa», Elina Majavan ja 
Laura Laukkasen. 



päässyt taivaan kotiin, lepoon ja rauhaan. Heidän 
työnsä jälki on meillä nyt esikuvana ja voimanläh- 
teenä. Muistojen kirja kertoo tapahtumista, monet 
valokuvat yhteisistä retkistä, syntymäpäivien vie- 
toista, pikkujoulujuhlista tai muuten vain yhdessä- 
olosta. Sehän on sitä kulttuuriperinnettä, jota löy- 
tyy vuosien takaa. Me, ehtoisat emännät, olemme 
vielä jaksaneet, mutta missä ovat miesseukot? Mi- 
tä on aika jättänyt meille? Vain lyön syömiä käsiä- 
kö? On myös perinteitä. 

Lähliessäni lanne mielin, mitä minä olen, milä esi- 
län. Inkeriläisenä isoäilinä lielysli perinteilä. Ym- 
märrykseni on seestynyt vasta pitkään elettyäni. Ni- 
mestäni on hokema: Aili Inkeri, rihmarinkeli, Ailii 
hailii happamii, kylän miehen tappamii. Ei saanut 
kylän mies tapetuksi eikä rihmarinkeliriliksi. Tä- 
mä Tuutarin kansallispuku on perinneasu ja juhla- 
asu. Inkeri, siitä olen ylpeä. Syntymäpaikkanahan 
oli Inkerissä, rajan tuntumassa, Lempäälän seura- 
kunnan Mustilan kylässä. Vaikka en minä siitä pai- 
kasta mitään muista. Mutta sen muistan, että mo- 
nesti pahoitin hyvän äitini mielen, kun nimeäni kri- 
tisoiden äyskin: »Mikä Inkeri!?» 



Nyt me inkerinsuomalaiset olemme saaneet ih- 
misarvomme takaisin. Eläkäämme rauhassa ja yh- 
teisymmärryksessä. Jatkossa hyvin paljon riippuu 
siitä, miten me itse leiviskämme hoidamme. Ja pak- 
ko on paras muusa. Paljon män, mut konstit jäi. Ol- 
kaa sydämellisesti tervetulleita Seukkojen 15-vuo- 
tisjuhliin! 



Juhlapuhujaksi seukot olivat saaneet 
rovasti Aatami Kuortin, joka Inkerin en- 
tisten ja nykyisten olojen tuntijana lep- 
poisasti kertoili muistojaan. Hänen sano- 
mansa työn jatkajille ja Inkerinmaalla 
vieraileville papeille oli, ettei Inkerin kan- 
sa enää halua puhuttavan kärsimykses- 
tä, joka sille on liiankin tuttua; se haluaa 
nyt kuulla julistettavan evankeliumia, ilo- 
sanomaa Vapahtajasta, kärsimyksen voit- 
tajasta. ► 




Sisot rupesivat runolle. Kirsti Könönen (kesk.)ja Pirkko H uurto (oik.). Taustalla juhlien emän- 
nät Aili Jukarainen (vas.), Aune Liljeblad ja Anni Parkkali. 




Inkeri-kuoro lauloi Mooses Putron, »In- 
kerinmaan Paciuksen» lauluja ja ystävät 
rupesivat runolle. Karhulasta saapunut 
lausuntataiteilija Kirsti Könönen lausui 
vapaasti mukaellen Kanteletarta ja Larin 
Parasken lauluja; hän sai kuulijain suut 
hymyyn ja pilkkeen silmäkulmaan. Pirk- 
ko Huurron lausuma Saima Harmajan ru- 
no Inkerin rajalla ja Aale Tynnin Laine 
vakavoittivat hetkeksi. 



Tervehdyksiä juhliville seukoille olivat 
lähettäneet mm. Maija ja Matti Vironmä- 
ki ja 90-vuotiaan »seukon» Jooseppi Olo- 
sen tytär, joka samalla kertoi isänsä va- 
kavasta sairaudesta. Myös Karjalan Lii- 
ton edustaja esitti tervehdyksen lähinaa- 
purilleen. 

Rippikouluikäiset seukot lähtivät kah- 
vin ja antoisan yhdessäolon virkistäminä 
taipaleelle kohti aikuisuutta. — AL 



Inkeriläisien Yhdistys ry. loivollaa kaikille jäsenilleen 
Rauhallisia Joulua ja Hyvää Uulia vuolla! 

Samalla kiilamme kaikkia niilä yhdistyksen jäseniä ja toiminnassa mukana 
olleilajolka olival osallaan vaikul lamassa siihen, ellä viime kesänä Helsin- 
gissä pide ly isiä kesäjuhlista muodoslui niin mielly llävä kullluurililaisuusja 
yhdessäolon helki. Kesäjuhlien merkeissä lapaamme tulevana kesänä 
Hyvinkäällä. 

Johlokunla 



Pyhä yö 



Lapsuuskodin kuusi 



Oli muuan Jooseppi Kirvesmies, 
oli siellä missä me muutkin; 
jäi häitä vaimo ja kotilies, 
jo vieri viikot ja kuutkin. 
Hän harvoin kirjoitti Marjalleen 
ja harvoin kirjeitä saikin, 
mut jouluaaton kun ehtooseen 
tuli säästi joukkomme harvenneen, 
niin kuulla saimme kaikki: 

On poika syntynyt Joosepille 
ja Marjatalle, ja Marjatalle! 
Se syntyi mustimman orren alle, 
on tuskin peitettä sille. — 

Me kaikki hengessä polvistuimme 
ja lapsen vierelle kumarruimme 
ja siunauksemme luimme. 

Ja monta paimenta parrakasta 
lumessa valvoi ja vartioi, 
ja vartioi sitä pientä lasta 
petojen saaliiksi joutumasta — 
maa, taivas kiitosta soi. 



Lapsuuskodin kuusesta 
on helpeet pudonneet, 
lapsuuskodin kynttilät 
jo ovat sammuneet. 

Ne kädet jotka sytyttivät 
kynttilät palamaan, 
jo ovat aikoin kylmenneet 
ja maassa lepäävät. 

En milloinkaan, en milloinkaan 
mä tahdo unhoittaa 
lapsuuskodin kynttilöitä 
joulukuusessa. 

Ne äiti pani palamaan 
ain ' joulujuhlana 
ja rukouksen hartahan 
lähetti taivahan. 

Opetti silloin mulle hän 
joulun sanomaa — 
kun Jeesus-lapsi maailmaan 
syntyi jouluna. 



Ja Suomen korpien yllä hohti 
nyt tähti suurempi muita, 
ja me kaikki käännyimme sitä kohti, 
ja meidät kaikki se kotiin johti, 
se tähti suurempi muita. 

Yrjö Jylhä 



Vaik' vuodet ovat vierineet 
ja ikä varttunut, 
taivaallinen sanoma 
on yhä säilynyt. 



Hilma Pöyhönen 



Pois nukkuneiden 
muistolle 



Hetken hiljentyminen pois nukkunei- 
den muistokiven äärellä on kaunis 
ja kunnioitettava perinne. Tätä perinnettä 
vaalittiin jälleen Turussa Pyhäinpäivänä. 
Helsingin paikallisosaston edustajana ti- 
laisuudessa olivat Aili Jukarainen ja Yr- 
jö Korkkinen, jotka laskivat osaston kuk- 
kaset muistokivelle. 

Toivo Romana Turun paikallisosastos- 
ta puhui muistokivellä siitä tuskasta, mi- 



kä inkeriläisten osaksi on tullut raskaina 
vuosikymmeninä, jolloin he saivat kärsiä 
vainoja ja lopulta joutuivat jättämään ah- 
keralla työllä raivatut kontunsa. Ja kuin- 
ka monen matka on päättynyt tuntemat- 
tomaan multaan. 

Myös Turun Karjalaiset kuoroineen 
kunnioittivat inkeriläisten vainajien 
muistoa. 




Inkeriläisten vaina[ien muistomerkille Turussa seppeleen laskivat Helsingin ia T U run pai- 
kallisosastojen edustajat. Kuvassa oikealta: Aili Jukarainen, Yrjö Korkkinen ~o vo Roma- 
na ja Paavo Pesonen. Äärimmäisinä vasemmalla olevat nuoret miehet ova: "'erilaisten 
jälkeläisiä Tallinnasta ja Inkerinmaalta. Heidän läsnäolonsa liikutti ja ilahcu:: ^jita läs- 
näolijoita, joille muistomerkillä käynti on jo pitkä perinne. Valok. Vladimr u^u^amen. 



Pahoittelemme kovasti, että 
kaikki joulunumeroon tarkoitta- 
manne kirjoitukset eivät ehtineet 
ajoissa toimitukseen. Siitä huoli- 
matta toivotamme Teille kaikille 



Toimitus 



Tiesitkö? 



Uutta Inkeri-aiheista 
kirjallisuutta 

Tänä vuonna on ilmeslynyt koko joukko lnkeri- 
aiheisla kirjallisuulla, joista muulamal ilmeslyiväl 
jo alkuvuodesta. Seuraavassa luellelo länä vuonna 
ilmeslyneeslä kirjallisuudesta: 

Mikko Kolomainen: Pojal ja vunukai 
Aalami Kuorlli: Inkerin kirkon yö ja aamu 
Pekka Laaksonen ja Sirkka-Liisa Mellomäki 
(loim.): Inkerin leiliä 
Eeva Mesiäinen: Maria Kajavan pilkä laival 
Lyyli Ronkonen: Inkeri — isänmaa kallis (jalkoa 
leokseen Laps' Inkerin) 
Aale Tynni: Inkeri, Inkerini 
Kysy kirjakaupoista Inkeri-aiheista kirjallisuulla 
ja kurkisla takakannen kirjaluelleloamme, puulluu- 
ko Sinulla vielä jokin siellä olevista kirjoista. Armas 
Paakkosella Ruolsissa on myös joukko muita lnkeri- 
aiheisia kirjoja, jolka läslä luelleloslamme puulluval. 
Kirja on aina lervelullul lahja. Muista yslävääsi 
kirjalla! 

Myös Inkeriläisien Viesli voisi olla sopiva joulu- 
lahja. Sitä voi tilata toimistostamme Inkerikodista 
tai suoraan postista sieltä saatavalla tilillepanokor- 
tilla, johon merkitään tilaajan ja maksajan nimi se- 
kä maksun aihe. Viestin hinta vuodelle 1991 on 
kotimaahan 120 mk, muualle 160 mk. 



että tänä vuonna tuli kuluneeksi 150 
vuotta Kantelettaren ensimmäisen 
painoksen ilmestymisestä 

että Inkeriläisten Sivistyssäätiö täytti 
25 vuotta (perustettu 1965) 

että Inkeri-koti vihittiin käyttöönsä 15 
vuotta sitten (avajaiset 26. 1. 1975) 

että Petroskoin seurakuntakoti vihit- 
tiin käyttöönsä 20. lokakuuta tänä 
vuonna 

että akateemikko Pertti Virtaranta vi- 
hittiin Tukholman yliopiston kunnia- 
tohtoriksi syyskuussa 

että Jamilahden kansanopisto täytti tä- 
nä vuonna 70 vuotta (Jamilahden kan- 
sanopistossa saivat opetusta mm. tän- 
ne sodan aikana evakuoidut inkeriläi- 
set nuoret) 



Saksittuja 
Sanomia 

Uusi lehti Neuvostoliiton 
uskontopolitiikassa 

Neuvostoliitossa on päättynyt yli 70 
vuotta kestänyt ateistisen propagandan 
valtakausi. Neuvostoparlamentti on hy- 
väksynyt lähes yksimielisesti kauan ja 
mielenkiinnolla odotetun uskontolain. 
Näin Neuvostoliitto on siirtymässä nimel- 
lisen uskonnonvapauden ajasta kohti to- 
dellista uskonnonvapautta. Näin maa on 
ottanut myös askeleen kohti kansanval- 
taa. 

Tosin edelleen uskontolakiin on hyväk- 
sytty tarpeettomia rajoituksia. Näin ollen 



muiden muassa kouluissa ei edelleen- 
kään ole virallista uskonnonopetusta ei- 
kä armeijassa ole sotilaspappeja. Armei- 
jassa ei saa edes järjestää uskonnollisia 
hartauksia. Venäjän federaatio on ottanut 
pitemmän askeleen kohti koulujen us- 
konnonopetusta sallimalla vertailevan us- 
kontotieteen opettamisen valtion kouluis- 
sa joissa myös sallittaisiin vapaaehtoinen 
uskonnonopetus kouluaikana. (Kotimaa 
5. 10. 1990) 



Moskovaan luterilainen 
seurakunta 

Venäjän federaation ja koko Neuvosto- 
liiton pääkaupunkiin Moskovaan ollaan 
perustamassa luterilaista seurakuntaa. 
Puuhamiehinä ja -naisina ovat kaupun- 
gin inkerinsuomalaiset. Tähän asti he 
ovat joutuneet käymään kirkossa Lening- 
radin alueella saakka, jos ovat halunneet 
mennä luterilaiseen kirkkoon. 

Albert Sojonen on Inkerin liiton Mos- 
kovan alueen puheenjohtaja. Moskovan 
Inkerin liitto on Inkerin alueella vanhal- 
la Inkerinmaalla toimivan Inkerin liiton 
alaosasto. 

Sojonen kertoo, että tarkoitus on perus- 
taa seurakunta jo tänä vuonna yhteistyös- 
sä virolaisten kanssa. Kirkkorakennus 
saattaa löytyä jostakin saksalaisesta lute- 
rilaisesta kirkosta. Inkerinsuomalaisia lie- 
nee Moskovassa yhteensä sata henkeä. 
^Kotimaa 12. 10. 1990) 



Värväys käynnissä 

Petroskoin konsulaatti saattaa olla tar- 
peellinen senkin vuoksi, että Neuvosto- 
Karjalassa on käynnissä työvoiman vär- 
väys Suomeen samaan tapaan kuin 60 
vuotta sitten väkeä värvättiin Suomesta 
Neuvostoliittoon. Neuvosto- Karjala-leh- 
dessä oli juuri ilmoitus, jolla IVC-Center 
Oy houkutteli työvoimaa. Suomeen tuli- 
joiden edellytetään olevan perheettömiä, 
puhuvan riittävästi suomea ja haluavan 
työskennellä Suomessa vähintään puoli 
vuotta. (Helsingin Sanomat 19. 10. 1990) 



Etsitään 



Hulda Adolfiina Salmisen lapsia 

Hulda Adolfiina Salminen on syntynyt 
Jämsässä 27. 6. 1890, muuttanut 1909 
Orimattilaan ja ennen kansalaissotaa 
mennyt venäläisen miehen mukana Ve- 
näjälle. Huldalla on ainakin kaksi lasta, 
toisen nimi on Kyllikki, toisen nimestä ei 
tietoa. Huldan isä Aleksanteri Salminen 
on syntynyt 18. 8. 1860 (kuoli 23. 6. 1930) 
ja äiti Erika Karoliina Salminen, syntynyt 
1. 7. 1860 (kuollut 8. 2. 1903). Mahdolli- 
set tiedot Huldan lapsista pyydän ystäväl- 
lisesti lähettämään osoitteella Laura Lind- 
holm, Asematie 3, 42100 Jämsä. 



Petroskoihin konsulipiste 

Suomi perustaa Neuvosto-Karjalaan 
Petroskoihin Leningradin pääkonsulivi- 
raston sivutoimiston joulukuun alussa. 
Sivutoimistolla yritetään helpottaa Le- 
ningradin viisumiruuhkaa. Samanlainen 
sivukonttori on tarkoitus perustaa myö- 
hemmin Riikaan Tallinnan jonojen ly- 
hentämiseksi. Petroskoin konsulipiste on 
auki vain tiettyinä päivinä kuukaudessa. 



Jekaterina Aleksandrova 
etsii omaisiaan 

Jekaterina Aleksandrova asuu Soikko- 
lan Metsäkylässä. Hänen äitinsä sisar, 
Anni Danilovna (o. s. Arhipova), siirtyi 
Suomeen. Tädin mies oli nimeltään Petr 
S. Maksimtshuk. Heillä oli viisi lasta, nel- 
jä tyttöä ja yksi poika. Jekaterina Alek- 
sandrovalla on heistä vuonna 1944 otet- 



tu valokuva, johon on kirjoitettu: Alppi- 
la, Turku. Jekaterina haluaisi mielellään 
yhteyden serkkuihinsa. Hänen osoitteen- 



Muistilista 



SSSR 

88178 Leningradskaja oblast 

Kingisepp 

p/o »Logi» d. Zalesje 

Aleksandrovoj Je. I. 

— Jekaterina Aleksandrovaan voi to- 
dennäköisesti ottaa yhteyden suomeksi, 
mutta osoite kuoreen on viisainta kirjoit- 
taa venäläisin kirjaimin. Tarvittaessa yh- 
teyshenkilönä voi toimia myös tämän il- 
moituksen lähettäjä amanuenssi Pekka 
Hakamies, os. Joensuun yliopisto, Karja- 
lan tutkimuslaitos, PL 111, 80101 Joen- 
suu, puh. (973) 151 2477. 



Saimi Pyykkö 

Inkeriläinen Saimi Pyykkö oli sodan ai- 
kana Imatralla perheensä kanssa. Saimin 
isä ja sisko työskentelivät Rautatehtaalla 
ja äiti Immolan kartanossa karjakkona. 
15-vuotias Saimi oli kotiapulaisena Hertta 
ja Pekka Nostolahden perheessä, jossa oli 
kaksi poikaa, Toivo ja Heikki. Pyykön 
perhe joutui palaamaan Imatralta takai- 
sin Neuvostoliittoon. Jotakin nyt noin 
60-vuotiaasta Saimi Pyyköstä tietäviä 
pyydetään ottamaan yhteyttä: Hertta 
Nostolahti, Matinkatu 5, 55100 Imatra, 
puh. 954-61 421. 



Etsin ystavaa 

Tupakoimaton 68-vuotias mies toivoo 
näin löytävänsä ystävän ja asuintoverin 
inkeriläisestä, vielä työelämässä mukana 
olevasta tupakoimattomasta naisesta. 
Yst. vast. os. Erkki Parikka, Konalantie 
14 C 41, 00370 Helsinki. 



Boräsin Inkerikerho 

Vuosikokous 20. 1. 1991 klo 15.00 Ca- 
rolin seurakuntatalossa. Kirkkokahvit. 
Tervetuloa! 



Helsingin paikallisosasto 

Tammikuun tilaisuus 27. 1. 1991 klo 14 
Karjalatalon Laatokkasalissa (2. krs.), 
osoite Käpylänkuja 1, Helsinki. Tähän ti- 
laisuuteen toivotetaan erityisesti in- 
keriläiset paluumuuttajat tervetul- 
leiksi. Puhujaksi tilaisuuteen on lupau- 
tunut työministeriön projektisihteeri Ir- 
ma Heikkilä-Paukkonen. Inkeriläisten 
Viestin lukijat, levittäkää tietoa ystäväpii- 
rissänne! 

Helmikuun tilaisuus 24. 2. 1991 on sa- 
malla Helsingin paikallisosaston vuosiko- 
kous ja se alkaa klo 14. 

Maaliskuun tilaisuus 24. 3. 1991 klo 14 
Inkerikodissa on Inkeriläisten Yhdistys 
ry:n vuosikokous, josta ilmoitus myös toi- 
saalla tässä sekä seuraavassa numeros- 
samme. 



Turun paikallisosasto 

Kuluvana vuonna pidetään Karjalaisten 
talossa seuraavat tilaisuudet: 
Joulujuhla 26. 12. klo 14 

Tervetuloa! 
johtokunta 



Seukkoseura 

Seukot kokoontuvat v. 1991 seuraa- 
vasti: 

Tammikuu: 17. 1. 1991 

Helmikuu: 7. 2. 1991 

Maaliskuu: 7. 3. 1991 torstaisin klo 13 
Inkerikodissa. Tervetuloa! 



Inkeriläisten 
Viesti 1990 

Sisällys 



Nro 1-2 

3r«ää uotla vuolla ja kymmenlukua 2 

Aan Luoma 

T-imnrrsihleeri on vaihlunul 3 

baeria Liilon ensimmäinen vuosi 4 

V Kokko 
L " »Vm vuoden terveiset Pclroskoisla 5 

Saosen Pakkanen 
nasavii ja Pereslroika 6 

Aaen Juvonen 

£aoSatten muistojuhla Örebrossa 7 

~~ " t Viestislä 7 

3 pyörii Inkeri-piiri 8 

a Miettinen 
Äes runojen lakana 10 

Helaa Mieltinen 

Koobmeuvos Malli Kähäri poissa 11 

KsräbyUystä 12 

— Lyyli Roukonen: Laps' Inkerin 

— fakerinniaalla 



Polun päässä 

Helena Miellinen 



Nro 3 

Viesli ja viestinlä 2 

Anja Luoma 
Kellto-puvun uudelleen syntyminen 3 

Inkeri Pelerson/Ingria 
Inkeriläisen taiteilijan luona vierailulla 4- 

Inkeri Peterson/lngria 
Inkeriläiset kiinnoslaval laas Smolnaa 5 

Toivo Järkinen 
Puheenvuoroja Boräsissa 6 

Anja Luoma 
Inkeriläisien valvonta 8 

Eero Raulajoki 



Oikaisu 

Inkeriläisten Viestin lokakuun nume- 
rossa s. 14 »Lahjoituksia»-osastossa on 
virhe, joka on joutunut sinne vanhojen 
rekisteritietojen perusteella. Lahjoittajan 
nimenä on virheellisesti Irma Hotokai- 
nen-Virkki. Nimi oikeassa asussaan on 
Irma Hotokainen. Toimitus pahoittelee 
virhettä. 



Inkeriläisten Yhdistys ry. 
Vuosikokous 

Inkeriläisten Yhdistys ry:n vuo- 
sikokous pidetään Palmusunnun- 
taina 24. maaliskuuta 1991 klo 14 
Karjalatalossa Helsingissä, os. Inke- 
rikoti, Käpylänkuja 1, 00610 Hel- 
sinki. Kokouksessa käsitellään 
sääntöjen määräämät asiat. 

Erovuorossa: varsinaiset jäsenet 
Pirkko Huurto, Anneli Korkkinen 
ja Markku Pyysiäinen sekä varajä- 
sen Paavo Pesonen. 



Kirjeenvaihtoon halukkaat 

Jos joku on halukas kirjeenvaihtoon tai 
vastavuoroisiin vierailuihin Neuvostolii- 
ton puolella olevien inkeriläisten kanssa, 
hän voisi toimittaa osoitteensa Inkeriläis- 
ten Yhdistykselle, josta se toimitetaan 
eteenpäin. 

Os. Inkeriläisten Yhdistys ry, Inkerikoti, 
Karjalatalo, Käpylänkuja 1, 00610 Helsinki. 



EEVA LISKI 

s. 23. 9. 1910 Toksova 
k. 10. 9. 1990 Turku 

Lämmöllä muistaen 

Teppo, Siiri ja Tommi Liski 

muut sukulaiset ja ystävät 

Minä olen ylösnousemus 

ja elämä, 

joka uskoo minuun, 

se elää, 

vaikka olisi kuollut. 

(Johannes 11:25) 

Siunaus toimitettu. 
Lämmin kiitos osanotosta. 



Kirjahyllystä 9 

— Helena MieJtinen: JnkeriläiseJ maajon kansa 
YleisöJjä Jj 

— Mikä on Jnkeriläisjen Viesji? 

Puheenjohtaja vasjaa J2 

Maria Paasonen 80-vuoJias J3 

Anja Luoma 
KertJu Hiljunen 70 vuolJa J4 

Anja Luoma 



Nro 4 

Ei nimi JehJeä pilaa — vai piJaako? 2 

Anja Luoma 
UuJJa oppimassa 3 

Leena SaJo 

Arvo Survo toivoo inkeriläisille omaa ahiejja 4 

Marinan juurej ovaj Jnkerissä 5 

Marina SinJonen 

SeukoJ saivaj vieraila EesJistä 6 

Kirjahylly 7 

— Pekka NevaJainen: .Inkeriläinen siirtoväki 

Suomessa J940-luvuJla 
RetkeJlä Lempäälässä 9 

Tyyne LehJonen 
PalauJeJJa Viesjisjä J3 



Nro 5 

Paluu omien pariin 2 

Anja Luoma 

Toimijuksen JerveiseJ avusjajilje 3 

Liisa Makara vieJJi 85-vuoJismerkkipäiviään 

Lohjalla 4 

Anja Luoma 
Keravalaisten elämyksellinen majka Jnkerinmaalle . . 5 

Kutsu piirusjuskilpailuun J990 6 

Kirjahylly 7 

— Mikko Kolomainen: Jnkerin »JoisinajaJJeJijaJ» 

Jnkerinsuomalaisia muuttaa Suomeen 8 

Laulun ja leikin voimalla kieljä oppimaan JO 

Anja Luoma 

Laiva nimeJJä SuJo J2 

Pejer Vaskinen poissa J3 

Toivo FoJkesJen 



Nro 6-7 

Myöjäjuulessa 2 

Anja Luoma 
TiedoJusvälineiden »inkeriläisboomi» 3 

Leena SaJo 
Jnkeriläisjen yhdisjyksen vuosikaJseJmus 

Jnkerikodissa Marianpäivänä 25. 3. J990 4 

KunnianosoiJus inkeriJäisäidiJle 6 

Jnkeriläisjen kesäjuhlaJ Tampereella 

30 vuotja sijjen 7 

Aili Jukarainen 

Jnkerin kuljjuuriautonomian päivä . . '. 8 

Kirjahylly 9 

— Ella Ojala: Suomi näkyy 

SuomalaiseJ kanJeJeeJ soivaj Inkerinmaalla JO 

Anja Luoma 

Kyykkää 12 

Kirja Juliaisiksi J3 



Nro 8 

Kesän juhlaj — onni yksillä 2 

Anja Luoma 
Suomalaisen heimoJunJeen kahdej kasvot 3 

Leena Salo 



Saari ja tsaari 5 

Albert KuortJi 
»OmaJ maal» 6 

— Jnkerinsuomalaisjen suurjuhlaj Tuujarissa 
juhannuksena J990 

Anja Luoma 
Surullinen saju Jnkeri-Jeskestä J3 

Toivo Järkinen 
Toini PöJlänen 60 v. 20. 6. J990 J3 

Nro 9 

JnkeriläiseJ perinneherkuJ 2 

Anja Luoma 

Jnkeriläisjen muulJomahdoJlisuudeJ Ruotsiin 3 

MiJen paluumuujtajaj voivaj hakea Jyötä SuomesJa . . 4 
TurisJina juurillani 4 

Elma ToivoJa 
TuuJarin kauJJa Saklinaan 6 

Johan Myllärinen 

Jnkerin naisJen perinne elää 7 

»Jnkeriläisyys elää uutJa Julemisja» 8 

Leena Salo 

Maria Kajavan JerveiseJ Viesjin JukijoilJe J J 

Kyykkää J2 

O. Toivokainen 
Lukijain kirjeijä J4 

— TerveiseJ PuolasJa 



Nro 10 

JoJakin JuoJtamuksesJa 2 

Anja Luoma 
Jnkeriläisjen paJuumuuJJajien karu arki 3 

Leena SaJo 
Käpylöi miäeJ korjaamas 4 

Helvi OJhman 
Matkani Kanadan inkeriJäisJen pariin 6 

Manja J. LehJo 
MiJen Keijon mummot kirkkoo ajoij omal aujol . . JO 
MuJJa papinkirjassa se oli J2 

Eero Raujajoki 



Nro JJ 

Oikea inkeriläinen 2 

Anja Luoma 
Diakoneja vihijjiin virkaansa Jnkerissä 3 

Jnkeri Pejerson/Jngria 
Koulu NeuvosJoJiiJossa soJien väJisenä aikana .... 4 

Alfred SakJanJJi/Jngria 
Elämäntyönä kauniij hiukseJ 6 

Anja Luoma 
Missio Leningrad ja kappaJe KeJJon kirkkoa 8 

Anja Luoma 
KahvikonserJJi inkeriläisjen hyväksi Keravan 

seurakunjasalissa JO 

AnJJi Tervon muisJoJle JJ 

Armas Paakkonen 
Viisumi, oleskelulupa ja Jyölupa J2 

Nro J2 

JoulutähJi vaahjeran JaJvaan 2 

Anja Luoma 

JouJua odoJellessa 3 

Leena Salo 

Jnkerinmaan JuJerilaisuuden vaiheista 4 

Rippikouluikäinen Seukkoseura 6 

Anja Luoma 

Pois nukkuneiden muistolle JO 

Tiesitkö? JJ 

Jnkeriläisjen ViesJi J990 - Sisällys J4 



15 mk |30 kr) 

85 mk (150 kr) 
110 mk (150 kr) 



Levitä Inkeri-tietoa, 
tilaa asiamiehiltämme 
Inkeri-aiheista kirjallisia 

SAATAVANA SUOMESTA TAI RUOTSIST 
Aapo Iho 

Hietajyvä (runoja) 20 mk (40 kr) 

Hellin Suominen 

Mooses Putron 

elämäkerta 
Ella Ojala 

Pitkä kotimatka 

Suomi näkyy 
Erkki Tuuli 

Inkeriläisten vaellus 110 mk (150 kr) 
Pertti Virtaranta 

Sananlaskuja ja arvoituksia 40 mk 
(70 kr) 
Äänilevyjä 
Inkerikuoro 

Nouse Inkeri ym. 
Lauri Santtu 

Murrejuttuja 
Gävlen kuoro 

Arvo Survo 

Omall maali, kasetti 
Inkeriläisten Viestin 
irtonumeroita 
Saimi Tuukkanen 

Elämäni Helminauha 40 mk 

Rintaneula Inkerin 

vaakuna 10 mk (10 kr) 



15 mk (25 kr) 

15 mk (25 kr) 
30 mk 



55 mk (100 kr) 



)kr) 
j mk 
70 mk (100 kr) 

50 mk (50 kr) 

3 mk 

35 mk (60 kr) 

50 mk (75 kr) 
20 mk (40 kr) 



Inkerin kartta 
Inkerin kartta 1849, 

saksankiel. 
Postikortti Karjalatalo 
Inkerin pöytälippuja 
Inkerin postimerkkejä 
sarja 
Adresseja 

Vain Ruotsista 

Aatami Kuortti 
Veljeni Sotavangit, kirjakaupoista 
Ruotsissa Armas Paakkoselta 150 kruunua. 

Toivo Folkesten 
Ingermanländare i Västeräs 50 kr 

Irja Hiiva 
Förvisningen 100 kr 

Ania Monahof 
Tillflykten 150 kr 

Ania Monahof 
Mot stjärnan 150 kr 

Postikortti 
Tyttö Tuutarin puvussa 2:50 kr 

Ingria 
Ruotsinkielinen aikakaus- 
lehti 50 kr 



inkeriläisten viesti 



Toimitus 

Päätoimittaja: 

Anja Luoma 

puh. (90) 566 2928 maanantaisin ja 

keskiviikkoisin klo 19—21 

Toimitussihteeri: 

Leena Salo 

Toimituksen osoite: 

Löydöspolku 2 A 6, 01600 Vantaa 

c /o Anja Luoma 

Konttori 

Lehden ym. tuotteiden tilaukset, osoitteet, 

jäsenmaksut yms. 

Inkerikoti, Karjalatalo, Käpylänkuja 1, 

00610 Helsinki 

Puh. (90) 793 796 ti klo 18.30-20.00 

Anneli Korkkinen 

Postisiirtotili Hki 30636-4 

Tilaushinta 1991 

120 mk kotimaahan, 

Ruotsiin 190 kr ja muualle 160 mk/v (260 kr/v). 



Ilmoitukset 

1/1 sivu mk 1 500 mk 
1/2 » 800 mk 

1/4 » » 500 mk 
Kuolinilmoitukset 100 mk 
Kiitos- ym. ilm. 60 mk 

Kuva ilmoituksessa 100 mk 
Lehti ilmestyy kerran kuukaudessa 
Kustantaja ja julkaisija: 
INKERILÄISTEN YHDISTYS RY. 

Pääasiamles Ruotsissa 

Armas Paakkonen 

Tingsgatan 35 

50253 Boräs. Puh. 033/101 850 

Postisiirtotili 626047-5 

(lehden ym. tuotteiden tilaukset) 

Sivistyssäätiö 

Seppo Kekki 

Riihiniityntie 47 B 3, 

02730 Espoo 

Puh. (90) 8571 433 (työ) 

Säätiön postisiirtotili 146660-1 



Vammala 1990 Vammalan Kirjapaino Oy 



